
Prentsmiðjan    Rún 


r  yrsta  útgáfa  „ísl.  söngbókar'  kom  út  árið  1911. 
Hefir  bókin  verið  notuð  síðan  í  skólum  og  félögum  og 
eftirspurn  að  henni  þar  af  leiðandi  aukist  svo  að  nú 
varð  að  prenta  hana  í  annað  sinn.  Að  mestu  leyti  er 
bókin  með  sömu  gerð  og  áður  og  númeraröðin  óbreytt. 
Þó  hefir  verið  bætt  inn  nokkrum  kvæðum,  sem  bót  þótti 
að,  þeirra  eða  lagsins  vegna.  En  til  þess  að  raska  ekki 
stærð  og  skipun  bókarinnar  voru  feld  úr  í  staðinn  önn- 
ur,  er  minni  líkindi  voru  til  að  yrðu  sungin,  enda  hafði 
aldrei  tekist  að  finna  lög  við  sum  þeirra,  er  tekin  voru 
í  fyrri  útg.  eftir  tillögum  Ú.  M.  F.  í.  í  von  um  að  lög 
fyndust. 

Nú  liggur  fyrir  fullbúið  til  prentunar  I.  bindi  af 
íslensku  söngvasafni,  en  það  eru  150  sönglög,  sem  eiga 
við  kvæðin  í  fyrra  parti  þessarar  bókar,  nokkuð  aftur 
fyrir  miðju.  Er  þetta  safn  lagað  fyrir  harmóníum,  með 
aðstoð  Sigfúsar  Einarssonar,  og  verður  vandað  til  út- 
gáfunnar  eins  og  hægt  er,  án  þess  að  hún  verði  þó  dýrari 
en  svo,  að  sem  flestir  geti  eignast.  Á  bókin  að  koma  að 
sömu  notum  hér  á  landi  eins  og  Danmarks  Melodier  og 
Norges   Melodier  í   Danmörku  og  Noregi. 

Seyðisfirði  og  Reykjavík 
í   maí    1915. 

Benedikt  Jónasson.,  Halldór  Jónasson. 

I.  Ættjarðarkvæði. 


i.  ísland. 

íslenskt   tvísöngslag    (S.   st.) 

ísland  farsælda  frón  Og  hagsælda  hrímhvíta  móðir, 
Hvar  er  þín  fornaldar  frægð,  Frelsið  og  manndáðin 
bezt? 

Alt  er  í  heiminum  hveriult,  Og  stund  þíns  fegursta 
frama  Lýsir,  sem  leyftur  um  nótt,  Langt  fram  á  horf- 
inni  öld. 

Landið  var  fagurt  og  frítt  Og  fannhvítir  jöklanna 
tindar,  Himininn  heiður  og  blár,  Hafið  var  skínandi 
bjart. 

Þá  komu  feðurnir  frægu  Og  frjálsræðishetjurnar 
góðu  Austan  um  hyldýpishaf   Hingað  í   sælunnar  reit; 

Reystu  sér  bygðir  og  bú  í  blómguðu  dalanna  skauti, 
Ukust  að  íþrótt  og  frægð,  Undu  svo  glaðir  við  sitt. 

Hátt  á  eldhrauni  upp,  Þar  sem  enn  þá  Öxará  renn- 
ur  Ofan  í  Almannagjá,  Alþingi   feðranna  stóð. 

Þar  stóð  hann  Þorgeir  á  þingi,  Er  við  trúnni  var 
tekið  af  lýði;  Þar  komu  Gissur  og  Geir,  Gunnar  og 
Héðinn  og  Njáll. 


Þá  riðu  hetjur  um  héruð,  Og  skrautbúin  skip  fyrir 
landi  Flutu  með  fríðasta  lið,  Færandi  varninginn  heim. 

Það  er  svo  bágt  að  standa  í  stað,  Og  mönnunum 
munar  Annaðhvort  aftur  á  bak  Ellegar  nokkuð  á  leið. 

Hvað  er  þá  orðið  okkar  starf  í  sex  hundruð  sumur? 
Höfum  við  gengið   til  góðs   Götuna   fram   eftir  veg? 

Landið  er  fagurt  og  frítt  Og  fannhvítir  jöklanna 
tindar,  Himininn  heiður  og  blár,  Hafið  er  skínandi 
b  j  art. 

En  á  eldhrauni  upp,  Þar  sem  enn  þá  Öxará  rennur 
Ofan  í  Almannagjá,  Alþing  er  horfið  á  braut. 

Nú  er  hún  Snorrabúð  stekkur,  Og  lyngið  á  Lögbergi 
helga  Blánar  af  berjum  hvert  ár,  Börnum  og  hröfnum 
að  leik. 

0,  þér  unglingafjöld  Og  íslands  fullorðnu  synir  l 
Svona   er   f eðranna   f rægð   Fallin   í   gleymsku  og  dá ! 

Jónas  Hallgrímsson, 

2.  ísland. 

Lög  eftir   Sigfús   Einarsson   og  Vald.   Schiött. 

i.  Ó,  fögur  er  vor  fósturjörð  Um  fríða  sumardaga, 
Er  laufin  grænu  litka  börð,  Og  leikur  hjörð  í  haga; 
En  dalur  lyftir  blárri  brún  Mót  blíðum  sólarloga,  Og 
glitrar   flötur,  glóir  tún,   Og  gyllir  sunna  voga. 

2.  Og  vegleg  jörð  vor  áa  er  Með  ísi  þakta  tinda, 
Um  heiðrík  kvöld  að  höfði  sér  Nær  hnýtir  gullna  linda, 
Og  logagneistum  stjörnur  strá  Um  strindi  hulið  svell- 
um,  En  hoppa  álfar  hjarni  á,  Svo  heyrist  duna'  í 
fellum. 


3.  Þú  fósturjörðin  fríð  og  kær,  Sem  feðra  hlúar 
beinum,  Og  lífið  ungu  frjóvi  fær  Hjá  fornum  bauta- 
steinum,  Ó,  blessuð  vertu  fagra  fold,  Og  fjöldinn  þinna 
barna,  Á  meðan  gróa  grös  í  mold  Og  glóir  nokkur 
stjarna.  Jón    Thóroddsen. 

3.  ísland. 

Lag :  God  save  the  king. 

1.  Eldgamla  ísafold,  Ástkæra  fósturmold,  Fjallkon- 
an  fríð,  Mögum  þín  muntu  kær,  Meðan  lönd  girðir  sær 
Og  gumar  girnast  mær,  Gljár  sól  á  hlíð. 

2.  Hafnar  úr  gufu  hér  Heim  allir  girnumst  vér  Þig 
þekka'  að  sjá;  Glepur  oss  glaumurinn,  Ginnir  oss  soll- 
urinn,    Hlær   að    oss   heimskinginn    Hafnar    slóð    á. 

3.  Leiðist  oss  fjalllaust  frón,  Fær  oss  oft  heilsutjón 
Þokuloft  léð ;  Svipljótt  land  sýnist  mér  Sífelt  að  vera 
hér,    Sem   neflaus    ásýnd   er,    Augnalaus    með. 

4.  Öðruvísi'  er  að  sjá  Á  þér  hvítfaldinn  há  Heiðhim- 
in  við ;  Eða  þær  kristalsár,  Á  Jiverjar  sólin  gljár,  Og 
heiðar   himinblár,    Hájökla   rið. 

5.  Eídgamla  ísafold,  Ástkæra  fósturmold,  Fjallkon- 
an  fríð,  Ágætust  auðnan  þér,  Upp  lyfti,  biðjum  vér, 
Meðan  að  uppi  er,  Öll  heimsins  tíð. 

Bjarni    Thórarensen* 

4,  Minni  íslands. 

Lag  eftir  Bellmann.   (J.  H.  8.) 
ísland,  þig  elskum  vér  Alla  vora  daga;  Bygð  vor  við 
brjóst  þitt  er,   Brauð  og  líf   og  saga,   Blikeldar  braga, 


Brýnir  lífið  frost  og  glóð ;  Heimilishaga  Hér  gaf  drott- 
inn  vorri  þjóð;  Hér  blessast  heitt  og  kalt,  Hér  er  oss 
frjálsast  alt.  Faðmi  þig  himinn  fagurblár,  Föðurleifð 
vor,   í  þúsund  ár. 

Matthías  Jochumsson. 


5.  ísland. 

Lag  eftir  Weyse   (Duftende  Enge).  D.  Mb.  I. 

1.  Þú  nafnkunna  landið,  sem  lífið  oss  veittir,  Land- 
ið,  sem  aldregi  skemdir  þín  börn,  Hvert  þinnar  fjær- 
stöðu  hingað  til  neyttir,  Hún  sé  þér  ódugnaðs  fram- 
vegis  vörn. 

2.  Undarlegt  sambland  af  frosti  og  funa,  Fjöllum  og 
sléttum  og  hraunum  og  sjá,  Fagurt  og  ógurlegt  ertu  þá 
brunar  Eldur  að   fótum  þér  jöklunum  frá. 

3.  Fjör  kenni'  oss  eldurinn,  frostið  oss  herði,  Fjöll 
sýni  torsóttum  gæðum  að  ná,  Bægi,  sem  kerúb,  með 
sveipandi    sverði,    Silfurblár   ægir    oss    kveifarskap    frá. 

4.  Þó  vellyst  í  skipsförmum  völskunum  meður  Vafri 
að  landi,  eg  skaða  ei  tel,  Því  út  fyrir  kaupstaði  íslenzkt 
í  veður  Ef  hún  sér  vogar,  þá  frýs  hún  í  hel. 

5.  Ef  læpuskaps  ódygðir  eykjum  með  flæða  Út  yfir 
haf  vilja  læðast  þér  að,  Með  geigvænum  logbröndum 
Heklu  þær  hræða  Hratt  skaltu  aftur  að  snáfa  af  stað. 

6.  En  megnirðu'  ei  börn  þín  frá  vondu  að  vara  Og 
vesóld  með  ódygðum  þróast  þeim  hjá,  Aftur  í  legið  þitt 
forna  að  fara  Fóðurland  áttu,  og  hníga  í  sjá. 

Bjarni  Thórarensen. 


6.  ísland. 

Lag:  Þú  stóðst  á  tindi  Heklu  hám. 
i.  Eykona  hvít  við  dimmblátt  djúp,  Er  kappa  vakir 
hrygg  við  hauga  Þungbúnu  hrýtur  hagl  af  auga  Niður 
á  fagran  fannahjúp;  Þú  grætur  þá,  sem  látnir  lifa  Þar 
ljósin  Valaskjálfar  bifa,  :,:  syrgjandi  ber  þú  höfuð  hátt 
Heiðskíra  viður  norðurátt.    : , : 

2.  Gengin  er  tíð,  þá  loft  og  lög  Valkyrjur  riðu'  í 
leiftra  Ijóma,  Við  sverða  skin  og  skjaldar  hljóma,  Og 
kystu  harðan  Hildar  mög,  Þegar  að  fleyin  sköruð 
skjöldum  Skriðu  að  þínum  ströndum  köldum,  :,:  Þá 
konungborið  kappa  lið  Kaus  sér  að  deyja  brjóst  þitt 
við.    :,: 

3.  Þá  Miðgarðs  vörður  mundi  Ijá  Ástvini  Mímis 
Mjölni  þungan,  Þá  hærra  lögðir  lét  en  tungan,  Athöfn 
var  mörg,  en  orðin  fá;  Þá  frelsi'  og  drengskap  dugði' 
að  þjóna,  En  deyða  víl  og  bleyði  fjóna,  :,:  Þá  frelsis- 
morgunsmyndin  hrein  í  mentaspegli   f  ögrum  skein.    : , : 

4.  Þenna  vér  mæta  eigum  arf,  Minningu  fræga,  feg- 
urst  dæmi,  Svo  niðjum  hraustra  í  huga  kæmi,  Að  örva 
hug  og  efla  starf,  Svo  aftur  mætti'  úr  deyfð  og  dauða 
Daf nandi  rísa  landið  snauða,  : , :  Og  verða  ei  meir  í 
myrkra  döf  Minningar  sinnar  eigin  gröf .    : , : 

5.  Kenn  oss  að  feta  í  feðra  spor,  á  ferli  nýjum, 
móðir  aldna,  Að  lifni  storðin  f önnum  f aldna,  Og  nöpr- 
um  fylgi  vetri  vor ;  Frá  harmi  snúin  horf ins  blóma 
Heið  þig  í  nýja  tímans  ljóma,  :,:  Og  undir  hjálmi  æg- 
is  blá  Óskmögum  sýndu  hýra  brá    : , : 

Steingrímur   Thorsteinsson. 


7.  Minni  fslands. 

Lag  eftir  A.  P  Berggreen.  (J.  H.  V.). 
i.  Norður  við  heimskaut  í  svalköldum  sævi,  Svífandi 
heimsglaumi  langt  skilin  frá,  Þrungin  af  eldi  og  þakin 
af  snævi  Þrúðvangi  svipuð,  með  mjallhvíta  brá  Ey- 
konan  forna  og  alkunna  stendur,  Ættarland  Sögu  og 
frelsisins  skjól,  Þar  sem  að  marghæfir  mæringar  end- 
ur  Mentunar  vermdust  af  geislandi  sól. 

2.  í  jöklanna  skjóli  þú  járnefldu  geymdir  Jólhelgar 
sagnir  um  Valhallar-þjóð,  Athöfnum  feðranna  engum 
þú  gleymdir;  indælar  fornkappa  sögur  og  ljóð  Endur- 
tók  bergmál  þitt  hverjum  í  hnjúki,  Er  heimur  í  myrkr- 
anna  draummóki  svaf ;  Fallandi  tímanna  f  oss  þó  að 
rjúki,  Hann   flytur  það  aldrei  í  gleymskunnar  haf. 

3.  Skyldu  þá  arfar  þér  aldaðri  gleyma,  Ástkæra  móð- 
urland,  kynsæla  grund ;  Á  þínum  brjóstum,  þar  eigum 
vér  heima,  Æfinnar  fyrstu  þar  lifðum  vér  stund.  Blessi 
þig  drottinn  um  aldur  og  æfi  Eflist  þinn  hróður,  og 
vaxi  þitt  ráð,  Norður  við  heimskaut  í  svalköldum 
sævi,  Svellkrýnda,  eldþrungna  minninga  láð. 

Kristján   Jónsson. 

8.  Minni  íslands. 

Lag :  Vort  f  öðuriand,  vort  f  ósturland. 

1.  ísland,  ísiand,  ó,  ættarland,  Þú  aldna  gyðjumynd, 
Þars  báran  kyssir  svalan  sand,  Og  sólin  hnýtir  geisla- 
band  Um  hrími  þakinn  hamratind  í  himins  biárri  lind. 

2.  Vér  æ  í  lífsins  yndi'  og  harm  Þig  elskum  fóstur- 
grund;    Þótt  klaka-hlekkir  kreisti  arm   Og  kalt   sé  við 


þinn  móður-barm,  Þar  viljum  eyða  æfi-stund  Og  efsta 
festa  blund. 

3.  í  faðmi  þér  nam  finna  skjól  In  forna  kappa-þjóð, 
Þá  skein  in  fagra  frelsis-sól  Á  fólknárunga  höfuðból, 
Þá  heyrðust  fögur  hetju-ljóð  Á  hrímgri  jökulslóð. 

4.  Þig  sögugyðjan  himinhrein  Til  hælis  valdi  sér, 
Þú  geymir  frægra  feðra  bein  Og  forna  vætt  í  hverjum 
stein,  Og  helgaður  hver  hóll  á  þér  Af  hetjublóði  er. 

5.  ísland,  ísland,  ó,  ættarland,  Þér  öld  nú  renni  fríð ; 
Og  meðan  úfið  eyja-band  Inn  aldna  hverfist  þinn  um 
sand,  Þig  signi  auðnan  ástarblíð  Um  alla  heimsins  tíð. 

Kristján  Jónsson. 

9.  Minni  íslands. 

Lög  eftir  H.  Helgason  og  Gretry.   (Sv.) 

Þið  þekkið  fold  með  blíðri  brá  Og  bláum  tindi  fjalla, 

Og    svanahljómi,    silungsá    Og    sælu    blómi    valla,    Og 

bröttum   fossi,   björtum   sjá   Og  breiðum  jökulskalla  — 

Drjúpi'  hana  blessun  drottins  á  Um  daga  heimsins  alla ! 

Jónas  Hallgrímsson. 

10.  Minni  íslands. 

Lag:  Danagrund  með  grænan  baðm.   (Sv.). 

1.  Eyja  stendur  upp  úr  sjó  Ein  í  norður-sænum,  Ber 
á  höfði  bjartan  snjó,  Búin  mötli  grænum;  Hana  drott- 
inn  bláu  bjó  Belti'  um  mittið  forðum;  Girti  hana  söltum 
sjó,   Svo  hún  stóð  í   skorðum. 

2.  Hvar  á  jörðu  hittist  ey  í  hátíðlegri  klæðum?  Og 
þessi    fagra    fjalla-mey    Á    fjörugt    blóð    í    æðum.    Því 

hjartað  það  er  eldur  einn,  Sem  aldrei  þarf  að  glæða; 
Og  hvar  er  til  svo  harður  steinn  Að  hún  kunni'  ekki' 
að   bræða  ? 

3.  Yðar  móðir  eins  og  mín,  ísafold  hún  heitir;  Á 
fjöilum  hennar  frelsið  skín  Og  færist  o'n  í  sveitir; 
Menn  hljóta  að  vakna'  á  hverjum  bæ,  Það  heimtar  að 
vér  vinnum,  Svo  fjöll  og  dalir  finnist  æ  Með  frelsis- 
roða'  í  kinnum. 

4.  Ógn  er  hvað  eg  ann  þér  heitt  ísafoldin  hvíta !  Af 
þér  skal  mig  ekki  neitt,  og  ekki  dauðinn  slíta.  Blessi 
guð  þig  öld  og  ár,  Eins  þá  móti  gengur,  í  þúsund  sinn- 
um  þúsund  ár   Og  þúsund  sinnum  lengur. 

5.  Þessa  móður  minnar  skál  Mun  eg  drekka  tóma, 
Látum  svo  með  lífi'  og  sál  Lofsöng  hennar  hljóma. 
Hún  mun  taka  undir  enn  Með  eldfjöllunum  sínum : 
Fagnið    þér   nú,    frjálsir   menn,    Frelsisdegi    mínum. 

Páll    Ólafsson. 

11.  Minni  fslands. 

Lag  eftir  Bjarna  Þorsteinsson.  (S.  T.). 

1.  Eitt  er  landið  ægi  girt  Yst  á  ránarslóðum,  Fyr- 
ir  löngu  lítils  virt,  Langt  frá  öðrum  þjóðum.  Um  þess 
kjör  og  aldar  far  Aðrir  hægt  sér  láta,  Sykki  það  í 
myrkan    mar    Mundu    fáir    gráta. 

2.  Eitt  er  landið,  ein  vor  þjóð,  Auðnan  sama  beggja; 
Eina  tungu,  anda,  blóð,  aldir  spunnu  tveggja:  Saga 
þín  er  saga  vor,  Sómi  þinn  vor  æra,  Tár  þín  líka  tárin 
vor   Tignarlandið   kæra ! 

3.  Þú    ert    alt    sem    eigum    vér    Ábyrgð    vorri    falið. 


Margir  segja :  sjá  það  er  Sviðið,  bert  og  kalið !  Það  er 
satt,  með  sárri  blygð  Sjá  þín  börn  þess  vottinn,  fyrir 
svikna  sátt  og  trygð   Sorg  þín  öll  er  sprottin. 

4.  Fóstra,  móðir,  veröld  vor,  Von  og  framtíð  gæða, 
Svíði  oss  þín  sára  spor,  Svívirðing  og  mæða !  Burt 
með  lygi,  hlekk  og  hjúp,  Hvað  sem  blindar  andann; 
Sendum  út  á  sextugt  djúp  Sundurlyndisfjandann ! 
5.  Græðum  saman  mein  og  mein,  metumst  ei  við 
grannann,  Felíum  saman  stein  við  stein,  styðjum  hverj- 
ir  annan,  Plöntum,  vökvum  rein  við  rein,  Ræktin  skap- 
ar  framann.  Hvað  má  höndin  ein  og  ein?  Allir  leggi 
saman ! 

6.  Líkt  og  allar  landsins  ár  Leið  til  sjávar  þreyta. 
Eins  skal  fólksins  hugur  hár  Hafnar  sömu  leita.  Höfn- 
in  sú  er  sómi  vor,  Sögufoldin  bjarta!  Lifni  vilji,  vit 
og  þor,  Vaxi  trú  hvers  hjarta! 

Matthías   Jochumsson. 

12.  ísland. 

Lag:  Danagrund. 

1.  Fögur  ertu,  fósturmold,  Fræg  á  æskutíðum,  Þú 
ert  enn  vor  forna  fold,  Fagurgræn  í  hlíðum.  Fossinn 
kveður  ennþá  óð  Undir  hamra  bungu,  Þar  sem  hátt 
um  fólk  og  fljóð   Fornu  skáldin  sungu. 

2.  Lít  jeg  inn  á  liðna  öld,  Löngu  þakta  haugum,  Þar 
sem  felur  skjöldur  skjöld  Skært  í  ljósa  laugum :  Er 
sem  kveði  Egill  enn  Undir  sólartjaldi,  og  þar  hlusti 
margir   menn    Moldar   orpnir    faldi. 

3.  Þú  hefur  margan  mikinn  ná  Moldu  vígt  og  sung- 

ið,  Áttu  nokkurn  eftir  þá?  Er  þitt  hjarta  sprungið? 
Hvað  hafa  þessi  þúsund  ár  Þjer  til  frama  unnið?  Er 
nú    frægðin   orðin   nár?    Er   nú   ljósið   brunnið. 

4.  Þín  hefir  farið  fjöllum  af  Frægð  um  allan  heim- 
inn,  Yfir  sollið  íslands  haf,  Út  um  jarðar  geiminn. 
Enginn  nefna  maður  má  Maka  þinn  á  jörðu,  Segul- 
meyjan    silfurblá,    Slegin    éli    hörðu. 

5.  Mistu  aldrei  móð  né  von,  Mjög  þó  hjarta  svíði ! 
Gráttu  ekki  gengin  son,  Gæfan  fæst  með  stríði.  Þó  að 
nöpur  nornin  sé,  Nísti  þig  með  sárum,  Minstu  þess  að 
frægð  og  fé  Frjóvgast  helst  í  tárum. 

6.  Lít  eg  fram  á  liðinn  veg,  Löng  þar  framtíð  hvíl- 
ir,  Þar  sem  aidan  ógurleg  Öllum  löndum  skýlir,  Neðst 
við  fjaila  blasir  brún  Bjarta  stjörnurósin,  og  í  glampa 
geislar    hún    Gegnum    norðurljósin. 

Benedikt   Gröndal. 

13.  Minni  íslands. 

Lag :  Danagrund. 

1.  Feðra  vorra  fósturláð  Faldið  jökli  köldum,  Sem 
hið  forna  girðir  gráð  Grimmum  sollið  öldum.  í  faðmi 
þínum  fyrstu  stund  Vér  fengum  lífs  að  þreyja;  Þar 
viljum    sofna    síðsta    blund    Og    síðsta    stríðið    heyja. 

2.  Fyr  þig  bygði,  fanna  láð,  Flokkurinn  hreysti- 
mildi  Og  þá  fyrir  frelsi  og  dáð  Fögrum  hélstu  skildi. 
Gretti  hetju  gafstu  móð,  Gunnars  varstu  móðir,  Þeirra 
heilagt  hjartablóð  Hné  á  þínar  slóðir. 

3.  Víst  í  rústum  alt  eins  enn  Aldinn  lifir  neisti, 
Enn  þá  hafa  ungir  menn  Ást  á  dygð  og  hreysti;   Svo 

vér  minnumst  enn  við  öl  Aldins  hetju-dreyra.  Enn  þá 
svo   vér   bætum   böl,   Að   bíða   annað   meira. 

4.  Meðan  sveimar  blíður  blær  Um  bláa  himingeima, 
Meðan  sól  í  heiði  hlær  Og  hafsins  öldur  streyma,  Með- 
an  svanur  sætt  við  kvak  Svanna  gleður  þjóðir  —  Okk- 
ar   sérhvert  andartak  Er   þér   helgað,   móðir. 

Kristján  Jónsson. 


14.  Minni  íslands. 

(Eftir  A.  U.  Baath.) 
Lag  ef  tir  Henrik  Möller,  eða :  Fannhvíta  móðir. 

1.  Hvílir  í  hvítum,  Háreistum  öldum  Stolt  sem  í 
sögu  Sagnanna  ey.  Lengi  við  örlög  Einvíg  þú  þreyttir 
Lést  þó  ei   sigrast,   Sigur  þú  hlaust. 

2.  Dvelst  enn  í  dölum  Dáðríkur  ættstofn  Styrkt  hef- 
ur  sagan  Stórhuga  lund,  Kraft  er  ei  kúgast,  Kraft  er 
ei   sveigist  Drakk   hann   úr   sögu    í    drjúgmældum   teig. 

3.  Eldgamla  skapið  —  Enn  þá  það  lifir  —  Tíminn 
vill  kúga,  Tekst  það  þó  ei.  Ferskt  enn  það  blómgist, 
Frjálst  upp  það  vaxi,  Lengi  það  hefji  Landsfólkið  enn. 

4.  Málið  með  manndóms  Málmhljóðið  stælta,  Hljóm- 
skírt  og  ríkt  það  Hljómar  þar  enn.  Útlendum  slettum 
Slengi  það  burtu  Hrein  enn  og  norræn  Hljómi  þess 
raust. 

5.  Ráðsnjöll  enn  hljómi  Rödd  sem  Njáls  spaka,  Land- 
ið  til  gæfu  Leiði  hún  fram  Snjalt  enn  hún  heyrist  Snjöll 
eins  og  forðum  Kveðji  hún  sjer  enn  á  Alþingi  hljóðs. 

6.  Hvílir    í    hvítum,    Háreistum    öldum    Stolt    sem    í 

sögu   Sagnanna  ey.  —  Drottinn  á  hæðum  Hönd  henni 
rjettu  Blómleg  hún  rísi  Úr  brimróti  hafs. 

Valtýr   Guðmundsson   þýddi. 

15.  fslandsminni  Vesíur-íslendinga. 

Lag :  Ja,  vi  elsker  dette  Landet. 

1.  Já,  vér  elskum  ísafoldu',  Er  áa  vorra  bein  Geym- 
ir  djúpt  í  dimmri  moldu',  En  dís  í  hverjum  stein, 
Sorgartár  þar  stríðast  streymir,  Stærst  er  gleði-nægð, 
Sem  í  skauti  sínu  geymir  Sögu  vora  og  frægð,  Sem  í 
skauti  sínu  geymir  —  Geymir  sögu  vora'  og  frægð.    . 

2.  Já,  vér  elskum  ísafoldu  Eins  og  hún  er  nú;  Dýpst 
í  hennar  dimmu  moldu  Dafni  von  og  trú.  Trú  á  guð 
og  trú  á  eigin  Traustan  þrótt  er  sterk ;  : , :  Þvílík  trú 
á  mátt  og  megin  Megnar  kraf taverk.    : , : 

3.  Fémætur  er  fornöld  sjóður  Framtakssömum  lýð : 
Aðeins  frækorn  fyrir  gróður,  Fyrir  nýja  tíð.  Já,  vér 
elskum  ísaf oldu  Eins  og  verður  hún,  : , :  Er  það  f ræ 
rís  upp  úr  moldu  Árdags  móti  brún.    : , : 

4.  Grúfðu'  ei,  f ósturfoldin  hvíta,  Fornaldar  við  glam ; 
Samtíðar  á  líf  skalt  líta,  Lít  þú  upp  og  f ram !  Þá, 
þótt  megi  missa  frá  sjer  Margan  nýtan  son,  :,:  Viti 
menn    að    ísland    á    sér    Endurreisnarvon.     :,: 

5.  Börn,  sem  fjarst  þér  aldur  ala,  Unna  þér  ei  minst; 
Unaðsbergmál  bemsku  dala  í  brjósti  lifir  inst.  Eng- 
inn  frónska  fjallasaii,  fossa,  hólma'  og  sker,  :,:  Eng- 
inn  maður   íslandsdaii  Elskar  svo  sem  vér.    :,: 

6.  Já,  vér  elskum  ísafoldu  Alla  heimsins  tíð,  Alt  sem 
þar  er  ofar  moldu,  AÍt  þitt  lán  og  stríð.  Heim  til  þín 

æ  huga  vendum;   Hjarta  með  og  sál    :,:  Handan  yfir 
haf  ið    sendum    Hlýast    sona   mái.     : , : 

Jón  Ólafsson. 

16.  íslands  ljóð. 

(Við  aldamótin  1900.) 
Lög  eftir  Jón  Laxdal  og  ísólf  Pálsson. 

1.  Drottinn,  sem  veittir  frægð  og  heill  til  forna,  Far- 
sæld  og  manndáð,  vek  oss  endurborna.  Strjúk  oss  af 
augum  nótt  og  harm  þess  horfna,  Hniginnar  aldar  tár- 
in  láttu  þorna. 

2.  Dagur  er  risinn,  öld  af  öld  er  borin,  Aldarsól  ný 
er  send  að  skapa  vorin.  Árdegið  kallar,  áfram  stefna 
sporin,    enn   er   ei   vorri    framtíð    stakkur   skorinn. 

3.  Aldar  á  morgni  vöknum  til  að  vinna,  Vöknum  og 
tygjumst,  nóg  er  til  að  sinna.  Hátt  ber  að  stefna,  von 
við  traust  að  tvinna,  Takmörk  og  heit  og  efndir  sam- 
an   þrinna. 

4.  Fjallkonan  unga,  yngst  af  Norðurlöndum,  Óminn 
fær  heyrt  af  dáð  frá  systra  ströndum;  Bíður  með  þrá, 
sem  ástmey  örmum  þöndum  Eftir  þeim  svein,  er  leysi 
hana'   úr  böndum. 

5.  Sólgeisla  hár  um  herðar  bjartar  fellur,  Hátt  móti 
röðli  fannhvítt  brjóstið  svellur.  Eldheiít  í  barmi  æsku* 
blóðið   vellur,   Aldanna  hrönn   að    fótum  henni   skellur. 

6.  Þróttinn  hún  finnur :  Öfl  í  æðum  funa,  Ólgandi 
fossa  kynjamögnin  duna.  Auðlindir  sævar  ótæmandi 
bruna.    Ónotuð    frjógögn   beiskju   vekur   muna. 

7.  Veit  hún  að  hún  er  ei  af  kotungskyni,  Kann  og 

að  fóstra  marga  vaska  syni.  Mænir  nú  hljóð  gegn  ungr- 
ar  aldar  skini.  —  Á  hún  þar  von  á  lengi  þráðum  vini. 

8.  Sú  kemur  tíð,  er  upp  úr  alda  hvarfi  Upp  rís  þú, 
Frón,  og  gengur  frjálst  að  arfi.  Öflin  þín  huldu  geysast 
sterk  að  starfi,   Steinurðir  skreyttar  aftur  gróðrarfarfL 

9.  Sú  kemur  tíð,  er  sárin  foldar  gróa,  Sveitirnar 
fyllast,  akrar  hylja  móa,  Brauð  veitir  sonum  móður- 
moidin    frjóa,    menningin    vex    í    lundi    nýrra    skóga. 

10.  Sé  eg  í  anda  knör  og  vagna  knúða  Krafti,  sem 
vanst  úr  fossa  þinna  skrúða,  Stritandi  vélar,  starfsmenn 
glaða'  og  prúða,  Stjórnfrjálsa  þjóð  með  verslun  eigin 
búða. 

11.  íslenskir  menn !  hvað  öldin  ber  í  skildi  Enginn 
fær  séð,  hvað  feginn  sem  hann  vildi.  Eitt  er  þó  víst, 
hún  geymir  Hel  og  Hildi.  Hlífi  þér,  ættjörð,  guð  í  sinni 
miidi. 

12.  Hitt  er  og  víst,  að  áfram,  áfram  miðar.  Upp, 
fram  til  ljóssins!  tímans  lúður  kliðar.  Öldin  oss  vek- 
ur  ei  til  værðarfriðar.  Ung  er  hún  sjálf  og  heimtar  starf 
án  biðar. 

13.  Starfið  er  margt,  en  eitt  er  bræðrabandið,  Boð- 
orðið,  hvar  sem  þér  í  fylking  standið,  Hvernig  sem 
stríðið  þá  og  þá  er  biandið,  Það  er :  að  elska'  og  byggja' 
og  treysta  á  landið. 

14.  Þá  mun  sá  guð,  sem  veitti  frægð  til  forna,  Fóst- 
urjörð  vora  reisa  endurborna;  Þá  munu  bætast  harma 
sár    þess     horfna,     Hugsjónir     rætast.    Þá    mun     aftur 

morgna. 

Hannes  Hafstein. 


15 


17.  Til  íslands. 

(Við  aldamótin  1900.) 

Lög  eftir   Sigfús   Einarsson   og  Lange-Möller  úr   „Der 

var  en  Gang.u 

1.  Þú  ert  móðir  vor  kær  —  þá  er  vagga'  okkar  vær, 
Þegar  vorkvöldið  leggur  þér  barn  þitt  að  hjarta,  Og 
hve  geiglaus  og  há  yfir  grátþungri  brá  Berðu  gullaldar- 
hjálminn  á  enninu  bjarta.  Við  hjarta  þitt  slögin  sín 
hjörtu  vor  finna,  Þinn  hjálmur  er  gull  okkar  dýrustu 
minna.  —  En  þó  f egurst  og  kærst '  Og  að  eilíf u  stærst 
Ertu  í  ást  og  í  framtíðar  vordraumum  barnanna  þinna. 

2.  Þú  ert  móðir  vor  kær  —  og  því  engu  mun  gleymt, 
Sem  vér  unnum  þér  vel  eins  og  systir  og  bróðir ;  Þá  er 
nafn  okkar  gleymt,  sólin  sígur  þá  skær,  Og  við  sofn- 
um  þá  róleg  við  brjóstið  þitt,  móðir.  Við  vitum  þú  átt 
yfir  öldum  að  skína,  Við  óskum  að  börnin  þín  megi 
þig  krýna,  Og  þá  blessar  vor  öld  Sitt  hið  síðasta  kvöld, 
Ef  hún  sendir  þeim  smáperíur,  móðir,  í  krónuna  þína. 

3.  Mun  ei  djarfhuga  öld  meta  Magnúsar  sjón,  Þegar 
morguninn  vaknar  og  tindana  roðar?  Mun  ei  bjart  um 
hann  Jón  undir  aldanna  kvöld,  Hvar  sem  áræðið  frels- 
inu  sigurinn  boðar?  Mun  tungan  ei  lengi'  yfir  íslandi 
óma,  Sem  öldin  hin  nítjánda  losaði'  úr  dróma?  Ó,  þú 
móðir  vor  kær,  Mun  ei  máttug  og  skær  Yfir  miðsumr- 
um  aldanna  gígjan  hans  Jónasar  hljóma? 

4.  Ó  þú  fjalldrotning  kær  —  settu  sannleikann  hátt, 
Láttu'  hann  sitja'  yfir  tímanum  djarfan  að  völdum,  Svo 
að  tungan  þín  mær  beri  boð  hans  og  mátt  Eins  og 
bylgjandi  norðurljós   fjarst  eftir  öldum.   Við   öfundum 

soninn,  sem  á  þig  að  krýna,  Við  elskum  hvern  gimstein, 
sem  þar  á  að  skína.  Fram  á  tímanna  kvöld  Raðist  öld 
eftir  öld,  Gamla  ísland,  sem  tindrandi  stjörnur  í  krón- 
una  þína. 

Þorsteinn  Erlingsson. 

18.  ísland. 

Lag  eftir  Sigfús  Einarsson. 

i.  Þú  álfu  vorrar  yngsta  land,  Vort  eigið  land,  vort 

íósturland,    Sem    framgjarns    unglings    höfuð    hátt    Þín 

hefjast  fjöll  við  ölduslátt.  Þótt  þjaki  böl  með  þungum 

hramm,    Þrátt   fyrir  alt  þú  skalt,   þú  skalt  samt   fram. 

2.  Alt  verður  eiga  vaxtarár?  Þín  voru  tíðum  hörð  og 
sár,  En  ungra  deyfð  og  barna-brek  Oft  bera  vott  um 
hulið  þrek.  Og  því  næst  kemur  þroskans  tíð.  Þá  er  að 
ganga    fram    í   tímans    stríð. 

3.  Hver  tindur  eygir  upp  og  fram,  Hver  útnesskagi 
bendir :  f  ram !  Þú  vilt  ei  lengur  dott  né  draum,  Vilt 
dirfast  fram  í  tímans  straum.  Lát  hleypidóma,  ei  hræða 
þig,  Haltu  fram  beirít  á  sönnum  frelsisstig. 

4.  Þú  álfu  vorrar  yngsta  land,  Vort  eigið  land,  vort 
f ósturland !  Þú  gaf  st  oss  íslenzkt  móðurmál  Og  mótað 
hefir  vora  sál.  Þú  elur  þá,  sem  elskum  vér.  Alt,  sem 
vér  höfum,  höfum  vér  frá  þér. 

5.  Það  er  því  von  þig  elskum  vér,  Fyrst  alt  oss 
knýtir  fast  að  þér.  Þín  framtíð  eins  vor  framtíð  er, 
Hvern  framahnekki  sérhver  ber.  Ber  hátt  upp  f jalla- 
höfuð  þitt.  Hver  eftir  mætti  reynir  vinna  sitt. 

Hannes  Hafstein. 

19.  Minni  íslands. 

Lag:  Þú  söguríka  Svíabygð. 

1.  Þú  gamla,  mæra  móðurgrund,  Vér  minnumst  þín 
á  gleðistund,  Þú  kynsælt  kappaland,  Sem  fannahjálm  á 
höfði  ber,  Og  heitan  eld  í  brjósti  þér,  Úr  silfurskærum 
•elfum  er   Þitt  ítra  mittisband. 

2.  Þú  móðurfold,  vér  minnumst  þín  Á  meðan  drott- 
ins  röðull  skín  Á  hvíta  jökulinn.  Að  vinna  alt,  sem  ork- 
um  vér,  Vort  ættarland,  til  heiðurs  þér,  Það  fagra  tak- 
rmark  setji  sér  Hver  sannur  mögur  þinn. 

Hannes  S.  Blöndal. 

20.  ísland. 

Þjóðlag.  (J.  H.,  V.) 
Á  heimsenda  köldum  vor  ey  gnæfir  ein  í  ysta  norð- 
urs  hafsauga  bláu,  Þar  fóstraðist  þjóð  vor  við  elds  og 
ísa  mein  Og  áhrif  af  náttúrunni  háu;  Og  hér  hefir 
glansað  vor  gulltíðaröld,  Og  geymt  hér  hefir  Saga  sín 
fornu  rúnaspjöld,  Drykkjað  þjóð  með  þrótt  Á  þrauta 
dimmri  nótt;  Ljúft  oss  land  vort  er,  því  lífsrót  vor 
•er  hér ;  Vor  köllun,  vor  dáð  Knýtt  er  f  ast  við  þetta 
láð  Svo  kngi  vér  lífsins  anda  drögum. 

Steingrimur   Thorsteinsspn. 

21.  ísland. 

Lag:   Þú  vorgyðja  svífur. 
1.  Ó,  sviptigna  móðir,  með  silfurhár  greitt,  Þinn  sól- 
igylti  vanginn   er   fríður;  þótt  skaut  þitt  sé  kalt  þá  er 
hjarta  þitt  heitt,  Og  hreinn  er  þinn  faðmur  og  blíðun 

Þar  eigum  vér  heima,  þar  finnum  vér  fró,  Þótt  fátæk- 
ir  séum  er  gleði  vor  nóg. 

2.  Þú  blessar  oss  alla,  þú  elskar  oss  hlýtt  Og  ástljúf- 
um  höndum  oss  vefur,  Við  brjóst  þín  oss  elur,  við  blítt 
og  við  strítt,  Og  býður  þau  gæði,  sem  hefur.  Ó,  hvet 
oss  til  frama,  í  hættum  oss  hlíf,  Vér  helgum  þér  allir 
vorn  starfa  og  líf. 

Páll   Jónsson. 

22.  Minni  íslands. 

Lag:  Velkomnir  gestir.    (Crusell,  Hh.) 
i.  Fannhvíta    móðir !    Fjöllin    þín    standa,    Lauga    sig 
altaf  í  Ijómandi  sæ !  Kaldur  er  jökull,  Kennir  ei  varma 
: , :    Suðrið    þó    veki   vorlegan   blæ.    : , : 

2.  Fest  ertu  rótum  Föstum  og  styrkum,  Hetjanna 
fold,  í  hyldjúpum  beð !  Stattu  í  hríðum,  Stormum  og 
byljum!    :,:   Almættið  hefir  orkuna  léð !    :,: 

3.  Fyr  glóðu  brynjur  Bjartar  við  sólu,  Skildir  og 
hjálmar,  skínandi  sverð.  Það  voru  hetjur,  Héldu  að 
þingi,     : , :    Þeystu    í    dóm,    á    Þingvallaf  erð  !     : , : 

4.  Öxará  glumdi,  Gjáin  tók  undir,  Heilsuðu  riðnum 
hölum     á    þing.     Skínandi     sat     á     Skjaldbreiðar     tindi 

:,:Vættur,   og   fána  veifði   í   hring    :,: 

5.  Þar  var  á  frelsið  Farsæla  dregið,  Sveif  yfir  hetj- 
um  himins  í  sal.  Farsæla  móðir,  Fögur  og  aldin !  : , :  Þá. 
varstu   fjörug,   fagurt  í   dal !    :,: 

6.  Alþingi  áður  Öllu  réð  halda  Saman  í  skorðum, 
f relsinu  fáð !  Sólin  til  viðar  Seig  þó  að  kvöldi, 
:,:  Myrkvaðist  bæði  lögur  og  láð.    :,: 

7.  Þá  voru  daprir  Dagar  er  liðu,  Þjóðin  var  mátt- 
laus,  þjakaðist  land.  Gleymt  var  hið  forna,  Gagnlaust 
hið  nýja  —    :,:   Rós  má  ei  auðan  una  við  sand.    :,, : 

8.  Þá  reis  hinn  krýndi  Kristján  á  stóli,  Rödd  fór  um 
hafið,  hyldjúpa  leið.  Vöknuðu  vættir  Vondum  af 
draumi  —    :  3 :  Úti  var  mók  og  miðnætur-skeið.    : , : 

g.  Dýr  reis  af  austri  Dagur  á  skýi,  Geislandi  mynd 
með  gullroðinn  skjöld,  Veifaði  sverði,  Vísaði'  á  norð- 
ur,  —    :,:  Minti  á  horfna  hetjanna  öld.    :,: 

io.  Nú  skulu  brynjur  Blika  við  sólu,  Skildir  og 
hjálmar,  skínandi  sverð !  Alvepni  andans  Er  það  hið 
sterka,    : , :   Þau  eru  vopn  af  guðs  hendi  gerð !    : , : 

ii.  Hjörtu  vor  áttu,  Hetjanna  móðir !  Fyrir  þig 
dreyri  dunar  um  æð !  Blómgistu  ísland !  Björt  meðan 
ljómar    :,:    Sólin   á   land   af   himnanna   hæð !     :,: 

Benedikt    Gröndal. 

23.  íslands  minni. 

Lag  eftir  C.  Kreutzer.  (J.  H.,  VI.) 
Þér,  sögu'  og  frelsis  fóstran  hvíta,  Vér  flytjum  þetta 
kveðjuljóð.  Þinn  fái  hag  og  heill  að  líta  Með  hverjum 
degi  vaxa,  þjóð.  Hvenær  sem  þín  kann  þörf  að  kalla, 
Er  þitt  vort  líf  og  hjartablóð.  Þig  blessi  drottinn  daga 
alla,   Vor   dýra  hjartans-móðir  góð. 

Jón    Ólafsson. 

24.  íslands  minni. 

Lag  eftir  Svb.   Sveinbjörnsson.    (Eimr.  9.  ár.) 
1.  Töframynd    í    Atlansál,    Ennisbjarta,   tigna   móðir; 

2* 

Dýrust  mynd  í  sona  sál,  Sem  í  hjörtum  tendrar  bál, 
Heitt  sem  þínar  Hekluglóðir !  Vér  lútum  þér  með  lotn- 
ing,  Vér  lútum  þér,  Norðurhafs  drotning!  Vér  elskum 
þig  með  fossum  og  fjöllum,  Já,  fannbungum,  hraunum 
og  jöklunum  öllum,  Því  þú  ert  vor  móðir,  vort  minn- 
ingaland.   Móðir  og  minningaland ! 

2.  Héðins,  Grettis  fósturfold,  Fóstran  Kjartans, 
Gunnars  móðir,  Arasonar  móðurmold !  Margrar  hetju 
blóð  og  hold  Geyma  þínar  göfgu  slóðir.  Vér  lútum  þér 
með  lotning,  Vér  lútum  þér,  f ornkappadrotning !  Vér 
elskum  þig  með  fossum  og  fjöllum  Og  fornaldarminn- 
um  og  köppunum  öllum ;  Því  þu  varst  þeim  móðir,  vort 
minningaland.   Móðir  og  minningaland ! 

3.  Auðgast  sögu  og  sagnaland,  Sæmund  þú  á  brjóst- 
um  fæddir ;  Ara  og  Snorra  ættarland,  Espólíns  og 
Sturlu  land,  Þú,  sem  heim  um  fornöld  f ræddir !  Vér 
lútum  þér  með  lotning,  Vér  lútum  þér,  sagnanna  drotn- 
ing!  Vér  elskum  þig  með  fossum  og  fjöllum  Og  fortíð- 
arminnum  og  sögunum  öllum ;  Því  þú  varst  þeim  móð- 
ir    vort    minningaland ;    Móðir    og   minningaland. 

4.  Eddu'  og  skálda  óðalslóð,  Arnórs  ljóð  þú  málsnild 
gæddir ;  Þú  átt  Sighvats,  Egils  óð,  Eysteins,  Hall- 
gríms  sólarljóð,  Bjarna  og  Jónas  báða  fæddir !  Vér  lút- 
um  þér  með  lotning,  Vér  lútum  þér,  skáldanna  drotn- 
ing!  Vér  elskum  þig  með  fossum  og  fjöllum  Og  forn- 
skálda  kvæðum  og  ljóðunum  öllum;  Því  þú  varst  þeim 
móðir,    vort    minningaland.    Móðir    og   minningaland. 

5.  Lagaspeki'  og  frelsisfold,  Fim  þér  reyndist  Úlf- 
ljóts   tunga;    Njáls   og   Gellis   móðurmold,   Móðir   Þor- 

geirs,  Skafta  f old,  Jón  þú  barst  og  Baldvin  unga !  Vér 
lútum  þér  með  lotning,  Vér  lútum  þér,  frelsisins  drotn- 
ing!  Vér  elskum  þig  með  fossum  og  fjöllum  og  fortíð- 
arspekinni'  og  lögunum  öllum !  Því  þú  varst  þeim  móð- 
ir,  vort  minningaland.  Móðir  og  minningaland. 

6.  Barna  þinna  vona  Vár !  Vor  skal  sonareiður  þessi : 
Þér  að  vinna'  um  öld  og  ár  Uns  í  skaut  þitt  fellur 
nár  .  Drottinn  heit  vor  heyri  og  blessi !  Vér  lútum  þér 
með  lotning,  Vér  lútum  þér,  f ramtíðardrotning !  Vér 
elskum  þig  með  fossum  og  fjöllum  Og  framtíðarheitum 
og  vonunum  öllum ;  Því  þú  ert  vor  móðir,  vort  minn- 
ingaland.   Móðir   og  minningaland ! 

Valtýr   Guðmundsson* 

25.  ísiands  minni. 

Lag :    Heyrið    morgunsöng   á    sænum. 

1.  Já,  vér  þreyjum  þessa  eyju,  Því  oss  birtist  hún 
Svipuð  meyju,  sjálfri  Freyju  Signuð  undir  brún ;  Helg- 
uð  sögu,  ljóði,  lögum,  Loga  sáin  rún.  :,:  Unaðsfögur 
mun  hún  mögum  Meðan  gróa  tún    : , : 

2.  Austan  kom  með  skygða  skjöídu  Skörunganna  her : 
Drotning  þá  úr  djúpi  köldu  Dýrleg  lyfti  sér.  Glóði 
móti  sólu  saga,  Svás  og  tignar  f ull ;  :,:  Óðni,  Frey  og 
brúði   Braga   Bauð   hún   rauðagull    :,: 

3.  Hefur  önnur  ey  í  heimi  Átt  sér  mannaval  Eins  og 
það,  sem  guðs  í  geimi  Garðars  bygði  sal?  Sástu  fegri 
sögumorgna,  Sólargyðja  sling,  :,:  En  vort  glaða, 
glæsta,    forna   Goðum   vígða   þing?    :,: 

4.  Dýrkum  þó   ei   Kol  né   Kára,   Ketilbjörn   og  Njál, 

Syrgjum  piltinn  átján  ára :  Átt  þú  líka  sál?  Geyma  ís- 
lands  yngissveinar  Aðalsmerkin  há?  :,:  Geyma  svann- 
ans    sjónarsteinar    Segulljósin   blá  ?  : , : 

5.  Móðurfold  skal  aftur  yngja  Eftir  langa  döf,  Óð- 
inn  gamla  enn  skal  syngja  Yfir  tímans  höf.  Víkja  skulu 
fornir  fjendur,  Frost  og  bál  og  ís.  :,:  Saman,  saman, 
saman  hendur,   Sigur  þá  er  vís    :,: 

6.  Vígjum  landi  vit  og  krafta,  Vegum  hart  og  títt; 
Bræðum  ísinn  andans  hafta,  Alt  skal  verða  nýtt !  Fyrir 
sundrung,  dramb  og  doða  Dó  vort  gamla  hrós.  :,:  Til 
að   sjá   við   sama   voða    Sendi   guð   oss   ljós    :,: 

7.  Já,    vér    þreyjum    þessa    eyju,    Því    oss    birtist   hún 
Svipuð    meyju,    sjálfri    Freyju,     Signuð    undir    brún; 
Helguð   sögu,   ljóði,   lögum,   Loga   fáin   rún.    :,:   Unaðs- 
fögur   mun   hún   mögum   Meðan   gróa  tún    :,: 

Matthías   Jochumsson. 

26.  íslands  minni. 

Lag  eftir  Joh.  Peters. 

1.  ísland,  ísland!  Eg  vil  syngja  um  þín  gömlu, 
traustu  fjöll,  Þína  hýru  heiðardali,  Hamraskjól  og 
vatnaföll;  Þína  fögru  fjarðarboga,  Frjálsa  blæ  og 
álftasöng.  ,:,  Vorljós  þitt  og  vetrarloga,  Vallarilm  og 
birkigöng.   , : , 

2.  ísland!  ísland !  Eg  vil  búa  Alla  stund  í  faðmi  þér. 
Huga  minn  og  hjarta  áttu  Hvert  sem  vængi  lífs  míns 
ber.  Vættatrygðin  vaki  yfir  Vogum  þínum,  hlíð  og 
strönd,  ,:,  Meðan  ást  og  óður  lifir  Og  í  norðri  blómg- 
ast  lönd!   ,:,  Hulda, 

27.  íslands  minni. 

Lag  eftir  Weyse,  eða :  Norður  við  heimskaut. 
i.  Blessaða  eyjan  vor  ágæta,  forna  Umgirt  af  legi 
við  norðurhafs  braut !  Sumars  á  degi  með  sólbjarta 
morgna  Situr  þú,  meyja,  með  ilmandi  skaut,  Brosið 
með  blíða,  blómvanga  fríða,  En  vetrar  á  degi  svo  hel- 
köld  og  hörð,  Haf,  loft  og  eldur  þá  hvervetna  stríða, 
Faldheiða,    fornhelga    feðranna    jörð. 

2.  Blessaða  eyjan  vor  ágæta,  forna,  Umgirt  af  legi 
við  norðurhaf  s  braut !  Er  f  rægðar  á  degi  og  f  relsis  um 
morgna  Farsæl  þér  undir  við  hamingjuskaut ;  En  numin 
úr  blóma,  nauða  reyrð  dóma,  Nötraði  lengi  við  ókjörin 
hörð,  Kúguð  og  hrakin  og  svift  öllum  sóma,  Sólbjarta, 
kynstóra    feðranna   jörð! 

3.  Blessaða  eyjan  vor  ágæta,  forna,  Umgirt  af  legi 
við  norðurhaf  s  braut :  Vetrar  á  degi  sem  vorsæla 
morgna  Vill  hver  vor  fegjnn  þitt  una  við  skaut!  Fyrir 
þig  líða,  fyrir  þig  stríða  Fúsir  vér  skulum,  hvort  blíð 
eða  hörð  Örlög  þér  fylgja  á  flugárum  tíða,  Funheita, 
ískalda,    sægirta    jörð. 

Matthías  Jochumsson. 

28.  fsland. 

Lag :  Þú  vorgyðja  svífur. 
1.  Vér  elskum  þig,  landið,  þars  alt  það  er  geymt,  Sem 
eigum  vér  kærast  og  dýrast!  Frá  þér  hefir  kraftur  og 
þrek  til  vor  streymt  Og  þú  hefir  brosað  oss  hýrast,  Þó 
síst  beri'  að  neita,  að  særst  höfum  vér,  —  Já,  sorglega 
stundum,  —  við  brjóstin  á  þér. 

2.  Vér  elskum  þær  grafir,  er  geymir  þitt  skaut,  Þó 
grátdögg  þar  oft  hljóti'  að  falla;  Vér  elskum  hvern 
bala  þinn,  læk  þinn  og  laut  Og  ljósálfa  þína'  upp  til 
fjalla.  Þó  stundum  við  hjarta  þitt  kalt  höfum  kent  Á 
kærleikans  lífmagn  oss  fyrst  var  þar  bent. 

3.  Vér  elskum  þitt  brosandi,  ógnandi  haf,  Sem  ymur 
við  klettanna  rætur,  Og  friðinn  og  blæinn,  sem  fróun 
oss  gaf  Við  faðm  þinn  um  heiðríkar  nætur,  Þó  and- 
vakan  stundum  oss  yrði  þar  löng,  Og  einstigin  reynd- 
ust  oss  torfær  og  þröng. 

4.  Að  segja',  að  vér  elskum  þig,  ísland,  er  synd,  Ef 
ekki  það  sýnum  í  verki ;  Á  sannleikans  blátæru,  blikandi 
lind  Því  bergjum  og  grípum  þitt  merki,  Og  berum  það 
djarflega'  af  drengskap  'og  trygð  —  Þann  dag  verður 
ljós  yfir  auðnum   og  bygð. 

Guðm.   Guðmundsson. 

29.  ísland. 

Lag  :    Yf  ir    f  ornum    f  rægðarströndum. 

1.  Fósturlandið,  fríða,  kæra,  Fram  við  djúpið  blátt, 
Vafið  fornum  frægðardraumum,  Fagurt  lágt  og  hátt. 
Sit  þú  heil  um  aldir  allar,  ítra  jökuldrós,  Hnýti  guð  að 
höfði  þínu  himnesk  frægðarljós. 

2.  Hérna  vorir  frægu  feður  Festu  örugt  bú,  Hér  þeir 
vörðu  hag  og  frelsi,  Helga  feðra  trú.  Hérna  söng  með 
sigurhljóði  Sverð  í  hraustri  mund,  Meðan  heitu  hetju- 
blóði   Hamra-   vættist   grund. 

3.  Og  í  söng  og  sögum  frægum  Sverða'  og  gígjuhljóð, 
Sigurljóð   um  unnin  afrek,   Óðul,  bú  og  þjóð   Vafði'   t 

djúpa  heild  og  hreina  Himneskt  sagnamál,  Sem  að  lýs- 
ir   alían    aldur    íslands    göfgu    sál. 

4.  Tímar  liðu  —  frelsið  fagra  Féll  í  svefn  og  dá.  ís- 
land  sat  í  sorgarblæjum  Svölum  unnum  hjá.  Meðan 
böðuls  höndin  harða  Herti  þrældómsbönd,  Dáðlaus  þjóð 
í  deyfðarlandi   Drúpti'  á  kaldri  strönd. 

5.  Tímar  liðu'  —  úr  rekkju  reis  Hin  raunamædda 
þjóð,  Sá  hve  lengi  sogið  var  Með  svikum  hennar  blóð. 
Sá  á  landið  sært  og  hrakið,  Svikið  niðjum  af,  Svift  því 
frelsi,    er   okkar   áum   Áður    drottinn    gaf. 

6.  Til  að  yinna'  ið  forna  frelsi  Frægð  og  hetjudáð 
Gjörð  var  hríð  af  hraustum  niðjum,  Heimtað  aftur  láð. 
Smátt  þeim  ávanst  en  þó  nokkuð,  —  Orka  studdi  hönd. 
Þó  eru'  enn  á  okkar  höndum  Óleyst  þrældómsbönd. 

7.  Bræður  ungu!  Upp  af  svefni,  Okkar  verjum  láð ! 
Nú  til  vorra  kasta  kemur,  Hvers  sem  hefir  dáð.  Treyst- 
um  okkar  eigin  höndum,  Ást  og  dug  og  þrótt.  Sýnum 
þor  og  þrek  að  stríða,  Þar  til  endar  nótt. 

8.  Þú,  sem  okkur  ólst  á  barmi,  Ástarkæra  fold,  Og 
sem,  þegar  leiðin  lýkur,  Lykur  okkur  mold ;  Þér  vér 
helgum  hug  og  krafta,  Helga  feðraslóð,  Meðan  heitt  í 
okkar  æðum  íslenskt  streymir  blóð. 

9.  Aftanroði  fornrar  frægðar  Fjöll  þín  gyllir  há- 
Morgunroðann  himinhreina  Hylur  þoka  grá.  Þó  við 
hafsrönd  sjáum  sveima  Silfurlituð  ský,  Sem  að  boða. 
að    frægðin    forna   Fæðist   aftur   ný. 

Jónas   Guðlaugsson. 

30.  Minni  íslands. 

Lag:  Fram  til  orustu. 
i.  Rístu  nú  úr  draumanna  djúpi,  Deyddu  þögnina, 
ástkæra  hljóð!  Varpaðu  af  þér  heldimmum  hjúpi 
:,:  Hlustið  eftir,  hann  dynur  sem  blóð.  :,:  Það  eru 
bylgjur  dáinna  daga,  Dynja  á  flugi  að  Urðarstraum  — 
En  nafnið  hlær  í  háum  glaum,  Hljómar  það  til  eilífð- 
ar  Saga :  „Eldgamla  ísaf old !  Ástkæra  fósturmold !" 
Á  meðan  gjálfur  girðir  lönd,  Þig  geymi  drottins  hönd ! 

2.  Fornu    hetjur    farsælla    alda,    Fagurskygðar    und 
ljómandi     hlíf !     Þér,     sem     fyrir     frónið     vort     kalda 

:,:  Fegnir  gáfuð  eignir  og  líf.  :,:  Yðar  vér  minnumst 
yður    skal    hljóma    Endalaust    lofið    hjörtum    frá!    Vér 

fæddumst  yðar  haugum  hjá,  Heiður  yðar  skal  yfir 
"þeim  ljóma!  ,,Eldgamla  ísafold!  Ástkæra  fósturmold !" 
Á  meðan  gjálfur  girðir  lönd  Þig  geymi  drottins  hönd. 

3.  Kenn    oss,    guðdóms-kraftur    á    hæðum,    Kraftinn 
gamla    að    eignast   og    fá!    Láttu    fjörið    lifna    í   æðum, 

:,:  Líkt  og  feðrum  okkar  var  hjá.  :, :  Enn  eru  sömu 
jöklar  sem  standa,  Enn  þá  hinn  sami  dunar  sær,  Og 
enn  þá  sama  grasið  grær,  Golan  sama  leikur  með  anda, 
„Eldgamla  ísaf old !  Ástkæra  fósturmold !"  Þig  guð- 
4óms   kraftur   geymi   hár  Um  gjörvöll  heimsins  ár. 

31.  Til  íslands. 

Lag  :    Yf  ir    f  ornum    f  rægðarströndum. 
1.  Sit  þú  heil  í  svölu  djúpi,   Sægirt  jökulsnót,  Lyftu 
jökul-heiðum    hjúpi    Himni    drottins    mót;    Aldrei    sví- 

virðingin  sára  Sverti  þína  brá,  Eftir  þrautir  þúsund  ára 
Þú    ert   björt   og   há. 

2.  Dyn  þú,  ægir,  þrumu-þungum  Þrótt  við  feðra  láð, 
Syng  þú  hugþrek  sonum  ungum,  Sem  að  vantar  dáð ; 
Vek  þú  heillavætti  forna  Víðri  foldu  á,  Töfra  í  oss 
hreysti   horfna   Haugum   gleymdum    frá. 

3.  Tengjum,  bræður  hjörtu'  og  hendur,  Heitt  skal 
íslenskt  blóð,  Svo  að  rísi  eins  og  endur  Okkar  smáa 
þjóð.  Það  ið  nýja,  það  ið  unga,  Það  skal  sýna  móð, 
Gegnum   stríð   og   storma   þunga    Streymi   æskuglóð. 

4.  Þér,  vér,  móðir,  einni,  einni  Unnum  heitast  vér, 
Þinni  f  egurð  himinhreinni  Helgast  draumur  hver ;  Við 
þín  björg  og  hraun  og  hlíðar  Háð  er  lífsins  tíð,  Vorir 
draumar    bernskublíðir,    Bjartast    manndóms    stríð. 

5.  Áfram  svo  gegn  stríðum  straumum,  Stórt  er  okkar 
mið,  Rísum  upp  úr  deyfð  og  draumum,  Dáð  býr  engi 
frið.  Lyftum  neyð  og  oki  alda,  —  Andinn  sýni  þor  — ; 
Framtíð   áttu,    fóstran   kalda,    Framtíð    þín    er   vor. 

Gestur  Pálsson. 


32.  fslands  minni. 

Lag :  Hvað  er  svo  glatt. 
1.  Til  hvers  er  það,  að  glápa'  á  gamlar  tíðir  Og 
gráta  frægð,  sem  nú  er  orðin  hjóm.  Hví  fá  ei  skilið 
dáða-daufir  lýðir  Á  dauðu  tré  að  vaxa'  ei  lífsins  blóm? 
Nei,  þyngra'  er  verkið.  Landsins  lýðir  vaki  Og  leggi'  í 
stritið  alt  sitt  þrek  og  blóð,  Til  þess  að  lyfta  tímans 
Grettis-taki  Og  til  að  skapa  röskva'  og  nýja  þjóð. 

2.  Sú  trú  er  reist  á  voru  vonarbjargi,  Að  verk  þa$ 
takist  heldur  fyr  en  síð,  Og  þjóðin  leysist  undan  fornu 
fargi  Og  fagni  loksins  sinni  nýju  tíð.  Þá  fyrst  mun 
vakna  lýður  landsins  fríða  Úr  leiðslu-draum  og  snauð- 
um  mælgis-klið,  Og  teyga'  ið  bezta'  úr  brjóstum  sinna 
tíða  Og  bæta  nýrri  frægð  þá  gömlu  við. 

3.  Og  hvar  sem  leið  vor  liggur  vítt  um  geima,  Þér 
land  vort,  ei  vér  gleymum  nokkra  stund,  Því  altaf  áttu* 
í  huga  vorum  heima,  í  há/reyst  dags  og  kyrrum  nætur- 
blund,  Hvort  lífsins  blær  er  ljúfur  eða  svalur,  Þa5 
landið  við  oss  tengir  heilagt  band,  Því  þú  ert  vorrar 
æsku  unaðsdalur,  Þú  okkar  bjarta,  hjartans,  hjartans 
land. 

Gestur  Pálsson. 

33.  Minni  íslands. 

Lag:    Þið  þekkið   fold  með  blíðri  brá. 

1.  Vort  land  það  yngist  upp  hvert  vor  í  æskuprýðl 
nýja;  í  sólbráð  eyðast  íssins  spor  Og  ársins  skuggar 
flýja.  —  Eins  vaknar  líf  í  hjarta'  og  hug  Á  hverri  gleði- 
stundu,  Svo  létt  og  djarft  sem  fuglsins  flug  Og  frítt 
sem  blóm  á  grundu. 

2.  í  óði'  og  söng  frá  elztu  tíð  Af  ótal  mörgum  sonum 
Var  eynnar  minst  hjá  landsins  lýð,   Sem  lifði,  í  henn 
ar  vonum.  En  ungt  og  nýtt  er  enn  vort  lag,  Sem  aldan 
fyrir  sandi.  Vér  hefjum  þúsund  hjartna  brag,  Til  heilla 
voru  landi. 

3.  Vér  viljum  tengja  bræðra  bönd  Um  bygðir  þess 
og  haga,  Frá  efstu  hlíð  að  ystu  strönd  Um  æfi  vorrar 

daga,  Og  blessa  hverja  hönd,  sem  kann  Að  hag  og 
sæmd  þess  starfa,  Hvert  andans  verk  —  hvert  orð,  sem 
vann    Því    eitthvað   gott   til   þarfa. 

4.  Því  dáð  hvers  eins  er  öllum  góð,  Hans  auðna  fé- 
lagsgæfa,  Og  markmið  eitt  hjá  manni'  og  þjóð  Hvern 
minsta  kraft  að  æfa.  Þann  dag,  sem  fólkið  finnur  það 
Og  framans  hlýðir  kenning,  í  sögu  þess  er  brotið  blað. 
—   Þá   byrjar   íslands   menning. 

Einar   Benediktsson. 

34.  ísland. 

(Flutt  í  Vesturheimi.) 

Ó,  fögur  er  vqr  fósturjörð. 
r.  Þú  hafi  girta  hnjúkaland,  Þú  Heklu'  og  Geysis- 
móðir,  Með  eldhrauns  flóð  og  ísa  band  Og  ösku'  og 
jötunhlóðir,  Og  kolsvört  hella  geisi-gin  í  gljúfra  feikna 
rönnum,  Sem  aldrei  hafa  átt  að  vin  Nema'  ögn  af  mosa' 
og   hvönnum. 

2.  Þú  jökulfold,  úr  jökulkyrð  Af  éljafingrum  klipin, 
Þú  ert  vor  móðir,  ströng  og  stirð  Og  stórhreinleg  á 
svipinn.  Og  þú  ljær  stormum  þrumu-róm  Og  þungann 
mararkvæðum,  Og  þú  átt  söngsins  sólarblóm  Og  sól  á 
Braga-hæðum. 

3.  Nú  skín  þig  sumar-sólin  á  Og  sveipar  fjöllin  bloss 
um,  Og  Ægir  vill  sig  vin  þinn  tjá  Með  votum,  söltum 
kossum;    Og    dalir    hjúpast    blíðum    blæ,    Þær    bernsku 
vorrar   slóðir,   Og  hýrt  er  yfir  bónda-bæ,    Sem   blessar 
nafn  þitt,  móðir. 

4.  Hve  fegin  varstu  feðrastorð,  Þá  féllu  járn  af  hönd- 

um!  En  hvað  skal  hálfmælt  hjálparorð?  Þitt  hjarta' 
er  enn  í  böndum.  Hvert  mæðutár  á  móðurkinn  Og; 
myrkvi'  á  svipnum  bjarta  Og  harmasköp  og  skaði  þinn 
—  Það   sker  oss  inn  að  hjarta. 

5.  Vér  biðjum  þess  að  öld  af  öld  Þín  alda  bygging 
vari.  Og  statt  þú  fast,  þótt  stund  sé  köld,  í  straums 
og  vinda  fari,  Með  hvamma  dali,  hraun  og  sand  Og; 
heljar-björg  í  lögum,  Vort  gamla  tignar-tinda  land 
Með    trölla'    og   álfasögum ! 

6.  Vor  endurminning  hrein  og  heit  Frá  heiðum 
bernskudögum,  Hún  vex  og  á  sér  vermireit  í  vorum 
ættlands-sögum.  Og  þó  að  dynji  hríð  og  hregg  Og- 
hugans  kæli  löndin,  Við  myndum  hjálpa'  að  hvessa  egg 
Og  höggva'  í  sundur  böndin. 

Kristinn    Stefánsson. 

35.  Minni  íslands. 

Lag:  Þú  vorgyðja  svífur. 

1.  Ó,  feðranna  móðir,  þú  fjalldrotning  sönn !  Vér 
finnum  þinn  jafningja  hvergi;  Þín  fótskör  er  ægir  með 
háreista  hrönn,  Þitt  hásæti  stendur  á  bergi ;  í  hjartanu' 
er  eldur  á  höfðinu  snær,  Þinn  hátíðarskrúði  er  blóm- 
kyrtill   mær. 

2.  Vér  lifum  við  brjóst  þín,  oss  líður  þar  vel.  —  Nú 
lifnar  vor  fornþjóðar  andi,  Og  leiftrandi  gullaldar  ljós- 
geisla-hvel  Oss  lýsir  með  árdegis-brandi,  Nú  birtist  á 
Fróni,  um  haf  og  um  hnúk,  In  heilaga  sól  breiðir  eld- 
rósa-dúk. 

3.  Sú  tíð  er  nú  liðin,  þá  feðranna  frægð  Og  frelsi  þér 

gullrúnir  skáru ;  Sú  tíð  er  nú  liðin,  þá  gersema  gnægð 
Af  grunnknörum  víkingar  báru,  Sú  tíð  er  nú  liðin,  á 
styr-vangi'  er  stóð  Með  stálsverð  í  höndum  in  íslenzka 
þjóð. 

4.  Sú  tíð  er  nú  vakin,  að  dugur  og  dáð  Með  dreng- 
lyndi  starfar  í  næði,  Sú  tíð  er  nú  vakin,  að  réttur  og 
ráð  Er  rausnarmanns  hlutverk  og  gæði,  Sú  tíð  er  nú 
vakin,  að  sannleikans  sverð  Skal  semja  vors  réttar  og 
friðarins    gerð. 

5.  Ó,  fjalldrotning  kæra,  þín  fegurðarrós  Ei  fölni  í 
tímanna  bárum,  Og  fagni  þér  mentun  og  friður  og 
hrós  Og  frelsi  á  komandi  árum,  Og  lifi  þinn  heiður 
og  al-frægðarorð,   Og  alfaðir  blessi  þig,  göfuga  storð  1 

Páll  Jónsson. 


36.  íslands  minni. 

Lag:   Þið  þekkið   fold  með  blíðri  brá. 

1.  Þó  sitthvað  ami  landi'  og  lýð,  Skal  liðka  forna 
strengi,  Og  syngja  ljóð  um  sumartíð,  Er  sóley  hlær  á 
engi.  Ef  glóey  skín  einn  glaðan  dag,  Þá  gleyma  vetri 
stráin,  Og  fuglinn  syngur  sumarlag  í  sóltitrandi  bláinn. 

2.  Sú  hátíð,  sem  við  höldum  nú,  Skal  herða,  festa 
bandið,  Sem  tengir  hug  með  traustri  trú  Og  trygð  við 
gamla  landið.  Á  nýrri  öld  með  nýjum  dug  Skal  nýjar 
brautir  finna,  Með  nýjum  orðum,  nýjum  hug  Og  nýj- 
um  kröftum  vinna. 

Þorsteinn  Gíslason. 

37-   íslands  minni. 

Lag:  Þú  bláfjalla  geimur. 
i.    Sem   spámannleg  bending,   sem  óskeikul  orð,   Sem 
ómur  frá  dularheimsins  sölum,   Með  himinsins  blævind 
nú  berast  yfir  storð  Og  bylgjast  eftir  þröngum  fjalla- 
dölum. 

2.  Þau  glóa  í  skýjanna  glitofna  dúk,  Og  glitra  um 
meitilhvössu  fellin,  Og  hnoðrinn,  sem  léttfleygur  líður 
yfir  hnúk.   Hann  letrar  þau  á  bláu  jökulsvellin. 

3.  Þau  skína  í  fjallanna  rammbundnu  rún,  Sem 
rist  var  af  heimsins  forna  eldi,  Er  stóð  hann  sem  Kerúb 
á  Heklu  brattri  brún,  Og  brá  um  landið  mildum  roða- 
feldi. 

4.  Þau  berast  frá  djúpinu  dimt,  þessi  orð,  Er  dun- 
ar  í  Geysis  leyndu  æðum,  Þá  sprotanum  bjarta  hann 
bregður  yfir  storð,  Og  bendir  þér  að  ljóssins  tignar- 
hæðum. 

5.  Þau  orð  eru  guðdómsins  öfluga  mál,  Sem  áheyrn 
í  brjósti  þínu  finna,  Því  þau  vekja  ættjarðarást  í  þinni 
sál,    Og   anda   þínum   benda   til   að   vinna. 

6.  Guð  gaf  oss  það  land,  sem  hann  lætur  í  dag  Með 
ljómandi  undraverkum  skína.  —  Hvar  hljómar  jafn 
máttugt  og  margraddað  lag,  Ó,  móðir,  eins  og  gegn- 
um  strengi  þína 

7.  Ó,  ísland,  þú  bera  mátt  höfuð  þitt  hátt,  Og  hreykja 
npp  jökulfaldi  björtum,  Því  mikil  og  dýrleg  er  myndin, 
sem  þú  átt,  Ó,  móðir  vor,   í  barna  þinna  hjörtum. 

8.  Já,  vinur  minn,  náttúran  boð  til  þín  ber,  Það  boð, 

sem  hún  ætlar  þér  að  skilja:  Guðs  heilaga  fjall  þessi 
ey  er  orðin  þér,  Hér  opinberar  hann  sinn  mikla  vilja. 
9.  Sem  spámannleg  bending,  sem  óskeikult  orð,  Sem 
eilífrar  guðdómsvisku  bandið,  Fer  boðið  með  himins- 
ins  blænum  yfir  storð,  Sem  býður  þér  að  elska'  og 
treysta'   á   landið. 

Guðm.    Magnússon. 

38.  ísland. 

Lag:  Fífilbrekka,  gróin  grund. 

1.  Sólargyðja!  Svelladís !  Söguríka  kappamóðir. 
Blómum  lögð  og  umgirt  ís,  Oss  er  hjá  þér  styrkur 
vís.  Meðan  haf  við  hauður  rís  Hátign  þinni  krjúpa 
þjóðir.    Sólargyðja,    svelladís !    Söguríka    kappamóðir. 

2.  Fjalladrotning,  feðragrund !  Frelsi  þitt  vér  skul- 
um  styðja,  Oss  er  ljúft  við  móðurmund  Máttinn  reyna 
liverja  stund,  Ofurkapp  og  karlmannslund  Kveður  þú 
í  vaxna  niðja.  Fjalladrotning,  f  eðragrund !  Frelsi  þitt 
vér   skulum   styðja. 

3.  Einkamóðir  ennishá!  ísafold  í  jökulskrúða,  Snæ- 
hreint  skín  þér  bros  á  brá,  Blika  rósir  kinnum  á.  Fót- 
skör  þín  er  bára  blá,  Brjóst  þín  rök  af  daggarúða. 
Einkamóðir    ennishá !    ísafold    í    jökulskrúða. 

Hallgr.  Jónsson. 

39.   Til  íslands. 

Lag :  Eldgamla  ísafold. 
1.    ískrýnda    eyjan    kær !    Enn    er    þinn    faldur    skær, 
Brosfögur  brún;   Fjöllin  þín   fagurblá,   Foss  þinn  með 
tignarbrá,   Sundléttur   lax   í   á,   Laufgróin   tún. 

2.  Hjartkæra  móðir  mín !  Mikil  er  sagan  þín,  Frið- 
sæla  fold!  Fornhetju  fóstra  kær !  Frægð  þinna  áa  slær 
Birtu'  á  þín  brjóstin  mær,   Blómríka  mold. 

3.  Lífsþroska  laufum  skrýð  Land  vort  hin  nýja  tíð ; 
Björt  sje  þín  braut.  Lát  Heklu  heljarglóð  Hita'  oss  í 
æðum   blóð,    Svo  ali   þrek  í   þjóð    Þitt  kæra  skaut. 

4.  Lát  frelsis  svása  sól  Signa  þinn  jökulstól,  Móður- 
jörð  mín !  Sægirta  Garðarsströnd !  Guðs  kæra  föður- 
hönd   Einingar  bindi  bönd   Börnin  um  þín. 

Jón  Þórðarson  úr  Fljótshlíð. 

40.  Minni  íslands. 

Lag :    Hvað   er   svo   glatt. 

1.  Þars  góðir  bræður  byggja  íslands  dali,  Á  bernsku- 
stöðvum  dvelst  svo  títt  vor  önd,  Þar  ægir  dynur  dimt 
við  kletta  sali  Um  daga  heimsins  berst  við  Garðars 
strönd ;  Þar  æskusál  vor  hreif st  á  horfnum  árum  Af 
hraustra  feðra  styrk  og  dauða-ró,  Er  kappinn  vin  sinn 
tregaði'  ekki  tárum,  En  tók  sitt  sverð  og  hefndi  eða  dó. 

2.  Þar  geyma  minning  fræga,  frelsisbjarta  Ins  fyrri 
tíma  helgu  sagnamál,  Þau  lifa  enn  í  öldungs  hverju 
hjarta,  Á  ungri  vör,  í  barnsins  hreinu  sál.  Og  ástbygð 
frelsis  undir  Snjólands  fjöllum  Nú  aftur  byggir  þrek 
og  von  um  dug ;  Oss  gæfan  beini  leið,  hún  lýsir  öllum, 
Sem   leitast   við   að    starfa'   og   sýna   hug. 

Og  framar  engan  nú  í  doða  dreymi,  Því  dagur  er 
og  nóttin  vikin  frá,  Og  sami  andi'  í  storðarbúum 
streymi,  Og  starfi  hver,  er  ættjörð  duga  má;  Á  rauna- 
tímum  reynist  best  að  þekkja  Hvort  ragur  eða  garpur 

hver  einn  er,  Þá  orðin  tómu  engan  mega  blekkja,  Því 
að  eins  verkið   sýna  hreysti  ber. 

4.  Og  alla  daga  elskum  vér  þig,  móðir,  Og  ástum 
vorum  breytt  ei  tíð  fær  nein,  Vjer  elskum  feðra  frægð- 
ar  helgu  slóðir,  Þar  felast  við  þitt  hjarta  áa  bein  Og 
hvergi  brjóst  vort  himni  ann  svo  heiðum,  Og  hvergi 
sál  vor  öðlast  ró  og  frið,  Sem  undir  jökul-fjalla  faldi 
breiðum   Við    fossa   þinna   ægidimman   nið. 

Gestur  Pálsson. 


41.  Minni  íslands. 

Lag :  Hvað  er  svo  glatt. 

1.  Vort  fagra  land  með  fagurgræna  dali !  Vort  fagra 
land  með  blómum  skrýddan  völl !  Vort  f  agra  land  með 
f orna  hamra-sali !  Vort  f agra  land  með  álfa,  svipi'  og 
tröll !  Vort  f  eikna  land  með  f lug  og  klettastalla !  Vort 
f  eikna  land  með  hraun  og  eyðisand !  Vort  f  agra  land 
með  frána  jökulskalla!  Vort  fagra  land  með  glitað  eyja- 
band ! 

2.  Vort  kæra  land !  í  hverri  laut  og  hóli  Á  hjartað 
eitthvert  minninganna  ból.  Vort  kæra  land !  Æ  hvergi' 
á  bygðu  bóli  Skín  börnum  þínum  hlýrra  lífsins  sól. 
Vort  kæra  land !  Hver  bur  þinn  er  vor  bróðir,  Því 
brúum  allir  þinnar  gæf u  stig.  Vort  kæra  land !  Vor 
kæra  hjartans  móðir !  Vort  kæra  land !  Vér  börn  þín, 
elskum    þig. 

Jón    Ólafsson. 

42.  Minni  íslands. 

Lag:   Brosandi   land. 
i.  Feðranna  f  rón !  Heill  þér  með  fossum  og  fjöllum, 
Fjörðum  og  eyjum  og  völlum.  Feðranna  f  rón ! 

2.  Öld  eftir  öld !  Sastu  í  svalköldum  höfum  Sorg- 
mædd   hjá    feðranna   gröfum    Öld   eftir   öld ! 

3.  Eilífa  tíð !  Fortíðar  frægðarorð  hljómi,  Fram- 
tíðin   móti   þjer   ljómi.   Eilífa  tíð ! 

Þorsteinn  Gíslason. 

43.  ísland. 

Lag   eftir    O.    Lindblad.    (J.    H.,    9.). 

1.  Upp  úr  risin  ægi  bláum  Ertu,  kæra  f  ósturgrund  I 
Fagursetta  fjöllum  háum  :,:  Fram  þig  leiddi  drottins 
mund.  :,:  Grös  á  engi  greru  frjóvgu,  Gullin  hlógu 
blóm  við  sól;  Bjarkir  undir  belti  snjóvgu  Buðust  til 
að  veita  skjól. 

2.  Skatna  hulin  hönd  forsjónar  Hvatti  nú  að  leita 
þín ;  Aðkomendum  ekrur  grónar  : , :  ítrum  heim  til 
buðu  sín.  :,:  Fjölbygð  sást  á  fáum  árum  —  Frelsi  og 
manndáð  borgið  varð  —  Umgirt  sollnum  sævarbárum 
Sjötnum   veitti    frið   og   arð. 

Br.  Oddsson. 

44.   íslandsminning. 

Lag:   Dýrð  sé  guði'  í  hæstum  hæðum. 
1.   Hvar   sem   auðnast   þér   að   þreyja,    Þá   í   minnum 
hugsun    geym :    Það    er   nafnfræg,    aldin    eyja,    Yst   við 

norðurs  kuldareim;  Fjöll  þar  gnæfa  himinhá,  Höfin 
girða  silfurblá,  Eldur  býr  í  ógnadjúpi  Undir  köldum 
jökulhjúpi. 

2.  Þar  má  líta  hamra  háa  Hljóta  svalan  öldukoss ; 
Þar  má  heyra,  af  bergi  bláa  Belja  ráman  gljúfrafoss; 
Þar  er  fögur  sjón  að  sjá,  Svellin  þegar  vetrum  á 
Glitar  máni  geislarósum,  gullnum  kringdur  norður- 
ljósum. 

3.  Snælands  fjöll  til  himins  háu  Hjairta  lyfti  þínu' 
og  sál ;  Mundu'  af  ísa  breiðum  bláu,  Braut  að  manna 
lífs  er  hál ;  Ljós,  er  blikna  lofti  á,  Leiði  myrkraveg 
þig  frá;  Kuldinn  sári  kjark  þjer  veiti,  Kærleik  tendri 
eldur  heiti.  Helgi  Hálfdánarson. 

45.  Minni  íslands. 

Lag :   Eitt  er  landið  ægi  girt. 

1.  Gamla  ísland,  ættland  mitt,  Ægi  girt  og  fjöllum: 
Rétt  að  nefna  nafnið  þitt  Nóg  er  kvæði  öllum !  Hljóm- 
ar  instu  óma  þá  Allra  ræktar-tauga,  Stolt  og  vonir 
víxlast   á  —  Vöknar   nærri'   um   auga. 

2.  Árdagssólu  opnast  nýtt  Útsýni,  er  hækkar  —  Við 
að  fara  frjálst  og  vítt,  Föðurland  manns  stækkar.  Hillir 
úti  upp  úr  sæ  Ættjörð  glegst  við  sonum,  Bernskuminn- 
ing  blíðkast  æ,  Birtir  yfir  vonum. 

3.  Legg  þú,  auðna,  ár  og  frið  íslands  ver  og  gjrund- 
um.  —  Hitt  vdit  enginn  eins  og  við,  Að  oss  langar 
stundum :  Hörpu  að  lokka  Orfeif  af,  Inn  á  f rónska 
móa,   Syngja  austur  yfir  haf  Akra  vora'  og  skóga. 

4.  Æsku-systkin,  ástarþökk  —  Af  þó  legðust  fundir, 

—  Fyrir  orð  og  atlot  rökk,  Ótal  glaðar  stundir !  Feðr- 
um,  sem  að  fram-tak  oss  Festu  í  skapi  ungu,  Mæðrum, 
sem   við  kvæði  og  koss   Kendu'  oss  þessa  tungu. 

Stephan   G.  Steþhansson. 

46.  fsland. 

Lag:  Við  siglu  Kristján  sjóli  stóð. 

1.  Vort  ættarland  með  ís  og  glóð,  Þú  undramynd ! 
Vér  syngjum  allir  um  þig  Ijóð,  Um  elfarfall  og  sævar- 
hljóð  Og  blóma  fjalla'  og  fannaslóð  í  fagri  mynd ;  Og 
þú  átt  fleira'  í  faðmli  þér  En  fegurð  þá,  sem  harpan 
tér,   sem  óminn  ber   frá  andans  strengja  lind. 

2.  Þú  slítur  af  þér  ísa-spöng  Við  æðaslög.  Og  fjöllin 
hlusta  á  svana-söng,  Er  sólin  opnar  vorsins  göng ;  Og 
straurnaharpan  strengjalöng  Á  storma-lög.  Og  um  þig 
leikur  yndis  blær,  Vor  ættarreitur  hjartakær;  Og 
ljóma   slær  á  land   með   skýjadrög. 

Lárus    Thórarensen. 

47.  ísland. 

Lag  eftir  Carl  Wilhelm.  (S.  T.) 
Þér  skýla  fjöll,  þig  faðmar  haf,  Vort  föðurland, 
sem  drottinn  gaf ;  Á  brjóst  þitrt  setti'  hann  sumarrós, 
Hann  signdi  þig  við  norðurljós.  :,:  Og  hjartakær  vor 
ættjörð  er:,:  : , :  Vér  aldrei,  aldrei  skulum  gleyma 
þér.    :,: 

Lárus    Thórarensen* 

48.  Bæn  fyrir  föÖurlandiÖ. 

Lag  eftir  Haydn.  (S.  T.) 
Yfir  voru  ættarlandi,  Alda  faðir,  skildi  halt.  Veit 
því  heillir,  ver  það  grandi,  Virstu  að  leiða  ráð  þess  alt. 
Ástargeislum  úthell  björtum  Yfir  lands  vors  hæð  og 
dal.  Ljós  þitt  glæð  í  lýðsins  hjörtum,  Ljós,  sem  aldrei 
slokna    skal. 

Steingr.   Thorsteinsson. 

49.   Til  íslands. 

Lag  eftir  A.  Randel.    (J.  H.  6.) 

1.  Þeim,  sem  unna  ísafoldu,  íslands  þjóð  —  og  láns 
og  blóma  :,:  Henni  óska'  í  hjarta  sér ;  :,:  Þeim,  sem 
elska     móðurmoldu     Mest    af     öllu'     og    hennar     sóma 

:,:  Hefja'  og  auka,  heiður  ber.    :,: 

2.  Margir  voru  dagar  dimmir,  Dapurleg  er  sumra 
tíða  : , :  Endurminning,  móðir  kær  !  : , :  Sært  þig  haf a 
garpar     grimmir,     Gamlar     benjar     enn     þá     svíða     — 

: , :   Löngu  er  mál  að  læknum  þær.    : , : 

3.  Hver  mun  íslands  hagur  verða,  Hvað  er  það,  sem 
f  ramtíð  hulin  : , :  Handa  því  í  höndum  ber  ?  : , :  Mun 
ei  þjóð  vor  mátt  sinn  herða,  Menning  efla'  og  gæði 
dulin    : , :   Finna  næg  og  nýta  sér  ?    : , : 

4.  Margt  er  að  vinna,  margt  að  gera,  Margt  er  það 
í  breytni  þinni,  :,:  íslands  þjóð,  sem  enn  er  rangt  :,: 
Heimsins  forsjón,  háa  vera,  Haf  þú  ísland  gamla'  í 
minni,    :,:  Gef  því  farsælt  líf  og  langt!    :,: 

B. 

50.  fslandsvísur. 

Lag  eftir  Bjarna  Þorsteinsson.    (Organt.) 
i.   Eg   vil   elska   mitt   land,    Eg  vil   auðga   mitt   land, 
Eg  vil   efla  þess   dáð,   eg  vil   styrkja  þess   hag.   Eg  vil 
leita'  að  þess  þörf,  Eg  vil  létta  þess  störf,  Eg  vil  láta 
það   sjá  margan  hamingjudag. 

2.  Hver  þess  fjörður  er  minn,  Hver  þess  fjalldalur 
minn?  Því  eg  finn  eg  er  tengdur  hvert  hérað  þess  við, 
Hver  þess  bær  er  mér  kær,  hver  sá  bátur  mér  kær,  Sem 
með  blikandi  segl  rennur  fram  á  þess  mið. 

3.  Þessum  holtum  eg  ann,  Þessum  heiðum  eg  ann, 
Þessi  hraun  eru  mein,  sem  að  græða  mér  ber;  Þessi 
fannþöktu  fjöll  Eru  fornvinir  öll,  Og  hver  fossandi 
smálækur  vinur  minn  er. 

4.  Eg  vil  frelsi  míns  lands,  Eg  vil  farsæld  míns  lands, 
Eg  vil  f  rægð  þess  og  gnægð  þess  og  auð  þess  og  völd ; 
Eg  vil  heiðursins  krans  Leggja'  að  höfði  hvers  manns, 
sem  vill  hefja  það   fram  móti  batnandi  öld. 

5.  Gegnum  leiki  og  ljóð  Vil  eg  lífga  hjá  þjóð  Hina 
ljúfustu  trú,  hina  djörfustu  von ;  Eg  vil  glæða  þar  ást 
Þá  er  ætíð  mun  sjást,  Þar  sem  elskandi  móðir  á  trygg- 
lyndan   son. 

6.  Þetta'  er  játningin  mín,  Kæra  móðir,  til  þín.  Eg 
get  miklast  af  því  að  eg  sonur  þinn  er.  Það  er  svipur- 
inn  þinn,  Er  í  sál  mér  eg  f  inn ;  Hann  er  samgróinn  öllu 
því  besta  hjá  mér. 

7.  Eg  kem  fram  á  þinn  fund  Þessa  fagnaðarstund, 
Eins   og   frjálsborinn   sonur,    sem   elskar   þig  heitt;   Og 

að  fótum  á  þér  Eg  sem  fórn  mína  ber  Það  sem  fegurst 
og  best  hefir  lífið  mér  veitt. 

8.  En  eg  bið  ekki'  um  neitt  —  Jú,  eg  bið  þig  um  eitt : 
Gef  mér  baráttukjark,  gef  mér  styrkari  mund.  Lyftu 
blæju  frá  brá,  Lát  mig  brosið  þitt  sjá.  —  Ó,  eg  berst  til 
þíns.láns  fram  að  síðustu  stund.        Guðm.  Magnússon. 

51.  Minnisvísur  um  fsland. 

Lag :   Þú  vorgyðja  svífur. 

1.  Þú  snæfold !  er  gnæfir  í  sólheiðis  blæ  Und  svell- 
gljáum  jökulhjálms  faldi,  Sem  Valkyrja  björt,  er  um 
svalkaldan  sæ  Þú  svipast  með  hátignar  valdi,  Vor 
fóstra  kærust,  í  fjarlendri  bygð  Þig  faðmar  vor  hugur 
með  ástar  trygð. 

2.  Þó  frá  þér  við  berumst  á  forlagastraum,  Þú  fylg- 
ir  samt  huganum  blíða ;  Þú  varar  oss  tíðum  í  glepjandi 
glaum,  Þá  gleymskan  vill  yf ir  oss  skríða ;  Og  þrátt  fyr- 
ir  heimslíf  og  hávaða  fip  Við  heyrum  þinn  róm  og  við 
lítum   þinn   svip. 

3.  Við  heyrum  þín  bergmál  og  háfossa  nið  Og  haf- 
gang,  er  beljar  á  söndum,  Og  munarhljóm  svana,  þá 
mæra  þeir  klið  Við  miðnætursól  yfir  ströndum.  í 
sveimi  skýja  við  sjónhrings  brá  Oss  seilast  móti  þín 
himinfjöll   blá. 

4.  Þitt  minni,  sem  göfgað  í  valkviðum  var,  Það  vígt 
hefir  Óðinn  og  Saga,  En  hitt,  sem  að  elskan  í  hróðri 
fram  ber,  Það  helgar  nú  Iðunn  með  Braga,  Með  epli 
skærust  og  skírlegt  full,  Það  skín  sem  trygðar  og  elsk- 
unnar  gull.  Steingr.   Thorsteinsson. 

52.  Minni  íslands. 

Lag:    Máninn   hátt  á  himni   skín. 
i.  Ár  og  síð  og  alla  tíð  Eilíft  stríð  og  kíf  Milli  alls 
og  allra  Er  vort  jarðar  líf.  Meðan  blóð  er  í  æð,  ætt- 
jörð    hrein    og    köld,    Fyrir    þig    vér    berum    brand    og 
brynju'  og  skjöld. 

2.  Haltu  áfram  beina  braut,  Beint  að  marki  fram. 
Hræðstu'  ei,  foldin  fríða,  Fjanda  vopnaglam.  Meðan 
blóð  er  í  æð,  ættjörð  hrein  og  köld,  Fyrir  þig  vér  ber- 
um   brand    og   brynju'    og   skjöld. 

3.  Hættu'  ei  fyr  en  frjáls  þú  ert,  Frjáls  sem  morgun- 
blær.  Vittu'  að  veikum  höndum  Vonin  styrkleik  fær. 
Meðan  blóð  er  í  æð,  ættjörð  hrein  og  köld,  Fyrir  þig 
vér  berum  brand  og  brynju'  og  skjöld. 

4.  Meðan  nokkur  fjötur  finst  Frelsi  þínu  á  Og  eigi 
sigurs  sunnu  Svipar  skýjum  frá.  Meðan  blóð  er  í  æð, 
ættjörð  hrein  og  köld,  Fyrir  þig  vér  berum  brand  og 
brynj  u'    og   skj  öld. 

Bjarni  Jónsson  frá  Vogi. 

53.  Þótt  þú  langförull  legðir. 

Lög  eftir  Helga  Helgason  ög  Inga  Lárusson. 

1.  Þótt  þú  langförull  legðir  Sérhvert  land  undir  fót. 
Bera  hugur  og  hjarta  Samt  þíns  heimalands  mót? 
Frænka  eldfjalls  og  íshafs,  Sifji  árfoss  og  hvers ! 
Dóttir  langholts  og  lyngmós,  Sonur  landvers  og  skers ! 

2.  Yfir  heim  eða  himin  Hvort  sem  hugar  þín  önd 
-Skreyta    fossar    og    fjallshlíð    Öll    þín    f  ramtíðarlönd ! 

Fjarst    í    eilífðar    útsæ    Vakir    eylendan    þín :    Nóttlaus 
voraldar    veröld    Þar    sem    víðsýnið    skín. 

3.  Það  er  óskaland  íslenskt  Sem  að  yfir  þú  býr  — 
Aðeins  blómgróin  björgin  Sérhver  baldjökull  hlýr. 
Frænka  eldfjalls  og  íshafs  Sifji  árfoss  og  hvers  Dótt- 
ir  langholts  og  lyngmós   Sonur  landvers   og  skers ! 

Stephan   G.   Stephansson. 

54.  fsland. 

Lag  eftir  F.  A.  Reissiger.  (H.  L.) 
Það  laugast  svölum  úthafsöldum,  Vort  ættarland  við 
norðurpól;  Þar  gnæfa  fjöll  með  hvítum  földum  :,:Og 
fögur  blasir  hlíð  við  sól.  :,:  Þar  kveður  ljóð  um  liðna 
daga  Hver  lækur  tær,  hver  alda  blá,  Þar  geymir  frægð 
hin   forna   saga   Og   feðra  tungan   dýr  og  há. 

Lárus   Halldórsson* 

55.  fsland. 

(A.  Munch.) 
Norskt  þjóðlag.    (J.  H.   10,   Sv.) 

1.  Lýsir  af  eyju  við  ísþokuslóð  Úti  við  Dumbshafið 
kalda,  Þar  sem  við  berglogans  leiftrandi  glóð  Leika 
sér  fornmyndir  alda.  Þaðan  í  svanaham  sagndísin 
fróð   Sveigir   falda. 

2.  Út  til  hins  kynlega,  logfrána  lands  Leitaði  forn- 
kappaskarinn ;  Öndvegissúlan  f  rá  hásæti  hans  Helgaði 
leið  yf ir  marinn ;  Norðurheimstungan  hins  norræna 
manns  Nam  þar  arinn. 

3.  Meðan  hin  nátengdu  norrænu  lönd  Nornin  í  sund- 
ur    réð    draga,    Lagðir    þú,    ísland,    með    letrandi    hönd 

Lífsfræin  komandi  daga;   Þar  vanstu  festa  vor  frænd- 
semis   bönd,   Fræga   Saga ! 

4.  Ástkæra.  þjóð  !  þó  þín  örlaganorn  Útlendu  vald- 
boði  hlýði,  Heyrir  vel  Noregur,  helgur  og  forn,  Hróp 
þín  í  forlaga  stríði.  Dunar  nú,  ísland,  sem  Darraðar 
horn  Djúpt  úr  víði !  Matth.  Joch.  þýddi. 

56.  íslandsvísur. 

Lag :  Fíf ilbrekka,  gróin  grund. 

1.  Sólargull  um  fell  og  fjöll,  Fögur  nótt  og  heiður 
dagur.  Geislabros  við  blómavöll,  Björt  og  öflug 
straumaföll:  Svo  er  ftítt  vor  ættjörð  öll,  Unaðsblettur 
vonarfagur,  Sólargull  um  fell  og  fjöll,  Fögur  nótt  og 
heiður   dagur. 

2.  Fossahreim  og  ástaróm,  Eins  og  harpa'  í  sumar- 
vindi,  Draumsins  mildi,  málmsins  hljóm,  Móður  hlý- 
leik,  brimsins  róm  Á  vor  tunga'  og  á  þann  dóm :  Allra 
vekur  hún  í  lyndi  Fossahreim  og  ástaróm,  Eins  og 
harpa'    í    sumarvindi. 

3.  Því  skal  helguð  ást  vor  öll  Ættarjörð  og  feðra- 
tungu.  Vor  skal  hreysti  hasla  völl  Harmi  lands  og  verja 
öll  Sund  og  grund  og  sólarfjöll,  Sjá  við  böli  slysa- 
þungu.  Nú  skal  helguð  ást  vor  öll  Ættarjörð  og  feðra- 
tungu.  Bjarni  Jónsson  frá   Vogi. 

57.  Kveðja  til  íslands. 

Lag:   Heil  þú  dásöm  drotning  meðal  lista.    (Sv.) 
1.  Vindur  blæs  og  voðir   fyllir  breiðar,   Verpur  skipi 
ströndum    ísa    frá;    Fagrar    hverfa    fósturjarðarheiðar, 

Fjallatindar  þvo  í  köldum  sjá  Enni  hvít,  en  einn  á 
þiljum  grætur  Ungur  sveinn,  er  feðra  kveður  láð ; 
Ekki  veit,  hvort  afturkomu  lætur  Auðið  honum  verða 
drottins  náð. 

2.  Ó,  eg  minnist,  ættarjörðin  fríða,  Á  svo  margt,  er 
lengi  mun  eg  þrá;  Man  eg  svana-sönginn,  engilblíða 
Silfurhvítum  hljóma  tjörnum  á;  Man  eg  dal  í  daggar- 
feldi  bláum,  Dags  er  roði  fagur  gyllir  tind;  Man  eg 
brekku,  blómum  prýdda  smáum,  Brattan  foss  og  kalda- 
vermslu-lind. 

3.  Aldrei  gleymi  eg  þeim  sælutíma,  Úti  stóð  eg  vor- 
dags-kvöldin  hlý;  Vetrarfötum  frá  sér  kastar  gríma, 
Færist  hvítan  sumar-skrúða  í;  Vindar  þegja,  værðir 
blómin  taka ;  Viðar  til  er  hnigin  sunna  rauð ;  Fuglar 
sofna,  fossar  einir  vaka,  Fyrir  sandi  heyrist  báru- 
gnauð. 

4.  Vertu  sæl,  ó,  vertu  blessuð,  móðir,  Veit  eg  nú  hve 
sár  þinn  missir  er;  Sonum  þínum  sendir  kveðju  bróð- 
ir,  Sé  þeim  jafnan  helgust  ást  á  þér;  Frægðarsunna 
f  ögur  hér  upp  renni,  Fyr  sem  skein  á  víði-græna  hlíð ; 
Engan  myrkva  megi  sjá  á  henni,  Meðan  dunar  sær  og 
lifir  tíð.  Jón   Thóroddsen., 


58.  ísland. 

Lag:  Drottinn,  sem  veittir  frægð  og  heill  til  forna. 
1.  Sagnauðga  land  með  ný  og  fornhelg  fræði,  Fram- 
sóknarland   með   æfintýr   og  kvæði,   Ungir   sem   gamlir 

falla   þér    að    fótum,    Flytja   þér   lof    af    hjartans    instu 
rótum. 

2.  Elskaða  land  með  fjallabarminn  breiða,  Brosandi 
land  með  tignarsvipinn  heiða.  Þú  hefur  yljað  æskuvon- 
um    mínum,    Unaðslegt   væri'   að    geta   hlynt   að    þínum. 

3.  Heilaga  land,  í  hjörtum  þinna  sona  Heimur  er 
opinn  nýrra  sólskins  vona,  Vona,  sem  eiga'  að  öðlast 
fullan   blóma,   Okkur  og  þér  til  heilla,   gagns  og  sóma. 

4.  Framtíðarland,  þinn  fána  láttu  skína,  Fáninn  skal 
öllum  þjóðum  rétt  vorn  sýna.  Undir  því  merki  eigið 
þér  að  verjast,  íslensku  hermenn,  fæddir  til  að  berjast. 

Einar  P.  Jónsson. 


59»  Veit  þá  engi  — 

Lag  eftir  Helga  Helgason. 


1.  Veit  þá  engi,  að  eyjan  hvíta  Átt  hefir  daga,  þá  er 
fagur  Frelsisröðull  á  fjöll  og  hálsa  Fagurleiftrandi 
geislum  steypti ;  Veit  þá  engi,  að  oss  íyúr  löngu  Aldir 
stofnuðu  bölið  kalda,  Frægðinni  sviftu,  framann  heftu 
Svo   föðurland  vort  er  orðið  að  háði. 

2.  Veit  þá  engi,  að  eyjan  hvita  Á  sér  enn  vor,  ef 
fólkið  þorir  Guði'  að  treysta,  hlekki  hrista,  Hlýða 
réttu,  góðs  að  bíða.  Fagur  er  dalur  og  fyllist  skógi 
Og  frjálsir  menn,  þegar  aldir  renna;  Skáldið  hnígur 
og  margir   í   moldu   Með   honum   búa,   en   þessu  trúið ! 

Jónas  Hallgrímsson. 

6o.  Lofsöngur. 

Lag  eftir  Sveinbjörn  Sveinbjörnsson.    (S.  T.,  Hh.) 

i.  Ó,  guð  vors  lands,  ó,  lands  vors  guð,  Vér  lofum 
þitt  heiiaga,  heilaga  nafn ;  Úr  sólkerfum  himnanna 
hnýta  þér  krans  Þínir  herskarar,  tímanna  saf n ;  Fyrir 
þér  er  einn  dagur  sem  þúsund  ár  Og  þúsund  ár  dagur 
ei  meir,  Eitt  eilífðar-smáblóm  með  titrandi  tár,  Sem 
tilbiður  guð  sinn  og  deyr,  : , :  íslands  þúsund  ár  : , : 
Eitt  eilífðar-smáblóm  með  titrandi  tár,  Sem  tilbiður 
guð   sinn   og   deyr. 

2.  Ó,  guð,  ó,  guð,  vér  föilum  fram  Og  fórnum  þér 
brennandi,  brennandi  sál,  Guð  faðir,  vor  drottinn  frá 
kyni  til  kyns,  Og  kvökum  vort  helgasta  mál ;  Vér 
kvökum  og  þökkum  í  þúsund  ár,  Því  þú  ert  vort  ein- 
asta  skjól;  Vér  kvökum  og  þökkum  með  titrandi  tár, 
Því  þú  tilbjóst  vort  forlaga  hjól;  :9:  íslands  þúsund 
ár  :,:  Voru  morgunsins  húmköidu,  hrynjandi  tár,  Sem 
hitna  við   skínandi   sól. 

i.  Ó,  guð  vors  lands,  ó,  Jands  vors  guð,  Vér  lifum 
sem  blaktandi,  blaktandi  strá;  Vér  deyjum  ef  þú  ert  ei 
ljós  það  og  líf,  Sem  að  lyftir  oss  duftinu  frá;  ó,  vert 
þú  hvern  morgun  vort  ljúfasta  líf,  Og  vor  leiðtogi  í 
daganna  þraut,  Og  á  kvöldin  vor  himneska  hvíld  og  vor 
hlíf,  og  vor  hertogi'  á  þjóðlífsins  braut.  :,:  íslands 
þúsund  ár  :,:  Verði  gróandi  þjóðlíf  með  þverrandi  tár, 
Sem  þroskast  á  guðsríkis  braut. 

Matth.  Jochumsson. 

íslensk  náttúra. 


61.  Eg  elska  yður,  þér  fslands  fjöll. 

Norskt  þjóðlag.   (J.  H.  7.) 

1.  Eg  elska  yður,  þér  íslands  fjöll!  Með  enni  björt  í 
heiðis  bláma,  Þér  dalir,  hlíðar  og  fossaföll,  Og  flúð, 
þar  drynur  brimið  ráma.  Eg  elska  land  með  algrænt 
sumarskart,  Eg  elska  það  með  vetrarskrautið  bjart; 
Hin  heiðu  kvöld,  Er  himintjöld  Af  norðurljósa  leiftr- 
um  braga. 

2.  Og  þig  eg  elska,  mín  eigin  þjóð!  Með  ættarbragð 
frá  fyrri  tíðum,  Sem  fóstrar  sveina  með  frjálsum  móð, 
Og  fljóðin  skær,  sem  blóm  í  hlíðum ;  Eg  elska  þig  á 
bjartri  vonarbraut,  Hin  bestu  gæði  hrynji  þér  í  skaut, 
Ver  hvað  þú  varst,  Þá  vegsemd  barst,  Og  sönnum  frels- 
is  notum  náðir ! 

3.  Eg  elska  þig,  minnar  þjóðar  mál!  Með  þrótt  og 
snild  í  orða  hljómi,  Svo  mjúkt  sem  blómið  og  sterkt 
sem  stál,  Er  strengja  kveður  þú  með  rómi ;  Eg  elska 
þig,  mitt  hjarta'  er  við  þig  hnýtt,  Ið  hýra  vor  þér  boð- 
ar  sumar  nýtt;  Við  bergið  kalt  Þú  blómgast  skalt  Á 
fornum  stöðvum  söngs  og  sögu. 

4.  Svo  traust  við  ísland  mig  tengja  bönd,  Ei  trúrri 
binda  son  við  móður,  Og  þó  að  færi'  eg  um  fegurst 
lönd  Og  fagnað  væri  mér  sem  bróður,  Mér  yrði  gleðin 
aðeins  veitt  til  hálfs,  Á  ættjörð  minni  nýt  eg  fyrst  mín 
sjálfs,  Þar  elska'  eg  flest,  Þar  uni'  eg  best  Við  fólk  og 
land   og   feðratungu.  Steingr.   Thorsteinsson. 

62.  Fjöllin  á  Fróni. 

Lag :   Þú  stóðst  á  tindi  Heklu  hám. 

1.  Hvað  fögur  er  mín  feðra  jörð,  Fjallkonan  gamla, 
kend  við  ísa,  Hvar  tindár  hátt  úr  hafi  rísa,  Hvítfölduð 
teygja  jökla  börð,  Standa  und  hettum  kristals  kláru, 
Sem  kempur,  er  gylta  hjálma  báru,  :,:  Gnapa  fram 
yfir  gljúpan   sjá;    Þau  geislum  hellir  sólin  á.    :,: 

2.  Þá  Ása-Þór  sá  íslands  fjöll,  Á  Snæfellsjökli  tók 
hann  sæti,  Þau  fyltu  hetjuhug  með  kæti  Og  sér  til  him- 
Ins  otuðu'  öll ;  Sér  f ram  af  tindum  vötnin  veltu,  Vin- 
arrödd  Þór  í  eyrun  heltu ;  : , :  Þá  gengu  kempur  hans 
á   hönd,    Því   hetjuöld   stóð   um   Norðurlönd.    :,: 

3.  Þá  vissi'  eg  heyja  hildarþrá  Hamremmis  trylta  ís- 
lendinga,  Bláklæddir  stóðu'  í  brynjum  hringa  Gunnar 
•og  sterki  Grettir  þá.  Menn  festu  konu',  en  fyrir  hana 
Fengu  tíðum  á  hólmi  bana ;  :,:  Deyjandi  munnur  orti 
óð,   Þá  oddur  spjóts  í  hjarta  stóð.    :,: 

4.  Fornaldarsögu'  og  fræðiljóð  Fram  þuldu  menn  í 
liáttum  vöndum ;  Þar  stóðu  skáld  með  hörpu  í  höndum, 
Hvar  fjandmanns  dundi  dauðablóð ;  Þá  voru  kvæði'  í 
lcongahöllum  Kærust  metin  af  leikum  öllum ;  : , :  Vér 
geymdum  þeirra  vísna  söfn  Um  vorra  feðra  hreysti  og 
nöf n.    : , : 

5.  Enn  grær  á  okkar  ættarjörð  Atorka  sönn  hjá 
traustum  hölum,  Enn  er  glaðvært  í  grænum  dölum, 
Hvar  gæfusæl  sér  leikur  hjörð;  Enn  sjáum  lax  og  sil- 
ungsfansa  í  silfurelfum  ljósum  dansa,  :,:  Fögur  er 
.sönglist  fugla  nóg  Um  fjörðu,  eyjar,  dali'  og  skóg.    :,: 

6.  í  sveitabóndans  auga  enn  Eg  ægishjálm  hinn  sama 

þekki,  Fyr  sem  um  hætta  hildar  stekki  Ógndjarfir 
hvestu  afreksmenn;  Kæta  mig  augun  bláu'  og  blíðu 
Bændadætranna  heima  fríðu,  :,:  Eins  og  þá  Bragi 
Iðunn   sá,    Þær  ástir  kveikja   skáldi   hjá.    :,: 

7.  Heill  sé  þér,  kæra  feðra  f  rón !  Fjöll  þín  í  gegnum 
eilífð  standi,  Þótt  vötn  og  eldar  veröld  grandi,  Þau 
gleðji  þinna  sona  sjón.  Ginnunga  upp  úr  gapi'  óholla 
Gráhærða  réttu  fjallakolla;  :,:  Svo  vér  frá  Gimli  get- 
um  sjá,  Hvar  gamla  ísland  forðum  lá.    :,: 

Sigurður  Breiðfjörð. 

63.   Háfjöllin. 

Sænskt  þjóðlag.   (Sv.  J.  H.  8.) 

1.  Þú  bláfjallageimur !  með  heiðjökla  hring,  Um  há- 
sumar  flý  eg  þér  að  hjarta,  Ó,  tak  mig  í  faðm  þér, 
minn  söknuð  burt  eg  syng  Um  sumarkvöld  við  álfta- 
vatnið  bjarta. 

2.  Þín  ásjóna,  móðir !  hér  yfir  mér  skín  Með  alskær- 
um  tárum  kristals  dagga ;  Und  miðsumars  himni  sé 
hvílan  mín,   Hér  skaltu,   ísland,  barni  þínu  vagga. 

3.  Hér  andar  guðs  blær  og  hér  verð  eg  svo  frjáls, 
í  hæðir  eg  berst  til  ljóssins  strauma,  Æ  lengra,  æ 
lengra  að  lindum  himinbáls,  Uns  leiðist  eg  í  sólu  fegri 
drauma.  Stgr.   Thorst. 

64.  fslands  lag. 

Lag:   Suomis  saang.    (J.  H.  7.,   Sv.) 
1.  Heyrið  vella'  á  heiðum  hveri,  Heyrið  álftir  syngjV 
í  veri:    :,:  íslands  er  það  lag.    :,:  Heyrið  fljót  á  flúð- 

um  duna,  Foss  í  klettaskoru  bruna :    :,:  íslands  er  það 
lag.    :,: 

2.  Eða  fugl  í  eyjum  kvaka !  Undir  klöpp  og  skútar 
taka:  :,:  íslands  er  það  lag.  :,:  Heyrið  brim  á  björg- 
um  svarra,  Bylji  þjóta  svipi  snarra :  :,:  íslands  er  það 
lag.    : , : 

3.  Og  í  sjálfs  þín  brjósti  bundnar  Blunda  raddir  nátt- 
úrunnar :  :,:  íslands  eigið  lag.  :,:  Inst  í  þínum  eigin 
barmi  Eins  í  gleði'  og  eins  í  harmi  : , :  Ymur  íslands 
lag.     :,:  Grímur    Thomsen. 

65.  Fjallið  Skjaldbreiður. 

Lag  eftir   Stuntz.    (J.  H.,   7.) 

1.  Fanna  skautar  faldi  háum,  Fjallið,  allra  hæða  val; 
Hrauna  veitir  bárum  bláum  Breiðan  fram  um  heiðar- 
dal.  Löngu  hefur  logi  reiður  Lokið  steypu  þessa  við. 
Ógna-skjöldur   bungubreiður   Ber   með   sóma   réttnefnið. 

2.  Ríð  ég  háan  Skjaldbreið  skoða,  Skín  á  tinda 
morgunsól,  Glöðum  fágar  röðulroða  Reiðarslóðir  dal 
og  hól.  Beint  er  í  norður  fjallið  fríða,  Fákur  eykur 
hófaskell,  Sér  á  leiti  Lambahlíða  Og  litlu  sunnar  Hlöðu- 
fell. 

3.  Vel  á  götu  ber  mig  Baldur,  Breikkar  stirðnað  elda- 
sund.  Hvenær  hefur  heims  um  aldur  Hraun  það  brun- 
að  fram  um  grund?  Engin  þá  um  ísafoldu  Unað  hafa 
lífi  dýr;  Enginn  leit  þá  maður  moldu,  Móðu  steins  er 
undir  býr. 

4.  Titraði  jökull,  æstust  eldar,  Öskraði  djúpt  í  rótum 
lands,  Eins  og  væru  ofan  feldar  Allar  stjörnur  himna- 

ranns ;  Eins  og  ryki  mý  eða  mugga,  Margur  gneisti  um 
loftið  fló;  Dagur  huldist  dimmum  skugga,  dunaði  gjá 
og  loga  spjó. 

5.  Belja  rauðar  blossa  móður,  Blágrár  reykur  yfir 
sveif,  Undir  hverfur  runni,  rjóður,  Reyni-stóð  í  hárri 
kleif.  Blómin  ei  þá  blöskrun  þoldu,  Blikna  hvert  í  sín- 
um  reit,  Höfði  drepa  hrygg  að  moldu.  —  Himnadrott- 
inn  einn  það  leit. 

6.  Vötnin  öll,  er  áður  féllu  Undan  hárri  fjalla  þröng, 
Skelfast,  dimmri  hulin  hellu,  Hrekjast  fram  um  undir- 
göng;  Öll  þau  hverfa'  að  einu  lóni,  Elda  þar  sem  flóði 
sleit.  Djúpið  mæta,  mest  á  Fróni,  Myndast  á  í  breiðri 
sveit. 

7.  Kyrt  er  hrauns  á  breiðum  boga,  Blundar  land  í 
þráðri  ró,  Glaðir  næturglampar  loga,  Geislum  sá  um 
hæð  og  mó.  Brestur  þá  og  yst  með  öllu  í  undirhvelf- 
ing  hraunið  sökk;  Dunar  langt  um  himinhöllu,  Hylur 
djúpið   móða   dökk. 

8.  Svo  er  trygt  með  ógn  og  afli  Alþjóð  minni  helgað 
bjarg;  Breiður  þakinn  bláum  skafli,  Bundinn  treður 
foldar-varg.  Grasið  þróast  grænt  í  næði,  Glóðir  þar 
sem  runnu  fyr;  Styður  völlinn  bjarta  bæði  Berg  og 
djúp  —  hann  stendur  kyr. 

9.  Hver  vann  hér  svo  að  með  orku?  Aldrei  neinn  svo 
vígi  hlóð ;  Búinn  er  úr  bálastorku  Bergkastali  frjálsri 
þjóð.  Drottins  hönd  þeim  vörnum  veldur,  Vittu,  barn, 
sú  hönd  er  sterk;  Gat  ei  nema  guð  og  eldur  Gert  svo 
dýrlegt  furðuverk. 

10.  Hamragirðing  há  við  austur  Hrafna  rís  úr  breiðri 

gjá;  Varna-meiri  veggur  traustur  Vestrið  slítur  bergi 
frá.  Glögt  eg  skil,  hví  Geitskór  vildi  Geyma  svo  hið 
dýra  þing.  Enn  þá  stendur  góð  í  gildi  Gjáin  kend  við 
almenning.  Jónas    Hallgrímsson. 

66.  Dettifoss. 

Lag:  Þér  sögu'  og  frelsisfóstran  hvíta. 
i.  Þar  sem  aldrei  á  grjóti  gráu  Gullin  mót  sólu 
hlæja  blóm,  Og  ginhvítar  öldur  gljúfrin  háu  Grimm- 
efldum  nísta  heljarklóm,  Kveður  þú,  foss,  minn  forni 
vinur,  Með  f  imbulrómi  sí  og  æ ;  Undir  þér  bergið  sterka 
stynur   Sem   strá   í  nætur-kulda-blæ. 

2.  Kveður  þú  ljóð  um  hali  horfna  Og  hetjulíf  á  fyrri 
öld ;  Talar  þú  margt  um  f relsið  f orna  Og  f rægðar- 
innar  dapra  kvöld.  Ljósgeislar  á  þér  leika  skærir,  Liðn- 
ir  f rá  sól  í  gegnum  ský ;  Regnboga  litir  titra  tærir  Tröll- 
auknum  bárum  þínum  í. 

3.  Ægilegur  og  undra  fríður  Ert  þú  hið  mikla  fossa- 
val;  Aflrammur  jafnt  þú  áfram  líður  í  eyðilegum 
hamrasal.  Tímarnir  breytast;  bölið  sára  Það  brjóstið 
slær,  er  fyr  var  glatt;  En  alt  af  söm  þín  ógnar-bára 
Ofan  um  veltist  gljúfrið  bratt. 

4.  Stormarnir  hvína,  stráin  sölna,  Stórvaxin  alda  rís 
á  sæ,  Á  rjóðum  kinnum  rósir  fölna  í  reginköldum 
harma-blæ,  Brennandi  tár  um  bleikan  vanga  Boga,  því 
hjartað  vantar  ró,  —  En  alt  af  jafnt  um  æfi  langa  Ald- 
an  í  þínu  djúpi  hló. 

5.  Blunda  vil  eg  í  bárum  þínum  Þá  bleikur  loksins 
hníg  eg  nár,  Þar  sem  að  enginn  yfir  mínu  Önduðu  líki 

fellir  tár.  Og  þegar  sveit  með  sorgar-hljóði  Syngur  döp- 
ur  of  ann'ra  ná,  í  Jörmunefldum  íturmóði  Yfir  mér 
skaltu  hlæja  þá.  Kristján  Jónsson. 

67.  Dalvísur. 

Lag  eftir  Árna  Thorsteinsson. 

1.  Fífilbrekka,  gróin  grund !  Grösug  hlíð  með  berja- 
lautum!  Flóatetur,  f ífusund  !  Fífilbrekka,  smáragrund ! 
Yður  hjá  eg  alla  stund  Uni  best  í  sæld  og  þrautum; 
Fífilbrekka,  gróin  grund !  Grösug  hlíð  með  berja- 
lautum ! 

2.  Gljúfrabúi,  gamli  f  oss  !  Gilið  mitt  í  klettaþröngum ! 
Góða  skarð  með  grasahnoss  !  Gljúfrabúi,  hvítur  f  oss ! 
Verið  hefir  vel  með  oss,  Verða  mun  það  enn  þá  löng- 
um;  Gljúírabúi,  gamli  foss !  Gilið  mitt  í  klettaþröng- 
um ! 

3.  Bunulækur  blár  og  tær !  Bakkaf  ögur  á  í  hvammi ! 
Sólarylur,  blíður  blær,  Bunulækur  f  agurtær !  Yndið 
vekja  ykkur  nær  Allra  best  í  dalnum  f  rammi ;  Bunu- 
lækur    blár    og   tær !    Bakkafögur    á   í   hvammi ! 

4.  HnjúkafjölHn  himinblá !  Hamragarðar,  hvítir  tind- 
ar !  Heyjavöllinn  horfið  á,  Hnjúkafjöllin  hvít  og  blá ! 
Skýlið  öllu  helg  og  há !  Hlífið  dal,  er  geisa  vindar ! 
Hnjúkafjöllin    himinblá!    Hamragarðar !    hvítir    tindar ! 

5.  Sæludalur,  sveitin  best !  Sólin  á  þig  geislum  helli, 
Snemma  risin,  seint  er  sest.  Sæludalur,  prýðin  best ! 
Þín  er  grundin  gæðaflest,  gleðin  æsku,  hvíldin  elli. 
Sæludalur,   sveitin  best !   Sólin  á  þig  geislum  helli ! 

Jónas  Hallgrímsson. 


55 


68.  Barmahlíð. 

Lag  eftir  Femming.   (J.  H.  5) 

1.  Hlíðin  mín  fríða  Hjalla  meður  græna,  Og  blá- 
gresið  blíða  Og  berjalautu  væna,  Á  þér  ástaraugu 
Ungur   réð   eg   festa,   Blómmóðir  besta. 

2.  Sá  eg  sól  roða  Síð  um  þína  hjalla,  Og  birtu  boða 
Brúnum,  snemma  fjalla;  Skuggi  skaust  úr  lautu, 
Skreið  und  gráa  steina,  Leitandi  leyna. 

3.  Blómmóðir  besta !  Bestu  jarðar  gæða  Gaf  þér 
fjöid  flesta  Faðir  mildur  hæða;  Hver  mun  svo,  er  sér 
þig,  Sálar  þjáður  dofa,  Að  gleymi  guð  lofa? 

4.  Hlíð,  þér  um  haga  Hlýr  æ  blási  andi,  Döggvi  vor- 
daga  Dögg  þig  sífrjóvgandi !  Um  þig  aldrei  næði,  Af 
þér   svo   að   kali,   Vetur   vindsvali ! 

Jón   Thóroddsen. 


69.  Sveitasæla. 

Lag  eftir  J.   P.   Hartmann.    (J.  H.  9.) 

1.  Man  eg  grænar  grundir,  Glitrar  silungsá,  Blóma- 
bökkum  undir  Bruna  fram  að  sjá.  Bændabýlin  þekku 
Bjóða  vina  til.  Hátt  und  hlíðarbrekku,  Hvít  með 
stofu  þil. 

2.  Fossar  falla'  í  giljum,  Freyðir  kolblá  röst,  Laxar 
leika'  í  hyljum  Létt  með  sporðaköst.  Silfurgliti  sauma 
Smaragðlita  hlíð  Kaldra  kristals-strauma  Kvíslir  vors 
í  tíð. 

3.  Bláleit  fannafjöllin  Fela'  í  skýjum  tinda;  Ei  þver 
alda-mjöllin    Efst   í   himinlind ;    Vötnin   kyr   með   kvaki 

Kætir  svana  fjöld;  Bifð  af  vængja  blaki  Báran  vaknar 
köld. 

4.  Man  eg  morgunsunna  Mærust  þegar  hló,  Lönd  og 
leiðir  unna  Logageislum  sló ;  Gylti  hnúkinn  háa,  Huldu 
dimman    sal,    Heiðabeltið    bláa   Breiðan   kringum   dal. 

5.  Fuglar  foldu  ofar  Fagna'  í  himinrann,  Guðs  þá 
gæsku  lofar  Gjörvöll  náttúran?  Grænan  mjúkur  mynnist 
Morgunblær  við  lauk,  Sólvermd  þoka  þynnist  Þykk, 
sem   áður   rauk. 

6.  Fram  með  fjarðar-síðum  Firðar  róa'  á  mið,  Fjár- 
menn  hóa'  í  hlíðum,  Hljómar  bergmál  við.  Út  um  dal 
með  degi  Dratta  kýr  á  beit,  Hnarreist  hross  á  teigi 
Halda  leika'  um  sveit. 

7.  Léttfætt  lömbin  þekku  Leika  mæðrum  hjá,  Sæll 
úr  sólskins  brekku  Smalinn  horfir  á.  Kveður  lóu  klið- 
ur,  Kyrlát  unir  hjörð;  Indæll  er  þinn  friður,  Ó,  mín 
fósturjörð ! 

8.  Kærsta  sjón,  er  sá  eg,  Sýndi  móður-storð,  Brjóst 
er  barn  við  lá  eg,  Blessa  sonar  orð.  Ei  má  eðli  hagga, 
Er  það  drottins  gjöf,  Þar  sem  var  mín  vagga  Vil  eg 
hljóta  gröf. 

9.  Heima'  er  hægt  að  þreyja,  Hvíld  þar  sál  mín  fær; 
Þar  mun  þægt  að  deyja  Þýðum  vinum  nær.  Ljúft  er 
þar  að  ljúka  Lífsins  sæld  og  þraut  Við  hið  milda, 
mjúka  móðurjarðar   skaut. 

10.  Ó,  þú  sveitasæla,  Sorgarlækning  best,  Værðar 
vist  indæla,  Veikum  hressing  mest,  Lát  mig  lúðan 
stríðum  Loks,  er  æfin  dvín,  Felast  friðarblíðum  Faðmi 
guðs   og  þín!  Stgr.   Thorst. 

70.  Sólheimasandur. 

Lag:   Þú  bláfjalla  geimur. 
i.   Svo  ríddu  þá  með   mér  um   Sólheimasand,   Sjávar 
þar  aldrei  þagnar  kliður,  En  Jökulsá  spinnur  úr  jaka- 
toga  band    :,:   Og  jökullinn   í   hafið   gægist  niður.    :,: 

2.  Hann  horfir  á  starf  hinnar  hraðstreymu  ár  Ogp 
hettuna  missir  af  skalla,  Jökulsá  hana  sinn  lyppar  í  lár 
:,:   Og  loðið   tætir   reifi  hvítra  mjalla.    :,: 

3.  En  þó  er  sú  strönd  heldur  þegjandalig,  Þar  heyr- 
ast  ei  kvika  raddir  neinar,  Því  náttúran  talar  þar  ein 
við  sjálfa  sig,  :,:  En  sveinar  fæstir  skilja  hvað  hún 
meinar.    :,:  Grímur  Thomsen. 

71.  Á  Sprengisandi. 

Lag  eftir  Sigfús   Einarsson. 

1.  Ríðum,  ríðum  og  rekum  yfir  sandinn,  Rennux  sól 
á  bak  við  Arnarfell,  Hér  á  reiki'  er  margur  óhreinn 
andinn,  Úr  því  fer  að  skyggja  á  jökulsvell;  Drottinn 
leiði  drösulinn  minn,   Drjúgur  verður  síðasti  áfangimu 

2.  Þey,  þey !  þey,  þey !  Þaut  í  holti  tóa,  Þurran  vill 
hún  blóði  væta  góm,  Eða  líka  einhver  var  að  hóa  Und- 
arlega  digrum  karlaróm;  Útilegumenn  í  ódáðahraun 
Eru  kanske  að   smala   fé  á  laun. 

3.  Ríðum,  ríðum,  rekum  yfir  sandinn,  Rökkrið  er  að 
síga'  á  Herðubreið,  Álfadrotning  er  að  beisla  gandinn, 
Ekki'  er  gott  að  verða'  á  hennar  leið ;  Vænsta  klárinn. 
vild'  eg  gefa  til  Að  vera  kominn  ofan  í  Kiðagil. 

Grímur  Thomsen. 

72.  Þúsund  ára  sólhvörf. 

Lag:   Lýsir  af   eyju. 
i.  Sólin  ei  hverfur  né  sígur  í  kaf,  Situr  á  norðurhafs 
straumi ;   Vakir  í  geislum  hver  vættur,   er  svaf ,  Vagg- 
ast  í  ljósálfa  glaumi ;  Sveimar  með  himninum  sólglitað 
haf,   Sem  í  draumi. 

2.  Miðnættið  glóir  með  gullskýja  bönd,  Glymur  af 
himneskum  söngum ;  Tveir  kveða  svanir  við  rósfagra 
rönd  Raddhljóðum  sætum  og  löngum,  Hljómar  um  æg- 
inn,  ómar  við  strönd  Út  með  dröngum. 

3.  Svanirnir  liðu  frá  ljósanna  geim,  Ljóðandi  morg- 
unsins  bíða :  Annar  um  minning  frá  hetjulífs  heim, 
Hinn  um  vonina  blíða ;  Hlustum  í  leiðslu,  ljúfan  ber 
hreim   Upp   til   hlíða. 

4.  Dagur  brýst  senn  inn  í  draumhimins  tjöld,  Draum- 
unum  árgeislar  hrinda,  Burtu  þá  svífa  við  sædjúpin 
köld  Svanir  á  bláleiðum  vinda ;  Ljósguð,  þín  dagsbrún 
af  annari  öld   Skín  á  tinda. 

5.  Þrjóta  með  sólhvörfum  þúshundruð  ár,  Þýtur  af 
árdegis  gjólu,  Ljósguð,  sem  minnist  við  baldursbrár, 
Brosir  við  titrandi  fjólu,  Lyft  vorri  þjóðsál  um  þús- 
hundruð  ár  Upp  mót  sólu.  Stgr.  Thorst. 


73.   Eyjafjallajökull. 

Lag  eftir  C.  M.  v.  Weber.   (J.  H.  VI.) 
Tindafjöll  skjálfa  en  titrar  jörð,  Tindrar  um  fagra- 
hvelsboga,  Snjósteinninn  bráðnar,  en  björg  klofna  hörð, 
Erýst  þar  fram  mökkur  um  hárlausan  svörð  Og  lýstur 


59 


upp   gullrauðum   loga.   Hver   þar   svo   brenni   mjög,   — 
ef   þú    spyr   að,   —    Eyjafjalla   skallinn   gamli'    er   það. 

Bjarni    Thórarensen. 

74.  Þú  stóðst  á  tindi  Heklu  hám. 

Lag  eftir  L.  M.  Ibsen.    (J.  H.,  8.) 

1.  Þú  stóðst  á  tindi  Heklu  hám  Og  horfðir  yfir  land- 
ið  fríða,  Þar  sem  um  grænar  grundir  líða  Skínandi  ár 
að  ægi  blám,  En  Loki  bundinn  beið  í  gjótum,  Bjarg- 
studdum  undir  jökulrótum.  :,:  Þótti  þér  ekki  ísland 
þá  Yfirbragðsmikið   til  að   sjá?    :,: 

2.  Þú  reiðst  um  fagran  fjalladal  Á  fáki  vökrum  götu 
slétta,  þar  sem  við  búann  brattra  kletta  Æðandi  fossar 
eiga  tal,  Þar  sem  að  una  hátt  í  hlíðum  Hjarðir  á  beit 
með  lagði  síðum ;  : , :  Þótti  þér  ekki  ísland  þá  íbúum 
sínum   skemtun    Ijá?    :,:  Jónas    Hallgrímsson. 

75.  Frjálst  er  í  fjallasal. 

Lag  úr  Elverhöj   eftir  Kuhlau.   (Sv.) 

1.  Frjálst  er  í  fjallasal,  Fagurt  í  skógardal,  Heilnæmt 
er  heiðloftið  tæra ;  Hátt  yfir  hamrakór  Himininn  blár 
og  stór  Lyftist  með   ljóshvolfið   skæra. 

2.  Hér  upp  í  hamraþröng  Hefjum  vér  morgunsöng 
Glatt  fyrir  góðvætta  hörgum :  Viður  vor  vökuljóð 
Vakna  þú,  sofin  þjóð!   Björt  ljómar  sól  yfir  björgum. 

3.  Er  sem  oss  ómi  mót  íslands  frá  hjartarót  Berg- 
málsins  blíðróma  strengir;  Söngbylgjan  hlíð  úr  hlíð 
Hljómandi,  sigurblíð  Les  sig  og  endalaust  lengir. 

Stgr.  Thorst. 

76.  Stormur. 

Lag  eftir  Bjarna  Þorsteinsson. 

1.  Eg  elska  þig,  stormur,  sem  geisar  um  grund  Og 
gleðiþyt  vekur  í  blaðstyrkuni  lund,  En  gráfeysknu 
kvistina  bugar  og  brýtur  Og  bjarkirnar  treystir  um  leið 
og  þú   þýtur. 

2.  Þú  skefur  burt  fannir  af  foldu  og  hól,  Þú  feykir 
burt  skýjum  frá  ylbjartri  sól,  Og  neistann  upp  blæstu 
og  bálar  upp  loga  Og  bryddir  með  glitskrúði  úthaf  og 
voga. 

3.  Þú  þenur  út  seglin  og  byrðinginn  ber,  Og  birt- 
andi,  andhreinn  um  jörðina  fer  Og  loftilla,  dáðlausa 
lognmollu  hrekur  Og  lífsanda  starfandi  hvarvetna 
vekur. 

4.  Og  þegar  þú  sigrandi'  um  foldina  fer,  Þá  finn  eg 
að  lífskraftur  eflist  í  mér;  Eg  elska  þig  kraftur,  sem 
öldurnar  reisir,  Eg  elska  þig  kraftur,  sem  þokuna  leysir. 

5.  Eg  elska  þig?  elska  þig  eilífa  stríð,  Með  ólgandi 
blóði  þér  söng  minn  jeg  býð.  Þú  alfrjálsi  loftfari,  ham- 
ast  þú  hraður,  Hugur  minn  fylgir  þér  djarfur  og 
glaður.  Hannes  Hafstein. 

77.  Hin  dimma,  grimma  hamrahöll. 

Lag  eftir  Sigfús  Einarsson. 
1.  Hin  dimma,  grimma  hamrahöll  Og  holskeflur  á 
sæ,  Og  norðanvindar,  nakin  fjöll,  Sem  nötra'  í  kulda- 
blæ :  Það  hresti  mest  um  gljúfra  grund  Og  gladdi  huga 
minn;  —  En  þó  er  fjólan  fórst  í  lund  Mér  féll  oft  tár 
um    kinn. 

2.  Að  ríða  hátt  um  hamradal  Og  hlusta'  á  arnarklið 
Og  fáki  renna'  um  fjallasal  Og  fossa  hlýða  nið  Mér 
betra  þótti  öllum  auð,  Það  æsti  huga  minn;  —  En  þá 
er  deyði  rósin  rauð  —  Mér  rann  oft  tár  um  kinn. 

3.  Að  bíða  þess,  sem  boðið  er,  Hvort  blítt  er  eða 
strangt;  Og  hvað  sem  helst  að  höndum  ber,  Að  hopa 
aldrei  langt,  En  standa  eins  og  foldgnátt  fjall  í  frerum 
alla  stund,  Hve  mörg  sem  á  því  skruggan  skall  —  Sú 
skyldi  karlmannslund.  Gísli  Brynjólfsson. 

78.  ískalda  ísatíð. 

Lag:    Þjóðsöngur   Rússa   eftir  Lvoff.    (Dh.) 
ískalda  ísatíð,  Á  hún  að  eyða,  á  hún  að  deyða  vorn 
auma  rýð?  Heilaga  hönd  guðs  blíð,  Hjálpa  þú,  herra ! 
Létt  þú  —  létt  þú  lífs  vors   stríð. 

Matth.  Joch. 


III.  Móðurmálið. 


79.  Móðurmálið. 

Lag  eftir  Holger  Wiehe.    (Eimreið  VI.  ár.) 
Ástkæra,  ylhýra  málið,  Og  allri  rödd  fegra!  Blíð  sem 
að  barni  kvað  móðir  Á  brjósti  svanhvítu;  Móðurmálið 
mitt  góða,   Hið   mjúka  og  ríka,   Orð  áttu  enn   eins  og 
forðum   Mér  yndið   að   veita. 

Jónas  Hallgrímsson, 

80.  Móðurmálið. 

Lag:  Þér  skýla  fjöll,  þig  faðmar  haf.  (S.  T.) 
i.  Vort  djarfa,  fagra  móðurmál,  Eins  mjúkt  sem  gull 
og  hvelt  sem  stál,  Þú  sigurtunga'  í  sögu'  og  brag,  Þú. 
sætast  hljómar  þennan  dag  :,:  í  brjósti  hverju,  er  bær- 
ist  hér  : , :  —  : , :  Og  börn  þín  —  börn  þín  gleymi  aldrei 
þér.    :,: 

2.  Og  orð  þín  þarf  hér  eggjan-sterk,  Því  oss  er  skip- 
að  mikið  verk :  Við  fósturlandsins  f rægðar-starf  Með 
föðurlandsins  sæmd  í  arf,  Af  höndum  inna  æfiþraut, 
Með  alþjóð  fyrir  keppinaut. 

3.  Þú,  okkar  borna  móðurmold,  Vor  mikla,  nýja  óð- 
alsfold!  Sem  vöggur  niðja  vorra  átt,  Sem  vorum  gröf- 
um  lýkur  brátt :  Vor  þjóð  er  smá  og  þrekað  lið,  En  þér 
skal  enginn  dyggri'  en  við.  St.  G.  Stephansson. 

81.  Móðurmálið. 

(Eftir  Fr.   N.   S.   Grundtvig.) 
Lag  eftir  H.  Rung.   (Sks.,  Sv.) 

1.  Móðurmálið  á  himnesk  hljóð,  Hvar  helst  sem  aldan 
blánar,  Móðurrödd  kætir  kornung  jóð  Og  kempur  þá 
hárið  gránar.  Sætt  og  blítt  í  sæld  og  neyð,  Sætt  og 
blítt  í  lífi'  og  deyð.  Sætt  í  sögu  og  kvæði. 

2.  Móðurmálið  er  ljúflingslag,  Það  læra  fyrst  allar 
þjóðir.  Það  kveður  svo  engilblíðan  brag,  Er  barn  fer  að 
hjala:   móðir;   Sætt  og  blítt  í   sæld   og  neyð  o.   s.   frv. 

3.  Móðurmál  talar  drósin  dýr,  Sem  dansar  með  fót- 
inn  smáa,  Móðurmál  kennir  kvinnan  skýr,  er  kembir 
oss  lokkana  gráa ;  Sætt  og  blítt  í  sæld  og  neyð  o.  s.  f rv. 

4.  Móðurmál  kunna  kóngar  þeir,  Er  keyptu  sér  frægð 
svo  háa,  Móðurmál  kváðu'  og  kappar  þeir,  Vér  köllum 
feður  og  áa;  Sætt  og  blítt  í  sæld  og  neyð  o.  s.  frv. 

5.  Móðurmálið  er  máttarstoð  í  munni  lifandi  þjóða, 
Sem  hljómar  hvelt  yfir  höf  og  storð,  Og  helgast  af 
unun  ljóða;  Sætt  og  blítt  í  sæld  og  neyð  o.  s.  frv. 

6.  Móðurmálið  er  blómsturband,  Sem  bindur  eins 
stóra  og  smáa.  Og  geymir  fortíð  og  fósturland  Með 
fegurðar-draumnum  háa.  Sætt  og  blítt  í  sæld  og  neyð 
o.  s.  frv. 

7.  Móðurmálið  á  hjartans  hreim,  Sem  hljómur  er  út- 
lend  tala,  Það  eitt  hefir  vald  um  víðan  geim,  Að  vekja 
þjóðir  af  dvala;  SætJt  og  blítt  í  sæld  og  neyð  o.  s.  frv. 

8.  Móðurmál  vort  við  foss  og  fjöll,  Þín  frægð  ber 
af  hverri  tungu,  Þín  rödd  er  oss  sveinunum  svás  og 
snjöll  En  sætust  hjá  meyjunum  ungu.  Sæt  og  blíð  í 
sæld  og  neyð,  Sæt  og  blíð  í  lífi'  og  deyð,  Sæt  í  sögn 
og  kvæði.  Matth.  Joch.  þýddi. 


IV.    Framsóknarsöngvar. 

82.  Til  fánans. 

Lög  eftir  Sigfús  Einarsson,  Kristján  Kristjánsson  o.  fL 
1.  Rís  þú,  unga  íslands  merki,  Upp  með  þúsund  radda 
brag.  Tengdu'  oss  að  einu  verki  Anda,  kraft  og 
hjartalag.  Rís  þú,  Islands  stóri,  sterki  Stofn,  með  nýjan 
frægðardag. 

2.  Skín  þú,  fáni,  eynni  yfir  Eins  og  mjöll  í  fjalla- 
hlíð.  Fangamarkið  fast  þú  skrifir  Fólks  í  hjartað  ár  og 
síð.  Munist,  hvar  sem  landinn  lifir,  Litir  þínir  alla  tíð. 

3.  Hvert  eitt  landsins  fley,  sem  flýtur,  Fáni  vor,  þig 
beri  hátt.  Hvert  þess  barn,  sem  ljósið  lítur,  Lífgar  von- 
ir,  sem  þú  átt.  Hvert  þess  líf,  sem  þver  og  þrýftur,  Þín- 
um  hjúp  þú  vefja  mátt. 

4.  Meðan  sumarsólir  bræða  Svellin  vetra  um  engi'  og 
tún,  Skal  vor  ást  til  íslands  glæða  Afl  vort  undir  kross- 
ins  rún,  Djúp  sem  blámi  himinhæða,  Hrein  sem  jökul- 
tindsins    brún.  Einar   Benediktsson. 

83.  Sú  var  tíðin  fyr,  þá  frelsið  reisti. 

Lag :  Heil  þú  dásöm  drotning  meðal  lista ! 

1.  Sú  var  tíðin  fyr,  þá  frelsið  reisti  Fróns  á  tind- 
um  snjóvgan  veldisstól,  Trygð  í  dölum  bjó  með  hetju- 
hreysti,  Hreysti'  og  minning  þáðu  sama  skjól.  ísafold, 
þ>á  frægðar  himinboga  Fagurhvelfdum  yfir  þig  var  lyft, 
Þeim  er  skín  í  norðurljósa-loga  Leifturfáður  Sögu 
rúnaskrift. 

2.  Sú  var  tíð,  er  ánauð  hófst  hin  arga,  Ögra  tóku 
svartar  dísir  þrátt;  Sú  var  tíð,  að  sneypu  fyrir  marga 
Snjór  á  jöklum  hefði  roðna  mátt.  ísafold,  er  sól  þín 
huldist  húmi,  Háðung  mæddi,  grætti  neyðin  sár, 
Hreystiþjóð  varð  krept  í  kararrúmi,  Kalda  hlekki  vættu 
geðlaus  tár. 

3.  Margar  aldir  möru  þú  varst  troðin,  Myrkra  hroll- 
ur  skóp  þér  napran  blund,  Höfgum  stírum  falst  þér  röð- 
ulroðinn,  Rís  til  verka,  nú  er  árdags  stund !  Fagna  degi, 

fjöll  þín  morgunn  krýnir,  Fælir  uglur  raddskært  hana- 
gal;  Gull  í  mund  þér  gyðja  dagsins  sýnir,  Gull,  sem 
vinst  ei,  nú  ef  sofa  skal. 

4.  Ó,  að  feðra  fjör  í  hjörtum  brynni,  Fyndi  þjóð  vor 
nýjan  sigurhug,  Vonin  helgi  vorrar  fóstru  minni,  Von, 
.sem  styðst  við  krafta,  þrek  og  dug;  Ei  er  nóg  að  láta 
lúður  dynja,  Liggi'  í  sliðrum  ryðgað  andans  stál;  Hvíl- 
umst  ei,  þá  hanafjaðrir  dynja,  Heyrum,  skiljum  tímans 
Bjarkamál.  Stgr.   Thorst. 


84.  Vorhvöt. 

Lag :   Þú,  vorgyðja,   svífur  úr  suðrænum  geim. 

1.  Nú  vakna  þú,  ísland,  við  vonsælan  glaum  Af  vor- 
bylgjum  tímans  á  djúpi;  Byrg  eyrun  ei  lengur  fyr  ald- 
anna  straum,  En  afléttu  deyfðanna  hjúpi,  Og  drag  þér 
af  augum  hvert  dapurlegt  ský,  Sem  dylur  þér  heim- 
inn   og   fremdarljós   ný. 

2.  Og  enninu  snjóvga  til  ljóshæða  lyft  Og  líttu  sem 
örninn  mót  sólu;  Sjá,  heiðríkt  er  austrið  og  húmskýj- 
iim  svift,  Þau  hurfu  fyr  morgunsins  gjólu;  Hver  óskar 
nú  lengur  á  blindninnar  bás  Að  bolast  af  þrælkun  frá 
tímanna  rás? 

3.  Vér  grátum  hið  liðna,  en  grátum  sem  styst,  Svo 
grætum  ei  komandi  tíma;  Ei  sturlun  oss  gefur  þá  stund, 
-sem  er  mist,  En  störfum  fyrst  liðin  er  gríma.  Því  feðr- 
anna  dáðleysi'  er  barnanna  böl  Og  bölvun  í  nútíð  er 
íramtíðar  kvöl. 

4.  En  bót  er  oss  heitið,  ef  bilar  ei  dáð.  Af  beisku  hið 

sæta  má  spretta,  af  skaða  vér  nemum  hin  nýtustu  ráð, 
Oss  neyðin  skal  kenna  það  rétta,  Og  jafn  vel  úr  hlekkj- 
unum  sjóða  má  sverð  í  sannleiks  og  frelsisins  þjón- 
ustugerð. 

5.  Og  hrein  sé  þín  ást  eins  og  himinn  þinn  blár,  Sem 
heiðir  um  jöklanna  tinda;  Vér  heitum  þann  níðing, 
sem  hæðir  þín  tár,  Og  hendur  á  móður  vill  binda,  Og 
ánauð  vér  hötum,  því  andinn  er  frjáls,  Hvort  orðum 
hann  verst  eða  sverðunum  stáls. 

6.  Svo  frjáls  vertu  móðir^  sem  vindur  á  vog,  Sem 
vötn  þín  með  straumunum  þungu,  Sem  himins  þíns 
bragandi  norðljósa  log  Og  ljóðin  á  skáldanna  tungu, 
Og  aldrei,  aldrei  bindi  þig  bönd,  Nema  bláfjötur  Ægis 
um  klettótta  strönd.  Stgr.  Th„ 

85.  Á  fætur. 

Sænskt  þjóðlag.    (Sv.) 

1.  Táp  og  fjör  og  frískir  menn  Finnast  hér  á  landi 
enn,  Þéttir  á  velli  og  þéttir  í  lund,  Þrautgóðir  á  rauna- 
stund.  Djúp  og  blá  Blíðum  hjá  Brosa  drósum  hvarma- 
ljós,  Norðurstranda  stuðlaberg  Stendur  enn  á  gömlum 
merg. 

2.  Aldnar  róma  raddir  þar,  Reika  svipir  fornaldar 
Hljótt  um  láð  og  svalan  sæ,  Sefur  hetja  á  hverjum  bæ. 
Því  er  úr  Doðadúr,  Drengir,  mál  að  hrífa  sál,  Feðra 
vorra'  og  feta'  í  spor  Fyr  en  lífs  er  gengið  vor. 

Grímur  Thomsen* 


6; 
86.  Aldarhvöt. 

eða :  ísland,  ísland,  eg  vil  syngja. 
ísland,  ísland,  eg  vil  syngja. 
i.  Flýjum  ekki,  flýjum  ekki,  Flýjum  ekki  þetta 
land !  Það  er  að  batna,  böl  að  sjatna,  Báran  enn  þó 
knýi  sand !  Bölvan  öll  er  blessun  hulin ;  Bíðum  með- 
an  þverrar  grand.  Flýjum  ekki,  flýjum  ekki,  Flýjum 
ekki  þetta  land ! 

2.  Neytum  kapps  að  nema'  í  tíma,  Nauðsyn  vor  sem 
heimtar  kent ;  Nýjan  búnað,  nýja  verslun,  Nýjan  iðnað, 
list  og  ment.  Fyrir  alt,  sem  bregst  og  bilar,  Býðst  oss 
aftur  tvent  og  þrent.  Neytum  kapps  að  nema'  í  tíma 
Nauðsyn    vor,    sem   heimtar   kent ! 

3.  Hafa'  ei  ótal  hundruð  raddir  Heillar  aldar  fram 
oss  hvatt?  Ótal  spáný  öfl  og  meðul  Anda  mannsins 
goldið  skatt?  Hvað  er  það,  þó  margur  missi  Margt, 
sem  hefir  stutt  og  glatt,  Reynist  eða  bjóðist  betra  — 
Bara  væri  rétt  og  satt ! 

4.  Flýjum  ekki,  flýjum  ekki  Fóstru  vora,  Garðars 
mey;  Aldrei  sólu  sigurvænni  Sá  né  heyrði  Snælands- 
ey !  Hver,  sem  móður  sína  svíkur,  Sífelt  er  og  verður 
grey.  Flýjum  ekki,  flýjum  ekki  Fóstru  vora,  Garðarsey ! 

5.  Lofum  guð,  vér  héldum  heila,  —  Heila  þeirra'  er 
voru  menn :  Vart  mun  gamall  kraf  tur  kögla  Klaka- 
landsins  bila  enn.  Meðalmanni  meiri  þjóða  Mæta 
frónskur  þorir  enn.  Lofum  guð,  vér  héldum  hreysti,  — 
Hreysti   þeirra',   er   voru  menn. 

6.  Vonarglöð  hin  mikla  móðir  Mælir  nú  sitt  hinsta 
kvöld :    „Gefðu    færin,    gefðu    færin,    Góða   dóttir,   nýja 

öld!"  Færin  gefast,  fólkið  þiggur  Frelsi,  þekking,  dáð 
og  völd.  Þökkum  guði  skarpan  skóla,  Skömm  er  að 
flýja   býlin   köld. 

7.  Fast  við  merkið,  fast  við  merkið,  Frjálsir  sveinar, 
leggjum  bein!  Fram  til  sigurs,  sveitir  íslands,  —  Sveit- 
ir  íslands,  hver  og  ein !  Ef  vér  landið  sjálfir  svíkjum, 
Sveltum  vér  við  skömm  og  mein.  Undir  merkjum,  und- 
ir  merkjum  Undir  merkjum  hvíla  bein ! 

8.  Flýjum  ekki,  flýjum  ekki,  Flýjum  ekki  þetta  land ! 
Flóttinn,  óttinn,  einmitt  sannar  Afturför  og  þrældóms- 
band.  Mesta  lán  og  lífsins  yndi  Landsins  er  að  hefja 
stand :  Flýjum  því  ei  fóstru  voru ;  Flýjum  ekki  þetta 
land!  Matth.  JocK 

87.  Eitt 

Lag  eftir  Bjarna  Þorsteinsson. 

1.  Enn  er  lítil  lands  vors  saga,  Lengi  ramman  við 
að  draga  Mun  ei  þjóð  vor  þreytt?  Mun  hún  orðin  ald- 
in,  mæðin,  Eða  veldur  landið,  fæðin,  Fátækt  vor  og  fáu 
gæðin,  Eða  viljum  vér  ei  neitt.  Eitt  —  Al,lir  eitt,  eitt. 

2.  Nei,  vér  kunnum  einhug  aldri,  Enda  hlaut  í  mæðu 
kaldri  Frelsis  þjóðin  þreytt.  Grátur  varð  vor  gleði  saga, 
Gígjan  féll  úr  hendi  Braga,  Þjóðin  lifði  daufa  daga, 
Allir  vildu'  ei  vinna  neitt.  Eitt  —  Allir  eitt,  eitt. 

3.  Enn  skín  sól  á  íslands  hæðir,  Enn  þá  rauðagulli 
klæðir  Landið  langt  og  breitt.  Svo  skín  mentasólin 
nýja,  Sú,  er  kom  oss  hugar  frýja,  Unga  gera  oss  og 
nýja,  —  Nema  viljum  vér  ei  neitt.  Eitt  —  Allir  eitt,  eitt. 

4.  Heyri    þjóð    í    eyrum    óminn,    Aldarloka   klukkna- 

hljóminn;  Veri'  ei  þung  og  þreytt !  Hvað  heíir  tíðin 
talað,  klifað,  Til  hvers  Magnús  gamli  skrifað,  Til  hvers 
Jón  og  Jónas  lifað  ?  —  Til  þess  vildum  vera  eitt,  Eitt 
—  Allir  eitt,  eitt. 

5.  Vakna  þetta  verk  að  reyna  —  Vilja  þetta  eina  — 
eina;  Alt  skal  bætt  og  breytt !  Þekkirðu'  ekki  andans 
óminn  Anda  gegnum  sögu  dóminn,  Finnurðu'  ekki 
hreystihljóminn  Hrynja,  dynja:  Vertu  eitt,  Eitt  —  All- 
ir  eitt,  eitt. 

6.  Sé  eg  fell  og  grundir  gyllast,  Gilin  hverfa,  dali 
fyllast,  Landið  skrúði  skreytt.  Sjáarans  það  syngur 
spáin,  Sama  birtir  hjarta  þráin ;  Sjá  þess  fylling  nú  er 
náin,   Ef   vér  vildum  yfirleitt   Eitt  —  Allir  eitt,   eitt. 

7.  Þetta  eina  er  að  skilja  Andans  lögmál,  drottins 
vilja:  Einn  er  ekki  neitt.  Lærðu  heimsins  laga  meining ; 
Lífið  þó  að  sýnist  greining,  Visnar,  ef  það  vantar  ein- 
ing,  Vöxtur  þess  er  yfirleitt  Eitt  —  Allir  eitt,  eitt. 

8.  Fylgi  þjóðir  frjálsu  merki,  Fylgist  þær  að  einu 
verki,  Gengur  alt  svo  greitt.  —  Sýnum  nú  að  söguþjóð- 
in,  Sú  er  orkti  hreystiljóðin,  Enn  þá  hafi  hetju  móð- 
inn,  Hug  og  táp,  sem  legst  á  eitt,  Eitt  —  Verum  eitt, 
eitt.  Matth.  Joch. 

88.  Þingvallasöngur. 

Lag  eftir  Helga  Helgason. 

1.  Öxar  við  ána,  Árdags  í  ljóma,  Upp  rísi  þjóðlið  og 

skipist  í  sveit;  Skjótum  upp  fána,  Skært  lúðrar  hljóma, 

Skundum    á    Þingvöll    og    treys;tum    vor    heit.    Fram, 

fram,  aldrei  að  víkja!  Fram,  fram,  bæði  menn  og  fljóð; 

Tengjumst     trygðaböndum,     Tökum     saman     höndum, 
Stríðum,    vinnum   vorri   þjóð! 

2.  Fjallhaukar  skaka  Flugvængi  djarfa,  Frána  mót 
ljósinu  hvessa  þeir  sjón,  Þörf  er  að  vaka,  Þörf  er  að 
starfa  Þjóð,  sem  að  byggir  hið  ískalda  Frón.  Fram, 
fram    o.    s.    frv. 

3.  Guð  gaf  oss  vígi ;  Grand  ógnar  lýði,  —  Geigvænt 
er  djúpið  og  bergveggur  hár,  Ódrengskap,  lygi,  Lands- 
svika  níði,  Lævísi,  tvídrægni  hrindum  í  gjár.  Fram, 
fram    o.    s.    frv. 

4.  Varinn  sé  stáli  Viljinn  og  þreytum  Veginn,  sem 
liggur  að  takmarki  beinn,  Hælumst  í  máli  Minst  eða 
skreytum,  Mál  vort  er  skýlaust  og  rétturinn  hreinn. 
Fram,    fram   o.   s.    frv.  Stgr.   Thorst. 


89.  Heyrðu  yfir  höfin  gjalla. 

Lag  eftir  Bjarna  Þorsteinsson   (S.  T.) 

1.  Heyrðu  yfir  höfin  gjalla  Hornaslag  hins  nýja 
dags!  Heyrðu  dyn  úr  hlíðum  fjalla  Herhvöt  tímans : 
ver  til  taks.  Fram  með  einn  og  fram  með  alla,  Fram 
til  starfs  og  bræðralags!  :,:  Áfram  vinna  eða  falla, 
Ein   er  leið  til   f  rægðarhags  !    :  y : 

2.  Það  er  eftir  enn  að  vinna  Ærið  marga  seiga  þraut. 
Það  er  eftir  enn  að  finna  Ýmsan  góðan  förunaut;  Eft- 
ir   tvístruð    öfl   að   tvinna   Auka    skriðinn    herða    skaut. 

:,:  Vinur  heill  til  vopna  þinna,  Veit  þú  stefnir  sigur- 
braut.    :   :  Guðm.  Magnússon. 

90.  Vormenn. 

Tileinkað    ungmennafélögum    íslands. 
Lög  eftir  Jón  Friðfinnsson  og  A.  J.  Johnson. 

1.  Vormenn  íslands !  —  yðar  bíða  Eyðiflákar,  heiða- 
lönd.  Komið  grænum  skógi'  að  skrýða  Skriður  berar, 
sendna  strönd !  Huldar  landsins  verndarvættir  Vonar- 
glaðar  stíga  dans,  Eins  og  mjúkir  hrynji  hættir,  Heilsa 
börnum  vorhugans. 

2.  Ungra  krafta  og  gáfna  glæðing  Göfgi'  í  hugsun, 
verki,  list.  íslensk  þjóðar-endurfæðing,  ísland  frjálst — 
og  það  sem  fyrst  —  Þetta'  er  helgum  rúnum  ritað, 
Röskva  sveit,  á  skjöldinn  þinn !  Fegra  merki  geislum 
glitað    Getur   ekki   himininn. 

3.  Hér  er  þunga  þraut  að  vinna,  Þú  átt  leikinn,  æsku- 
her !  Sjálfsagt  muntu  síðar  finna  Svalann  blása  móti 
þér.  En  úr  því  að  þinn  er  vakinn  Þróttur,  vilji,  megin- 
trú,  Verðurðu'  ekki  af  velli  hrakinn,  —  Vísum  sigri 
hrósar  þú. 

4.  Farðu'  um  móðurmálið  höndum  Mjúkum  bæðí'  í 
ræðu'  og  söng!  Fjallkonunnar  láttu  löndum  Lýsa  gullna 
ennisspöng!  Frjáls  og  djarfur  stattu,  í  stafni,  Stýrðu 
beint  og  sveigðu'  ei  af,  Svo  þeir  kenni',  að  konga 
jafni    Knerri    þínum    sigli'    í    haf. 

5.  Láttu  aldrei  fánann  f alla !  Fram  til  heiðurs  stigið 
er.  Hver  sem  vill  má  hrópa'  og  kalla  Hæðnisorð  að 
baki  þér.  Seinna'  á  þínum  herðum  hvíla  Heill  og  for- 
ráð  þessa  lands,  Þegar  grónar  grafir  skýla  Gráum  hær- 
um   nútímans. 


6.  Vormenn  íslands,  vorsins  boðar,  Vel  sé  yður, 
frjálsu  menn!  Morgunn  skóga'  og  rósir  roðar,  Rækt  og 
trygð  er  græðir  senn.  Notið,  vinir,  vorsins  stundiry 
Verjið  tíma'  og  kröftum  rétt,  Búið  sólskært  sumar  und- 
ir    Sérhvern   hug   og  gróðrarblett ! 

Guðm.  Guðmundsson 

91.  Þá  hugsjónir  fæðast. 

Lag:  Af  stað  burt  í  fjarlægð. 

1.  Þá  hugsjónir  fæðast  fer  hitamagn  um  önd,  Þá  hug- 
sjónir  rætast  fer  þrumurödd  um  lönd.  Því  gæt  þess  vel 
sem  göfgast  hjá  þér  finst,  Og  glæddu  vel  þann  neista 
sem  liggur  inst. 

2.  Sé  takmark  þitt  hátt,  þá  er  alt  af  örðug  för,  Sé 
andi  þinn  styrkur?  þá  léttast  stríðsins  kjör.  Sé  merkið 
hreint  sem  hátt  og  djarft  þú  ber,  Snýr  hindrun  sér- 
hver  aftur  sem  mætir  þér. 

Guðm.  Magnússon. 

92.  Sjá  hin  ungborna  tíÖ. 

Lag  eftir   Sigfús   Einarsson.    (Hhl.) 

1.  Sjá,  hin  ungborna  tíð  vekur  storma  og  stríð,  Legg- 
ur  stórhuga  dóminn  á  feðranna  verk.  Heimtar  kotung- 
um  rétt  —  og  hin  kúgaða  stétt  Hristir  klafann  og  sér 
hún  er  voldug  og  sterk. 

2.  Nú  er  grafinn  sá  lýður  frá  liðinn^  tíð,  Er  sig  lægði 
í  duftið  og  stallana  hóf.  Nú  er  þroskaðri  öld  eftir  glap- 
skulda  gjöld,  og  það  gnötrar  frá  rótum  hið  aldraða 
hróf. 

3.  Yfir  álfur  og  höf  tengir  bróðernið  bönd,  Yfir 
brimið  og  ísinn  nær  kærleikans  hönd ;  Einnig  hér,  undir 
eyðingu,  áþján  og  neyð,  Blunda  áranna  kröfur  við  heiði 
og  strönd. 

4.  Alt  skal  frjálst,  alt  skal  jafnt,  réttan  skerf  sinn 
og  skamt  Á  hvert  skaparans  barn,  alt  frá  vöggu  að 
gröf.  Þetta  boðorð  knýr  fram,  knýr  menn  brautina. 
fram  Undir  blikandi  merkjum  um  lönd  og  um  höf. 

Einar  Benediktsson. 

93.  Að  komast  sem  fyrst. 

Lag :   Hve  glöð  er  vor  æska,  hve  létt  er  vor  lund. 
(J.   H.   6.) 

Að  komast  sem  fyrst  og  að  komast  sem  lengst,  Er 
kapp  þess,  sem  langt  á  að  fara.  Vort  orðtak  er  f ram ! 
Hver  sem  undir  það  gengst  Mun  aldregi  skeiðfærið 
spara,  Og  færið  er  hér  Og  óvíst  er  Nær  annan  eins. 
skeiðvöll   fáum   vér.  H*  Hafstein. 

94,  Áfram. 

Lag  eftir  Árna  Thorsteinsson. 

1.  Já,  láttu  gamminn  geisa  fram  í  gegnum  lífsins 
öldur;  Þótt  upp  þær  stundum  hefji  hramm,  Ei  hræðstu 
þeirra  gnöldur.  Sjá,  hvílík  brotnar  bárumergð  Á  byrð- 
ing  einum  traustum,  Ef  skipið  aðeins  fer  í  ferð  En 
fúnar  ekki'  í  naustum. 

2.  Og  mundu,  þótt  í  votri  vör  Þú  vöknir  fyrir  sandi, 
Að  bylgjur  þær,  sem  brjóta  knör,  Þær  bera  þó  að 
landi,    Og   stormur   þurkar   segl   í    svip,    Þótt   setji   um 

stund  í  bleyti,  Og  —  altaf  má  fá  annað  skip  Og  annað 
föruneyti.  H.  Hafstein. 

95.  Ef  æskan  vill  rétta  þér  örvandi  hönd. 

Lag :   Mig  hryggir  svo  margt. 

1.  Ef  byggir  þú,  vinur,  og  vogar  þér  hátt  Og  vilt 
að  það  skuli'  ekki  hrapa :  Þá  legðu  þar  dýrustu  eign 
sem  þú  átt  Og  alt  sem  þú  hefir  að  'tapa.  Og  fýsi  þig 
yfir  til  fram.tíðar  lands  Og  finnist  þú  vel  geta  staðið, 
Þá  láttu'  ekki  skelfa  þig  leiðsögu  hans,  sem  leggur  á 
tæpasta  vaðið. 

2.  Og  þó  það  sé  best  hann  sé  þrekinn  og  stór,  Sem 
þjóðleið  og  urðir  vill  brjóta,  Þá  hræðstu  það  ei,  að 
þinn  armur  er  mjór,  Því  oft  verður  lítið  til  bóta.  Við 
þjóðbrautir  alda  um  aljarðarskeið  Að  iðju  þótt  margir 
sé  knáir,  Þá  velta  þó  fleiri  þar  völum  úr  leið,  Sem 
veikburða  eru  og  smáir. 

3.  Og  stansaðu  aldrei  þótt  stefnan  sé  vönd  Og  stór- 
menni  heimskan  þig  segi ;  Ef  æskan  vill  rétta  þér  örv- 
andi  hönd  Þá  ertu  á  framtíðar  vegi.  Þótt  ellin  þér  vilji 
þar  víkja  um  reit,  Það  verður  þér  síður  til  tafar;  En 
fylgi'  hún  þér  einhuga'  in  aldraða  sveit  Þá  ertu  á  vegi 
til  grafar.  Þorsteinn  Erlingsson. 

96.  Lýðhvöt. 

(Björnstjerne    Björnson.) 
Lag :  Þinn  þótti  var  mér  eggjan.  (J.  H.,  I.) 
1.  Að  hrekjast  af  háum  en  hýsast  af  þeim  smá,  Er 
heimslánið  annað,  sem  hið  nýja  vænta  má!   Að  verða' 

af  sínum  svikinn,  af  sínum,  einmitt  þeim,  Á  sannleikur- 
inn  annars  að  vænta  hér  í  heim? 

[Fram  frumherjar  í  fólkorustu,  Skarið  skjöldum 
skóla  og  kirkju.  Vekið  vílmögu  af  vanadvala !  Vekið 
hind  á  heiði !  Fram,  f  ram !  fjötruð  bíður  Sál  í  dimmu 
djúpi !] 

2.  Það  hvessir  með  blænum,  er  bylgju  slær  á  rein,  En 
breytist  í  stormvind,  svo  hriktir  í  grein,  Og  loks  rýkur 
sjórinn  með  rokviðri  af  stað,  Svo  raddir  allar  deyja, 
nema  þ  a  ð,  nema  þ  a  ð. 

3.  í  norðurarmi  fylkingar  fána  vorn  má  sjá  Og  frelsi 
trú  og  þjóðlíf  er  skrifað  þar  á.  Sá  guð,  sem  oss  gaf 
landið  og  lífsins  kostaval,  Hann  lifir  í-  því  verki,  sem 
fólkið  gera  skal. 

4.  Vér  mörgu,  vér  smáu,  vér  vinnum  þetta  verk,  Og 
vilji'  ei  hinir  skilja,  þá  fram  með  týgin  sterk !  Það 
byrjaði  sem  blærinn,  er  bylgju  slær  á  rein,  En  brýst  nú 
fram   sem   stormur,    svo   hriktir   í   grein. 

5.  Og  rokviðrið  nálgast  fyr  en  nokkur  veit  af,  En  ná- 
kalt  og  rjúkandi  kveður  við  haf :  Sú  þjóð,  sem  veit 
sitt  hlutverk,  er  helgast  afl  um  heim,  Eins  hátt  sem 
lágt  má  falla  fyrir  kraftinum  þeim. 

Matth.   JocK  þýddi. 

97.  Frelsið. 

(Úr  þýsku.) 
Lag :   Sólu   særinn  skýlir. 
1.   Frelsi   helga  og  hreina,   Himnesk  veran   skær !   Er 
þín   dvölin   eina   Okkar   heimi    fjær?   Viltu   vitrast   eigi 

Veröld    staddri'    í    neyð?    Áttu   að    eins    vegi    Efst   um 
stjarna  skeið? 

2.  Guðs  þar  æðstur  eldur  Elur  sanna  dygð,  Fólk  þar 
fast  við  heldur  Föðurland  og  trygð,  Æru'  og  rétt  þar 
ýtar  Afli  verja  og  dáð,  Frelsi  fær  til  hlítar  Föstum  bú- 
stað   náð. 

3.  Frelsi  helga'  og  hreina  Heimi  vorum  fjær  Ei  sé 
dvöl  þín  eina  Oss  æ  vertu  nær.  Þú  til  þín  oss  kallaf 
Þú  oss  jafnan  kenn,  Lifa  æfi  alla  Eins  og  frjálsir  menn. 

Stgr.    Thorst. 


98.  Á  æsku  yndis  vori. 

Lag:  Eg  geng  með  jöfnu  geði.    (J.  H.  3.) 

1.  Á  æsku  yndis  vori  Með  orku  þrunginn  hug  Vér 
sprettum  hart  úr  spori  Með  sporðaköst  og  dug,  Sem 
lax  í  stríðum  straumi  —  Það  s'tirnir  sólu  mót  í  lífsins 
gleðiglaumi,   Við  græna  lífsins  rót. 

2.  Á  móti  myrkrasveitum,  Á  móti  dauðans  her,  Frá. 
himins  háum  leitum  Með  hljómi  brjótumst  vér;  Með 
snarpleg  sverð  í  mundu  Og  sigurmerkin  fríð,  Vér 
hlaupum  hart  um  grundu  Um  helga  æskutíð. 

3.  Burt,  alt  sem  okkur  tefur !  Burt  alt,  sem  stendur 
mót !  Burt  alt,  sem  altaf  sef  ur !  Burt  alt,  sem  nagar 
rót!  Á  græna  trésins  greinum  Vér  gróðursetjum  hér, 
Með  æskuanda  hreinum   Þann  unga  lífsins  her. 

Bened.   GröndaL 

99-  Bjarkamál. 

(Grundtvig.) 

Lag  eftir  S.  M.  Lindemann.   (Sv.) 

i.    Rennur   dagur,    röðull    fagur   Reifar   gulli   bjarka- 

íald,    Haninn    galar,    Herjans    salar.    Hverfa    blys    und 

nætur   tjald.   Vaki,   vaki   hermenn   harðir,   Hlaupið   upp 

og  spennið  gjarðir,  Árdagsstund  ber  arð  í  mund. 

2.  Hornin  gjalla,  hvellan  kalla  Herðimenn  af  veik- 
um  blund ;  Steinar  gnesta,  stólpar  bresta,  Stökkur  gim 
um  fagran  lund.  Vek  eg  ei  að  munar-málum,  Meyjar 
vör  og  drykkjuskálum;   Nú  skal  hefja  Hildarleik. 

3.  Bjarki  síga,  Hjalti  hníga  Hrólf.i  með  þó  kunni'  í 
blóð,  Hleiðru  boga  heitum  loga,  Hjörvarðar  þó  brjóti 
þjóð.  Halda  velli  hann  skal  aldri,  Hinsta  skar  úr  ösku 
kaldri  Illan  fylki  fella  mun.  Matth.  Joch. 

100.   Herganga. 

Þjóðlag. 

1.  Sortanum  birta  bregður  frí,  Brýst  í  austri  roði' 
um  ský,  Fagur  um  haga  Dregur  dagur,  Dynur  hana- 
fjöðrum  í;  Vakið  ósmeikir  vinir  því,  Vakið  og  takið 
stál  og  blý;  Mál  er  óveilum  Hölum  heilum  Harða  í 
sverða  rimmu'  á  ný. 

2.  Vek  eg  ei  mjúka  mey  að  sjá,  Mjaðar  eður  að  glaðri 
lá,  Heldur  hildar  halda'  ómildan  Hrikaleik  yfir  bleik- 
um  ná;  Þá  er  spúir  blýi  blá  Bruður  óprúð  úr  munni 
grá,  Senn  munum  finna  Og  sennu  kanna  Svangra 
stingja  byssum  á. 

3.  Dragið  óragir  bitran  brand,  Boðið  nú  fjendum  and- 
ar  grand,  Greiðið  ótrauðir  Dauða  mót  dauða  Dauðir 
áður  en  kyssum  sand.  Hefðarlegt  er  hermanns  stand. 
Hreysti  ei  bresti  vort  samband.  Heiður  er  fríður, 
Bræður  blíðir,   Blóði   föður-  vernda  -land. 

Bjarni  Thorarensen. 


V,  Samsætisljóð  og  minni. 


ioi.  Vísur  íslendinga. 

Lag  eftir  Weyse.    (J.   H.,  9.) 

1.  Hvað  er  svo  glatt,  sem  góðra  vina  fundur,  Er  gleð- 
in  skín  á  vonarhýrri  brá?  Eins  og  á  vori  laufi  skrýðist 
lundur,  Lifnar  og  glæðist  hugarkætin  þá;  Og  meðan 
þrúgna  gullnu  tárin  glóa  Og  guðaveigar  lífga  sálaryl, 
Þá  er  það  víst,  að  bestu  blómin  gróa  í  brjóstum,  sem 
að  geta  fundið  til. 

2.  Það  er  svo  tæpt  að  trúa  heimsins  glaumi  —  Því 
táradöggvar  falla  stundum  skjótt,  Og  vinir  berast  burt 
á  tímans  straumi  Og  blómin  fölna'  á  einni  hélunótt; 
Því  er  oss  best  að  forðast  raup  og  reiði,  Og  rjúfa  hvergi 
trygð  né  vinarkoss,  En  ef  vér  sjáum  sólskinsblett  í 
heiði,  Að  setjast  allir  þar  og  gleðja  oss. 

Jónas  Hallgrímsson. 

io i  b.  Vísindaminni. 

Lag :  Þú  stóðst  á  tindi. 
Vísindin  efla  alla  dáð,  Orkuna  styrkja,  viljann 
hvessa^  Vonina  glæða,  hugann  hressa,  Farsældum  vefja. 
lýð  og  láð.  Tífaldar  þakkir  því  ber  færa  Þeim  sem  að 
guðdómseldinn  skæra  : , :  Vakið  og  glætt  og  verndað 
fá  Viskunnar  helga  fjalli  á.    :,: 

Jónas  Hallgrímsson. 


102.  Vel  er  mætt. 

Lag  eftir  H.   Wetterling.    (S.  T.) 
i.  Vel  er  mætt  til  vina  fundar,  Vel  er  þeim,   er  sjá. 
og    skilja    Hvað    vor    eining    mikils    má.    Sjáið    upptök 
sællar    stundar.    Sjáið    margra   kraft    og   vilja    Steypast 
fram  sem  straum  í  á. 

2.  Eitt  er  markið,  ein  er  leiðin,  Yfir  þveru  landi  blik- 
ar  Stefnumerkið  að  eins  eitt.  Oft  þótt  séu  örðug  skeið- 
in,  Aldrei  djarfa  sveitin  hikar,  Jafnvel  sjaldan  sýnist 
þreytt. 

3.  Sjáið  eigi  árdags  roða  Inn  í  næturmyrkrin  lýsa 
Sigurdagsins  dagsbrún  frá?  Og  á  kampa  allra  boða,  Er 
á  vorri  stefnu  rísa,  Björtum  vonar-bjarma  slá? 

4.  Eitt  er  markið,  ein  er  leiðin,  Ekkert  skilur  þeirra 
vegi,  Er  því  sanna  ætla*  að  ná.  Þótt  oss  skildi  hábrýnd 
heiðin,  Heyrðum  vér  á  hverjum  degi  Hver  í  öðrum 
hjarta  slá. 

5.  Áf ram,  sporið  ofar,  f ramar !  Áf ram  þar  til  hleypi- 

dómar  Eins  og  hlekkir  hrökkva  af  þjóð.  Meðan  roðinn 
myrkrið  lamar,  Móti  oss  í  fjarlægð  ómar  Sigurdags- 
ins  sæla  ljóð.  Guðm.  Magnússon. 


103.  Minni  Alþingis. 

Sænskt  Íag.   (J.  H.  6.) 

1.  Synir  lands  úr  áttum  öllum,  Einnar  móður  börnin 
trú,  Hér  á  gleðifundi  finnast,  Frelsisdag  að  halda  nú; 
Ein  er  minning,  ein  er  vonin,  Eitt  oss  tengir  félags- 
band  :  Þig  að  elska,  þig  að  styrkja,  Þú  vort  kæra  móð- 
urland ! 

2.  Kjörgrip  þinn,  vort  þingið  frjálsa,  Þjóð,  er  skap- 
ar  lögin  vönd,  Gaf  oss  þessi  gleðidagur.  Gekk  þá  betri 
tíð  í  hönd.  Fyrir  brjósti  fósturjarðar  Fágum  grip  og 
notum  vel?  Hann  er  sverð  í  manndómsmundum,  Miss- 
ir  hans  er  verri'  en  hel. 

3.  Hann  er  sverð,  sem  höggvið  getur  Höft  af 
deyfðri  þjóðarsál;  Hvert  hans  bragð  með  ljóma 
leiftri  Líkt  og  fagurt  sólarbál.  Hvert  hans  bragð  með 
birtingsómi  Boði  framför,  nýja  dáð,  Framda  vörn  og 
fenginn  sigur  Fyrir  rétt  þinn,  móðurláð. 

Stgr.  Thorst. 

104.  Heill  sé  oss. 

Lag:    ísland,    ísland,    eg   vil    syngja. 
Heill   sé   oss,   því   hjá   oss   gista   Himinbornar   systur 
tvær;   Allar  sorgir  af  oss  hrista,  Æska  og  gleði  heita 

þær.  Gleðin,  hún  er  einkunn  æsku,  Æskan,  hún  er  lífs- 
ins  blóm,  Því  skal  og  sem  oftast  hefja  Æskusterkan 
gleðiróm.  H.  Hafstein. 


105.  Nú  er  eg  glaður. 

Með  sínu  lagi.   (S.  St.) 

1.  Nú  er  eg  glaður  á  góðri  stund,  Sem  á  mér  sér; 
Guði  sé  lof  fyrir  þennan  fund  Og  vel  sé  þeim  sem 
veitti   mér. 

2.  Vitjað  hef  eg  á  vina  mót,  Sem  á  mér  sér;  Reynt 
af  mörgum  hýrleg  hót;  Og  veí  sé  þeim,  sem  veitti  mér. 

3.  Gott  er  að  hætta  hverjum  leik  Þá  hæst  hann  fer. 
Nú  skal  hafa  sig  á  kreik.  Og  vel  sé  þeim,  sem  veitti 
mér.  Hallgrímur  Pétursson. 


106.   Samsætislok. 

Lag  eftir  Bellmann.  (B.  Þ.) 
Vegir  skiljast,  héðan  burt  skal  halda,  Og  hverjum 
þeim,  er  nú  er  staddur  hér,  Þúsundfaldar  þakkir  vil 
^eg  gjalda,  Með  þeirri  ósk  burt  eg  f  er :  Þegar  næst 
vor  saman  liggur  leið,  Lýsi  oss  þá  gleðisólin  björt  og 
heið.  Mærum  vinum  með  að  gleðjast,  er  Mesta  hnoss, 
riæst  þeim  koss,   Sem  að  munhýr  meyja  gefur  mér. 

Hannes  S.  BlöndaL 

io7.   Minni  Ingólfs. 

Lög    eftir    Sveinbjörn    Sveinbjörnsson    (Eimr.    V.) 
og  Jónas  Helgason.   (J.  H.  8.) 

i.  Lýsti  sól  Stjörnustól,  Stirndi'  á  Ránar-klæði, 
Skemti  sér  Vor  um  ver,  Vindur  lék  í  næði;  Heilög 
sjón  Hló  við  Frón;  Himinn,  jörð  og  flæði  Fluttu  lands- 
ins  föður  heilla  kvæði. 

2.  Himinfjöll,  Földuð  mjöll,  Fránu  gulli  brunnu. 
Fram  til  sjár  Silungs-ár  Sungu,  meðan  runnu;  Blóm 
á  grund  Glöð  í  lund  Gull  og  silki  spunnu,  Meðan  fugl- 
ar  kváðu  alt  sem  kunnu. 

3.  Blíð  og  f  ríð  Frelsis-tíð !  Frægur  steig  á  grundu 
Ingólfur  Arnarbur,  íturhreinn  í  lundu;  Dísa-fjöld 
Hyltu  höld,  Heill  við  kyn  hans  bundu ;  Blessast  Ingólf s 
bygð  frá  þeirri  stundu.  Matth.  Joch. 

108.   Minni  Ingólfs. 

Lag  eftir  A.  P.  Berggreen.   (J.  H.  10.) 

1.  Gnoð  úr  hafi  skrautleg  skreið,  Skein  á  jökulfjöll- 
in  heið,  Ingólfur  þá  eygði  fyrst  ísland,  morgungeisl- 
um  kyst ;  Öndvegs  stólpum  stafni  f rá  Steypti'  hann 
fram  í  kaldan  sjá;  Hetjan  björt,  í  helgum  móð,  Horfði 
lengi'  og  þögul  stóð. 

2.  Hægt  og  seint  á  hulinsbraut  Hverful  aldan  súlum 
skaut,  Uns  hún  þær  að  ending  ber  Upp  að  strönd,  er 
byggjum  vér;  Áshelg  teikn  frá  Arnarhól  Ingólfs  vörðu 
tignarstól,  Út  við  haf  þar  auðnan  rik  Aldna  prýddi 
Reykjavík. 

3-  Tignarmikla  manndómstíð,  Morgun-fögur  ár  og 
síð,  Þegar  Ingólf s-ættar  dygð  Yfir  fornri  lýsti  bygð ; 
Frjálsu,  göfgu  frægðarmenn,  Fríð  er  þeirra  minning 
enn,  Sem  þá  guðs  hin  milda  mynd  Mána  kvaddi'  af 
Esju  tind. 

4.  Þúsundasta  sumarsól  Signir  Ingólfs  höfuðból,  Og 
á  víðsýnt  varpar  haf  Vonarbjörtum  geislastaf,  Ingólfs 
menn  í  Ingólfsstað,  Allir  festum  heitið  það :  Reisum 
upp  í  anda  hans  Öndvegssúlur  föðurlands  ! 

Stgr*  Thorst. 


109.  Minni  Reykjavíkur. 

Lag  eftir  Helga  Helgason. 

1.  Yfir  fornum  frægðarströndum  Fram  við  unnir  blár, 
Svíf  þú,  Ingólfs  Arnarsonar  Andinn  tignar  hár ;  Forn- 
ar  eru'  ei  dísir  dauðar,  Dvín  ei  minnis  trygð.  Heill  þín 
enn  í  lofti  líður,  Lifir  enn  í  bygð. 

2.  Höfuðkauptúns  hundrað  ára  Höldum  burðardag. 
Hefir  sólarskin  með  skúrum  Skifst  við  ýmsan  hag.  Við- 
gang,  framför,  vinir,  sjáum,  Vík  er  höf uðbær ;  Vonum 
hennar  vegur  síðar  Verði  hár  og  skær. 

3.  Hvað  mun  verða'  að  hundrað  árum  —  Hugsum 
vér  í  kvöld,  —  Þegar  ný  á  himinhveli  Hringrás  lýkur 
öld?  Sjáum  rísa  rausnar  hallir,  Raðast  knör  við  knör, 
Eða  framför  lítum  lina,  Lítið  umbreytt  kjör? 

4.  Hver  sér  löndin  byrgð  að  baki,  Báruhryggjum 
duld?  Hver  má  lyfta  tjaldskör  tíðar?  Tvíræð  þegir 
Skuld.    Gegnum   tímans   gildu   kröfum,    Glími    fornt   og 

nýtt;    Gerum    vort    að    gott    alt    sigri,    Gefst    þá    lánið 
frítt. 

5.  Hefjum  staupin,  ósk  vor  ómar  Yfir  stræti'  og  torg: 
Ingólfs  bær  um  aldir  vertu  íslensk  sæmdarborg.  Þjóð- 
rækt,  mentun,  manndáð  skíni,  Máttug  þrísól  hér;  Ljós 
af  frelsi,  yl  af  eining  Eigi  hún  í  sér. 

Stgr.    Thorst. 


110.  Reykjavík. 

Lag :   Upp  úr  risin  ægi  bláum.    (J.  H.,  9.) 

1.  Endurfengið  frægðargengi  Fornan  reisir  veldis- 
stól;  Varðað  hafa  vel  og  lengi  Vættir  lands  um  Arn- 
arhól.  Þar  sem  Ingólfs  Arnarsonar  Öndvegssúlur  bar 
að  strönd?  Súlur  margrar  sællar  vonar  Síðan  hafa  num- 
ið  lönd. 

2.  Enn  er  landnámsöld  —  hér  lendir  Allmörg  hug- 
sjón,  stór  og  rík;  Öndvegssúlum  ótal  bendir  Óséð  hönd 
að  Reykjavík.  Mörg  af  hafi  hefur  flotið  Heill  og  frægð 
og  numið  lönd ;  Er  þó  langt  f  rá  enn  þá  skotið  Öllum 
súlum  hér  á  strönd. 

3.  Öndvegsbær  skal  Víkin  vera,  Vættir  kváðu'  á  Ing- 
ólfs  tíð.  Hún  skal  ægishjálminn  bera  Höfðinglunduð 
stór  og  f ríð !  Fyrst  á  okkar  öld  það  rætist :  Orka  dafn- 
ar,  fé  og  vóld,  Fríkka  stræti,  flotinn  bætist,  Fögur  sýn- 
ist  renna  öld. 

4.  Enn  þarf  landnám  —  lista,  fræða,  Ljóss  og  yls  á 
þessa  strönd;  Enn  þarf  landnám  lífsins  gæða,  Láns  og 
auðs   á  hverja   hönd.   Blær,   þú  átt  að   bera'   oss   meiri 

Bjargráð   hlöðnum  knörrum  á!    Sær,   þú  átt   að   senda' 
oss   fleiri   Súlur  heillagestum   frá. 

5.  Öndvegsbærinn  auðgist,  prýðist,  —  Ingólfs  forna 
höfuðból.  —  Leiti  fögru  laufi  skrýðist,  Lífgi  öll  vor 
frækorn  sól.  Endurfengnu  frægðargengi  Fylgi  störf,  sem 
heillarík  Örfa  drengi.  —  Lengi,  lengi  Lifi'  og  blómgist 
Reykjavík!  Guðm.  Magnússon. 

iii.   Minni   Eyjafjarðar. 

Lag  eftir  Helga  Helgason. 

1.  Eyjafjörður,  finst  oss  er,  Fegurst  bygð  á  landi 
hér,  Meðan  guðleg  sumarsól  Signir  Norðra  konungs- 
stól.  Ægis  band  inst  í  land  Undið  blítt  af  guðamund 
Festir  Suðra  segulátt  Silkimjúkt  og  himinblátt. 

2.  Fornu  stöðvar  hreysti-hljóms,  Heilög  óðul  frægð- 
arróms,  Gleði-sveitin  gullinfríð,  Glói  lof  þitt  ár  og  síð ! 
Aldrei  drós  lagði  ljós  Lokkakrans  að  brjósti  manns 
Fegri  þér,   sem  ástin  61,   Eyjafjarðar  meyja-sól. 

Matth.   Joch. 

112.  Skagafjörður. 

Lög  eftir  Sig.  Helgason  og  Magnús  Einarsson. 
1.  Skín  við  sólu  Skagafjörður,  Skrauti  búinn,  fagur- 
gjörður:  Bragi,  ljóðalagavörður,  Ljá  mér  orku,  snild  og 
skjól!  Kenn  mér  andans  óró  stilla;  Ótal  sjónir  ginna, 
villa,  Blinda,  dilla,  töfra,  trylla,  truflar  augað  máttug 
sól.  Hvar  skal  byrja,  hvar  skal  standa?  Hátt  til  fjalla? 
lágt  til  stranda?  Bragi  leysir  brátt  úr  vanda,  Bendir 
mér   á   Tindastól. 

2.  Kveð  eg  fagra  fjörðinn  Skaga,  Farðu  vel  um  alla 
daga;  Blessuð  sé  þín  bygð  og  saga,  Bæir,  kot  og  höfuð- 
ból!  Heyr  mig,  göfgi,  glaði  lýður,  Gæt  þess  vel,  sem 
mest  á  ríður :  Meðan  tíminn  tæpi  líður,  Trúðu  þeim, 
er  skapti  sól !  Þá  skal  sólin  sælu'  og  f  riðar,  Sú  er  löng- 
um  gekk  til  viðar,  Fegra  bygðir  fagrar  yðar,  Fóðra 
gulli   Tindastól.  Matth.  Joch. 

113.  Feðra  minni. 

Lag :  Vaki  darraðar  drótt. 

1.  Viður  ísanna  brot  drógu  eikur  á  flot  Vorir  áar 
og  létu  frá  strönd;  Þá  var  hafjóum  beitt,  þá  var  hræ- 
fuglum  veitt,   Þá  var  herskátt  um  eyjar  og  lönd. 

2.  Það  var  búkörlum  böl,  er  þeir  bikaðan  kjöl  Sáu 
skjaldbúinn  skríða  um  lá.  Meður  gullsjóðum  grið,  og 
með  geirhríðum  frið  Urðu  konungar  kaupa  sér  þá. 

3.  Yrði  víkingamót,  flugu  fleinar  og  grjót,  Feigum 
streymdi  úr  æðunum  blóð ;  Hátt  í  gunnhlífum  gnast,  og 
þeir  gengu  svo  fast  Gegnum  fylking,  að  ekki  við  stóð. 

4.  Og  á  skínandi  skeið  yfir  skeljunga  leið  Svifu  hetj- 
ur  í  hernaðar  önn,  Og  þeir  söfnuðu  seim,  og  þeir 
sigldu  þá  heim,  Þegar  hlíðarnar  huldust  í  fönn. 

5.  Eftir  orustu  tíð,  meðan  hávetrar  hríð  Hristi  skála 
en  dunaði  sjór,  Stytti  darrveðurs  drótt  hina  dauflegu 
nótt,  Drakk  af  hornum  hinn  styrkvasta  bjór. 

6.  Svo  við  geirhríða  glaum  og  við  gullhorna  straum 
Göfug  feðranna  æfi  fram  leið,  Uns  að  fenginni  frægð 
og  af  fjárhlutum  nægð  Fúsir  kyrðar  þeir  settu  upp 
skeið. 

7.  Ó,  þér  ættfeðra  val !  yðar  minningu  skal  Lofa  með- 
an  að  lönd  eru  bygð,  Yðar  drengskap  og  dug,  yðar 
hreysti  og  hug,  Yðar  harðfengi,  manndáð  og  trygð. 

Jón    Thóroddsen. 

114.  Sveitin  mín. 

Lag  eftir  Bjarna  Þorsteinsson.    (Eimr.   10  ár.) 

1.  Fjalladrotning,  móðir  mín,  Mér  svo  kær  og  hjarta- 
bundin !  Sæll  eg  bý  við  brjóstin  þín,  Blessuð,  aldna 
f  óstra  mín !  Hér  á  andinn  óðul  sín  Öll,  sem  verða  á 
jörðu  fundin.  Fjalladrotning,  móðir  mín,  Mér  svo  kær 
og  hjartabundin. 

2.  Fjallablærinn  frjáls  og  hreinn  Friðar,  svalar  vöng- 
um  þínum ;  Vakir  fram  á  auðnum  einn,  Örvar,  lífgar, 
frjáls  og  hreinn.  Snótin  ung  og  ítur  sveinn  Eiga  hann 
að  vini  sínum.  Fjallablærinn  frjáls  og  hreinn  Friðar, 
svalar   vöngum   þínum. 

3.  Fjallahringur  forn  og  hár  Faðmar  þig  að  hjarta 
sínu !  Dagar,  nætur,  öld  og  ár  Um  þig  lykur  hringur 
blár,  Gætir  þín  með  bros  um  brár,  Bægir  ógn  frá 
skauti  þínu.  Fjallahringur  forn  og  hár.  Faðmar  þig  að 
að  hjarta  sínu. 

4.  Veiðisæla  vatnið  þitt  Vefur  sig  um  hól  og  flúðir, 
Einkunn  þín  og  athvarf  mitt,  Ódauðlega  hjartað  þitt! 
Þar  sem  kringum  kotið  sitt  Kvaka  og  synda  steggjar 
prúðir,  Veiðisæla  vatnið  þitt  Vefur  sig  um  hól  og 
flúðir. 

5.  Yndislega  áin  mín !  Æðin  stærst  frá  hjarta  þínu, 
Hugann  laða  ljóðin  þín  —  Ljúfa  bernsku-vina  mín  — 

Þar   sem    fossinn    fræðin   sín   Flytur   beru   rjóðri   mínu. 
Yndislega  áin  mín !  Æðin  stærst  frá  hjarta  þínu. 

6.  Alt  það,  sem  eg  unni'  og  ann,  Er  í  þínum  faðmi 
bundið.  Alt  það,  sem  eg  fegurst  fann,  Fyrir  berst  og 
heitast  ann.  Alt,  sem  gert  fekk  úr  mér  mann,  Og  til 
starfa  kröftum  hrundið.  Alt  það,  sem  eg  unni'  og  ann, 
Er  í  þínum   faðmi  bundið. 

7.  Blessuð  sértu,  sveitin  mín !  sumar,  vetur,  ár  og 
daga.  Engið,  fjöllin,  áin  þín  —  Yndislega  sveitin  mín !  — 
Heilla  mig  og  heim  til  sín  Huga  minn  úr  fjarlægð 
draga.  Blessuð  sértu,  sveitin  mín !  Sumar,  vetur  ár  og 
daga. 

8.  Fagra,  dýra  móðir  mín !  Minnar  vöggu  griðastað- 
ur.  Þegar  líf sins  dagur  dvín,  —  Dýra,  kæra  fóstra  mín ! 
—  Búðu'  um  mig  við  brjóstin  þín,  Bý  eg  þar  um  eilífð 
glaður.  Fagra,  dýra  móðir  mín !  Minnar  vöggu  griða- 
staður.  Sigurður  Jónsson  frá  Helluvaði. 

115.  Minni  kvenna. 

Lag  eftir  J.  A  .  P.  Schulz.  (J.  H.  III.) 

1.  Fósturlandsins  Freyja,  Fagra  Vanadís,  Móðir, 
kona,  meyja,  Meðtak  lof  og  prís !  Blessað  sé  þitt  blíða 
Bros  og  gullið  tár;  Þú  ert  lands  og  lýða  Ljós  í  þús- 
und  ár. 

2.  Móðir!  hjartahreina,  Himinblíða  ást,  Lífsins  elsk- 
an  eina,  Aldrei  sem  að  brást;  Árdags  engilroði,  Ung- 
barns  sólar-brá,  Sannleiks  sigurboði,  Signing  drott- 
ins  há ! 

3.  Meyja!  mannsins  lotning,  Milda,  svása  dís ;  Dags- 

ins  himna-drotning  Dýrleg  með  þér  rís ;  Lífsins  ljúfu 
hörpu  Ljær  þú  guðamál,  Sigur  sverði  snörpu,  Sætleik 
bana-skál ! 

4.  Kona !  mannsins  króna,  Kærleiks-tign  þín  skín,  All- 
ir  englar  þjóna  undir  merkjum  þín.  Þó  oss  sólin  þrjóti, 
Þróttur,  f  jör  og  ár,  Grær  á  köldu  grjóti,  Góða  dís,  þitt  tár  ! 

5.  Þegar  mannast  maður,  Miklast,  snót,  þín  stétt, 
Harðra  herra  smjaður  Helgan  snýst  í  rétt;  Fríkkar 
þá  á  Fróni,  Faðmast  ás  og  dís,  Leikur  sér  með  ljóni 
Lamb  í  Paradís. 

6.  Fósturlandsins  Freyja,  Fagra  Vanadís,  Móðir, 
kona,  meyja,  Meðtak  lof  og  prís !  Blessað  sé  þitt  blíða 
Bros  og  gullið  tár;  Vertu  lands  og  lýða  Ljós  í  þús- 
und  ár.  Matth.  Joch. 

116.  Minni  kvenna. 

Lag :  Hvað  er  svo  glatt. 

1.  Hvað  þektu  Æsir  yndislegra  Freyju,  Sem  ást  og 
fegurð  prýddi'  á  hverja  lund?  Hvað  sástu  fegra  fríðri 
yngismeyju  í  fullum  blóma'  á  lífsins  morgunstund?  Því 
hvað  er  vorsins  rauðust  rós  í  haga  Hjá  roða  þeim,  sem 
vekur  æskubál?  Og  hvað  er  hlýja'  um  heiða  sólskins- 
daga  Hjá  hita  þeim,  sem  geymir  meyjar  sál? 

2.  Þú  móðir,  kona'  og  mær,  þér  íslands  dætur,  Þér 
mannsins  hálfa  líf  í  gleði'  og  þraut,  Hve  marga  lukku,. 
og  ljúfar  raunabætur  Þér  létuð  okkur  falla  blítt  í  skaut; 
Þó  gleymist  annað,  móður  allir  muna,  Og  muna  trygð 
og  hlýleik  kærleikans ;  Og  hver  mun  gleyma  fyrsta  ást- 
arfuna,    Sem   fögur  mærin   vakti'   í   hjarta  manns? 

3.  Ó,  heill  þér,  móðir  hraustra,  frjálsra  sona  Og 
liýrra  dætra',  er  prýða  nú  vorn  f  und ;  Og  heill  þér, 
frú,  og  heill  þér,  bóndakona,  Sem  hússins  gæfu  styðjið 
kærleiks  mund ;  Og  heill  þér,  mær,  í  æskublóma  björt- 
um,  Með  bros  á  vör  og  engilhreina  sál,  Og  ljúfan  mun- 
areld  í  augum  svörtum.  —  Við  allra  kvenna  drekkum 
heillaskál !  Páll  Jónsson* 

117.  Sjómanna  minni. 

Lag :  Lýsir  af  eyju. 

1.  Heill  sé  þér,  framgjarna,  frjálshuga  lið,  Fylkingin 
sókndjarfa,  knáa !  Dauðann  þó  teflir  þú  daglega  við, 
Dregurðu'  upp  gunnfána  háa.  Aldrei  þú  biðja  munt 
grátandi'    um    grið    Græði    bláa. 

2.  Þér  eruð  landsins  vors  styrkur  og  stoð,  Stórauð 
frá  sækongum  rakið,  Fullhugar  snjallir,  á  framtíðar- 
gnoð  Fegurstu  sigurlaun  takið.  Strengið  við  sigluhún 
svanhvíta   voð,    Sveinar   vakið ! 

3.  Fleira  þér  kennið  en  svarrandi  sjá,  Saltdrifið 
rjúkandi  hranna.  Vaxi'  yður  menning  og  mentunin  hjá, 
Munu  það  tímarnir  sanna :  Þér  munuð  alþjóða  frægðar- 
orð  f á  Fremstir  manna ! 

Guðm.  Guðmundsson. 

118.  Sjómanna  minni. 

Lag:   Vikingabalk^   eftir   Crusell.    (J.   H.    1.) 
1.    Vaki    darraðar    drótt,    meður    drengskap    og   þrótt, 
Nú  er  dagur  um  blájökla  stól;  Yfir  fjöll,  yfir  höf,  Yfir 
íleysiglu-tröf    Þeytir    flugeldum    ljómandi    sól. 

2.  Berum  hátt  vora  stöng,  Kveðum  hermanna  söng, 
Stígum  harðsnúinn  víkinga  dans,  Því  að  styrjöld  og 
stríð,  Því  við  Hjaðninga  hríð  Er  vort  hugfall  í  for- 
vígi    lands. 

3.  Mót  oss  víkingur  fer,  Nefndur  Víðir  og  Hlér, 
Undir  vináttu  blár  eins  og  Hel,  En  í  hernaði  grár, 
Meður   hrímfroðu   tár,    Býður    Hildingum   gjörninga-él. 

4.  Hann  á  fannskautuð  fljóð,  Hann  á  fjöldamörg 
jóð,  Haldin  fjöl-lynd  og  vanstilt  og  bráð ;  Ef  þær 
dansa  mjög  dátt  Ætlar  Ægir  á  flátt,  Þá  er  einsætt  að 
kunna    sín    ráð. 

5.  Hann  er  ríkur  og  forn,  Hann  á  hagsælda-horn, 
Getur  hlaðið  með  gulli  hvern  knör,  En  hann  gefur  ei 
margt,  Nema  herjað  sé  hart,  Þá  er  Hlér  Ægir  mildur 
og  ör. 

6.  Fram  í  fylkingarþröng  Meður  fánann  á  stöng, 
Höfum  feðranna  gullaldar  sið ;  Nú  sé  kotungum  kvöld, 
Lifi  karlmensku  öld,  Full  með  kraft  gegnum  styrjöld 
og  frið. 

7.  Vaki  darraðar  drótt,  Burt  með  niðdimma  nótt, 
Skín  á  gullhúna  glóandi  sól ;  Sækjum  Hlé  konung  heim, 
Vinnum  sæmdir  og  seim,  Knýjum  seglin  við  marrandi 
hjól!  Matth.  Joch. 


119.  Minni  Vestur-íslendinga. 

Lag :  Vort  f öðurland,  vort  fósturland. 
1.  Hvern  faðmi  gæfan  góðan  mann,  Er  geymir  feðra 
mál,    Sem   dýran,    fagran    fjársjóð   þann,    Er   fær   hann 

aldrei   borgaðan,    Og   ávalt   ber   í   blíðri   sál   Hið   besta' 
er  á  það  mál. 

2.  Og  leggi  gæfan  hönd  um  háls  Á  hverjum  íslend- 
ing,  Er  slingur  njóta  sín  vill  sjálfs,  í  sannleik  verða' 
og  anda  frjáls,  Og  helgust  geyma  heimsins  þing  í 
hjarta'  og  sannfæring. 

3.  Já,  blessi  drottinn  styrkur,  stór,  í  striti,  sorg  og 
glaum  Hvern  dánumann  of  dröfn  er  fór,  Hvern  dreng, 
er  reynir  verða  stór,  Hvern  svanna',  er  ástar  dreymir 
draum,    Hvern    dropa'    í    lífsins    straum. 

Einar  Hjörleifsson. 

120.  Vestur-  f slendingar. 

Lag :    Danagrund   með   grænan   baðm. 

1.  Þið,  sem  fluttust  utan  af  Eyju  vetrarbrauta,  Þar 
sem  leynir  hættuhaf  Huldum  norður-skauta.  Þar  sem 
eldar  eiga  stór  Öfl,  svo  jöklar  gjósa,  Þó  að  bæði  sál 
og  sjór  Sýnist  stundum  frjósa. 

2.  Þið,  sem  óluð  umkringd  því  Yl  í  hjartataugum, 
Gyltu  hári  geislann  í,  Græðis-bláma'  í  augum.  Stiltuð 
mál  sem  marar-hljóð,  Mjúkt  sem  lækjaróminn,  Tungu, 
sem  að  öllum  óð  Ávalt  fellir  róminn. 

3.  Hér  í  auðnum  óbygðs  lands  Og  á  sögu  leiðum 
Geymist  störf  hvers  göfugs  manns  —  Grettistök  á  heið- 
um.  Svo  að  allir  segi,  þó  Sveipist  moldum  beinin :  Hér 
kom  íslenskt  afl,  sem  hóf  Upp  úr  jörðu  steininn. 

4.  Hver,  sem  ykkar  hrakinn  sá  Húsaskjól  við  brosa, 
Geti  reitt  sig  grunlaust  á  Gestrisnina'  hans  Flosa.  Þar 

sem.  skip  við  storma-strönd  Stranda',  og  hrekst  um 
marga,  Alténd  sæki  íslensk  hönd  Eldinn  til  að  bjarga. 
5.  Hvar  sem  vægð  frá  voða  ber  Varmenskuna  blinda, 
Neitar  hefndum  hætta  sér  Holund  um  að  binda :  Allir 
segi,  sé  hans  gætt  Sök  er  tókst  að  hamla :  Drengur  f  all- 
inn  er  af  ætt  Ingimundar  gamla. 

Stcphan  G.  Stephansson. 

121.  Danagrund. 

(Ingemann.) 

Lag  eftir   Weyse.    (J.   H.  8.) 

Danagrund  með  grænan  baðm,  Girt  þeim  björtu  sund- 

um,   Ást  í  þínum   finn  eg  faðm,   Frið  í  skógarlundum. 

Fugl  þar  ómar  upp  við  ský  Yfir  kappa  haugum,  Dafna 

fjólur   dölum   í,   Depla  bláum   augum. 

Stgr.  Thorst.  þýddi. 

122.   Danmörk. 

(A.  Oehlenslaeger.) 
Lag  eftir   H.   E.   Kröyer. 

1.  Með  blómgum  beykiskóg  Sig  breiðir  land  eitt  fag- 
urt,  Við  Eystrasaltsins  sjó.  Með  hæð  og  dal  það  öldótt 
er,  Það  aldna  Danmörk  heitir,  Þar  Freyja  sér  bjó  sal. 

2.  Þar  oft  sat  ímun-þjóð  Hin  ísarnklædda  forðum, 
Af  sverða  sennu  móð.  Svo  braust  hún  fjendum  fram 
til  meins,  Nú  feygjast  beinin  drengja  Und  bjargi  bauta- 
steins. 

3.  En  gullfríð  er  sú  grund,  Með  gýmis  lindann  bláa, 

Og  fagurlaufgan  lund.  Og  göfug  fljóð  og  fræknir  menrt 
Og  fríðar  meyjar  byggja  Þær  dönsku  eyjar  enn. 

Stgr.  Thorst.  þýddi. 

123.  Minni  Danmerkur. 
Lag  eftir  J.  E.  Nordblom.   (J.  H.?  10.) 

1.  Brosandi  land,  Fléttað  af  sólhýrum  sundum,  Saum- 
að  með  blómstrandi  lundum,  Draumhýra  land. 

2.  Skjölduga  land !  Voldugt  á  Valdimars  dögum,  Víð- 
frægt  í  íslenskum  sögum,  Absalons  land. 

3.  Kristians  land,  Signandi  siklinga  góða,  Sigurstöð 
norrænna  þjóða,   Konungs   vors   land ! 

4.  Samþegna  land,  Þokur,  sem  berast  á  bárum,  Breyt- 
ast  og  hverfa  með  árum ;  Land  þekkir  land. 

5.  Bróðurlegt  orð  Snorra-land  Saxa-grund  sendir; 
Samskifta  vorra  sé  endir   Bróðurlegt  orð. 

Matth.   Joch. 

124.   Minni  Noregs. 

Lag  eftir  Vald.  Schiött.   (Hh.) 

1.  Loksins  vér  finnumst  og  föðmumst  í  dag,  Þér 
f rændur  af  norrænni  grundu ;  Festum  nú  eiði  vort  fóst- 
bræðralag  Á  fagurri  hamingju-stundu.  Nóttin  líður,  nú 
fer   að   morgna,   Nú  vekja  þórdunur   blóðskyldu   forna. 

2.  Með  yður  dynja  frá  Dofrafjalls  bygð  Vor  dýr- 
legu  f  eðranna  minni ;  Hér  bíður  saga  með  heilagri 
trygð ;  Hún  sat,  þó  steinar  brynni.  Nóttin  líður,  nú  f  er 
að  morgna,   Nú  vekja  þórdunur  gullöld  upp   forna. 

3.  Þjóðlífis  bernskan  er  þúshundruð  ár,  En  þjóðlífs- 

ins  takmark  er  frelsi,  Brosir  nú  himininn,  bjartur  og: 
hár,  Brotnar  nú  fjötur  og  helsi.  Nóttin  líður,  nú  fer 
að  morgna,   Nú  vekur  Alfaðir  lífskraftinn   forna. 

4.  Berið  heim  kveðju  frá  Kjartans  grund  Til  kyn- 
stórrar  f  eðranna  móður ;  Segið :  Vér  hnýttum  við  há- 
leitan  fund  Vor  hjörtu  sem  bróðir  við  bróður,  Sjáum, 
bræður,  hvar  sól  skín  á  grundu,  Samtökin  byrjum  á  hei- 
lagri   stundu  !  Matth..  Joch. 

125.  Minni  Svíþjóðar. 

Lag  eftir  O.  Lindblad.   (J.  H.,  10.) 

1.  Þú  söguríka  Svíabygð,  Með  sigurfrægð  og  hetju- 
dygð,  Og  málmi  skærra  mál  —  Þú  goðum  vígða  Gauta- 
slóð.  Þú  Gústafs  prúða  snildarþjóð,  Þín  harpa  syngur 
sólar-ljóð,  En  sigurorð  þitt  stál. 

2.  Þig  hyllir  Snorra  móður-mold,  Þín  minnist  sænska 
Garðars  fold  Sinn  dýra  vonardag.  Oss  tengi,  Svíar, 
bræðra  bönd,  Vér.  bjóðum  hlýja  vinar-hönd,  Og  hátt 
um  sænska  sigurströnd  Vér   syngjum  heiðurs-lag. 

Matth.   Joch. 

125  b.  Dalbúasöngur. 

(Úr  sænsku). 
Lag  eftir  O.  Lindblad  (J.  H.,  ia.) 
Eg  hauður  veit  und  heiðri  norðurs  brá,  Ei  hlýtt  né 
ríkt  sem  suðurs  lendur?  En  hjörtun  fyrir  móðurmold 
þar  slá  Og  manndáð  býr  —  Já,  manndáð  býr  við  Silju 
grænar  strendur.  Og  skógar  duna  aldnir  þar  með  ym, 
Og  elfur  duna  þar  með   f ossa  glym.    : , :   Eitt  dýrðlegt 

land    :,:     :,:  Þú  dalaþjóðin  f rí !    :, ;  Og  hver  sem  land 
það  leit  eitt  sinn  Vill  líta  það,  vill  líta  það  á  ný. 

Stgr.,  Thorst.  þýddi 

126.  Minni   Vesturheims. 

Lag:  Heil  þú,  dásöm  drotning  meðal  lista. 

1.  Önnur  lönd  með  ellifrægð  sig  skreyta,  Ævalöngu 
dauðum  kappa  fans,  Út  í  dimma  fornöld  lýsa'  og  leita 
Lífsins  perlum  að  og  heiðurs-krans.  Þú  ert  landið  þess, 
er  dáð  vill  drýgja,  Dýpst  og  sterkast  kveður  lífsins 
brag.  Þú  ert  land  hins  þróttarmikla'  og  nýja,  Þú  varst 
aldrei  frægri'  en  nú  í  dag! 

2.  Önnur  lönd  í  kóngadýrð  sig  dúða,  Dýrast  meta 
fágað  líf  í  sal.  Hér  er  starfið  skærara'  öllum  skrúða, 
Skýrast  aðalsmerki  snót  og  hal.  Hér  er  frelsið  lífsins 
ljúfust  sunna,  Líka  fólksins  öruggasta  band.  Allir  þeir, 
sem  frelsi  framast  unna,  Fyrst  af  öllu  horfa'  á  þetta 
land. 

3.  Vesturheimur,  veruleikans  álfa,  Vonarland  hins 
unga,  sterka  manns,  Fyll  þú  móði'  og  manndáð  okkur 
sjálfa  Móti  hverjum  óvin  sannleikans ;  Lyft  oss  yfir 
agg  °g  þrætu  díki,  Upp  á  sólrík  háfjöll  kærleikans. 
Vesturheimur,  veruleikans  ríki,  Vonarland  hins  unga, 
sterka  manns  !  Einar  Hjörleifsson. 

127.  Minni  Vesturheims. 

Lag:  Eldgamla  ísafold. 
1.  Frelsisins  fimbulstorð,  Fjöreflda  lífsins  borð,  Heill, 
heill  sé  þér !  —  Upp,  lof um  alvaldshönd : .  Aftur   fanst 

Vínlands    strönd;    Leifs    hepna    hetju-önd    Happið    nú 
sér. 

2.  Draumvitrun  dýrðarhá  Deyjanda  víkings  brá  Lýsti 
sem  ljós :  Vínland  með  borg  við  borg,  Blikuðu  mann- 
fuíl  torg;   Hratt  af  sér  hlekk  og  sorg  Halur  og  drós. 

3.  Sá  hann,  hvar  flekklaus  fram  Frumherji  bruna 
nam  —  Sól  skein  á  skjöld  —  Víðfrægstur  Washington, 
Vígsterkur  frelsis  son;  Leiftraði  líf  og  von  Langt  fram 
á  öld! 

4.  Þakkir  og  sæmd  í  senn  Sýnið  þér,  Vestanmenn, 
Leifs  ættar-ey:  Berið  vorn  hróður  heim,  Heilsið  í 
Vesturheim ;    Blítt  yfir  bárugeim   Beri'  yður   f ley ! 

Matth.  Joch* 

128.  Kanada. 

Lag:   Þú,   vorgyðja,   svífur. 

1.  Menn  trúðu  því  forðum,  um  straum-barða  strönd 
Þó  stormurinn  heimavið  bryti,  Að  fjarst  úti'  í  vestrinu 
lægju  þó  lönd,  Þar  logn  eða  sólskin  ei  þryti,  Því  þar 
hefði  árgæskan  f riðland  sér  f est  Og  f relsið  og  mann- 
úðin  —  alt  sem  er  best. 

2.  Þeim  lét  ekki  sigling,  en  hugsuðu  hátt;  Við  hafið 
þeir  dreymandi  stóðu,  Er  sól  hné  að  viði  í  vestrinu 
lágt  í  vorkvöldsins  blárökkur-móðu,  Þá  von  manns  og 
langanir  líða  með  blæ  Út  lognsléttan,  sólgyltan,  víð- 
faðman  sæ. 

3.  Þó  enn  flæði  höf,  þau  sem  aðskildu  lönd,  Er  auð- 
farin  leið  yfir  sæinn.  Og  Markland  vort,  Kanada,  hug 
sinn  og  hönd  Þér  heimurinn  rétti'  yfir  æginn.  En  Hell- 

enum  að  eins  í  óð  gastu  birst  —  En  íslenskum  sækon- 
ung  bauðstu  þig  fyrst. 

4.  Og  enn  rennir  von  manna  augunum  þreytt  Að 
austan,  um  þig  til  að  dreyma  —  Þú  góð  reyndist  öll- 
um.  sem  unna  þér  heitt,  Sem  eiga  hér  munuð  og  heima. 
Og  alt  á  þér  rætist  og  rót  geti  fest,  Sem  reikula  manns- 
andann  dreymt  hefir  best. 

Steþhan  G.  Steþhansson. 

129.   Sjómanna-bragur. 

(Þjóðsöngur  Dana  eftir  Johannes  Evald.) 
Lag:    ,,Kong    Kristjan". 

1.  Við  siglu  Kristján  sjóli  stóð  í  svælu'  og  reyk; 
Hann  barðist  hart  með  hraustri  þjóð,  Ei  hjálmur  við 
né  brynja  stóð,  En  floti  Svía  svam  og  vóð  í  svælu'  og 
reyk.  Þá  gall  við  óp  á  græðis-mey :  Við  gamla  Kristján 
þreytum  ei  Þann  leik. 

2.  Þú,  f  orna,  danska  f  rægðar-leið,  Ó,  f  ríði  sær !  Ó, 
gleð  þú  livern  við  brjóst  þín  breið,  Sem  bliknar  ei  við 
veðrin  reið,  En  herðir  þrek  við  þraut  og  neyð,  Sem  þú, 
ó,  sær !  Og  ber  mig  gegnum  gný  og  él,  Og  gleði'  og 
sorg  uns  feigð  og  hel  Mig  slær. 

Matth.  Joch. 

130.  Karl  tólfti. 

(Þjóðsöngur    Svía   eftir   E.   Tegnér.) 
Lag  eftir  O.  Westermark.    (J.  H.,   I.) 
1.  Karl  tólfti  ern  og  ungur  í  eld  og  styrjöld  vóð,  Og 
hvassar  hjalta-tungur  Lét  hefja  sigurljóð.  „Hve  sænsku 

sverðin  bíta,  Eg  sýna  þjóðum  skal :  Burt  alla  Mosko- 
víta !   Upp,  upp,  mitt  drengjaval !" 

2.  Sjá  stjörnur  standa'  á  verði  Við  stillis  bauta-steín, 
Því  öld  und  svölum  sverði  Þar  sváfu  hetju  bein.  Svo 
hverfa  menn  í  moldu  Og  manndóms-verkin  dýr;  Hans 
saga'   á  sænskri   foldu   Er   senn   eitt  æfintýr. 

Matth.  Joch. 

131.  Þjóðsöngur  Finna. 

(Rúneberg). 
Lag  eftir  Pacius.  S.  T.) 

1.  Vort  föðurland,  vort  f ósturland !  Ó,  fagra  veldis- 
orð !  Ei  lækkar  f old  við  lagarsand,  Ei  lyftist  f rón  við 
sólarbrand  Meir  elskað  en  vor  óðalsstorð,  Vor  allra 
lífsins   borð. 

2.  Menn  sakna  gulls  og  gnægta  hér,  En  gull  vér  eig- 
um  nóg;  Oss  þykist  fremri  þjóðin  hver,  En  þetta  land- 
ið  elskum  vér,  Með  útsker,  fjöll  og  eyði-mó,  Er  oss 
það  gull-land   þó. 

3.  Vér  elskum  vorra  vatna  klið,  Og  vorra  fossa  spil, 
Vors  dimma  skógar  dapra  nið,  Vort  dýrðarljós,  vorn 
næturfrið,  Alt  hvað  í  sýn  og  söng  er  til,  Og  sálar 
vekur  yl.  Matth.  Joch. 

132.  Hersöngur  Finna. 

(Rúneberg.) 
Lag:   Björneborgernes  march. 
1.     Synir    lýðs,    er    lét    sitt    blóð    Á    Leipzigsléttum, 
Narvamelum,     Lytzenzhólum,     Póllandsströndum.     Enn 

er  þrek  í  vorri  þjóð  Til  þess  að  rjóða  fjandablóði 
vígaslóð.  Burt  með  kyrðir,  hvíld  og  frið,  Því  storm- 
ur  dynur,  logar  leiftra,  vopnin  þeyta  vígabröndum. 
Fram,  fram,  glatt  með  hjör  við  hlið  Því  hraustir  feð- 
ur  sjá,  hvort  dugar  sona  lið.  Háleitt  það  er  Sem  heimt- 
ar  oss  að  verki.  Ben-vanir  vér  Og  valinn  hjörinn 
sterki.  Allir  —  fúsir  fram  á  við,  Hér  er  vors  æfa- 
forna  frelsis  fagra  svið.  Skín  hátt  vort  sigursæla 
merki  Slitið  af  styrjöld,  æfagömlum  dögum  frá.  Fram 
fram  vor  her,  sem  hörfa  aldrei  má.  Vér  hefjum  enn 
þá  voð  með  litum  Finnlands  á. 

2.  Aldrei  varga  veldi  skal  Oss  slíta  úr  faðmi  fóstur- 
láð  vort  meðan  blóð  er  enn  í  æðum.  Aldrei  slíkt  skal 
heyrast  hjal,  Að  finska  þjóðin  frjálsan  svíki  fjallasal. 
Falla  hraustum  sæmir  hal,  En  aldrei  víkja,  aldrei  svíkja, 
aldrei  lúta  lyddu-hræðum.  Hetjan  fellur  fús  í  val  Að 
unnum  sigri  fegnir  gistum  feigðarsal.  Bregðum  nú 
brand'  Og  böðla  lömum  hendur.  Lát  fyrir  land,  Er  líf, 
sem  eilíft  stendur.  Hvíldlaust  fram  úr  stríði'  í  stríð, 
Því  stundin  nú  er  vorrar  endurreisnar  tíð.  Mann- 
fall  og  stórtjón  enn,  sem  endur,  Að  eins  sem  trygðar- 
panta  skoðum  vér.  Heill,  þjóðarmerki,  fast  vér  fylgjum 
þér   Og   frækinn   drengjaskari   enn   þá  hátt  þig  ber. 

H.  Hafstein  þýddi. 

133.  Frelsisbæn  Pólverja. 

Pólskt  þjóðlag.  (J.  H.,  8.) 
Guð,    þú    sem    vorri    ættjörð    skýldir    áður,    Alvaldur 
guð,  sem  vilt  að  hún  sig  reisi,  Lít  þú  í  náð  jtil  lýðsins, 

sem  er  hrjáður,  Lagður  í  fjötra  jafnt  í  borg  sem  hreysi. 
Guð.  heyr  vor  óp,  er  grættir  þig  vér  biðjum:  Gef  oss 
vort  land  og  frelsa  það  úr  viðjum! 

Stgr.  Thorst.  þýddi. 


134.  Hersöngur  Frakka 

Lag  eftir  I.  Rouget  de  V  Isle.  (J.  H.,  V.) 
1.  Fram  til  orustu  ættjarðar  niðjar!  Upp  á  vígbjartri 
herfrægðar  stund !  Mót  oss  helkaldra  harðstjórnar- 
viðja  Hefjast  gunnfánar  dreyrgir  of  grund ;  Heyrið 
vígdunur  hrægrimmra  fjanda;  Húsfeður  yðar  og  niðja 
þeir  Að  brytja  niður  bitrum  geir  Búast  óðir  milli'  yð- 
ar  handa;  Því  landar,  fylkið  fljótt!  Og  fjandmenn 
höggvum  skjótt!  Á  storð,  á  storð  sem  steypiflóð  Skal 
streyma  níðings  blóð. 


2.  Yngri  þjóðin  skal  vígi'  yðar  verja,  Er  vorir  frum- 
herjar  hníga  í  blóð,  Og  finna  valslóðir  fallinna  herja, 
Og  fylgja  dæmi,  er  gáfu  þeir  þjóð.  Sælt  er  að  lifa,  en 
ljúfara'  að  falla  Liðnum  með  bræðrum;  þeirra  hefnd 
Þér  skuluð  sjá  af  oss  mun  efnd,  Ella  dauðir  vér  hníg- 
um  til  vallar.  Því  landar,  fylkið  fljótt!  Og  fjandmenn 
höggvum  skjótt!  Á  storð,  á  storð  sem  steypiflóð  Skal 
streyma  níðingsblóð.  M.  /.,  þýddi. 

VI.   Tímaskiftasöngvar. 


135.  Vorhvöt. 

Lag  eftir  L.  M.  Ibsen.   (J.  H.,  8.) 

1.  Þú,  vorgyðja!  svífur  úr  suðrænum  geim,  Á  sól- 
geisla  vængjunum  breiðum,  Til  ísalands  fannþöktu 
fjallanna  heim  Að  fossum  og  dimmbláum  heiðum;  Eg 
sé  hvar  í  skýjum  þú  brunar  á  braut,  Ó,  ber  þú  mitt  ljóð 
heim   í   ættjarðar   skaut. 

2.  Og  kveð  þar  fyr  gumum  í  gróandi  dal,  Við  gull- 
fagra  hörpunnar  strengi,  Um  þjóðvorið  fagra,  sem 
frelsi  vort  skal  Með  fögnuði  leiða'  yfir  vengi;  Þá 
vaxa  meiðir  þar  vísir  er  nú,  —  Svo  verður,  ef  þjóðin 
er  sjálfri  sér  trú.  Stgr.  Thorst. 

136.  Harpa. 

(Vorvísur.) 
Lag :  Nú  er  vetur  úr  bæ. 

1.  Ríður  Harpa  í  tún,  Roðar  röðull  á  brún,  Rósum 
stráir  um  löndin  og  æginn ;  Vakna  sveinar  við  það, 
Glaðir   hlaupa  í   hlað,   Hörpu  vilja  þeir  leiða  í  bæinn. 

2.  Það  er  mjóg  fögur  mær,  Ung  og  yfirlitsskær,  Of- 
ur  góðleg  og  hýrleit  á  vangann;  Hárið  mikið  og  frítt, 
Lokkar   ljósgulir    sítt    í    liðum   niður   herðarnar   hanga. 

3.  Vörum  eldheitum  á  Líka  leika  sér  smá  Ljúfu 
brosin  með  jungfrúar  blíðu,  Stilt,  en  fjörug  hún  er, 
Pilt  hvern  hænir  að  sér,  Hún  þá  töfrar  með  viðmóti 
þýðu. 

4.  Vetrarkuflum  í  grá,  Huldir  hrími  og  snjá,  Standa 
hnjúkarnir  öldruðu  fjalla.  Harpa  andar  þá  á,  Ungir  eru 
þeir   þá,   Og  af   sköllunum   hærurnar   falla. 

5.  Þegar  strengi  hún  slær,  Haf  og  hauður  við  hlær, 
Hætta  öldur  við  kletta  að  drynja;  Hætta  ýlunum  strá, 
Huggast  eikurnar  þá,  Hætta  vindunum  fyrir  áð  stynja. 

6.  Kaldri  niður  í  jörð  Meðan  hríð  geisar  hörð, 
Hvílist  sofandi  frækornið  unga;  Hörpu  heyrir  það 
klið,  Og  þá  vaknar  það  við,  Vetrar  kastar  burt  feld- 
inum  þunga. 

7.  Sprettur  fiskur  í  sjá,  Lítið  leik  bregður  á  Lamb- 
ið,  grænkuðum  fjalla  í  geirum ;  Hoppar  kálfur  án 
bands,  Stígur  fetfljótan  dans  Folald  lífgað  á  rennslétt- 
um    eyrum. 

8.  Skemta  skepnurnar  sér,  Eftir  eðli  því,  er  Veitti 
alfaðir  sérhverri  hljóta;  Höfum  huga  þó  f est :  Gaf  oss 
guð    drottinn    best    Gleði    sumarsins    mönnunum    njóta. 

9.  Meður  þakklátum  hug,  Meður  hönd  hvattri  dug 
Tökum  hressir  mót  sumrinu,  bræður ;  Þá  mun  annast 
vort  ráð,  Blessa  lýði  og  láð,  Faðir  ljóssins,  sem  kjör- 
um  manns  ræður.  Jón  Thóroddsen. 


137.  Harpa. 

Lag :  Vor  er  indælt,  eg  það  veit. 

1.  Svipum  breytir,  lagi  lit,  Loftið  sveit  og  vegur.  Á 
sig  veit  sín  valdaslit  Vetur  þreytulegur. 

2.  Blána   lít   eg  heiðið   hjá   Hnjúka-strýtum   bröttum, 
Þeyrinn  ýtir   þeim   frá  brá   Þokuhvítum   höttum. 

3.  Þó  að  varla  andi  yl  Yfir  mjallar  skara,  Sól  og 
fjalla  suður  til   Sveitir  allar  stara. 

4.  Vona'  að  hrifin  verði'  af  sér  Veðurdrifin  mjöllin, 
Vita'  að  svifið  vorið   er  Vestan  yfir   fjöllin. 

5.  Vor,  sem  frjói  laufgar  lund,  Litkar  mó  og  víðir, 
Kaldan    snjó    af    gróður-grund    Geisla-lófum    þýðir. 

6.  Springa  hvelt  í  skruggu-skúr  Skýja-belti  fjallsins. 
Krapinn    veltist    votur   úr    Vetrar-keltu    dalsins. 

7.  Gils  úr  fangi  flosnar  snjár,  Fjalla-vangar  þána, 
Skýja-drangar   reisa  í   rár   Rauða,   langa   fána. 

8.  Munni  blautum  ljóða-lög  Leystar  tauta  iður,  Með- 
an  laut  og  leirug  drög  Léttfætt  stauta  niður. 

9.  Jaka-æki  áin  ber  ísa  flækju  rastar.  Vakrir  lækir 
leika    sér   —   Lífið    hækjum   kastar. 

10.  Vötnum  sækja  farveg  frá  Flóð,  sem  krækja'  í 
slökkum.  Uppi  flækjast  fiskar  á  Flæddum  lækja  bökk- 
um. 

11.  Straumönd  þrautfleyg  áir  á  Uppheims  brautum 
norðar,  Setin  laut  og  sundfær  á  Söngla'  í  skauti  storðar. 

12.  Hnappa  skæra  í  hárið  fá  Hríslur,  ærið  snoðnar. 
Jafnvel    hærum    holta    á    Hvíti    blærinn    roðnar. 

13.  Vors  ei  leynast  letruð  orð  Ljóst  á  grein  og  móa : 
Sæla   reynast   sönn  á   storð    Sú   mun   ein,   að   gróa. 

14.  Einkis  rétt  eg  man  til  meins  Meðan  þetta'  er 
kveðið :  Vorsins  f  rétt  þig  yngi  eins  Upp  og  létti  geðið. 

Stephan  G.  Stephansson. 

138.  Hið  blíða  vor  sig  býr  í  skrúð. 

Lag  eftir  J.  A.  P.  Schulz.    (J.  H.,  4.) 
Hið   blíða   vor   sig  býr   í   skrúð,    Því   bætt   er   vetrar 
mein;  Á  túni  situr  sóley  prúð  Og  syngur  fugl  á  grein_ 

Björn  Halldórsson. 

139.  Vorvísur. 

Þjóðlag    (Sv.),   eða :   Salve  mi  bone   fons. 

1.  Nú  er  vetur  úr  bæ,  Rann  í  sefgrænan  sæ  Og  þar 
sefur  í  djúpinu  væra;  En  sumarið  blítt  Kemur  fagurt 
og  frítt  Meður  fjörgjafarljósinu  skæra. 

2.  Brunar  kjöll  yfir  sund,  Flýgur  fákur  um  grund^ 
Kemur  fugl  heim  úr  suðrinu  heita;  Nú  er  vetur  úr  bæ,, 
Rann  í  sefgrænan  sæ,  Nú  er  sumrinu  fögnuð  að  veita_ 

Jónas  Hallgrímsson. 

140.  Vorkvæði. 

Lag :   Eitt  er  landið  ægi  girt. 

1.  Þegar    flýgur    fram    á    sjá    Fagra    vorið    bráðum,, 
Margar    kveðjur    ísland    á    Undir    vængjum    báðum; 
Blóm  á  engi,  álf  við  foss  Ætlar  það  að  finna;  Þá  fær 
hver   sinn   heita   koss    Hafnarvina   sinna. 

2.  Syngdu  vor  með  sætum  róm,  Syngdu  um  holt 
og  móa,  Hvar  sem  lítið  lautarblóm  Langar  til  að  gróa; 
Færðu  þeim  þar  föngin  sín,  Full  af  sumargjöfum; 
Kær  er  öllum  koman  þín,  Kærust  norð'r  í  höfum. 

3.  Eyjan  vor  er  öngum  köld,  Er  þú  brosa  lætur  Henn- 
ar     morgun,      hennar     kvöld,      Hennar     ljósu     nætur. 

Hún   á   okkar   heita   blóð,   Hún   hefir   okkur   borið   Til 
að   elska   líf   og   ljóð,   Ljósið,    frelsið,   vorið. 

Þorst.  Erlingsson. 

141.  Brúðsöngur  vorsins. 

Lag :  Nú  er  vetur  úr  bæ. 

1.  Þá  und  vorhimins  baðm  Breiðir  foldin  sinn  faðm, 
Sem  að  faldinn  er  ljósgrænum  hjúpi,  Þá  er  árdagur 
skær,  Þá  er  aftaninn  vær,  Þá  er  unun  í  hjartnanna 
djúpi. 

2.  Ó,  þú  elskunnar  tíð,  Þegar  almóðir  þýð  Helgast 
ástum  á  frjósemdar  beði,  Þegar  barnanna  hljóð  Verða 
blíðsöngva    ljóð    Yfir   brúðfarar    hátíðagleði. 

3.  Því  að  löngunarhýr  Ofan  Ljóshiminn  snýr  Ljúfr- 
ar  Jarðar  að  ástþrungnum  barmi ;  Skjálfa  bjarkir  og 
strá  Hrolli  himneskum  þá,  Þegar  hún  vefst  að  brúð- 
gumans    armi. 

4.  Hauður  fagnar  og  flóð,  Og  sinn  allsherjar  óð 
Kveður  alt,  sem  að  andar  og  lifir,  Og  úr  loftinu  blá 
Glæstum  gullskýjum  frá  Hrynja  gleðitár  brúðhjónin 
yfir. 

5.  Þá  ber  aftann  og  ár  Röðul-róskrýndar  brár,  Þá 
er  rósemd  um  dagana  ljósa;  Nóttin  vorblíð  í  værð 
Nemur  náttgalans  mærð  Yfir  nýsprotnu  knöppunum 
rósa. 

6.  Ást  við  ást  verður  fest  Og  þá  unnast  mun  flest, 
Þegar  ástkliður  vorfugla  hljómar,  Undir  laufgrænum 
lilyn  Hittir  heitmey  sinn  vin,  Þegar  heiðgullna  kvöld- 
stjarnan   ljómar. 

y.  Ó,  þú  blíðasta  vor !  Öll  þín  blessunar  spor  Eru 
blómstigir  elskunnar  hreinu,  Og  sem  árdógg  þín  gljár 
Tindra  gleðinnar  tár,  Þar  sem  tvent  hefir  orðið  að 
einu.  Stgr.  Thorst. 


142.  Vorsöngur. 

Lag  eftir  J.  A.  P.  Schulz.   (J.  H.,  III.) 
1.   Nú  að  norðurheim   svölum   Röðull   suðurs   úr  söl- 
um   Stefnir  bjartheiða   braut;   Hjarans   hrímkuldi   þán- 
ar;   Hýrnar  loftið  og  blánar,   Fríkkar  grænkandi   fold- 
ar  skaut. 

Líkt  og  langþreyðir  gestir  Koma  lóur  og  þrestir  Yf- 
Ir  brimsoliinn  sjó;  Losnar  lífið  úr  böndum  Upp  um 
land   og  á   stróndum,    Sést   við   hafsbrúnir   sigling   nóg. 

3.  Hrynja  hlauplækir  geystir,  Hlakka  frostviðjum 
leystir  Dátt  með  drynjandi  nið ;  Ryðja  straumi  með 
ströngum  Stór-ár  brestandi  spöngum,  Óma  fjöll  þeirra 
frelsis  klið.  r 

4.  Löng  var  kyrsetu  kreppa,  Nú  vér  kætumst  að 
sleppa  Út  úr  þvingandi  þraut,  Og  und  ljóshimni  leika 
Og  um   landið   að   reika   Viður    fuglanna   fagran   söng. 

5.  Andar  vorblær  um  vanga,  Vellir  blómgaðir  anga, 
Rásar  hagakát  hjörð  Létt  um  lyngvaxnar  bringur, 
Löngum  hóar  og  syngur  Kátur  hjarðsveinn,  sem  held- 
ur  vörð. 

6.  Svanir  sómu'  og  í  fyrra  Synda'  um  dalvatnið  kyrra, 
Ljósri  speglast  í  lá,  Þar  á  höfði  vér  sjáum  Fjöll  í  glans- 
fleti  gljáum   Fönnum  blettuð  og  fagurblá. 

7.  Sveit,  fjöll,  sjóstrandir  langar,  Sundin,  eyjar  og 
tangar  Fagna  fjölgunar  tíð ;  Alt  er  kvikt  og  á  kreiki, 
Knýst  við  störf  eða  leiki,  Streyma  vorljóð  frá  strönd 
og  hlíð. 

8.  Alt,  sem  ylgeislar  bifa,  Vill  nú  elska  og  lifa,  Snertu 
hjörtu  vor,  sól !  Syngið  aldnir  með  ungum,  Öllum 
hljómi   frá  tungum  Vegsemd  honum,   sem  vorið   ól. 

Stgr.  Thorst.. 


143.  Vorvísa. 

Lag  eftir  O.  Lindblad.  (J.  H.,  7.) 
Vorið  er  komið  og  grundirnar  gróa,  Gilin  og  lækirn- 
ir  fossa  af  brún .  Syngur  í  runni  og  senn  kemur  lóa, 
Svanur  á  tjarnir  og  þröstur  í  tún,  Nú  tekur  hýrna  um 
hólma  og  sker,  Hreiðra  sig  blikinn  og  æðurin  fer,  Hæð- 
irnar  brosa  og  hlíðarnar  dala,  Hóar  þar  smali  og  rekur 
á  ból,  Lömbin  sér  una  um  blómgaða  bala,  Börnin  sér 
leika  að  skeljum  á  hól.  Jón  Thoroddsen., 


144.  Vorið  er  komið. 

Lag  eftir  E.  J.  A.  v.  Kapfelmann.  (Skólas.  II..) 
Vorið  er  komið,  grundirnar  gróa,  Gullbryddir  sólin 
himininn  blá.  Fjallvíðir  laufgast,  fíflarnir  glóa,  Fiðr- 
ildin  dansa  blómunum  á.  Lækjanið  flytur  Laufvinda 
þytur,  Glitrar  á  sundi,  Syngur  í  lundi,  Sviphrein  í  túni 
sóleyin  hlær.  Vegmóðar  lóur  vængléttar  kveða :  Vorið 
er  nær  —  vorið   er  nær !   Vorið   er  komið,  grundirnar 

gróa,   Gullbryddir   sólin   himininn   blá.   Fjallvíðir  laufg- 
ast,   fíflarnir  gróa,   Fiðrildin  dansa  blómunum  á. 

Helgi  Valtýsson. 

145.  Vorvísa. 

Lag  eftir   Mendelssohn.    (Skólas.   II.) 
Vorið  góða,  grænt  og  hlýtt,  Græðir  fjör  um  dalinn; 
Alt  er  nú  sem  orðið  nýtt,  Ærnar,  kýr  og  smalinn. 

Jónas   Hallgrímsson. 

146.  Vorvísa. 

(Heine). 

Þýskt  þjóðlag.  (J.  H.,  3.) 

Mér  um  hug  og  hjarta  nú  Hljómar  sætir  líða.  Óma 

vorljóð,  óma  þú  Út  um  grundir  víða;  Hljóma  þar  við 

riús   þú   sér   Hýrleg  blómin   skína,   Fríðri   rós,   ef   fyrir 

t>er,  Færðu  kveðju  mína.  Stgr.   Thorst. 

147.  Vor. 

Lag  eftir  Bjarna  Þorsteinsson.    (Organt.) 

1.  Vakir  vor  í  bæ!  yfir  sveit  og  sæ  Nú  svífur  boðið : 
að  kasta  blund ;  Dansar  bára  blá,  stökkur  straumkvik 
á  Og  streymir  ljós  yfir  bleika  grund.  Svella  segl  við 
hún,  en  við  sólarbrún  Kveðja  sveina  framgjarna  hauk- 
leg   sprund. 

2.  Enn  á  seltu'  er  svalt,  víst  er  veðrið  kalt;  En  vit- 
um  til  hvernig  síðar  fer,  Þegar  Harpa  kveður  og  Glóey 
gleður  Með  gliti  náttlöngu  fold  og  ver,   Þegar  klakinn 

þýðist  og  skarðið  skrýðist,  Er  skaflinn  grákaldi  úr  því 
fer. 

3.  Meðan  ísar  brotna'  og  þokur  þrotna'  Er  þörf  á 
rosum  að  hreinsa  til.  Því  meir  sem  geysist,  því  ljúfar 
leysist  Og  loksins  fellur  svo  alt  í  vil,  Og  blómin  glóa 
og   börðin   gróa,    Og   blika   sólroðin   húsaþil. 

4.  Þó  að  vor  sé  kalt^  samt  það  vekur  alt,  Það  er  veit 
til  sigurs  í  hjarta  manns,  Undir  randir  gelur  og  veg 
þeim  velur,  sem  vinna  sumarsins  blómsturkrans.  „Heilir 
hildar  til,  heilir  hildi  frá"  Koma  hermenn  vorgróðurs 
Isalands. 


148.  Vor. 

Lag  eftir  Jónas  Tómasson. 

1.  Nú  sé  eg  og  faðma  þig,  syngjandi  vor,  með  sólina* 
og  blæinn.  —  Mér  klappaði  golan,  þó  gatan  sé  þröng, 
Og  gott  var  í  morgun  að  heyra  þinn  söng,  Nú  kem  eg 
sem  fljúgandi  langt  út  í  ljósið  og  daginn. 

2.  Hvað  ætlarðu'  að  sýna  mér,  syngjandi  vor,  Með 
sólina'  og  blæinn?  —  Hvað  dagsljósið  vogar  að  hefja 
sig  hátt?  Hvað  heimur  er  fagur  og  vorloftið  blátt? 
Og  hvernig  að  þokan  er  lögst  eins  og  leiði  á  bæirin? 

3.  Hvert  ætlarðu  að  svífa,  þú  syngjandi  vor,  Með 
sólina,  og  blæinn?  Að  kæta  hvert  auga,  að  kyssa  hvert 
blóm,  Að  kveða  við  alt,  sem  vill  heyra  þinn  róm?  Eg 
flýg  með  þér,  vor,  út  um  vellina,  skógana'  og  sæinn. 

Þorsteinn  Erlingsson. 

149-  Vorvísur. 

(17.  júní  191 1) 
Lag  eftir  Jón  Laxdal. 
'i.  Sjá  roðann  á  hnjúkunum  háu !  Nú  hlýnar  urrt 
strönd  og  dal,  Nú  birtir  í  býlunum  lágu,  : , :  Nú  blot- 
ar  í  fönnum  í  jöklasal.  :,:  Allar  elfur  vaxa  Og  öldum 
kvikum  hossa,  Þar  sindrar  á  sægengna  laxa,  Er  sækja 
í  bratta  fossa.  Fjallató  og  gerði  gróa,  Grund  og  móL 
skifta  lit,  Út  um  sjóinn  sólblik  glóa,  Syngur  ló  í  bjarka- 
þyt. 

2.  Hér  sumrar  svo  seint  á  stundum,  Þótt  sólin  hækki 
sinn  gang,  Þá  spretta'  ekki  laufin  í  lundum  Né  lifna. 
blómin  um  foldarvang.  Því  næturfrost  og  nepjur  Oft 
nýgræðinginn  fella.  Sem  hugans  kul  og  krepjur  Oft 
kjark  og  vonir  hrella.  Alt  í  einu  geislar  geysast,  Guð 
vors  lands  þá  skerst  í  leik,  Þeyrinn  hlýnar,  þokur  leys- 
ast,    Þróast   blóm   og   laufgast   eik. 

3.  Nú  skrýðist  í  skrúðklæði  landið  Og  skartar  sem 
best  það  má.  Alt  loftið  er  ljóðum  blandið  Og  ljósálfar 
dansa  grundunum  á.  —  Gleymt  er  gömlum  meinum 
Og  gleymt  er  vetrar  stríði.  Menn  muna  eftir  einum^ 
sem  aldrei  fyrnist  lýði  —  Þó  að  áföll  ýmiskonar  Ella 
sundri  og  veiki  þrótt,  Minning  hans :  Jóns  Sigurðsson- 
ar   Safnar   allri   frónskri   drótt. 

4.  Sjá,  óskmögur  íslands  var  borinn  Á  Islands  vor- 
gróðrarstund^  Hans  von  er  í  blænum  á  vorin,  Hans  vilji 
og  starf  í  gróandi  lund.  —  Hann  kom  er  þrautin  þunga. 
Stóð  þjóðlífs  fyrir  vori,  Hann  varð  þess  vorið  unga 
Með    vöxt    í    hverju    spori.    —    Hundraðasta   vor    hans. 

^ekur  Vonir  nú  um  íslands  bygð,  Nepjusúld  og  sundr- 
ung  hrekur,  Safnar  lýð  í  dáð  og  og  trygð. 

H.  Hafstein. 


150.  Vor. 

Lag:  Fífilbrekka,  gróin  grund. 

1.  Sunnanvindur  sumarhlýr,  Sól  og  vor  um  allan  dal- 
inn !  Heilsar  tindum  himinn  nýr,  Huldan,  sem  í  f  ossi 
býr,  Gígjustreng  af  gleði  knýr,  Grænkar  meðan  hlustar 
balinn.  Sunnanvindur  sumarhlýr,  Sól  og  vor  um  allan 
dalinn. 

2.  Af  sér  hnjúkur  hrímið  þvær,  Horfir  upp  í  bláa 
salinn.  Neðar  brekkan  grænkar,  grær,  Gulli  sól  í  vog- 
inn  slær.  Fönnin  grætur,  fossinn  hlær,  Fyllir  kvæðum 
allan  dalinn.  Af  sér  hnjúkur  hrímið  þvær,  Horfir  upp 
í  bláa  salinn. 

3.  Yfir  veg  þinn,  vorið  nýtt,  Vaxa  blóm  í  hverju 
spori.  Alt,  sem  fraus,  er  aftur  þítt,  Alt,  sem  kól,  er 
vermt  og  hlýtt.  Alt  hið  gamla'  er  aftur  nýtt,  Yngt  og 
prýtt  af  sól  og  vori.  Yfir  veg  þinn,  vorið  nýtt,  Vaxa 
blóm  í  hverju  spori. 

4.  Himinhvelfing  breið  og  blá,  Blásin  út  af  sunnan- 
vindi !  Vonir  mínar  vængi  fá.  Víða  hvelf ing,  stór  og 
há!  Upp  um  fjöll  og  út  um  sjá  Æskan  hlær  á  báru'  og 
tindi.  Himinhvelfing  breið  og  blá,  Blásin  út  af  sunnan- 
^vindi.  Þorsteinn   Gíslason. 

i5i.  Vor. 

Lag  eftir  Helga  Helgason. 
i.    Raddir   heyri   eg   ótal   óma,    Óma   vorsins    dýrðar- 
mál,    Óma'    um    hjartans    helga    dóma,    Hljóma    inst    í 
mína   sál.   Héðan   burt  mig  langar   leita   Langt  upp   til 
sveita. 

2.  Ótal  margar  yndismyndir  Ættarlandsins  geymir 
skaut :  Dali,  elfur,  ár  og  lindir,  Ilmsæt  blóm  í  hverri 
laut.  Nú  er  ljúft'sitt  líf  að  ala  Langt  upp  til  dala. 

3.  Brekkur  grænar,  grundir  fríðar,  Gil  og  klettabelt- 
in  löng,  Tindafjöll  og  háar  hlíðar,  Hnúkar,  fossar, 
gljúfraþröng.  —  Margt  eg  finn  mig  laða,  og  leiða  Langt 
upp  til  heiða. 

4.  Fossaniður,  fuglakliður  Fagurt  ómar  heiðum  á, 
Og  þar  drotnar  yndi  og  friður  Upp  við  fjallavötnin 
blá.  Hljóðar  raddir  hug  minn  kalla  Hátt  upp  til  fjalla. 

Sæmundur  Eyjólfsson. 

152.  Vorvísa. 

Lag  eftir   Björn   Kristjánsson.    (Dh.) 

1.  Einn  fagran  morgun  vors  það  var,  Eg  vatt  mér 
upp  í  hlíð,  Og  sá  í  blíðu  sólskins  þar,  Hvað  sveit  var 
orðin  fríð. 

2.  Einn  þröstur  söng  svo  ljúft,  að  ljóst  Varð  ljóð 
hans  minni  sál,  Og  náttúrunnar  nær  .við  brjóst  Eg  nam 
hans    f  uglamál : 

3.  Nú  skortir  ei  á  unað  minn,  Hve  elska  eg  þig,  vor ! 
í>inn  fögnuð  hátt  í  himni  eg  finn,  Og  hreiður  lágt  í 
skor.  Stgr.  Thorst. 

153-  Vorvísa. 

Lag  eftir  A.  P.  Berggreen.  J.  H.,  8.) 
i.  Inn  litli  fugl  frá  hlýjum  heim,   Þér  heilsar  móðir 
kæra !    Og   nú    f  rá    sælu    sölum    þeim,    Þér    sumar    vill 
hann   færa,  Nú  er  sólin  úr  suðri  liðin. 

2.  Nú  vekur  blóm,  er  fönnin  fól,  Hinn  fagri  vorsins 
ljómi,  Þau  leiðir  öll  hin  ljúfa  sól  Að  lífsins  helgidómL 
Nú  er  sólin  úr  suðri  liðin. 

3.  Ó,  förum  með  í  laufgan  lund,  Nú  líður  fuglinn 
glaður,  Því  þar  sem  brosa  blóm  á  grund,  Vor  bíður 
friðarstaður.   Nú  er   sólin   úr   suðri  liðin. 

Þorsteinn  Erlingsson  þýddi. 

154.  Sumargleði. 

Lag   eftir   Árna   Thorsteinsson.    (Sumargjöf.) 

1.  Öll  él  birtir  upp  um  síðir,  ísa  linast  heljartak, 
Flýja  kuldar,  hret  og  hríðir,  Hafís,  frost  og  vindar 
stríðir  Vordísanna  vængjablak.  Hækkar  sól  og  sumar- 
vindar  Svífa  í  dansi  yfir  land,  Hýrna'  og  brosa  bláir 
tindar,  Bráðum  fríkka  tún  og  rindar,  Vefst  um  hlíðar 
blómaband. 

2.  Fyllir  sumarómur  eyra  Öllum  f  lytur  vonarmál : 
Eitthvað  stærra,  eitthvað  meira,  Af  því  mikla  langtum 
fleira,  Sem  að  hrífur  hug  og  sál.  Von  um  sumar  sam- 
an  kveði  Svana  rómi  gleðilag,  Veki  yl  í  allra  geði,  Öll- 
um  veiti  hreina  gleði,  Langan,  sælan  sumardag. 

Bjarni  Jónsson  frá  VogL 

155-  Vorvísa. 

Lag  eftir  Jón  Friðfinnsson.   (Eimr.  VI.) 
i.  Sjá  brostin  klaka  bönd,  Svo  frelsisstyrkur  streymir 
nýr   Um   storð,    og   andi   hlýr    Fer   yfir   ljósbleik   lönd. 
Tra,  la,  la,  la.  Og  upp  hann  stelst  að  ungri  kinn  Með 
ástrakossinn   sinn. 

2.  Sjá  brostin  vetrarbönd.  Svo  klakabreiðan  þykk  og 
þung,  Hún  þykist  orðin  ung  Og  arkar  út  um  lönd.  Tra, 
la,  la,  la.  Hún  fleygir  sér  í  fjörgum  straum  Með  flissi' 
og  æsku  glaum. 

3.  Sjá  brostin  dauðans  bönd,  Svo  lífið  drekkur  lang- 
an  teyg  Af  ljóssins  guðaveig,  Er  fyllir  loft  og  lönd. 
Tra,  la,  la,  la.  Því  gjörist  alt  hið  gamla  nýtt,  Hið  gretta 
ljúft   og   frítt. 

4.  Sjá  brostin  dauðans  bönd.  Hið  unga  fræ,  er  fjötr- 
að  lá  í  frosti'  og  hvítum  snjá,  Það  Ieysir  lífsins  hönd. 
Tra,  la,  la,  la.  Það  upp  í  sólarylinn  grær  Og  upp  mót 
sólu  hlær. 

5.  Svo  bresta,  og  hugarbönd.  Hvert  sannleiks  fræ, 
hver  frelsisþrá,  Er  fjötruð  áður  lá  I  mæddri  mannsins 
önd  —  Tra,  la,  la,  la.  —  Nú  leysist  hún  í  lífsins  mund, 
Um  ljúfa  vorsins  stund.  Einar  Hjörleifsson. 

156.  Vorkvæði. 

Lag  eftir  Helga  Helgason. 
1.    Víðbláíins    veldi,    Vorsins    morgunblær,    Friðsælu 
feldi  Fögrum  yfir  slær,  Aldan  ljós  frá  austri  skær  Berst 
óðum  nær. 

2.  Gægist  um  grundir  —  Grimu,  er  rofnar  tjald,  — 
Árbjarminn  undir  Úrgan  vesturfald,  Dýrt,  sem  leggur 
daggartjald   í    dagsins   vald. 

3.  Blik-roða  blómi  Breiðist  loftið  á;  Logaskær  ljómi 
Leiftrar  sólu  frá;  Geisladýrðin  hríslast  há  Um  himin 
blá. 

4.  Vorhimni  viður  Vonarfaðminn  láð  Breiðir  og  bið- 
ur,  Blíð  sé  frjóvgun  tjáð;  Ljúf  af  himnum  lítur  náð 
Og  lífgar  sáð. 

5.  Litgrænum  láðum  Lífið  upp  rís  frá.  Blómjurtir 
bráðum  Brúðkaupsskartið  fá;  Móti  sólar  blíðri  brá  Með 
brosi  sjá. 

6.  Náttúran  nýrri  Næring  lífs  er  gædd,  Hluttekning 
hýrri  Heimsins  ástar  glædd,  Æskufegurð  yfirklædd, 
Sem  endurfædd. 

7.  Endurglætt  yndi  Æsku-vors  á  ný  Lífgar  mitt  lyndi, 
Ljóma  vorsins  í;  Angurglöðum  augum  því  Til  upp- 
heims  sný.  Brynjólfur  Jónsson  frá  Minnanúpi. 


157.  Vorblíða. 

Þýskt  þjóðlag.  (J.  H.,  4.) 

1.  Úti  kyrt  er  alt  og  hljótt,  Ekki  kvik  á  nokkru  strái. 
Vindar  sofa  sætt  og  rótt,  Sjávaröldur  kúra'  í  dái :  Víður 
himinn,   lögur,  láð   Ljóma  sunnu  geislum  stráð. 

2.  Ungleg  brosa  grös  á  grund,  Gróður  prýðir  laut  og 
bala.  Blómleg  skreyta  birkilund  Blöðin  græn  í  hlíðum 
dala.  Fífill  undir  fögrum  hól  Faðminn  breiðir  móti 
sól. 

3.  Fuglinn  hýr,  er  fyrrum  svaf  Fjarri  bygð  í  skorum 
kletta,  Vetrarblundi  vakinn  af,  Víða  þreytir  flugið  létta, 
Hátt  í  lofti  hörpu  slær,  Heilsar  vori  röddin  skær. 

Helgi  Hálfdánarson. 


158.  Vornótt. 

Lag  eftir  Bjarna  Þorsteinsson. 

1.  Við  nemum  ei  staðar,  en  höldum  ei  hart,  Því  huga 
minn  töfrar  svo  margt,  svo  margt  í  íslensku  vornætur 
yndi.   Það  ætti  að  vera  á  annari'  eins  stund,  Að  elsk- 
unnar  minnar  eg  kæmist  á  fund,  Ef  hana'  eg  í  heimin- 
um    fyndi.    Það   bærist   ei   blað    fyrir   vindi. 

2.  Mér  virðist  nú  eins  og  viti  mín  önd  Hvernig  vor- 
ið  sín  ástar  og  nautnar  bönd  Um  víða  veröldu  bindi. 
Og  friðarins  vættir  um  fjöll  og  dal  Nú  fylgi  oss  hvert 
sem  vera  skal  í  dagnóttu  dreymandi  syndi.  Það  bærist 
ei  blað  fyrir  vindi. 

3.  Nú  alt  finst  mér  vera  svo  indælt  og  létt,  Hver 
einasta  gata,  sem  fara  skal,  slétt,  Til  eilífðar  hygst  eg 
verða'  ungur.  Já,  hvað  manni  verður  nú  huglétt  og 
rótt !  Hver  hugsar  á  annari'  eins  dýrðarnótt  Um  urðir 
og  kletta  og  klungur  Og  jarðföll  og  jökulsprungur  ? 

4.  En  nóttin  og  leiðslan  þær  líða  hjá  Og  ljósrákin 
teygir  sig  austur  frá  Sem  grænblár  og  gullbryddur  lindi. 
Við  nemum  ei  staðar  —  ho  ho  ho !  —  En  hröðum  ei 
ferðinni.  —  Sko,  nei  sko !  Nú  er  sólskin  á  sérhverjum 
tindi.    Það   bærist   ei   blað    fyrir   vindi. 

Einar    Hjörleifsson. 

159.  Sumarkveðja. 

Lag  eftir  O.  Lindblad.    (H.  J.,  7.) 

1.  Fósturjörðin  fyrsta  sumardegi  Fagna  vildi  börn- 
um  sínum  með ;  Henni  fylgdi  fjöldinn  margvíslegi : 
Fuglar,  ormar,  hestar,  menn  og  f éð ;  Furðu  kyr,  að 
fósturjarðar  vilja,  Fjöldi  slíkur  allur  þögull  stóð ; 
Móðir,  jörð,  bað  manninn  fram  að  þylja  Móti  sumri 
hjartalaginn  óð. 

2.  Hann  þá  kvað  til  himins  augum  rendi :  Hjartað 
lifnar  við  þinn  komudag;  Þig  af  hæðum  þjóðafaðir 
sendi,  Þegar  til  að  greiða  bágan  hag;  Kom  þú  heill 
með  himinsenda  blíðu,  Hlær  þér  móti  fold  og  eyjaband; 
Unun  margföld  ofan  frá  þér  líður  Yfir  dal  og  fjall  og 
haf  og  sand. 

3.  Hægir  brjósti,  hlýnar  loft  á  kinnum,  Himinbláma 
mjúkan  augun  sjá;  Horfin  dimma  hverfur  burt  úr 
minnum,  Himin-ljósi  þegar  fyrir  brá;  Láttu  stöðugt 
ljósið  frá  þér  skína,  Lán  og  unun  veita'  í  hverjum  stað, 
Uns  að  höfum  alla  blessun  þína  Allir  saman  notað ; 
verði   það! 

4.  Hagadýrin  höfði  drápu  niður,  Hvíldu  grön  á  fram- 
sprettandi  rót;  Gróðurilmi  gripu  langeyg  viður,  Gírug 
störðu  jarðarsverði  mót;  Mændi  jörð  á  mergðir  barna 
sinna,  Móðurástin  djúpt  í  brjósti  lá;  Hnigu  tárin  höf- 
ug  móðurkinna,   Heilög  gleði   skein  á  móðurbrá. 

5.  Kom  þú  heill,  sem  hýrgar  limu  kalda,  Heimtir 
aftur  til  mín  sofnað  fjör;  Löng  var  stund,  er  ljósu 
mátti'  eg  falda,  Lengi  strauk  eg  nauðug  freðna  skör; 
Kom  þú  heill,   sem  kólnað  móðurhjarta   Kærum  aftur 

lífgar    móðuryl,    Lofar    mér    í    skrúða    fögrum    skarta, 
Skapar   mínum   börnum   alt   í   vil. 

6.  Verið,  börn  mín,  blíð  og  kát  í  sinni,  Burt  er  liðin 
raunatíðin  hörð ;  Finn  eg  sprikla  fjör  í  gömlu  skinni, 
Færist  aftur  líf  í  kaldan  svörð ;  Lítið  á,  hve  líður  yfir 
grundu  Lifnað  fjör  í  mjúkum  sumarblæ;  Brýnið 
raustu,  börn,  á  gleðistundu,  Barnarómur  gleður  móð- 
ur  æ. 

7.  Þá  var  kátt,  er  kvikar  raddir  sungu;  Kom  frá 
hjarta  gleðirómur  sá;  Söng  þar  hvert  með  sinnar  móð- 
ur  tungu  Saman  jarðar  börnin  stór  og  smá;  Meðan 
hestur  makka  reistan  sveigði,  Meðan  brast  úr  nauti 
svírahljóð,  Baula  þollaus  birkiklafann  teygði  Básinn 
trað  og  hátt  á  öndu  stóð. 

8.  Þaut  í  lofti  þungur  vængjasúgur,  Þótti  leiftra 
marglitt  fjaðrablik:  Fiðurbúinn  fór  til  skýja  múgur, 
Fagursöngva  þreytti  lætin  kvik;  Úði,  grúði  skorkvik- 
inda  skari,  Skriðarsuðu  teygði  digran  nið ;  Hljómar 
blendust  hundrað  radda  fari,  Há  var  tign  í  saman- 
stiltum  klið.  Sveinbjöm  Egilsson. 

160.  Sumarkveðja. 

Lög  eftir   Mozart  og  Rung. 

i.  Ó,  blessuð  vertu,  sumarsól !  Er  sveipar  gulli  dal 
og  hól  Og  gyllir  fjöllin  himinhá  og  heiðarvötnin  blá. 
Nú  fossar,  lækir,  unnir,  ár  Sér  una  við  þitt  gylta  hár; 
Nú   fellur  heitur  haddur  þinn  Um  hvíta  jökulkinn. 

2.  Þú  klæðir  alt  í  gull  og  glans,  Þú  glæðir  allar  vonir 
manns;   Og  hvar  sem  tárin  kvika'  á  kinn,   Þau  kyssir 

geislinn  þinn.  Þú  fyllir  dalinn  fuglasöng,  Nú  finnast 
ekki  dægrin  löng,  Og  heim  í  sveitir  sendirðu'  æ  Úr 
suðri  hlýjan  blæ. 

3.  Þú  frjóvgar,  gleður,  fæðir  alt  Um  fjöll  og  dali'  og 
klæðir  alt,  Og  gangirðu'  undir  gjörist  kalt,  Þá  grætur 
líka  alt.  Ó,  blessuð  vertu,  sumar-sól,  Er  sveipar  gulli 
dal  og  hól  Og  gyllir  fjöllin  himin-há  Og  heiðarvötn- 
in  blá.  Páll  Ólafsson. 

161.  Sumardagur. 

Lag  eftir  W.  A.  Mozart  (Dh.) 
Yfir  sveitum  tíbrá  titrar,  Tærra  vatna  flötur  glitrar, 
Glóa  blóm  um  grænan  völl;  Blánar  hlíð  og  dalur  djúp- 
ur,  Dökkur  hitamóðu-hjúpur  Yst  við  sjónhring  sveipar 
fjöll.  Páll  Jónsson. 

162.  Miðsumar. 

Lag  eftir  J.  A.P.  Schulz.   (J.  H.,  III.) 

1.  Oft  finst  oss  vort  land  eins  og  helgrinda  hjarn, 
En  hart  er  það  að  eins  sem  móðir  við  barn,  Það  agar 
oss  strangt  með  sín  ísköldu  él,  En  á  samt  til  blíðu, 
það   meinar   alt   vel. 

2.  Því  svartar  sem  skyggir  vor  skammdegis  neyð, 
Þess  skærara  brosir  vor  júní-sól  heið,  Nú  skín  hún  á 
frónið  vort  fátækt  og  kalt  Og  fegurðar  gullblæjum 
sveipar  hún  alt. 

3.  Sjá  ljómann  um  strandir,  þar  leikur  nú  sér  í  ljós- 
inu  suðandi  bjargfugla  her,  Og  æðarfugls  móðurkvak 
ómar  í  ró  Við  eyjarnar  grænar  á  lognstafa  sjó. 

4-  Nú  veit  eg  að  engu  finst  æfi  sín  löng,  Því  alt 
fagnar  hásumars-birtu  með  söng  Frá  hafströnd  að 
óbygðar  hrjóstugri  slóð,  Þar  heiðlóan  kveður  sín  ein- 
búa   ljóð. 

5.  Ó,  skammvinna  gulltíð,  svo  gleðirík  þó,  Að  gleymt 
er  alt  farg,  sem  mér  veturinn  bjó,  Ó,  miðsumars  him- 
inn,  svo  heiður  og  skær,  Að  hugurinn  glaður  þitt  end- 
urskin  fær. 

6.  Mitt  ættland !  með  háfjöll  og  hvítskæran  foss, 
Við  himin  þú  minnist  í  sólroða-koss,  Og  ægir  að  fótum 
þér  vaggar  sér  vær,  Nú  veit  eg  að  elskar  þig  himinn  og^ 
sær. 

7.  Á  ströndunum  frammi,  þá  værð  er  um  ver, 
Þar  vil  eg  í  ljósinu  dreyma  með  þér  Þinn  Jónsvöku- 
drauminn  við  svefnlausa  sól,  Er  svífur  um  miðnótt  við- 
norðurhafs  ból.  Stgr.  Thorst. 


163.  Sumar  á  Fróni. 

Lag :   Þú  nafnkunna  landið. 

1.  Algrænu  túnin  og  engjar  og  hlíðar,  Árvötn  og^ 
hvammar  og  dalverpin  fríð,  Sjórinn,  fjöll,  eyjar  og  út- 
sjónir   víðar,   Indælir   morgnar   og   sólsetrin   blíð. 

2.  Hrímlands  á  sumri  mig  hrífa  þau  mætin,  Hefir 
það  fleiri,  sem  lengst  munu  kær,  Meðan  að  standa  hér 
sólfjalla   sætin   Snæþökt  í  heiðbláma  tigin  og  skær. 

3.  Man  eg  það  áður  á  erlendum  ströndum  Órór  eg 
gerðist  og  langaði  heim,  Hingað  frá  blómguðum  hag- 
sælda    löndum,    Heim    yfir    öldunnar    brimsollna    geim. 

4.  Glitgrænn  var  skógur  og  land  alt  í  ljóma,  Ljós- 
gulir  akrar  við  bláhafsins  rein,  Garðar  með  rósanna 
roðnandi  blóma,  Reifuð  í  frjóskrúð  hver  aldinmeiðs 
grein. 

5.  Vildi'  eg  þó  heim  frá  því  sumrinu  svása,  Sjá  vildi' 
eg  aftur,  hve  brostu  mér  við  Hafs  þíns  á  millum  og 
ísjökul-ása,   Ættlandið   góða,   þín   heimhaga   svið : 

6.  Algrænu  túnin  og  engjar  og  hlíðar,  Árvötn  og 
hvammar  og  dalverpin  fríð,  Sjórinn,  fjöll,  eyjar  og 
útsjónir   víðar,    Indælir   morgnar   og  sólsetrin  blíð. 

Stgr.  Thorst. 


164.  Sumar. 

Lag  eftir  Weyse.    (J.  H..,  4.) 

1.  Nú  er  sumar,  Gleðjist  gumar,  Gaman  er  í  dag; 
Brosir  veröld  víða,  Veðurlagsins  blíða  Eykur  yndis 
hag. 

2.  Veðra-höllin,  Vellir,  fjöllin,  Vötn  og  fuglar  smá, 
Benda  blítt  og  kalla,  Burt  með  frestun  alla,  Lagsmenn 
leggið  á! 

3.  Látum  spretta,  Spori  létta,  Spræka  fáka  nú;  Eftir 
sitji    engi,    Örvar   víf   og   drengi    Sumarskemtun   sú. 

4.  Sveinar  prúðir,  Sætar  brúðir,  Saman  undir  hlíð, 
Hýrt  með  glösum  hringja,  Hlæja,  dansa,  syngja,  Signa 
sumartíð. 

5.  Fjalls  und  fæti  Sumarsæti  Sveipar  blómgun  hrein, 
Vænst  er  birki'  og  víðir,  Vel  er  þeim,  sem  prýðir  Hatt 
•sinn  grænni  grein. 

6.  Tíminn  líður,  Tíminn  býður  Sælan  sólskins  dag, 
Yndi'  er  úti'  á  grundum,  Yndi  heim  þá  skundum  Seint 
um   sólarlag.  Stgr.   Thorst. 

165.  Haustið. 

Lag  eftir  Dahlgren.  (J.  H.,  10.) 
Svífur  að  haustið  og  svalviðri  gnýr,  Svanurinn  þagn- 
ar  og  heiðlóan  flýr,  Blóm  eru  fölnuð  í  brekkunum  öll, 
Bylgjurnar  ýfast  og  rjúka  sem  mjöll.  Fleygir  burt  gull- 
hörpu  fossbúinn  grár,  Fellir  nú  skóggyðjan  iðjagrænt 
hár.  Stgr.  Thorst.  þýddi  úr  sænsku. 

166.  Sumardaga  brott  er  blíða. 

Lag  eftir  J.  C.  Höffner.    (J.  H.,10.) 
Sumardaga   brott   er   blíða,    Burt    fló    fuglinn   suðurs 
til,    Nú   er   hnípin    fjólan    fríða,    Fögur   sóley  —   tímar 
líða.    Fölnað    skrautið    fjallahlíða,    Frost   er   úti,   heyrið 
vetrarbyl.  Tómas  Hallgrímsson. 

167.  Haustvísur. 

Lag  eftir  Martini.    (J.  H.,  7.) 

1.  Lóan  í  flokkum  flýgur,  Fjarlægist  sumarból;  Fyrri 
og  fyrri  hnígur  Fögur  að  djúpi  sól. 

2.  Sumarsins  sæli  ylur  Svalauðga  storma  f lýr ;  Blásnu 
í  fjalli  bylur  Bálvindur  eigi  hlýr. 

3.  Sumarblóm  höfði  halla  Hnípin  í  fjallaklauf ;  Föln- 
uð  til  jarðar   falla  Fríðustu  bjarkalauf. 

4.  Haustið  ber  fljótt  að  höndum,  Hraðfara  tíminn 
er;  Tímans  í  straumi  stöndum,  Sterklega  sem  oss  ber. 

5.  Gleðji  því  hver  sem  getur,  Gef,i  þeim  styrk,  er  má, 
Hausti  því  yíkur  vetur,  Von  bráðar  fallinn  á. 

6.  Vetrar  þá  hjúpur  hvítur   Hvervetna   sveipar  land, 
Og  augað  úti'  ei  lítur  Unaðar  nema  grand. 

7.  Saman  og  inni  una  Einhuga  skulum  vér;  Minnast 
þess  eins  og  muna,  Margt  hvað  til  gleði  ber. 

8.  Hvað  sem  oss  ber  að  höndum,  Hugfallast  látum  ei; 
Tímans   í   straumi   stöndum,   En   stríðum  á  móti   ei. 

9.  Harmi   þá    stangast    ströngum,    Stríðanda   máttinn 
þver,  í  leik  og  sætum  söngum  Sorginni  drekkjum  vér. 

Magnús  Grímsson. 


168.  Haustkvöld. 

Lag  eftir  Weyse.   (D.  Mb.,  I.) 

1.  Vor  er  indælt,  eg  það  veit,  Þá  ástar  kveður  raust- 
in,  En  ekkert  fegra'  á  fold  eg  leit  En  fagurt  kvöld  á 
haustin. 

2.  Aftansunna  þegar  þýð  Um  þúsundlitan  skóginn 
Geislum  slær  og  blikar  blíð  Bæði'  um  land  og  sjóinn. 

3.  Svo  í  kvóld  við  sævar  brún  Sólu  lít  eg  renna; 
Vestan  geislum  varpar  hún,  Sem  verma'  en  eigi 
brenna. 

4.  Setjumst  undir  vænan  við,  Von  skal  hugann 
gleðja,  Heyrum  sætan  svanaklið,  Sumarið  er  að  kveðja. 

5.  Tölum  við  um  trygð  og  ást,  Tíma  löngu  farna, 
Unun  sanna',  er  aldrei  brást,  Eilífa  von  guðs  barna. 

6.  Endaslept  er  ekkert  hér,  Alvalds  rekjum  sporið ; 
Morgun  ei  af  aftni  ber  Og  ei  af  hausti  vorið. 

7-  Oflof  valið  æsku  þrátt  Elli  sæmd  ei  skerði ;  And- 
Inn  getur  hafist  hátt,  Þó  höfuð  lotið  verði. 

8.  Æska,  ég  hef  ást  á  þér,  Fyr  elli  kné  skal  beygja, 
Fegurð   lífs   þó  miklist  mér,   Meira'   er  hitt :   að   deyja. 

9.  Elli,  þú  ert  ekki  þung  Anda  guði  kærum;  Fögur 
sál  er  ávalt  ung  Undir  silfurhærum. 

io.  Spegilfagurt  hneigð  við  haf  Haustkvöldssólin 
rauða.  Bólstri  ránar  bláum  af  Brosir  nú  við  dauða. 

n.  Svo  hefir  mína  sálu  kætt  Sumarröðull  engi,  Er 
sem  heyri'  eg  óma  sætt  Engilhörpu  strengi. 

12.  Fagra  haust,  þá  fold  eg  kveð,  Faðmi  vef  mig 
þínum,  Bleikra  laufa  láttu  beð  Að  legstað  verða  mínum. 

Stgr.  Thorst. 

169.  Haust. 

Lag   eftir   Sigfús    Einarsson. 

1.  Alt  fram  streymir  endalaust,  Ár  og  dagar  líða; 
Nú   er   komið   hrímkalt   haust,    Horfin   sumarblíða. 

2.  Fölna  grös,  en  blikna  blóm,  Af  björkum  laufin 
detta;  Draugalegum  drynur  róm  Dröfn  við  fjarðar- 
kletta. 

3.  Alt  er  kalt  og  alt  er  dautt,  Eilífur  ríkir  vetur; 
Berst  mér  negg  í  brjósti  snautt,  En  brostið  ekki  getur. 

Kristján  Jónsson 

170.  Vetrarnótt. 

Lag:    „Vel   er   mætt   til   vinafundar".    (S.    T.) 
1.    Heiðstirnd    bláa    hvelfing    nætur.    Hreinu    lýst    af 
mánaskini,    Norðurljósa    logum    glæst !    Heill    sé    þér, 

sem  helgast  lætur  Himinfúsa  ljóssins  vini  Til  að  lyfta 
hug   sem   hæst. 

2.  Hugum,  sem  í  hæðir  snúa,  Hefja  von  til  sólar- 
landa,  Þeim  sem  eilífð  birtu  ber,  Skal  þitt  stjörnu- 
belti  brúa  Breiðast  djúp  á  milli  stranda,  Lífsins  þar 
og    lífsins    hér.  Stgr.    Thorst. 

171.  Þorraþræll. 

Lag  í  Söngbók  stúdenta. 

1.  Nú  er  frost  á  fróni  Frýs  í  æðum  blóð ;  Kveður 
kulda  ljóð  Kári'  í  jötunmóð;  Yfir  laxalóni  Liggur 
klaka-þil  Hlær  við  hríðar-byl  Hamra-gil.  Marar-bára 
blá  Brotnar,  þung  og  há,  Unnarsteinum'  á  Ygld  og 
grett  á  brá;  Yfir  aflatjóni  Æðrast  skipstjórinn ;  Harm- 
ar  hlutinn  sinn  Hásetinn. 

2.  Horfir  á  heyjaforðann  Hryggur  búandinn :  Mink- 
ar  stabbinn  minn,  Magnast  harðindin.  —  Nú  er 
hann  enn  á  norðan,  Næðir  kulda-él  Yfir  móa'  og  mel 
Myrkt  sem  hel.  Bóndans  býli  á  Björtum  þeytir  snjá; 
Hjúin  döpur  hjá  Honum  sitja  þá.  Hvítleit  hringa- 
skorðan  Huggar  manninn  trautt;  Brátt  er  búrið  autt, 
Búið   snautt. 

3.  Þögull  þorri  heyrir  Þetta  harma-kvein,  En  gefur 
grið  ei  nein,  Glíkur  hörðum  stein,  Engri  skepnu  eirir, 
Alla  f  jær  og  nær  Kulda-klónum  slær  Og  kalt  við  hlær : 
„Bóndi  minn,  þitt  bú  Betur  stunda  þú;  Hugarhrelling 
sú,  Er  hart  þér  þjakar  nú, 'Þá  mun  hverfa',  en  fleiri 
Höpp  þér  f alla'  í  skaut ;  Senn  er  sigruð  þraut,  Eg  svíf 
á  braut.  Kristján  Jónsson. 

172.  Vetur  og  vor. 

Lag:  Hver  vill  sitja'  og  sauma. 

i.  Á  fjallatindum  fríðum  Fönnin  hvíta  skín,  Gróður 
í  grænum  hlíðum  Glitrar  snjór  þar  dvín ;  Þar  hjá. 
lækjum  lifna  blóm,  Og  í  runnum  fuglafjöld  Fögrum 
kveður  hljóm. 

2.  Vetur  efra'  eg  eygi,  En  hið  neðra'  eg  sé  Mey 
sem  höfuð  hneigi  Hýr  í  föður  kné,  Hallast  vorið 
vetri  nær,  Karls  við  freðið  klakaskegg  Kærust  dóttir 
hlær.  Stgr.   Thorst. 

173.  Morgun. 

Lag  eftir  Wald.  Schiött.  (Dh.) 
Ó,  dýrð  sé  þér,  dagstjarnan  bjarta,  Dalanna  gyllir 
þú  hlíð,  Þú  neyðir  burt  náttskuggann  svarta,  Nú  lifnar 
blómrósin  f  ríð ;  Alt  vermir  þín  vorblíðan  hlý,  Alt 
vaknar  á  ný.  Nú  hljómar  frá  sérhverju  hjarta:  „Dýrð, 
dýrð!  Dýrð,  dýrð !  Dýrð,  dýrð !  Ó,  dýrð  sé  þér,  dag- 
stjarnan  bjarta'M  Páll  Jónsson. 

174.  Morgunbæn. 

Lag   eftir    Mendelsohn-Bartholdy.    (J.   H.   V.) 

1.  Ó,  undurkyrð  um  árdagsstundu,  Er  andar  blær 
sem  hægast  má,  Sig  hneigja  trén  á  grænni  grundu, 
Sem  gangi  drottinn   sjálfur  hjá. 

2.  Sem  alnáttúran  endurvaknar  Við  austurhimins 
geislabál,  Svo  rís  nú  upp  og  einskis  saknar,  Með  end- 
urhrestum  styrk  mín  sál. 

3.  Minn  jarðlífsferil  guð  minn  greiði,  Eg  geng  hann 
jafnt  í  kæti'  og  hrygð,  Sem  götu  pílagríms,  er  leiðir 
Minn  gang  frá  jörð  í  sælubygð. 

Stgr.  Thcirst.  þýddi* 

175.  Morgunsöngur. 

(Úr  þýsku). 
Lag  eftir  C.  M.  v.  Weber.    (J.  H.,  4.) 

1.  Á  dýrðarskeið  Hefst  dagssól  heið,  Um  dalina  ljóm- 
ar  6g  fjöll,  Ó,  morgunn  skær,  Ó,  Skógarblær,  Ó,  skín- 
andi  sólar  höll. 

2.  Með  söngvahljóð  Um  heimsins  slóð  Vér  hvörflum, 
og  mark  er  ei  sett,  Úr  stað  í  stað,  Og  hver  veit  hvað, 
Með   hjörtun  svo   frjáls   og  svo  létt. 

Steingr.  Thorst. 

176.  Kvöld. 

Þýskt  þjóðlag.   (J.  H.,  7.) 

1.  Sjáið  hvar  sólin  nú  hnígur,  Svífur  að  kvöldhúmið 
rótt ;  Brosir  hún  blítt  er  hún  sígur,  Blundar  senn  f old- 
arheims  drótt.  Heyrið  þér  klukku,  hún  klingir  við  lágt! 
Kallar  í  húsin  til  af  tansöngs  brátt ;  Klukka !  ó,  f  ær  oss 
nú  fró,  Friðinn  og  heilaga  ró. 

2.  Drottinn !  er  dags  fagur  ljómi  Deyr  burt  og  hylst 
vorri  sýn,  Lyftist  með  aftansöngs  ómi  Önd  vor  og  hróp- 
ar  til  þín :  Ljósanna  f  aðir !  í  ljósi  sem  býr,  Ljóð  vorr- 
ar  bænar  í  hæð  til  þín  snýr;  Skugginn  sem  skyggir  öll 
ból,  Skjöldur  oss  vert  þú  og  sól.  Stgr.  Thorst. 

177-  Sólarlag. 

Lag  eftir  Árna  Thorsteinsson. 
i.  Hverfurðu,  sól  mín,  af  himinsins  brún?  Hvort 
ertu  þreytt  á  að  vaka?  Hrímnóttin  líkklæðir  heiðgræn 
tún,  Ef  þú  hylur  þig;  hvar  á  að  taka  Þitt  ljós  og  þinn 
yl,  eða  roða  rún?  Réttu  mér  geisla  —  og  taktu  þá 
aldrei    til   baka. 

2.  Já,  réttu  mér  hönd  yfir  hafið,  sól !  Þinn  hrynjandi 
lokk  ef tir  öldum,  Og  geislanna  f esti  um  bygð  og  ból ! 
Brostu,  mín  sól,  yfir  skýjanna  tjöldum,  —  Sælt  er  að 
blunda  í  brekku'  undir  hól,  í  blænum,  sem  þú  hefir 
yljað  á  vordrauma  kvöldum. 

3.  Brostu,  mín  sól,  að  eg  syngi  þér  alt  —  Ekki'  um 
sorg,  heldur  gleðina  mína !  Hefðirðu  talið  hvert  tár, 
sem  valt  Af  titrandi  krónum  við  brottför  þína,  Þá 
hefðirðu  aldrei  —  og  aldrei  þú  skalt,  Ylríkust  sól  með- 
al   sólnanna,   hætta   að   skína? 

4.  Sól,  stattu  kyr !  þó  að  kalli  þig  sær  Til  hvílu  — 
eg  elska  þig  heitar.  Þú  blindar  mín  augu',  en  þú  ert 
rmér  kær,  Og  eins  hvort  þú  skín,  eða  bæn  minni  neitar. 
Eg  sæki  þér  nær,  þótt  þú  færir  þig  fjær  —  Þótt  þú 
fallir   í   djúpið,   mitt   hjarta   til   geislanna   leitar ! 

Sigurður   Sigurðsson. 

178.  Er  sólin  hnígur. 

Lag  eftir  Árna  Thorsteinsson. 
1.   Er  sólin  hnígur  hægt  í   djúpan   sæ,   og  höfuð  sitt 
til   næturhvíldar   byrgir,    Á    svalri   grund,   í   goluþýðum 
blæ  Er  gott  að  hvila  þeim,  er  vini  syrgir. 

2.  í  hinstu  geislum  hljótt  þeir  nálgast  þá,  Að  huga 
þínum  veifa  mjúkum  svala;  Hver  sælustund,  er  þú 
þeim  hafðir  hjá,  í  hjarta  þínu  byrjar  ljúft  að  tala. 

3.  Og  tárin,  sem  þá  væta  vanga  þinn,  Er  vökvan 
send  f  rá  líf  sins  æðsta  brunni ;  Þau  líða  eins  og  elskuð 
hönd  um  kinn,  Og  eins  og  koss  þau  brenna  ljúft  á 
munni. 

4.  Þá  líður  nóttin  ljúfum  draumum  í,  Svo  ljúft,  að 
kuldagust  þú  finnur  eigi,  Og  fyr  en  veistu  röðull  rís 
á  ný,  Og  roðinn  lýsír  yfir  nýjum  degi. 

H.   Hafstein. 

179.  Kvöldið. 

Með  sínu  lagi.   (J.  H.  VI.) 
Ó,   hve   ljómar  aftanroðinn !   Alt  er  hljótt  í  skóg  og 
lund,    Söngfugl    skógar    sérhver    hvílir    Sig    um    kyrra 
aftan   stund.   Aftanroði,   aftanfró,   Ó,   sú   fegurð,   blíða' 
og  ró.  Steingr.  Thorst. 

180.  Kvöld. 

Lag  eftir  A.  Schultz.  (Sv.) 

1.  Nú  blika  við  sólarlag  sædjúpin  köld ;  Ó,  svona 
ætti'  að  vera  hvert  einasta  kvöld ;  Með  hreinan  og 
ljúfan  og  heilnæman  blæ,  Og  himininn  bláan  og  spegl- 
andi   sæ. 

2.  Ó,  ástblíða  stund,  þú  ert  unaðssæl  mér,  Því  alt 
er  svo  ljómandi  fagurt  hjá  þér,  Og  hafið  ið  kalda  svo 
hlýlegt  og  frítt,  Og  hrjóstuga  landið  mitt  vinlegt  og 
blítt. 

3.  Og  fjallhnjúka  raðirnar  rísa  í  kring,  Sem  risar  á 
verði  við  sjóndeildarhring.  Og  kvöldroðinn  brosfagur 
boðar  þar  drótt  Hinn  blíðasta  dag  eftir  ljúfustu  nótt. 

Þorst.  Erlingsson. 

181.  Kvöld-ómar. 

(Eftir  Karl  XV.  Svíakonung.) 
Lag  eftir  J.  S.  Svendsen. 
Friður,  friður  blíður  Faðmar  strönd  og  sund,  Yfip 
löndin  líður  Ljúfrar  hvíldar  stund.  Allar  öldur  þegja, 
Alt  er  kyrt  og  hljótt,  Blómin  höfuð  hneigja  Hvísla  — 
góða  nótt!  Berst  á  bláum  straumum  Boð  frá  himins 
geim^  : , :  Andar  yndis-draumum  Yf ir  þreyttum 
heim.    : , :  Guðm.  Magnússon  þýddi  lausl., 

182.  Kvöldljóð. 

Lag   eftir    Sigfús    Einarsson. 

1.  Kvölds  í  blíða  bænum  Berst  mín  sál  til  þín,  Yst 
í  úthafssænum,  Æskufoldin  mín.  Vakir  sól  við  sundin, 
Sofnar    blómagrundin,    Daggarskrúði    skín. 

2.  Roðna  raðir  tinda,  Ríkir  alkyrð  vær,  Blítt  á  björg 
og  rinda  Bliki  hinsta  slær.  Létt  er  barnalundin,  Ljúf 
og  himnesk  stundin  Hjá  þér,  móðir  kær. 

Birgitta    Tómasdóttir. 

183.  Sólkveðja. 

Lag  eftir  Jul.  Bechgaard.   (J.  H.,  IV.) 
1.   Dagur   er   liðinn,   dögg   skín   á  völlinn,   Dottar   nú 
þröstur  á   laufgrænum  kvist,   Sefur   hver  vindblær,   sól 

guðs  við  fjöllin  Senn  hefir  alt  að  skilnaði  kyst.  Dvel 
hjá  oss,  guðs  sól !  hverf  ei  með  hraða,  Himneskt  er 
kvöld  í  þinni  dýrð ;  Ljósgeislum  tendrast  lífsvonin 
glaða,   Lýs  vorri  sál,   er  burt  þú   flýrð. 

2.  Guðfagri  ljómi,  geislann  þinn  bjarta  Gráta  mun 
jörðin  með  társtirnda  brá,  Seg  hverju  blómi,  seg  hverju 
hjarta:  ,,Senn  skín  þinn  morgunn  við  himinfjöll  blá". 
Hníg  þú  nú,  guðssól !  að  helgum  beði,  Harmdögg  mun 
i>reytast  í  f  egins  tár ;  Kvöldhrygðin  ásthrein  til  árdags- 
gleði  Upprís  við  dýrðar  morguns-ár. 

Steingr.   Thorst., 

184.  Nótt. 

Lag  eftir  Árna  Thorsteinsson. 

1.  Nú  ríkir  kyrð  í  djúpum  dal,  Þótt  duni  foss  í 
gljúfrasal,  í  hreiðrum  fuglar  hvíla  rótt,  Þeir  hafa  boð- 
ið  góða  nótt. 

2.  Nú  saman  leggja  blómin  blöð  Er  breiddu  faðm 
mót  sólu  glöð  í  brekkum  fjalla  hvíla  hljótt,  Þau  hafa 
boðið    góða    nótt. 

3.  Nú  hverfur  sól  við  segulskaut  Og  signir  geisli  hæð 
og  laut,  er  aftanskinið  hverfur  hljótt  Það  hefir  boð- 
ið    góða    nótt.  Magnús    Gíslason. 

185.  Nótt. 

Lag   eftir    Sigfús    Einarsson. 
1.  Nú  máttu  hægt  um  heimjnn  líða  Svo  hverju  brjósti 
verði   rótt   Og  svæfa  alt  við  barminn  blíða,   Þú  bjarta 
heiða  júlínótt. 

2.  Og  er  þú  vefur  vængjum  þínum,  Þú  voldug  nótt? 
um  kyrran  heim,  Þá  kastar  lífið  lörfum  sínum  Og 
laugast  frjálst  í  straumi  þeim. 

3.  Hver  vinur  annan  örmum  vefur  Og  unga  blóm- 
ið  krónu  fær.  Þá  dansar  alt  sem  hjarta  hefir,  Og  hörpu 
sína  vorið   slær. 

4.  Og  gáttu  vær  að  vestursölum  Þinn  vinarljúfa 
friðarstig,  Og  saklaus  ást  í  íslandsdölum  Um  alla  daga 
blessi   þig.  Þorst.  Erlingsson., 

186.  Sumarnótt 

Lag  eftir  Jónas  Helgason. 

1.  Sólu  særinn  skýlir,  Síðust  rönd  er  byrgð,  Hýrt 
á  öllu  hvílir  Heiðrík  aftan  kyrð.  Ský  með  skrúða  ljós- 
um  Skreyta  vesturátt,  Glitra  gulli'  og  rósum,  Glampar 
hafið   blátt. 

2.  Stilt  með  ströndum  öllum  Stafar  vog  og  sund, 
Friður  er  á  fjöllum,  Friður  er  á  grund ;  Heyrist  fugl- 
kvak  hinsta,  Hljótt  er  alt  og  'rótt,  Hvíl  nú  hug  minn 
insta  Himnesk  sumarnótt !  Stgr.  Thorst. 

187.  Sumarnótt. 

Með   sínu  lagi.    (Gítarlag.) 

1.  Dags  lít  eg  deyjandi  roða  Drekkja  sér  norður  í 
sæ ;   Grátandi  skýin  það  skoða,   Skuggaleg  upp  yf ir  bæ. 

2.  Þögulust  nótt  allra  nótta,  Nákyrð  þín  ofbýður 
mér;  Stendurðu'  á  öndinni'  af  ótta?  Eða  hvað  gengur 
að  þér? 

3.  Jörð  yfir   sofandi   síga   Svartýrðar  lætur  þú  brár; 

Tár   þín  á   hendur   mér   hníga   Hljótt,   en   eg   finn   þau 
samt  skír. 

4.  Verður  þér  myrkvum  á  vegi  Vesturför  óyndisleg? 
Kvíðir  þú  komandi   degi,   Kolbrýnda  nótt,  eins  og  ég? 

Björn  Halldórsson. 

188.  Nóttin. 

Lag   eftir    Sigfús    Einarsson. 
Sefur  sól  hjá  Ægi,   Sígur  höfgi  yfir  brá.  Einu  ljúf- 
lingslagi  Ljóðar  fugl  og  aldan  blá.  Þögla  nótt  í  þínum 
örmum   Þar  er  rótt  og  hvíld  í  hörmum,  Hvíldir  öllum 
oss.  Sig.  Sigurðsson., 

189.  Næturkyrðin. 

Lag  eftir  Weyse. 

1.  Hljótt  er  húmið  væra,  Heið  er  víddin  blá?  Tindrar 
döggin   tæra,   Tungl   ber   geisla   skæra   Unnar   spegil   á. 

2.  Drafnar  söngvar  duna,  Dvala  hjartað  fær,  Harms 
ei  heyrist  stuna ;  Hrindir  þunga'  af  muna  Blíðandvara 
blær.  Br.  Jónsson  frá  Minna-Niípi  þýddi. 


VII.  Sönglistin, 

190.  Sönglistin. 

Lag  eftir   Helga  Helgason. 
1.    Svífðu    nú    sæta,    söngsins    englamál !    Angrið    að 
bæta,    yfir    mína    sál;    Tónaregn    þitt    táramjúkt    Titri 

nið'r  á  hjartað  sjúkt,  Eins  og  dala  Daggir  svala  Þyrstri 
rós  í  þurk. 

2.  Indæl  sem  kliður  ástafugls  við  lind,  Ramefld  sem 
niður  reginhafs  í  vind,  Óma,  sönglist !  unaðsrík.  Önd 
mín  hrifin,  svani  lík,  Blítt  í  draumi  Berst  með  straumi 
Út  á  hljóms  þíns  haf.  Stgr.  Thorst. 


191.  Sönglistin. 

Lag  eftir  Joseph  Glæser.    (J.  H.  VI.) 

1.  Heil  þú,  dásöm  drotning  meðal  lista,  Dýrðar- 
ljóssins  sæti  stigin  frá,  Ástarmild,  er  mannheim  vildir 
gista,  Mundar  töfrasprotann  fríð  og  há;  Dóttir  himins, 
móður-máli  hæða  Mælir  þú,  sem  birtir  alla  sál,  Og  um 
háleik  ættar  þinnar  fræða  Áhrif  þín?  er  guðdóms  tendra 
bál. 

2.  Þitt  er  guðmál,  þín  er  harpan  snjalla;  Þúsund 
rödduð  hún  í  strengjum  ber  Hljóm,  sem .  birtir  innri 
veröld  alla,  Alt,  sem  manns  í  brjósti  hreifir  sér.  Þínir 
hljómar  vargdýr  tryldust  tömdu,  Teymdu  björg  og  eik- 
ur,  heftu  fljót,  Villiþjóð  að  siðmenningu  sömdu,  Sungu' 
í  vegglög  heljarkletta  grjót. 

3.  Þar  sem  sönglist  dvín  er  dauðans  ríki,  Dumbs  á 
strönd  í  klakastirðri  þögn;  Sóllaus  æfi  söngnum  fyrir 
víki,  Söngs  við  hljóma  vekjast  andans  mögn.  Oft  var 
þögult  fyr  á  jökulfoldu,  Farg  er  enn?  sem  þú  best  vinn- 
ur  á;  Hrind  því,  sönglist,  losa  menn  frá  moldu,  Mein- 
vætt  deyfðar  sprota  þínum  slá.  Stgr.  Thorst. 

192.  Til  söngsins. 

Lag  eftir  H.  Zinch.  (J.  H.,  II.) 

1.  Hljóma,  sönglist,  hljóma  þú  Heimsins  yfir  bygðir 
allar,  Hátt  með  von  og  helgri  trú  Hrífa  þínar  raddir 
snjallar;  Töfrasproti  tóna  þinna  Tendrar  líf  úr  hörð- 
um  stein,  Stillir  tárin,  mýkir  mein,  Lyftir  sál  til  ljóss 
heimkynna. 

2.  Hér  á  fold  oss  fróa  skal  Fagurhljómur  radda'  og 
strengja,  Og  í  myrkum  dauðans  dal  Viður  ljóssins  land 
oss  tengja.  Hugga  hjörtun^  sem  að  sakna,  Sönglist  kær ! 
og  líf  þá  dvín,  Lát  við  himinhljóma  þín  Oss  í  dýrðar- 
vist  upp  vakna.  Stgr.,  Thorst.  þýddi. 


193.  Á  samhljóms  vængjum. 

Lag  eftir  L.  Maurer.    (J.  H.  VI.) 
Á   samhljómsvængjum   svíf  til  hæða   Þú  söngur  vor- 
um  brjóstum  frá,  Við  hljóm  þinn  jarðar  hverfur  mæða, 
Þú  hrífur  sálir  jörðu  frá.  Hef  þig  hátt,  Á  himni  með 
englum  þú  kynland  átt.  Stgr.  Thorst. 


194.  Sönglist. 

Lag  eftir   Helga  Helgason. 
Þá  sönglist  eg  heyri  og  svanfögur  hljóð,  Mér  sorg- 
irnar  renna  frá  hjarta,  Við  hugmynd  um  englanna  helg- 
ustu  ljóð  Við  hásæti  guðdómsins  bjarta. 

Helgi  Helgason* 


137 


195-  Sveinar  kátir  syngið. 

Lag  eftir  L.   Spohr.    (H.  L.) 
Sveinar  kátir  syngið  Saman  fjörug  ljóð,  Æskusöngv- 
um    yngið    Elliþrungið    blóð !     : , :    Þráir    söng   vor    sál, 
Söngsins  unaðsmál.    :,: 


VIII.  Þjódvísur. 


196.  Álfadans. 

Lag:   Færeyskt  þjóðlag.    (J.   H.,   I.) 

1.  Máninn  hátt  á  himni  skín  Hrímfölur  og  grár.  Líf 
og  tími  líður  Og  liðið  er  nú  ár.  Bregðum  blysum  á  loft, 
Bleika  lýsum  grund.  Glottir  tungl,  en  hrín  við  hrönn  Og^ 
hratt  flýr  stund. 

2.  Kyndla  vora  hefjum  hátt,  Horfið  kveðjum  ár,  Dátt 
vér  dansinn  stígum,  Dunar  ísinn  grár.  Bregðum  blysum 
á  loft,  o.  s.  frv. 

3.  Nú  er  veður  næsta  frítt,  Nóttin  er  svo  blíð.  Blakt- 
ir  blys  í  vindi,  Blaktir  líf  í  tíð.  Bregðum  blysum  á 
loft,  o.  s.  frv.  « 

4.  Komi  hver,  sem  koma  vill !  Komdu,  nýja  ár !  Döns- 
um  dátt  á  svelli,  Dunar  ísinn  blár.  Bregðum  blysum  á 
loft,  o.  s.  frv. 

5.  Fær  þú  unað,  yndi'  og  heill  Öllum  vættum  lands. 
Stutt  er  stund  að  líða,  Stígum  þétt  vorn  dans.  Bregð- 
um  blysum  á  loft,  o.  s.  frv. 

6.  Fær  þú  bónda'  í  búið  sitt  Björg  og  heyja-gnótt. 
Ljós  í  lofti  blika,  Líður  fram  á  nótt.  Bregðum  blysum 
á  loft,  o.  s.  frv. 

7.  Gæfðir  veittu',  en  flýi  frost,  Fiskinn  rektu'  á  mið. 
Dunar  hátt  í  svelli,  Dansinn  stígum  við.  Bregðum  blys- 
um  á  loft,  o.  s.   frv. 

8.  Framför  efldu;  fjör  og  líf  Færðu  til  vors  lands. 
Stutt  er  stund  að  líða,  Stígum  þétt  vorn  dans.  Bregð- 
um  blysum   á   loft,   o.   s.   frv. 

9.  Máninn  hátt  á  himni  skín  Hrímfölur  og  grár.  Líf 
og  tími  líður,  Og  liðið  er  nú  ár.  Bregðum  blysum  á 
loft,  Bleika  lýsum  grund.  Glottir  tungl,  en  hrín  við 
hrönn,    Og    hverfur    stund.  Jón    Ólafsson. 


197.  Burtförin  frá  dansinum. 

Lag :  Táp  og  fjör  og  frískir  menn. 
1.  Dans  er  hættur;  höldum  brott!  Hér  er  svell  að 
dansa'  á  gott.  Heim  er  mál  að  halda  nú;  Höldum 
lengra,  flytjum  bú.  Yfir  frer  förum  vér.  Fagurt  er  k 
landi  hér !  Fögnum  ári  nýju  nú;  Nýtt  vér  skulum 
reisa  bú. 

,  2.  Kyndlum  vorum  höldum  hátt;  Heitt  er  loft  og 
fagurblátt.  Ljóma  fögur  ljósin  blíð,  Lýsa  myrkva 
Skuldar  tíð.  Yfir  frer  %o.  s.  frv. 

3.  Skygnumst  gegnum  Skuldar  tjald:  Skartkonu  eg 
sé  með  fald;  Geislar  standa'  af  bjartri  brá,  Blikar 
sólin  faldinn  á.  Yfir  frer  o.  s.  frv. 

4.  Fjöllum  mænir  hærra  .hún,  Hulda'  á  jökla  skrifar 

rún,  Logandi  sem  leiftri  sól,  Ljómar  af  um  haf  og  ból. 
Yfir  frer  o.  s.  frv. 

5.  Frelsisgyðjan  helg  og  há  Heima'  í  vorum  fjóllum 
á ;  Aldrei  f  lutti'  hún  burt  sitt  bú ;  Blítt  hún  svaf ;  hún 
vaknar  nú.  Yfir   frer  o.  s.   frv. 

6.  Allar  standa  henni  hjá  Helgar  vættir  landi  á;  All- 
ar  glaða  bera  brá,  Blikar  sólin  faldinn  á.  Yfir  frer 
o.   s.   frv. 

7.  Græna  sólin  gyllir  hlíð,  Góð  mun  vera  í  landi  tíð. 
Sé  eg  eld  og  andans  glóð,  Afl  og  fjör  og  kraft  hjá 
þjóð.  Yfir  frer  o.  s.  frv. 

8.  Nú  er  eg  glaður,  nóg  eg  sá,  Nú  er  gaman  landi  á. 
Álfum,  mönnum  blikar  blíð,  Broshýr,  fögur,  sælli  tíð. 
Yfir  frer  o.  s.  frv. 

9.  Mál  er  að  halda'  í  hólinn  inn,  Heið  og  björt  er 
framtíðin.  Blysið  hátt  vér  hefjum  nú,  Hugglaðir  vér 
flytjum  bú.  Yfir  frer  förum  vér.  Fagurt  er  á  landi 
hér !   Fögnum  ári  nýju  nú;   Nýtt  vér  skulum  reisa  bú. 

Jón   Ólafsson. 

198.  Álfadans. 

Lag:   Máninn  hátt  á  himni   skín. 

1.  Himinstjörnur  brosið  blítt  Bjartan  o'n  á  snjá. 
Huldumenn  og  hrundir,  Hefjum  dansinn  þá.  Álfablys 
skína  skært,  Skini  vonar  slær  Ljúft  á  vorar  leiðir,  Við 
oss  lífið  alt  hlær. 

2.  Geislinn  hnígur  himni  frá  Hauðurs  o'n  á  skaut. 
Huldusveinar  syngja,  Snjóvgri  dansa'  á  braut.  Álfablys 
o.  s.   frv. 

3.  Eins  og  þjóti  blíður  blær  Bærum  léttan  fót,  Döns- 
um  svo  og  dönsum,  Dönsum  fjöllum  mót.  Álfablys  o. 
s.   frv. 

4.  Hóli  í  vér  áttum  bú,  Orpnum  dimmri  mold,  Ský 
þar  dimmleit  drúpa  Dapri  yfir  fold.  Álfablys  o.  s.  frv. 

5.  Kveðjum  dimman  drungageim,  Dauðablóðin  öll 
Ærum  vér  og  ærum,  Ærum  næturtröll.  Álfablys  o.  s.  frv. 

6.  Gamla  árið,  gamall  hóll  Gleymsku  skal  nú  háð. 
Förum  upp  til  fjalla,  Fram  með  ráði'  og  dáð.  Álfablys 
o.   s.   frv. 

7.  Búum  tindum  efstum  á,  Efst  við  skýjarönd.  Horf- 
um  svo  og  horfum  Hafs  of  djúp  og  lönd.  Álfablys  o. 
s.    frv. 

8.  Svalt  og  hreint  þar  lífs  er  loft,  Ljúf  er  nótt  og 
blíð,  Kvöldroði'  er  með  kossi  Kveður  fjallahlíð.  Álfa- 
blys  o.  s.  frv. 

9.  Burt  með  dauða  deyfðarmók,  Dauðablóðin  öll  Ær- 
um  vér  og  æðrum  Illum  höslum  völl.  Álfablys  o.  s.  frv* 

10.  Trúum  því  að  ljós  og  líf  Láti  skugga'  og  hel  Afli 
svift  og  öllu ;  Áf ram,  dugum  vel.  Álfablys  o.  s.  frv. 

11.  Tíminn  heldur  áfram  æ,  Eigum  því  ei  dvöl.  Lítur 
hann  á  lífið,  Lífsins  gleði'  og  kvöl.  Álfablys  o.  s.   frv. 

12.  Þar  sem  hátt  í  himinlind  Hnjúkur  baðast  tær, 
Móti  okkur,  áfram  Athvarf  betra  hlær.  Álfablys  o.  s.  frv. 

13.  Himinstjörnur  brosið  blítt  Bjartan  o'n  á  snjá. 
Huldumenn  og  hrundir,  Heim  vér  förum  þá.  Lífsins 
blys  skína  skært,  Skíni  vonar  slær  Ljúft  á  vorar  leiðir, 
Við  oss  lífið  alt  hlær.  Bjarni  Jónsson  frá  Vogi. 

199-  Álfadans. 

Lag  eftir  Helga  Helgason. 
i.   Nú   er   glatt   í   hverjum   hól,   Hátt   nú   allir   kveði, 
Hinstu  nótt  um  heilög  jól,  Höldum  álfagleði.  —  Fag- 
urt  er   rökkrið   við   ramman   vætta-söng,    Syngjum   dátt 
og  dönsum  Því  nóttin  er  svo  löng. 

2.  Kátir  ljúflings  kveðum  lag,  Kveðum  Draumbót 
snjalla,  Kveðum  glaðir  Gígjarslag,  Glatt  er  nú  á  hjalla. 
—  Fagurt  er  rökkrið  o.  s.  frv. 

3.  Veit  eg  Faldafeykir  er  Fáránlegur  slagur,  Og  hann 
þreyta  ætlum  vér,  Áður  en  rennur  dagur. 

4.  Síðast  reynum  Rammaslag,  —  Rökkva  látum  bet- 
ur,  Það  hið  feiknum  fylta  lag  Fjörgað  dansinn 
getur. 

5.  Fyrst  skal  leika  lögin  mild,  Léttan  kveðum  slag- 
inn,  En  á  lögin,  töfrum  tryld,  Treystum  undir  dag- 
inn. 

6.  Þá  skulu  vakna  undur  öll,  Allir  kraftar  hrærast, 
Fram  úr  hómrum  ferleg  tröll  Flykkjast  þá  og  ær- 
ast. 

7.  Öllum  býsnum  braut  sé  rudd  Bifist  hallir  álfa,  Þá 
.skal    foldin,    steini    studd,    Stynja,    nötra,    skjálfa. 

8.  Vex  þá  fjör  um  fold  og  sæ,  Fjötrar  allir  slitna; 
Þá  skal  vakna  bóndi  á  bæ,  Blóð  í  æðum  hitna. 

9.  Áfram  sérhvert  undralag  Efli  hver  sem  getur,  Síð- 
ast  reynum  Rammaslag  —  Rökkva  látum  betur  —  Fag- 
urt  er  rökkrið  o.  s.  frv. 

Sæmundur  Eyjólfsson. 

200.  Álfadans. 

Lag:  Og  flýt  þér  nú,  snót  mín  —  (J.  H.,  III.) 
i.  í  tunglsljósi'  á  ís  yfir  Tungufljót  eg  reið,  Teygða 
eg  þar  hestinn   á   snarpasta   skeið,   En  viðsjált  —  við- 
sjált  er  á  vetrardegi  vötnin  að  ríða. 

2.  Hart  greip  hann  sprettinn  og  sparði  ei  afl,  Spegil- 
hált  var  svellið  og  stæltur  hver  skafl.  En  viðsjált  — 
viðsjált  er  á  vetrardegi  vötnin  að   ríða. 

3.  Alt  í  einu  fældist  og  frísaði  hátt  Fákurinn  og  öf- 
uga  snerist  í  átt.  Því  viðsjált  —  viðsjált  er  á  vetrar- 
degi  vötnin  að  ríða. 

4.  Gat  eg  þá  að  líta  hvar  álfa  fimur  fans  Fetaði'  út 
á  vatnið  og  sté  þar  í  dans.  Já,  viðsjált  —  viðsjált  er  á 
vetrardegi  vötnin  að  ríða. 

5.  Hver  um  annan  kyrpingurinn  kænlega  hljóp,  Köld- 
um  geislum  stafaði  fölvan  á  hóp,  Svo  viðsjált  —  við- 
sjált  er  á  vetrardegi  vötnin  að   ríða. 

6.  Annarleg  sveif  mér  þá  löngun  í  lund,  Lysti  mig 
að  sækja  þann  kynlega  fund,  En  viðsjált  —  viðsjált  er 
á  vetrardegi  vötnin  að  ríða. 

7.  En  ei  fékk  eg  hestinum  otað  úr  stað,  Og  lof  sé 
guði  fyrir,  hann  bannaði  það.  Því  viðsjált  —  viðsjált 
er  á  vetrardegi  vötnin  að   ríða. 

8.  Því  þar  sem  álfar  frömdu  sinn  feiknstafa  leik, 
Feigðarhylur  gein  þar  og  spöngin  var  veik.  Svo  við- 
sjált  —  viðsjált  er  á  vetrardegi  vötnin  að  ríða. 

Grímur  Thomsen. 

2oi.  Álfareiðin. 

(Heine.) 

Þjóðlag.    (Sv.) 
i.   Stóð  eg  úti'  í  tunglsljósi,  stóð  eg  út  við   skóg  — 
Stórir  komu  skarar,  af  álfum  var  þar  nóg;  Blésu  þeir 
í   sönglúðra   og   bar   þá   að    mér   skjótt,    Og   bjöllurnar 
gullu  á  heiðskírri  nótt. 

2.  Hleyptu  þeir  á  fannhvítum  hestum  yfir  grund  — 
Hornin  jóa  gullroðnu  blika  við  lund  —  Eins  og  þegar 
álftir  af  ísa  grárri  spöng  Fljúga  suður  heiði  með 
fjaðraþyt  og  söng. 

3.  Heilsaði'  hún  mér  drotningin  og  hló  að  mér  um 
leið,  Hló  að  mér  og  hleypti  hestinum  á  skeið.  Var  það 
út  af  ástinni  ungu,  sem  eg  ber?  Eða  var  það  feigðin 
sem  kallar  að  mér?  Jónas  Hallgrímsson. 


202.  Kirkjuhvoll. 

Lög  eftir  Bjarna  Þorsteinsson 
og  Árna  Thorsteinson. 

1.  Hún  amma  mín  það  sagði  mér :  Um  sólarlags  bil 
Á  sunnudögum  gakk  þú  ei  Kirkjuhvols  til,  Þú  mátt  ei 
trufla  aftansöng  álfanna  þar,  Þeir  eiga  kirkju'  í  hvoln- 
um,  Og  barn  er  eg  var  í  hvolnum  kvað  við  samhljóm- 
ur  klukknanna  á  kvöldin. 

2.  Hún  trúði  þessu'  hún  amma  mín  —  eg  efaði'  ei 
það,  Að  alt  væri  rétt,  er  hún  sagði'  um  þann  stað ;  Eg 
leit   því   jafnan   hvolsins   með    lotningu   til,   —   Eg   lék 

mér  þar  ei  nærri  um  sólarlagsbil ;  Eg  þóttist  heyra  sam- 
hljóminn   klukknanna  á  kvöldin. 

3.  En  forvitnin  með  aldrinum  þó  óx  svo  mér  hjá, 
Og  einhver  kynleg  löngun  og  brennandi  þrá;  —  Á 
sumarkvöldi  björtu  um  sólarlagsbil  Á  sunnudegi 
Kirkjuhvols  eg  reikaði  til.  —  í  hvolnum  glymur  sam- 
hljómur  klukknanna  á  kvöldin. 

4.  Og  er  eg  þar  hjá  hvolnum  stóð  við  hamranna 
göng,  Eg  heyra  þóttist  kynlegan,  ómfagran  söng.  Og 
yfir  öllum  hvolnum  og  hæðunum  þar  Helgiblær  og 
dularró  svo  undarleg  var.  í  hvolnum  glymur  samhljóm- 
ur  klukknanna  á  kvöldin. 

5.  Eg  stóð  sem  elding  lostinn  þar,  eg  starði  hvolinn 
á,  Þar  stóðu  dyrnar  ópnar,  í  björgin  eg  sá;  Þar  glöptu 
ljósin  sjónir  með  geislanna  blik,  Eg  guðshús  sá  þar 
opið ;  —  það  kom  á  mig  hik :  Eg  þóttist  heyra  sam- 
hljóminn  klukknanna  á  kvöldin. 

6.  Og  dýrleg  var  hún  kirkjan  sú,  —  á  sveimi  eg 
sá  Þar  svífa  álfa  ljósklædda'  um  gólf  til  og  frá,  Og 
öldung  sá  eg  standa  þar  altarið  við,  En  alt  í  þoku'  eg 
sá  það  —  eg  heyrði  sífelt  klið  Af  þungglymjandi  sam- 
hljómi  klukknanna  á  kvöldin. 

7.  Og  konu  sá  eg  hvítklædda  við  kirkjunnar  dyr,  Þá 
kaldur  greip  mig  hrollur,  er  þekti'  eg  ei  fyr,  Hún  varir 
að  eins  bærði  og  benti  mér  frá  Með  björtum  gullinsprota 
Og  ljómi  skein  af  brá,  Og  alt  af  kvað  við  samhljómur 
klukknanna  á  kvöldin. 

8.  En  óttablandna  lotning  mér  innra  fann  eg  hjá,  Og 
<eins   og  leiðslu   fanginn  gekk  eg  Kirkjuhvol   frá,   Mér 

íanst  eg  brotist  hafa  í  helgidóm  inn,  —  Mér  hvellur 
kvað  í  eyrum  með  töfrahljóm  sinn  Hinn  undarlegi  sam- 
hljómur  klukknanna  á  kvöldin. 

*  * 

* 

9.  Er  aftanblikið  sveipar  fjöll  um  sólarlags  bil  Á 
sunnudögum  gakk  þú  ei  Kirkjuhvols  til :  Þú  verður 
aldrei  samur  og  áður,  alla  stund  í  eyrum  þér  mun 
gjalla  fram  að  síðasta  blund  Hinn  undarlegi  sam- 
hljómur  klukknanna  á  kvöldin. 

Guðm.  Guðmundsson., 


203.  Systkinin. 

Lag   eftir   Bjarna   Þorsteinsson. 

1.  Eg  veit  um  systkin  svo  sæl  og  góð  Og  syngja  vil 
nm  þau  lítinn  óð,  En  ekkert  þekkjast  þau  þó;  —  Um 
húsið  hún  leikur  sér  út  og  inn,  Hann  einnig  sér  leikur 
nm   himininn   Drengurinn   litli,    sem   dó. 

2.  Hún  veit  hann  var  barn  svo  blessað  og  gott. 
Hann  bróðir  hennar,  sem  hrifinn  var  brott.  Hún  þráir 
hann  ekkert  þó.  Sér  barn-ung  mær  tekur  missirinn  létt, 
En  mamma  hennar  hugsar  jafnt  og  þétt,  Um  litla 
drenginn,   sem   dó. 

3.  Hún  þráir  sinn  litla,  ljóshærða  son,  Sitt  ljós  og 
sitt  gull,  og  sinn  engil  og  von,  Hún  man  hve  hann 
hjúfraði  og  hló;  Hve  blítt  hann  klappaði  um  brjóst 
henni'  og  kinn,  Hve  brosið  var  indælt  og  svipurinn 
Á  litla  drengnum,   sem   dó. 

10 

4-  Er  stúlkan  flýgur  í  faðm  hennar  inn,  Þá  felur  hún 
líka  þar  drenginn  sinn  Með  sorgblíðri  saknaðarró,  I 
hjarta'  hennar  dafnar  vel  dóttirin,  Þó  dafnar  þar  enn 
betur   sonurinn,    Drengurinn   hennar,   sem   dó. 

Einar  Hjörleifsson. 

204.  Bára  blá. 

íslenskt   þjóðlag.    (Hhl.) 

1.  Bára  blá  að  bjargi  stígur,  Bjargi  undir  deyr.  Bára 
blá!  Drynjandi  að  sér  dröfn  þig  sýgur,  í  djúpið  væra 
brátt  þú  hnígur,  í  drafnarskaut  og  deyr. 

2.  Bára  blá !  þín  andvörp  undir  Andi  tekur  minm 
Bára  blá !  Þínar  allar  æf  istundir  Eru  þínar  dauða- 
stundir,   Við  bjarg  er  bani  þinn. 

Magnús  Grímsson. 

205.  Björt  mey  og  hrein. 

ísl.  þjóðlag.    (S.   st.) 

1.  Björt  mey  og  hrein  Mér  unni  ein,  Á  ísa  köldu 
landi ;  Sárt  ber  eg  mein  Fyr  silkirein,  Sviftur  því 
trygðabandi. 

2.  Það  eðla  fljóð  Gekk  aðra  slóð,  En  ætlað  hafði' 
eg  lengi;  Daprast  því  hljóð,  En  dvínar  blóð,  Dottið  er 
fyrra  gengi. 

3.  Stórt  hrygðar  kíf,  Sem  stála  dríf  Sturlar  mig 
hverju  sinni !  Það  eðla  víf,  Meðan  endist  líf,  Ætíð  er 
mér   í   minni. 

4.  Dimt  hrygðar  él  Mitt  þvingar  þel,  Vig  þig  að  hlýt 

eg    skilja ;    Þótt    fái'    eg    hel    Þá    farðu    vel,    Fagurleit 
hringaþilja.  Stefán  Ólafsson. 

206.  Sofnar  lóa. 

Lag  eftir  Sigfús  Einarsson.  (Sv.) 

1.  Sofnar   lóa'    er   löng   og   mjó    Ljós    á    flóa    deyja, 
Verður   ró   um   víðan   sjó,   Vötn   og   skógar   þegja. 

2.  Margoft    þangað    mörk    og    grund    Mig    að    fangi 
draga,    Sem    þær   anga   út   við    sund    Eftir   langa    daga. 

3.  Bundinn   gestur   að   eg   er   Einna   best   eg   gleymi, 
Meðan  sest  á  sumri  hér  Sól  í  vesturheimi. 

4.  Ekki'  er  margt,  sem  foldar  frið  Fegur  skarta  læt- 
ur,    Eða   hjartað   unir   við,   Eins   og  bjartar   nætur. 

5.  Kvikt  er  valla  um  sveit  né  sjá  Svo  að  kalla  megi ; 
Raddir  allar  þagna  þá,   Þegar  hallar  degi. 

6.  Hérna  brunnu'  á  blómamunn   Brosin  sunnu  viður, 
Nú  að  grunni  út  í  unn  Er  hún  runnin  niður. 

7.  Stjörnur  háum   stólum    frá   Stafa  bláan   ósinn,   Út 
við  sjáar  ystu  brá  Eftir  dáin  ljósin. 

8.  Utar    bíða    óttutíð    Ægis    fríðar    dætur,    Þar    sem 
Víði   sveipar  síð   Sól  um  blíðar  nætut. 

9.  Á  um  njólu  aldinn  mar  Út  hjá  póli  gaman :   Ár- 
dagssól  og  aftan  þar  Eiga  stóla  saman. 

10.  Þeim    er    yndi    út    um    sjá    Yfir    lindum    bláum, 
Skýjum  bindast  örmum  á  Eða  tindum  háum. 

11.  Blómin   væn   þar    svæfir    sín    Sumarblænum   þýð- 
um,   Yst  í  sænum  eyjan  mín,   Iðjagræn   í  hlíðum. 

12.  Sléttu  bæði'   og  Horni  hjá  Heldur   Græðir  anda, 
Meðan  hæðir  allar  á  Aftanklæðum  standa. 

13.  Ekki  er  nóttin  leið  né  löng:  Landið  rótt  þar  bíð- 
ur,   Meðan  hljótt  að   sævarsöng   Sól  um  óttu  ríður. 

14.  Ægisdætur  hafsbrún  hjá  Hárið  væta  langa,   Sem 
hún  lætur  liðast   frá  Ljósrar  nætur  vanga. 

Þorsteinn   Erlingsson. 


207.  Rokkvísa. 

Lag  eftir  Bellmann.  (Dh.) 
Úr  þeli  þráð  að  spinna  Mér  þykir  næsta  indæl  vinna; 
Eg  enga  iðn  kann  finna,  Sem  öllu  betur  skemtir  mér. 
Eg  sit  í  hægu  sæti  Og  sveifla  rokk  með  kvikum  fæti, 
Eg  iða  öll  af  kæti,  Er  ullarlopinn  teygjast  fer,  Og 
kvæða  kver  Á  skauti  skikkju  minnar  Æ  opið  er,  Því 
verð  eg  þrátt  að  sinna,  Rokkurinn  meðan  suðar  sér  — 
Rokkurinn  suðar  sér.  Jón  Thóroddsen. 


208.  Eggert  ólafsson. 

Lag  eftir  Helga  Helgason.   (Sv.) 

1.  Þrútið  var  loft  og  þungur  sjór,  Þokudrungað 
vor.  Það  var  hann  Eggert  Ólafsson,  Hann  ýtti  frá 
kaldri   Skor. 

2.  Gamall  þulur  hjá  græði  sat,  Geigur  var  svip  hans 
í,  Hann  mælti  við  Eggert  Ólaf  sson :  Mér  ógna  þau 
vindaský. 

3.  Eg  sigli  ei  skýin,  eg  sigli  sjó,  Svaraði  kappinn  og 
hló,  Eg  trúi  á  guð  en  grýlur  ei,  Og  gleð  mig  við  reið- 
an  sjó. 

4.  Gamall  þulur  frá  græði  hvarf,  Gegndi  með  þungri 
lund :  Þú  siglir  ei  þennan  sjó  í  dag,  Þú  siglir  á  guðs 
þíns    fund. 

5.  Það  var  hann  Eggert  Ólafsson,  Hann  ýtti  frá 
kaldri  Skor,  Vindur  upp  segl  og  sjálfur  við  stjórn 
Settist  með  formanns  þor. 

6.  Knúðu  rastir  knerrir  tveir,  Komið  var  rok  um 
svið ;  Síðasti  fugl  úr  fjarri  Skor  Flögarði'  á  vinstri 
hlið. 

7.  Á  búlkanum  situr  brúðir  ung,  Bleik  var  hin  göfga 
kinn :  Ó,  guð,  sú  báran  er  brött  og  há,  Hún  brotnar  í 
himininn  inn ! 

8.  Hækkið  þið  seglin !  hetjan  kvað,  En  Helja  skjót- 
ari  varð  :  Boðinn  skall  yfir  báru-mar,  —  í  búlkann  var 
komið   skarð. 

9.  Það  var  hann  Eggert  Ólafsson,  Frá  unnarjónum 
hann  stökk,  Og  niður  í  bráðan  Breiðafjörð  í  brúðar- 
örmum  sökk. 

10.  Það  var  hann  Eggert  Ólafsson  —  ísalands  vætt- 
ur  kvað  —  Aldregi  græt  eg  annan  meir  En  afreks- 
mennið  það. 

11.  Ef  þrútið  er  loft  og  þungur  sjór  Og  þoku- 
drungað  vor,  Heyrirðu  enn  þá  harmaljóð,  sem  hljóma 
frá  kaldri   skor.  Matth.  Joch., 

209.  Skarphéðinn  í  brennunni. 

Lag  eftir   Helga   Helgason. 
1.    Buldi    við    brestur,    Brotnaði    þekjan,    Reið    niður 
rjáfur    Og    rammir    ásar.    Skall    yfir    eldhafið    ólgandi, 

logandi,  Eldvargar  runnu  fram  hvæsandi,  sogandi, 
Reykurinn  glóðþrunginn  gaus  upp  úr  kafinu,  Gafl- 
hlaðið  eitt  stóð  sem  klettur  úr  hafinu.  Nár  var  þá  Njáll 
Og  nár  var  Bergþóra,  Burtu  var  Kári,  Brunninn  Grím- 
ur,  Höggvinn  Helgi,  Héðinn  stóð  einn  Teptur  við  gafl- 
hlað   Og  glotti  við  tönn. 

2.  Gulrauðar  glóðir  Glampa  og  braka,  Blóðroðin  birta 
Blaktir  um  garpinn ;  Skín  hún  á  andlitið  skarpf  ölt  og 
tannirnar,  Skiftandi  blæ,  meðan  eldslogahrannirnar 
Flétta  úr  eldtungum  umgjörðir  titrandi  Utan  um  hetj- 
una,  bjartar  og  glitrandi.  Hélt  hann  á  rammri  Rimmu- 
gígi :  Hvað  er  nú,  öx  mín,  Hitnar  þér  nokkuð  ?  Þú 
skyldir  þeygi  Svo  þurmynt  vera  Væri  í  annað  en  eld 
að  bíta. 

3.  Gunnspár  þá  glóði  Geisli  á  blaði,  Stirndi  á  stál 
Og  stæltar  eggjar.  Skarphéðinn  glotti  við  skínanda 
stálinu :  Skil  eg  þig,  öx  mín,  ber  kveðju  úr  bálinu. 
Hefndþrungna  bengýgi  hóf  hann  og  lét  'ana  Hverfa  í 
gaflhlaðið  langt  upp  á  fetana.  Leit  hann  á  eldbranda 
Aðfallandi.  Hvað  var  í  huga  Höskuldsbana  ?  Kominn 
bónleiður  Til  búðar  hinstu,  Eldibrand  tók  sér  í  axar 
stað. 

4.  Aleinn  örlögum  Ofurseldur  Horfðist  í  augu  Við 
eld  og  dauða.  Færðust  að  logarnir  brestandi,  brakandi, 
Báldrekar  skriðu  fram,  eldhausa  skakandi,  Lögðust  að 
fótum  hans,  fæturna  sleikjandi  Flakandi  tungum,  og 
glóðmökkum    hreykjandi. 

5  Hnikluðust  vöðvar  Á  herðum  þreknum,  Efldum  er 
armi  Upp  hann  lyfti,   Losaði  kyrtil  Frá  loðnu  brjósti, 

Brendi  sér  helrún :  Inn  helga  kross.  Beit  svo  á  kamp- 
inn  og  krosslagði  armana,  Karlmenskuró  sló  um  ennið 
og  hvarmana.  Ljómandi  kring  um  hann  logarnir  kvik- 
uðu,    Ljósgeislar    fagnandi    á    honum    blikuðu. 

6.  Dimt  er  í  skála,  Dökkir  mekkir  Hefjast  úr  ösku 
Og  hrundum  rústum.  Inni  við  gaflhlað  í  ösku  stendur 
Héðinn  örendur  Með  opnum  sjónum.  Heyrst  ei  hafði 
hósti  né  stunur.  Hannes  Hafstein. 


210.  Ólafur  reið  með  björgum  fram. 

íslenskt  þjóðlag.   (Sv.  &  Hhl.) 
i.  Ólafur  reið  með  björgum  fram,  Villir  hann,  stillir 
hann,   Hitti'  hann   fyrir   sér  álfarann,   Þar  rauður   log- 
inn    brann.    Blíðan    lagði    byrinn    undan    björgunum   — 
Blíðan  lagði  byrinn  undan  björgunum  fram. 

2.  Þar  kom  út  ein  álfamær,   Sú  var  ekki  Kristi  kær. 

3.  Þar  kom  út  ein  önnur,  Hélt  á  silfurkönnu. 

4.  Þar  kom  út  hin  þriðja  Með  gullband  um  sig  miðja. 

5.  Þar  kom  út  hin  fjórða,  Hún  tók  svo  til  orða : 

6.  „Velkominn,  Ólafur  Liljurós!   Gakk  í  björg  og  bú 
með   oss." 

7.  „Ekki  vil  eg  með  álfum  búa,  Heldur  vil  eg  á  Krist 
minn  trúa." 

8.  „Þótt  þú  gjörir  með  álfum  búa,   Samt  mátt  þú  á 
Krist  þinn  trúa." 

9.  „Bíddu  mín  um  eina  stund,  Meðan  eg  geng  í  græn- 
an   lund." 

10.  Hún  gekk  sig  til  arkar,  Tók  upp  saxið  snarpa. 

ii.  „Ekki  muntu  svo  héðan  fara,  Að  þú  gjörir  mér 
kossinn   spara." 

12.  Ólafur  laut  um  söðulboga,  Kysti  frú  með  hálf- 
um  huga. 

13.  Saxinu'   hún    stakk   í   síðu,    Ólafi   nokkuð   svíður. 

14.  Ólafur  leit  sitt  hjartablóð  Líða  niður  við  hests- 
ins  hóf. 

15.  Ólafur  keyrir  hest  með  spora  Heim  til  sinnar 
móður   dyra. 

16.  Klappar  á  dyr  með  lófa  sín :  „Ljúktu'  upp  kæra 
móðir   mín." 

17.  „Því  ertu  fölur,  og  því  ertu  fár,  Eins  og  sá,  sem 
með  álfum  gár?" 

18.  „Móðir!  ljáðu  mér  mjúka  sæng,  Systir !  bittu  mér 
síðuband." 

19.  Móðir  gaf  honum  mjúka  sæng,  Systir  batt  hon- 
um  síðuband. 

20.  Ei  leið  nema  stundir  þrjár,  Ólafur  var  sem  bleik- 
ur  nár. 

21.  Ei  leið  nema  lítil  stund,  Ólafur  ungi  gaf  upp  önd. 

22.  Vendi'  eg  mínu  kvæði'  í  kross,  Villir  hann,  stillir 
hann,  Sánkti  Máría  sé  með  oss,  Þar  rauður  loginn 
brann.  Blíðan  lagði  byrinn  undan  björgunum,  Blíðan 
lagði  byrinn  undan  björgunum  fram.  Þjóðvísa. 

211.  Látum  af  hárri  heiðarbrún. 

Með  sínu  lagi.    (J.  H.  8.) 
1.   Látum   af   hárri   heiðarbrún   Ljóshraða   svífa   sjón, 
Sviptigið  yfir   frón. 

2.  Blessaða  land  á  brjóstum  þér   Þiggjum  vér  þrótt 
og  líf,  Þægindi  skjól  og  hlíf. 

3.  Hvað   er   svo    frítt   sem    faldur   þinn   Heiðskærum 
himni  mót  Hlæjandi  jökulsnót! 

4.  Drjúpi  þér  náð  af  himinhæð,  Glitblóma  gullin  tár 
Gráti   þér    friðsælt   ár !  Matth*  Joch. 


212.  Borðsálmur. 

Lag:   Mowitz  skulde  bli'   Student. 

Forsöngvarinn : 

1.  Það  er  svo  margt,  ef  að  er  gáð,  sem  um  er  þörf 
að  ræða.  —  Eg  held  það  væri  heillaráð,  að  hætta  nú  a& 
snæða. 

Fólkið : 
Heyrið   þið   snáða !   Hvað   er   nú  til   ráða  ?   Það   mun 
best  að  bíða  og  hlýða. 

Forsöngvarinn : 

2.  Á  einum  stað  býr  þrifin  þjóð,  Með  þvegið  hár  og 
skjanna,  Við  húsbændurna  holl  og  góð,  Sem  hundrað 
dæmi    sanna. 

Fólkið : 
Hvað   er   að   tarna?   Hvað   sagðirðu  þarna?   Mættum 
við  fá  meira  að  heyra? 

Forsöngvarinn : 

3.  Mér  hefir  verið  sagt  í  svip,  Að  sig  hún  taki'  a5 
ygla,  Og  ætli  nú  að  eignast  skip,  Þó  enginn  kunni'  a5 
sigla. 

Fólkið : 
Við  litlu  má  gera;  Látum  svona  vera:  Þeir  ýtast  þá 
með  árum  á  bárum. 

Forsöngvarinn : 

4.  Nú  eru  líka  níu  menn,  sem  nóttina'  eiga'  að  stytta, 
Þó  varla  nokkur  viti  enn,  Hve  vænlegt  ráð  þeir  hitta. 

Fólkið: 
Segðu'  ekki  lengur :  Seinna  veit  hvað  gengur.  Mætt- 
nm  við  fá  meira  að  heyra ! 

Forsöngvarinn : 

5.  Á  einum  stað  býr  einnig  fólk,  Sem  alt  af  vantar 
l>rýni;  Það  lifir  þar  á  mysu'  og  mjólk,  En  mest  á 
b>rennivíni. 

Fólkið : 
Æ,  hvaða  skrambi !  Atl'  þeir  standi'  á  þambi?  Mætt» 
um  við  f á  meira  að  heyra ! 

Forsöngvarinn : 

6.  Þar  hefir  verið  sofið  sætt,  En  sungið  nokkru  mið- 
nr;   Og  ullin   fremur   illa  tætt,   En  allra  besta  fiður. 

Fólkið  : 
Atl'   það   sé  undur,   Þótt  á  þá  renni  blundur !   Mætt- 
nm  við  f  á  meira  að  heyra ! 

Forsöngvarinn : 

7.  Þar  eru  blessuð  börnin  frönsk,  Með  borðalagða 
húfu,  Og  yfirvöldin  illa  dönsk  Á  annari  hverri  þúfu. 

Fólkið  : 
Hættu  nú  herra !   Hér  mun  koma  verra,   Sem  þér  er 
betra'  að  þegja'  um  en  segja'  um. 

Jónas  Hallgrímsson. 


XX,  Ýms  kvæði. 


213.  Sjómannasöngur. 

Lag  eftir  Nordraak.   (J.  H.,  7) 

1.  Heyrið  morgunsöng  á  sænum,  Sjáið  bruna  fley 
TJndan  hægum  byrjarblænum  Burt  frá  strönd  og  ey; 
Sólin  skreytir  skipa  raðir,  Skín  hver  þanin  voð,  Söng- 
ljóð  kveða  sjómenn  glaðir  Snjalt  á  hverri  gnoð : 

2.  Þú,  sem  fósturfoldu  vefur  Fast  að  þínum  barm, 
Svala  landið  sveipað  hefir  Silfurbjörtum  arm,  Ægir 
blái !  Snælands  sonum  Sýndu  f  rægðar  mynd,  Heill  þér, 
hregstu'   ei   vorum   vonum,   Vertu'   oss   bjargarlind. 

3.  Syngjum  glaðir,  víli  vörpum  Votan  út  í  sæ,  Herð- 
ist  sjómenn  huga  snörpum  Hlés  við  kaldan  blæ.  Feður 
lands  á  sætrjám  svámu  Sína  lengstu  tíð ;  Andinn  þeirra', 
er  ísland  námu,   Okkar  hvetji  lýð. 

4.  Gegnum  hafnið  hranna  blárra  Hrópað  tíðum  var : 
Fetið,  niðjar!  feðra  hárra  Feril  út  á  mar.  Æðrulaus 
með  hörðum  höndum,  hrausta  sævar  þjóð!  Sigldu  hart, 
svo  hrikti'  í  böndum  Hafs  um  regin  slóð. 

5.  Haf    að    sækja    víðar,    víðar    Vantað    hefir    dug; 

Morgunandinn  okkar  tíðar  Örvar  framtakshug.  Út  á 
haf  í  alvalds  nafni,  Ei  er  hugur~veill;  Guð  í  hjarta, 
Guð  í  stafni  Gefur  fararheill. 

6.  Þeirra,  sem  að  kólgu  kanna,  Knýja  segl  og  árr 
Margur  lágt  und  haugi  hranna  Heimtir  sinna  tár. 
Mörgum  hraustum  drekti  dröfnin,  Djúpið  á  sinn  val; 
Gleymdust  þeir?  nei,  guð  á  nöfnin,  Grand  ei  hræðast 
skal. 

Undan  stöfnum  Græðir  gránar,  Gnauða  bylgjur  hansr 
Fríð  við  sjónhring  fannkrýnd  blánar  Fjallströnd  móð- 
urlands ;  Þá  er  eins  og  ísland  bendi  Yfir  vík  og  fjörð: 
Sjómannslíf   í   herrans   hendi   Helgast   fósturjörð. 

Stgr.  Thorst. 

214.  Formannsvísur. 

Lag  eftir  Kristján  Kristjánsson. 

1.  Hafaldan  háa !  Hvað  viltu  mér?  Berðu  bátinn  smáa 
Á  brjósti  þér,  Meðan  út  á  máa-  Miðið  eg  fer. 

2.  Svalt  er  enn  á  seltu,  Sjómenn  vanir  róa,  Köld  er 
undiralda,  Árum  skellur  bára;  Dylur  dimmu  éli  Dags- 
brún  jökulkrúna;  Svæfill  sinnir  ljúfum  Svanna  heima' 
í  ranni.  Jónas  Hallgrímsson. 

215.  úr  landsýn. 

Lag:   Eg  berst  á  fáki   fráum. 
1.    Sem   örskot   fley  vort   flýgur   Flóðs   um  völl;   Við 
sjónhring  særinn  stígur,  Síga  fjöll;  Með  segla'  og  gufu- 
gang    Borðjór    veður,    Brimhrönn    treður    Út    á    regin- 
rasta  vang. 

2.  Ó,  svali  sævar  andinn,  Sæll  kom  þú;  Þinn  blærinn 
salti  blandinn  Berst  oss  nú;  Þitt  drifið  döggu  líkt  Vér 
á   kinnum   Vorum    finnum   Hjúfra   svalt   og   heilsuríkt. 

3.  í  voðir  vindar  smella,  Vænkar  för,  Og  hrannir 
froðufella  Fast  við  knör;  Þar  hverfa  jökulhvel  Undir 
háa  Bylgju  bláa,  Foldin  kæra,  farðu  vel ! 

4.  Lif  heil  á  bak  við  brimin  Byrgð  í  sjá;  Nú  að  eins 
haf  og  himin  Horfum  á;  Vér  berumst  fjær  og  fjær; 
Jörmunþungum  Bylgjubungum  Veltir  úthafs  víður  sær. 

Stgr.  Thorst. 


216.  Sjóferð. 

Lag  eftir  O.  Lindblad.    (Sv.) 

1.  Halló,  halló,  halló !  Nú  ýtum  frá  sandi  Og  siglum 
írá  landi,   Halló,   halló !   Á  bylgjandi   bárum   Nú  beitið 

ei  árum,  En  seglin  þið  greiðið,  Því  gott  e'.r  nú  leiðið,  Og 
látum  nú  klofinn  hinn  löðrandi  sjó,  Því  leiðið  er  in- 
dælt,  halló,  —  Halló,  halló,  halló! 

2.  Og  f  ram,  áf  ram,  áf  ram !  Já,  f  ram  skulum  leita 
Og  fast  skulum  beita,  Fram,  f ram,  áfram !  Já,  stefnum 
mót  straumi  í  stormanna  flaumi.  Þótt  sjórinn  sé  stinn- 
ur,  Þá  samt  um  það  vinnur  Þó  mannsaflið  sigur  á 
löðrandi  lá,  Og  leiðið  því  notum  þá!  Fram,  fram, 
f  ram,  f  ram,  áf  ram  ! 

3.  Framhjá,  framhjá,  framhjá!  Oss  ber  upp  á  tang- 
ann,  Þið  beitið  of  strangan  —  Framhjá,  framhjá!  Vér 
skulum  ei  stranda,  Vér  stýrurh  úr  vanda!  Nei,  framhjá 
vér  höldum  Á  freyðandi  öldumf  Vér  erum  ei  slopnir  úr 

hættunni  hér,  Því  hinumegin  er  sker.  —  Framhjá,  fram- 
hjá,  framhjá! 

.  4.  Fram  þá,  fram  þá,  fram  þá!  Það  skeður  svo  tíð- 
um  Að  skipbrot  vér  líðum  —  ójá,  ójá!  En  ef  vér  ei 
förumst,  Þá  aftur  vér  vörumst,  Að  hendi'  oss  þann 
vanda.  —  En  hver  mun  ei  stranda  Þó  eitt  sinn  á  mann- 
lífsins  ólgandi  sjó?  En  eins  verum  glaðir  þó  —  Halló^ 
halló,  halló!  Jón  Ölafsson. 

217.  Á  sjó. 

Lag  eftir  E.  du  Puy.  (Dh.) 

1.  Við  flýtum  nú  för.  Og  báturinn  þungur  Um  þara 
og  klungur  Fram  þýtur  sem  ör;  Á  rjúkandi  öldu  í  of- 
viðri  köldu,  Við  ýtum  úr  vör. 

2.  Og  holskeflan  há  Á  stafni  sig  brýtur,  Og  storm- 
urinn  þýtur,  En  ströndinni  frá  Nú  berumst  við  fjör- 
ugt   Og   fljótum  svo  örugt  Um   freyðandi   sjá. 

Páll   Jónsson. 

218.  Um  sumardag. 

Lag  eftir  Abt. 

1.  Um  sumardag,  er  sólin  skín  Og  suðar  vorkátt 
fossa-val,  Og  lóan  syngur  ljóðin  sín  Um  líf  og  yndi 
: , :    í   grænum   dal,    : , :   —    :  b :    Þá   er   svo   gaman,   um 

græna  hjalla,  Að  ganga  saman,  um  margt  að  spjalla, 
Að  ganga'  um  fjalla-  glæstan  -sal  Fyr'  góða  vini  — 
sprund  og  hal.    : , : 

2.  Um  aftanstund,  er  áldan  blá  Við  unnir  frammi 
kyssir  strönd,  Og  festing  drottins  himin-há  Sér  hvolf- 

ir  yfir  sæ  og  lönd,  —  Þá  er  svo  gaman,  með  grænurm 
runnum,  "  A6  ganga  saman,  hjá  björtum  unnum,  Og 
mæna  nið'rí  marar-sal  Fyr'  mæta  vini  —  sprund  og  hal.. 
3.  Og  þegar  sólin  sigin  er  Og  sefur  bjarti  dagurinn 
Og  aftanljóminn  leikur  sér  Um  lög  og  fold  og  himin- 
inn,  —  Þá  er  svo  gaman  —  það  veit  mín  vissa  —  Að 
vera  saman  —  og  faðma'  og  kyssa,  Og  horfa'  á  stirnd- 
an  himin-sal  Fyr'  hjartans  vini  —  sprund  og  hal. 

B.  Þ.  GröndaL 

219.  Ferðavísur. 

Lag  eftir  Fr.  Schubert.    (Sv.) 

1.  Um  fjöll  og  dali  fríða,  Á  fjörugri  sumartíð,  Er 
Ijúft  sem  lengst  að  ríða,  Þá  lánast  veðrin  blíð.  Ó,  ferða- 
lífið  frjálsa,  Hve  fagnar  hjartað  þá,  Er  gyllir  hnjúka' 
og  hálsa  In  hýra  sólar  brá. 

2.  Þá  ljósglöð  syngur  lóa  Sín  ljóð  í  morgunblæ,  Er 
tíð  að  taka  jóa  Við  tjaldstað  eða  bæ,  Og  ríða'  á  röku 
landi,  Þar  rýkur  döggin  skær,  Við  eygló  alskínandi  Þá 
öll  náttúran  hlær. 

3.  Hve  svipstór  sjón  af  fjöllum,  Und  sumarhimni 
blá,  Hve  vinalegt  á  völlum,  Þar  vötn  mót  sólu  gljá, 
Þar  líður  leið  um  vengi  í  ljúfum  kyrðar  draum,  Um 
skóg  og  algræn  engi,  Við  árnið,  fuglaglaum. 

4.  Eg  sé  þig,  f  uglinn  f  leygi !  Við  f  lughátt  ský  þig  ber, 
Og  senn  eg  sé  þig  eigi,  En  sál  mín  fylgir  þér.  Ó,  fjar- 
lægð  fagra'  og  víða,  Nú  fyrst  eg  órór  verð.  Hví  skal 
eg  búinn  bíða?   Senn  byrja'   eg  mína   ferð. 

Stgr.  Thorst* 

220.  Ferðavísur. 

Lag:  Um  skóg  og  háar  heiðar.   (J.  H.,  5.) 

1.  Nú  yfir  heiði  háa,  Um  hraun  og  móa  gráa  Við 
Játum  skella  á  skeið,  Og  kærum  okkur  eigi,  Þótt  ein- 
hver  karlinn  segi :  „Og  það  er  þrælareið !"  Halló, 
halló,   halló,  halló !  Já,  látum   skella  á  skeið. 

2.  Það  batnar,  batnar  leiðin,  Og  bráðum  þrýtur  heið- 
in,  Þá  hvíla  verðum  vér.  Sjá,  skjól  og  hestahagi,  Er 
hér  í  þessu  dragi,  Af  baki  hlaupum  hér.  Halló,  halló, 
halló,    halló !    Hér   hvíla   verðum   vér ! 

Páll  Jónsson. 


221.  Á  ferð. 

Lag  eftir  Bellmann.   (Dh.) 

Birtir  yfir  breiðum  Bröttum  austurheiðum,  Lýsir 
ljómandi  dagur,  Leyftrar  árroði  fagur.  —  Sjá  úr  hafi 
róðull  rís.  Blánar  klakabreiða,  Bjart  er  loftið  heiða, 
Speglast  fannhvít  fjöll  í  fáguðum  ís.  Gaman,  gaman ! 
Heyrum  hóf  aglam !  Hart  um  ísa  þeytum  jóum  fram; 
Brestur  og  brakar  grund.  Nú  er  glatt  á  góðri  stund,  Því 
góðra  vina  sækjum  fund.  Styttist,  styttist  leið !  —  Hér 
staðar  nema  eigum,  Hýrum  vinum  hjá,  Með  hlæjandi 
brá.  Grípum  glas  í  hönd  Og  glaðir  sopann  teigum,  Köll- 
um  allir :  húrra,  húrra,  húrra,  Húrra,  húrra ! 

Páll  Jónsson. 

222.  Sprettur. 

Lag :  Sem  örskot  fley  vort  flýgur.  (Sv.) 
i.  Eg  berst  á  fáki  fráum  Fram  um  veg,  Mót  fjalla- 
hlíðum   háum   Hleypi   eg,   Og  golan  kyssir  kinn,   Og  á 
harða,   harða   spretti   Hendist  áfram  klárinn  minn. 

2.  Það  er  sem  fjöllin  fljúgi  Móti  mér,  Sem  kólfur 
loftið  kljúfi  Klárinn  fer,  Og  lund  mín  er  svo  létt, 
Eins  og  gæti'  eg  gjörvalt  lífið  Geisað  fram  í  einum 
sprett. 

3.  Hve  fjör  í  æðar  færist  Fáknum  með !  Hve  hjartað 
léttar  hrærist !  Hlær  við  geð,  Að  finna  fjörtök  stinn. 
Þú  ert  mesti  gæðagammur,   Góði  Léttir,  klárinn  minn ! 

4.  Hve  hátt  'ann  lyftir  hnakka,  Hvessir  brá,  Og 
hringar  hreykinn  makka,  Horfið  á !  Sko,  faxið  f lax- 
ast  til,  Grundin  undir  syngur  söngva  Slétt  við  Léttis 
hófaspil. 

5.  En  læg  nú  sprettinn,  Léttir,  Líttu  á,  Við  eigum 
hrekku  eftir,  Hún  er  há.  Nú  æjum  við  fyrst  ögn,  Áð- 
nr  söng  og  hófahljóði  Förum  rjúfa   fjallaþögn. 

H.  Hafstein. 

223.  Skógarsjónin. 

Þýskt  þjóðlag.  (J.  H.,  4). 
1.  Á  vordagsmorgni  gekk  eg  göng  í  lundi,  Þar  geisl- 
um  sólin  þvers  um  limar  skaut,  Með  rósum  höfðu  fugl- 
ar  brugðið  blundi,  Blómdaggar  úði  rauk  um  hæð  og 
laut,  Á  milli  laufgra  lima,  sem  ei  hrærðust  Eg  leit  hið 
fagra,  silfurskygða  haf,  Þar  ótal  skip  með  blikhvít  segl 
-ei  bærðust,  Því  byrinn  vært  í  dúnalogni  svaf. 

2.  í  skógar  djúp  hinn  svási  fuglasöngur  Á  svalrí 
skuggaleið  mig  áfram  dró,  Uns  loks  úr  húmi  laukst 
upp  vegur  þröngur  Að  ljósri  dæld,  er  sólbjört  við  mér 
hló.  Þar  kom  eg  til  að  kanna  prýði  nýja,  Því  kringlótt 
tjórn  með  skógarbrekku  lá,  Þar  bjarktré  græn  og  heið- 
ishvolf  án  skýja  Á  höfði  spegluð  stóðu'  í  kristals  gljá. 

Stgr.    Thorst. 


224.  Fram  til  f  jalla. 

Lag :  Gamli  Nói. 

1.  Fram  til  fjalla,  Fagran  heyrði'  eg  óð,  Sætum  salir 
Huldu  Samkveð  rómi  guldu,  Á  heiði  lengi  Hlustandi 
eg   stóð. 

2.  Hjarðmey  leit  eg,  Hún  mig  ekki  sá,  Með  laginn 
lokk  und  húfu  Lék  í  vindi  skúfur,  Hvíta  fætur,  Hélt 
á  víðitág. 

3.  Söng  hin  unga,  Sat  á  kletta  brún :  Nú  er  sumar  í 
sveitum,  Snjór  er  horfinn  af  leitum,  Grösin  glóa,  Um 
grundir,   haga'  og  tún. 

4.  Fagurt  roðar  Fyrir  morgunsól,  Birtir  um  bláa 
hnjúka,  í  bygðum  tekur  að  rjúka,  Dagur  fagur  Um  dali 
skín  og  hól. 

5.  Söngi  fugla  Sætum  vökt  eg  fer,  Eins  og  endur- 
borin  Út  um  dal  á  vorin,  Vin  að  finna  Vænt  um  þyk- 
ir  mér. 

6.  Senn  af  tindi  Sól  um  dalinn  skín,  Nú  er  sumar  í 
sveitum,  Sumar  í  brjóstum  heitum.  Komdu  kæri,  Kalla 
eg  til  þín.  Stgr.   Thorst. 

225.  Skógarhvíldin. 

Lag  eftir  Helga  Helgason. 
i.    Nú   vakna   eg  alhress   í   ilmandi   lund,    Sem   ómar 
af  söngfugla  kliði,  Hér  fékk  eg  að  sofna  þeim  blíðasta 
blund,  Við  blæinn,  sem  þaut  upp  í  viði. 

2.  Þar  undir  mér  breiddist  hin  iðgræna  jörð,  En  yfir 
guðs  blásalur  heiði,  Og  hádegissólin  mér  halda  nam 
vörð,   Er  hvíldi'  eg  und  skyggjandi  meiði. 

3.  Svo  fjær  var  mér  heimur  með  sorgum  og  synd, 
Er  svaf  eg  á  forsælu  beði,  Mig  hræddust  ei  fuglar  né 
fagureyg  hind,   í   friðarins   sakleysi'   og  gleði. 

4.  Upp  glaður  nú  rís  eg  af  grösugum  blett,  Og  geng 
meðan  endist  mér  dagur,  Minn  hugur  er  kátur  og  hjart- 
að   er  létt,   Og  heimurinn  víður   og   fagur. 

Stcpr.    Thorst. 

226.  Skógvísa. 

(Úr  þýsku.) 

Lag    eftir    Mendelssohn.    (J.    H.,    5.) 

Ó,  dalur,  hlíð  og  hólar,  Þér  hvelfdu  skógargöng,  Þar 

hrifinn  einn   eg  undi   Svo  oft  um   dægur  löng.   í   fjar- 

lægð    hlymur    harkið    Af    heimslífsins    ólgusjó;    Ó,    skýl 

með    skjólsarm   grænum   Mér   skógar   heilög  ró. 

Stgr.    Thorst. 

227.  Fjólan. 

Lag  eftir   Magnús   Einarsson. 
Heiðbláa  fjólan  mín  fríða,  Fegurð  þín  gleymist  mér 
seint;    Hjartkæra  blómið   mitt  blíða,   Bros   þitt   er   sak- 
laust  og  hreint.  Páll  Jónsson. 

228.  Skógargildi. 

Þjóðlag.  (J.  H.,  IV.) 
í  glitfögrum,  laufgrænum  lundi,  í  leiðslu  og  sæl- 
asta  draum,  Eg  hjartglaður,  hugfanginn  undi  Við 
hornanna  f  reyðandi  straum ;  En  vínið  í  glösunum  glóði, 
og  gleðin  hún  brosti  við  hrein,  Með  fögru  eg  dansaði 
fljóði,  Og  fuglarnir  kvökuðu'  á  grein.  En  indælust  eik- 
in  í  runni,  Sem  öllum  var  hugþekk  og  kær,  Var  hún, 
sem  að  heitast  eg  unni,  In  hugljúfa  rósfagra  mær.  Og 
glasið  þá  greipti  eg  mundu,  —  þá  glaðasta  lifði  eg  stund 
—  Svo  ör  og  svo  léttur  í  lundu,  Eg  lifa  bað  veigar  og 
sprund.  —  Og  lifi  því  veigar  og  lifi  því  sprund,  Og 
lifi  því   veigar   og  lifi   því   sprund. 

Jón    Ólafsson. 

229.  Kveðja  veiðimannsins. 

(Úr  þýsku.) 
Lag  eftir  Mendelssohn.    (Organt.  II.) 
Dýrðarfagri     dalur    vænn     Þar     sem     skógur     þéttur 
skyggir   Þakta  greinum  hvelfing  byggir   Svo  þar  verð- 
ur   salur   grænn.    : , :    Dalur   vænn    : , :    Far   vel   dýrðar 
dalur  vænn.  Stgr.  Thorst.  þýddi. 

230.  Sláttuvísur. 

Lag  eftir  B.  E.  Philippe.    (Sv.) 
1.  Upp,  upp  með   sólu,  Árfuglar  gólu,   Óttan  er  fög- 
ur  og  döggfall  á  grund;   Orfin  með  ljáum,   Óspart  að 
sláum,  Út  berum  glaðir  á  morgunsins  stund. 

2.  Slegið  í  múgum  Deyðist  nú  drjúgum  Döggvaða 
grasið  á  túnvallar  slóð ;  Ljáþytir  hvína,  Höggin  ei 
dvína;    Heyrist   í   morgunkyrð    brýnslunnar   hljóð. 

3.  Koma  þar  kvendi,  Hafandi'  í  hendi  Hrífur  og 
skipast  á  slægjunnar  rein ;  Röskleik  skal  þekkja,  Raka 
og  flekkja,  Reynast  ei  fljóðanna  handatök  sein. 

4.  Indælt  þá  veður  Verkmögu  gleður,  Verður  hver 
hlaðan  af  grænheyi  full ;  Heilnæm  er  vinna,  Hýrna  blóm 
kinna;    Heyanna  tíminn   er   árstíða  gull. 

5.  Andar  nú  hægan,  Ilm  leggur  þægan  Alvotu,  ný- 
slegnu  grasinu  frá;  Sól  ýtir  degi  Sínum  frá  vegi,  Sér 
hún  og  horfir  vor  morgunverk  á.  Stgr.  Thorst. 

231.  Úti. 

Lag  eftir  Mozart.    (J.  H.,  4.) 
Nú   tjaldar    foldin    fríða    Sinn    fagra   blóma   sal.    Nú 
skal   eg  léttur  líða   Um   lífsins   táradal;    Mér   finst   oss 
auðnan   fái    Þar    fagra   rósabraut,    Þótt   allir   aðrir   sjái 
Þar  að  eins  böl  og  þraut.  Þorsteinn  Erlingsson. 

232.  Vögguvísur. 

Lag  eftir  Gunnstein  Eyjólfsson.    (Eimr.  IV.  ár.) 

1.  Blunda  þú,  blunda,  Barnið  mittl  góða  nótt !  Milli 
guðs  munda  Milt  er  og  blítt  og  rótt.  Alt  er  svo  hægt 
og  hljótt.   Blunda  þú,  blunda. 

2.  „Við  skulum  vaka,  Vært  meðan  sefur  þú;  Svo 
mun  ei  saka",  Segja  guðs  englar  nú.  „Sofnaðu'  í  sælli 
trú;  Við  skulum  vaka.u 

3.  Senn  kemur  sólin,  Sætlega  dreymi  þig!  Jesús  og 
jólin  Jafnan  um  sveimi  þig!  Guð  faðir  geymi  þig! 
Senn  kemur   sólin.  Valdemar  Briem. 

233.  Bernsku  minning. 

Lag  eftir  A.  P.  Berggren.   (J.  H.,  V.) 

1.  Eg  man  þá  tíð,  í  minni'  hún  æ  mér  er,  Þá  ársól 
lífsins  brann  mér  heit  á  vanga,  Og  vorblóm  ungu'. 
vakti'  í  brjósti  mér,  Sem  velkja  náði'  ei  hretið  enn 
hið  stranga. 

2.  í  sakleysinu  sæll  eg  lifði  þá,  Líkt  svásri  morgun- 
gælu'  í  dalnum  lágum,  Og  hrein  var  gleðin,  ljós  sem 
himins  há  Og  harmar  léttir  eins  og  dögg  á  stráum. 

3.  Mér  virtist  gleðin  vera'  á  hverjum  stað  Og  ver- 
öld  hlæja,  borin  engla  mundum,  í  blænum  milda'  í 
bunulæk  er  kvað,  Eg  barnsrödd  þekti'  og  leiki  saman 
bundum. 

4.  En  brátt  þú,  vorið  fagra,  flýðir  braut  Og  framar 
aldrei  vermir  hjartans  inni !  Á  hverju  vori'  í  lundi  lifn- 
ar  skraut,  En  lífsins  blóm  ei  nema  einu  sinni. 

Stgr.  Thorst.  þýddi. 

234.  Þrjár  þjóðvísur. 

(Úr  þýsku). 

I. 
Lag  eftir  Mendelsohn.  (Organt.  II.) 
1.  Flý  með  mér  héðan  hjartans  mey!  Og  hvíl  þig  rótt 
að  brjósti  mér ;   :,:  Hjá  mér  þú  farsæl  fá  munt  alt  Sem 
f  öðurhús  má  veita  þér.   : , : 

2.  Ó,  fylg  mér  héðan,  hér  eg  dey  Og  hrygg  og  ein  þú 
saknar  víst;  :,:  Angruð  þú  sér  á  óðalsgarð,  Að  alt  er 
breytt  og  f  rá  þér  snýst.    : , : 

II. 
i.  Um  vornótt  féll  hrím  og  héla  þung  Svo  helkalt  á 
blómin  veik  og  ung,  Og  hart  var  fros,tið,  þau  bliknuðu' 
og  hnigu. 

2.  Einn  sveinn  unni  mey  svo  heitt  og  hreint  Að  heim- 
an  þau  flýðu  bæði  leynt  Það  vissi'  ei  faðiir  —  ei  faðir 
né  móðir. 

3.  Þau  undu'  ei  hér  og  þau  undu'  ei  þar,  Og  aldrei 
lukkan  þeim  hagstæð  var,  Og  beiskt  var  lífið,  þau  blikn- 
uðu'  og  dóu. 

III. 

1.  Á  gröf  þeirra'  er  meiður  og  greinarnar  skyggja,  Og 
gott  er  þar  fugíunum  hreiður  að  byggja.  :,:  Þar  situr 
oft  elskandi  smámey  hjá  vin  Um  sólárlag  undir  græn- 
um  hlyn   : , : 

2.  Þar  kveinar  í  trjálimi  kvöldgolan  tíðum,  Þá  kvaka 
við  f  uglar  með  rómi  blíðum,  : , :  Og  viðkvæmum  elsk- 
endum  vöknar  um  brár,  Ei  vita  þau  samt  hvaðan  koma 
þau  tár  : , :  Stgr.  Thorst.  þýddi. 

235.  Æskan. 

Lag  eftir  H.  O.  C.  Zinck.   (J.  H.,  6.) 
Hve  glöð  er  vor  æska,  hve  létt  er  vor  lund,  Er  lífs- 
stríð  ei  huga  vorn  þjáir;  Þar  áttum  við  fjölmarga  in- 

dæla  stund,  Er  æfi  vor  saknar  og  þráir,  Því  æskan  er 
braut  Og  blómin  dauð  Og  borgirnar  hrundar  og  lönd- 
in  auð.  Þ.  Erlingsson., 


236.  Æskan. 

Lag  eftir  Weyse.   (Sv.) 

1.  Man  eg  það,  er  fyrst  á  fold  Fríðu  sá  eg  björgin 
rísa  Hrein  og  blá  á  hauðri  ísa,  Ó,  þú  ljúfa  móður- 
mold!  Horfði'  eg  upp  á  háan  tind,  Himinskær  er  sól- 
ar  ljómi  Krýndi  gyltu  geislablómi,  Hátt  í  daggar  ljósri 
lind. 

2.  Ungur  stóð  eg  úti  þá,  Eins  væri  m^g  að  dreyma 
ókunnuga  unaðsheima  Uppi  þar  við  björgin  blá.  Móti 
sólu  hlíðin  hló,  Hóf  sig  tindur  bjartur  yfir,  Þangað 
sem  að   ljóminn   lifir,   Sem  að   gleður  grund  og  sjó. 

3.  Kominn  vildi'  eg  vera  þar,  Vagga  mér  í  ljóssins 
öldum,  Hátt  und  björtum  himintjöldum,  Það  mín  hæsta 
hugsun  var;  Allan  hélt  eg  unaðsgeim  Uppi  þar  á  tind- 
um  búa,  En  eg  mátti  ekki  trúa,  Að  lægi  grjót  á  gnýp- 
um  þeim. 

4.  Man  eg  blíða  blómafjöld  Brjótast  fram  úr  klaka- 
dróma,  Reyna  sig  við  sólarljóma,  Morgun  jafnt  sem 
mærust  kvöld.  Þegar  döggin  demantsskær  Dýrum  hló 
í  geislastraumi,  Vorgolunnar  vögguð  draumi,  Hversu 
var   hún   hrein   og   tær ! 

5.  Man  eg  líka  hvíta  hrönn  Hreifa  brimi  þrungnum 
faldi,  Rísa  hátt  með  voðavaldi,  Krýna  hamra  froðu 
fönn.    Óttaðist    það    öndin    mín,    Undrun    vakti    slíkur 

hljómur,    Það    var    lífsins    dauðadómur,    Drottinn !    það^ 
var   röddin  þín. 

6.  Æska!  þú  ert  ung  og  stór,  Unaðfangin  jötun- 
draumi,  Hyggur  að  í  heimsins  glaumi  Leiki  tómur 
sælusjór.  Þegar  tárin  þorna'  á  kinn,  Þá  er  líka  élið 
flúið,   Sorgin  úti,  bölið  búið,  Hlær  við  aftur  himininn. 

7.  Ó,  þú  barna  ljúfa  lund,  Léð  var  þér  að  sjá  og 
gleyma,  Augnablikin,  ótt  sem  streyma,  Oftast  fá  þér 
unaðsstund.  Þú  ert  laus  við  þennan  harm,  Þegar  hjart- 
að  lengi  syrgir,  Nauðugt  margt  eitt  bölið  byrgir,  Djúpt 
í   sorgar-særðum  barm. 

8.  Þegar  liðin  þín  er  tíð,  Þá  mun  veðrið  oftast  breyt- 
ast,  Það  mun  frjósa',  er  fyr  var  heitast,  Vors  er  horfin 
blessun  blíð.  Stöðugt  logn  ei  standa  má,  Stofninn  lífs- 
ins  ormur  nagar,  Langar  nætur,  litlir  dagar,  Hýr  er 
draumur  horfinn  þá  Benedikt  Gröndal. 

237.  Til  stjörnunnar. 

Lag  eftir  A.  P.  Berggreen.   (J.  H.,  V.) 

1.  Þú  stjarnan  mín  við  skýjaskaut  Á  skærum  himin- 
boga,  Svo  hrein  á  þinni  bláu  braut  Þú  brunar  fram 
með  loga,  Og  þegar  alt  er  orðið  hljótt,  Og  alheims 
kyrð  og  friður,  Þá  horfir  þú  um  heiða  nótt  Af  himni 
þínum  niður. 

2.  Og  nú  er  miðrar  nætur  stund,  Og  nú  er  geimur 
hljóður,  Því  lífið  festi  blíðan  blund,  Sem  barn  við 
skautið  móður,  Og  unir  þar  við  eilíft  ljós  í  ástarsæt- 
um  draumum,  Uns  eygló  sendir  roðarós  Frá  rauðum 
austurstraumum. 

3.  En  þú  ert  eina  unun  mín,  Er  einn  eg  hljóður  vaki; 
Hve  sárt  mun  verða'  að  sakna  þín  Að  svörtu  fjalla- 
baki.  En  þótt  þú  bíðir  nú  í  nótt  Á  næturhimni  köldum, 
-Þú  verður  hulin  helst  til  fljótt  Af  holum  vesturöldum. 

Þorsteinn  Erlingsson. 

238.  Blessuð  sólin. 

Lag:  Vorið  góða,  grænt  og  hlýtt. 

1.  Blessuð  sólin  elskar  alt,  Alt  með  kossi  vekur,  Hag- 
inn  grænn  og  hjarnið  kalt  Hennar  ástum  tekur. 

2.  Geislar  hennar  út  um  alt  Eitt  og  sama  skrifa  Á 
hagann  grænan,  hjarnið  kalt :   Himneskt  er  að  lifa! 

Hannes  Hafstein. 

239.  Hret. 

Lag  eftir  Weber.    (J.  H.,  II.) 

1.  Fólnuð  er  liljan,  og  fölnuð  er  rós,  Fölnað  er  him- 
insins  blessaða  ljós;  Hnípinn  er  skógur  og  hnigið  er 
bar  Hám  sem  að  áður  á  björkunum  var. 

2.  Stynja  nú  biturri  stofnar  í  hríð,  Stirðnaður  lækur 
í  blómlausri  hlíð ;  Himininn  fær  ei  að  f ella  nein  tár. 
Frosti  hann  grætur,   það   hagl  er  og  snjár. 

3.  Eins  ertu  þornuð  af  augunum  mín,  Ástsæla  tár- 
anna  lind,  sem  að  skín  Annars  í  heiminum  huggunar- 
rík,    Himnanna   drykk   ertu    sannlega   lík ! 

4.  Man  eg  það  áður,  um  æskunnar  tíð,  Ofan  um  kinn 
streymdi  báran  þín  f  ríð !  Hún  var  svo  beisk,  en  svo 
Iiimnesk  og  tær,  Huggaði  mig,  og  hún  var  mér  svo  kær. 

5.  Viðkvæma,  barnlega  vætti  hún  kinn,  Var  það  hinn 

einasti    huggarinn    minn ;    Út    streymdi    sorgin,    og   inn 
streymdi  ró,   Eymdin   og  reiðin  í  hjartanu  dó. 

6.  Alt  eins  og  dögg  vætir  ilmblómin  ung,  Ofan  þau 
hneigjast  að  jörðunni  þung,  Rísa  svo  aftur  í  eyglóar 
yl,   Upprisin   lyfta   sér   himinsins   til. 

7.  Döggin  svo  harmanna  braust  mér  um  brár,  Blik- 
andi  æskunnar  huggunartár ;  Þá  var  eg  ungur,  og  gekk 
mig  og  grét,   Gráturinn  sorgina  hverfa  mér  lét. 

8.  Nú  ertu  þornuð,  mín  ljúfasta  lind !  Líður  nú 
stormur  af  snjóugum  tind !  Fáein  ef  skyldi  nú  falla 
mér  tár,  Frjósa  þau  strax,  eins  og  hagl  eða  snjár. 

9.  Lífsins  á  heiði  í  helkulda  blæ  Huggun  eg  enga  af 
tárunum  fæ!  Döggin  er  huggandi,  þó  hún  sé  þung, 
Þýðir  upp  líf,   meðan   rósin   er   ung. 

10.  Gerðu  mig  aftur  sem  áður  eg  var,  Alvaldi  guð, 
meðan  æskan  mig  bar !  Gefðu  mér  af tur  hin  gulllegu 
tár !  Gefðu'  að  þau  verði'  ekki  hagl  eða  snjár. 

Benedikt   Gröndal. 


240.  Eg  veit  eitt  hljóð. 

Með  sínu  lagi.    (Gítarlag). 

1.  Eg  veit  eitt  hljóð  svo  heljar  þungt,  Sem  hugans 
orku  lamar;  Með  helstaf  lýstur  hjartað  ungt,  Og  hrædd 
það  tungan  stamar ;  Það  dauðaklukku  geymir  glym, 
Og  gnýr  sem  margra  hafa  brim.  Þau  dómsorð  sár  með 
sorgar  ym :   Þið   sjáist  aldrei   framar. 

2.  Ástskyldar  verur  snöggvast  sjást,  Þeim  sundra 
nornir  gramar,  Þá  yndisvonin  öll  þeim  brást,  Þær  aldrei 

verða  samar ;  Hve  sárt,  er  slitna  hönd  f rá  hönd  Og 
hafið  veglaust  skilur  lönd,  Það  suðar  dimt  við  sendna 
strönd :   Þið  sjáist  aldrei  framar. 

Stgr.   Thorst. 


241.  Logn  og  hret. 

Þjóðlag.    (Dh.) 

1.  Ládautt  er  hafið,  logn  á  grund,  Ljúfasta  kyrð  um 
aftanstund,  Friðarblys  himins  skína  skær,  Skóginn  ei 
hreyfir  minsti  blær. 

2.  Eigi  við  strandir  unnin  köld  Andvarpar  nú  um 
þögult  kvöld,  Kristalsgólf  marar  stjörnur  strá  Staf- 
andi  geislum   himni   frá. 

3.  Æ,  þegar  alkyrð  úti  vær  Umfaðmar  gjörvalt  fjær 
og  nær,  Inní  mér  sjálfum  hrygðarhaf  Herjast  andvarpa 
stormum   af. 

4.  Guð,  sem  að  stillir  stórbrims  hyl,  Steinóðan  heft- 
ir  fellibyl,  Sefar  hvert  rok  uns  sofnar  Hlér  Svæfður 
sem  barn  við  fætur  þér ! 

5.  Hjarta  míns  æstan  svæfðu  sæ,  Sorgarstorm 
hverfðu'  í  gleðiblæ,  Brimsollinn  lygna  láttu  mar,  Láttu 
þinn  himinn  speglast  þar. 

6.  Tárast  ei  get  eg,  grátsins  flóð  Gef  þú  að  létti  hrygð- 
ar  móð,  Láttu  mig  svala  sárum  harm  Sefaðan  við  þinn 
föður  barm. 

7.  Friðinn  á  jörð  eg  finn  ei  hér,  Finna  mig  lát  hann 
samt  hjá  þér,  Sturluðum  hug  og  hjarta  bú  Himinkyrð 
þá,  sem  ríkir  nú. 

8.  Svo  heyri'  eg  fyrir  harma  nið  Hljóðfagran  þinna 
stjarna  klið,  Og  sál  mín  verði  lognblíð  lá,  Ljósanna 
föður  skuggasjá.  Stgr.  Thorst. 


242.  Við  hafið. 

Lag  eftir  Jónas  Helgason. 

1.  Við  hafið  eg  sat  fram  á  sævarbergs  stall  Og  sá  út 
í  drungann,  Þar  brimaldan  stríða  við  ströndina  svall 
Og  stundi  svo  þungan. 

2.  Og  dimmur  var  ægir  og  dökk  undir  él  Var  dyn- 
hamra  borgin,  Og  þá  datt  á  náttmyrkrið  þögult  sem  hel 
Og  þungt  eins  og  sorgin. 

3.  Þú  haf,  sem  berð  tímans  og  harmanna  farg,  Þú 
hugraun  mér  vekur,  í  hjarta  mér  inst,  þá  þú  brýst  um 
við    bjarg,    Það    bergmála   tekur. 

4.  Þinn  niður  er  hryggur,  þinn  hljómur  er  sár,  Þú 
hrellir  svo  muna,  sem  brimdropinn  hver  væri  beiskasta 
tár,  Hvert  báruhljóð  stuna. 

5.  Af  aðsigi  tára  fá  augu  mín  kvöl  Með  ekkanum 
stranga,  Hér  vildi  eg  gráta  sem  barn  alt  mitt  böl  Við 
hrimniðinn   langa. 

6.  En  dimmraddað  hafið  þá  knúðist  að  klett,  Það 
klökk  ei  né  stundi,  í  hríðfeldum  boðum,  sem  þeystust 
að  þétt,  Það  þrumandi  drundi : 

7.  Þú  maður  hinn  veiki !  það  magn,  sem  eg  hlaut, 
Ei  mæðist  af  kvíða;  Hvað  stoðar  að  tárast?  í  þungri 
her  þraut  Að  þola  og  stríða.  Stgr.  Thorst. 

243-  Aldan. 

Lag:  Hist  i  det  Fjærne.  (Juanita). 
Sævar  að  sölum,  Sígur  dagsins  bjarta  ljós,  Dimmir 
í  dölum,  Döggum  grætur  rós.  Einn  eg  sit  og  sendi 
Söknuð  burt  í  ljúfum  blæ,  Er  sem  blítt  mér  bendi 
Barnsleg  þrá  að  sæ.  Alda  —  kæra  alda !  Eyrum  f  róar 
gnýrinn  þinn.  Alda  —  ljúfa  alda,   Eini  vinur  minn. 

Guðmundur  Guðmundsson 

244.  Við  sundið. 

Lag   eftir    Sigfús    Einarsson. 

1.  Eg  sit  í  kvöld  og  sat  í  gær  Við  sundið  fram  á  næt- 
ur,  Og  hlýði'  er  bylgjan  blá  og  tær  Að  bökkum  fallast 
lætur. 

2.  Og  hjartaslagið  hinsta  slær  Við  hamrabúans  fæt- 
ur.  Þá  brosir  máni,  blærinn  hlær,  En  björk  og  víðir 
grætur. 

3.  Eg  horfi  yfir  hylinn  blá,  Þótt  hjartans  lindin 
þorni,  Þú  hvarfst  mér  undir  sól  að  sjá  —  Með  sólu 
rístu'  að  morgni.  Sigurður  Sigurðsson. 

245.  Heimkoma. 

Lag :  Vaki  darraðar  drótt. 

1.  Stígur  myrkur  á  grund,  hnígur  miðsvetrarsól, 
Grimmleg  myrkrún  á  fönnunum  hlær,  Og  í  dynjandi 
hríð  kveður  draugaleg  ljóð,  Rómi  dimmum  hinn  ískaldi 
blær. 

2.  Yfir  eyðilegt  hjarn,  þar  sem  engin  vex  rós,  Geng- 

ur   einmana  halur  um  kvöld;   Langt  er  heimkynni   að„ 
því  að  leiðin  er  löng,  Dynur  hríðin  svo  bitur  og  köld. 

3.  Ekkert  vísar  á  leið,  engin  varða  er  nær,  Alt  er 
voðalegt  f  erðlúnum  svein ;  Myrkri  f yrir  og  hríð  eigi 
faðmsbreidd  hann  sér,  Og  hjá  frostinu  vægð  er  ei  nein. 

4.  En  hann  glottir  við  tönn  og  um  gaddfrosið  láð 
Augum  gætnum  hann  lítur  með  ró,  Breytir  stefnunni. 
lítt,  hefir  storminn  á  hlið  Veður  sterklega  helkaldan 
snjó. 

5.  Heima  lágum  í  bæ  sitja,  ljóstýru  við,  Faðir  ljúf- 
ur  og  móðirin  blíð,  Vænta  sonarins  heim ;  en  um  svell- 
freðið  þak  Dynur  salar  hin  grimmúðga  hríð. 

6.  Móðir  hnípin  við  rokk  situr  hugdöpur  mjög,  Aug- 
un  hvarfla  að  glugganum  þrátt,  Segir :  Veðrið  er  hart, 
svo  að  varla  má  neinn  Rata  veginn  um  koldimma  nátt. 

7.  Svarar  faðirinn  stilt :  Það  er  fjúksamt  og  kalt,  En 
þó  fært  þeim,  sem  karlmenni  er;  Þegar  ungur  eg  var, 
hef  eg  annað  eins  reynt,  Þá  í  óveðrum  skemti  eg  mér. 

8.  Ungur  svanni  þeim  hjá  fagur  situr  og  hreinn, 
Þungt  og  sorglega  varpar  hún  önd,  Veit  að  nú  er  hann 
einn  úti'  í  nákaldri  hríð,  —  Stýrir  nálinni  skjálfandi 
hönd. 

9.  Fast  er  stigið  á  grund,  hurð  er  sterklega  knúð ;. 
Komin  stríðinu  hetjan  er  frá,  Hefir  sigraða  þraut;  kæt- 
ast  sorgþjökuð  brjóst,  Ljómar  sólfögur  gleðin  á  brá. 

10  Gleðjast  ellimóð  hjón,  faðma  ástríkan  son,  Verm- 
ir  unnustan  frostkalda  mund.  Aldrei  siklingur  neinn 
hefir  sinni  í  höll  Lifað  sælli  né  fegurri  stund. 

Kristján    Jónsson. 

246.  Draumur. 
Lag  eftir  H.  Rung.  (J.  H.,  9.) 

1.  í  fögrum  dal  hjá  fjalla  bláum  straumi  Eg  fríða 
meyju  leit  í  sætum  draumi ;  Það  blöktu  lausir  lokkar 
Um  ljósan  meyjarháls;  Með  blíðubros  á  munni  Hún 
byrjun  tók  svo  máls :  „Sæludal  sólargeislar  hlúa,  Sælu- 
dal  sælt  er  í  að  búa,  Sæludal. 

2.  Því  hér  er  alt,  sem  auga  dauðlegt  kætir,  Alt  sem 
manni  sorg  og  trega  bætir,  Og  gnótt  er  hér  af  gulli, 
Það  gljár  um  þennan  tind,  Og  víni  betri  veigar  Oss 
"veitir  þessi  lind :  Grasafjöld  græna  þekur  hjalla,  Heið- 
blá  tjöld  hnjúkum  skýla  fjalla,  Heiðblá  tjöld. 

3.  Um  brattan  tind  þó  blási  köldum  anda,  Ei  byljir 
storma  dalnum  fagra  granda,  Því  honum  helgar  vættir 
Með  hlífðar  skýla  arm,  Og  hér  er  hlýtt  í  hlíðum,  Og 
heitt  við  meyjar  barm ;  Hjarta  trútt  hafa  snótir  dala, 
Hjarta    trútt,    hreint    sem    lindin    svala,    Hjarta    trútt." 

4.  Með  blíðri  raustu  brúður  þetta  sagði,  Og  báðar 
hendur  mér  að  hálsi  lagði ;  Á  rauðar  rósavarir,  Eg 
rétti  henni  koss,  En  öndin  í  henni  barðist,  Sem  iða 
viður  f oss ;  Hennar  er  heitum  bast  eg  armi,  Hreifði 
.sér   hjarta   mér   í   barmi,    Hreifði    sér. 

5.  Við  sátum  þar  hjá  silfurskærum  unnum  Og  söngva 
hófu  fuglar  þúsund  munnurq,  Og  brekkur  bláum  aug- 
um  oss  brostu  hýrar  mót,  Og  ilm  oss  urtir  sendu  Frá 
anganblíðri  rót;  Glöðust  sól  gullnum  stöfum  þakti, 
Fagran  hól,  fjólan  á  sem  blakti,  Fagran  hól. 

6.  Við  brekku  eina  bæ-korn  sá  eg  standa,  Og  brúður 
J>angað  meiði  leiddi  randa,  En  brátt  varð  breyting  mjk- 

il,  Því  bærinn  varð  að  höll,  Og  lauguð  ljósagulli,  Mér 
leist  hún  vera  öll;  Sæti  hér  af  silfri  voru  skí'ru,  Borð 
og  ker  af  báli  elfar  dýru,  Borð  og  ker. 

7.  Þeim  glæstu  sölum  gjörðu  fyrir  ráða  Tvær  gyðjur, 
sem  að  systur  voru  báðar,  Og  önnur  Iðni  nefndist,  Og 
■önnur  nefndist  Ró,  Og  ull  réð  önnur  spinna,  En  önnur 
hörpu  sló;  Hjólið  rann,  hrinu  gullnir  strengir,  Iðni 
spann,  það  urðu  silfurþvengir   Er  hún  spann. 

8.  Og  sigurverk  þar  sá  eg  standa  inni,  Og  seggir  hygg 
eg  trauðla  þvílíkt  f  inni ;  Það  taldi  ár  og  aldir,  En  ekki 
stunda  skil,  Og  tíminn  leið  svo  liðugt,  Sem  lækur  sjáv- 
ar  til;  Gleði  við  og  glauminn  hörpuhljóða,  Viður  hlið 
vífsins  sat  eg  góða,  Vífs  hjá  hlið. 

9.  í  sælu  þar  eg  sat  og  mesta  gengi,  En  svefn  og 
draumur  veit  hvað  það  var  lengi,  Eg  sá  það  allra  síð- 
ast :  Eg  sat  af  hærum  grár,  En  aftur  varð  eg  ungur, 
Með  æskublómgað  hár ;  Ekkert  mér  ama  þótti  lengur, 
Lék  eg  mér,  léttfær  eins  og  drengur,  Lék  eg  mér. 

10.  En  aftur  horfinn  er  mér  gleðisalur,  Og  aftur 
horfin  mey  og  töfradalur.  Þú  mikli  myndasmiður,  Sem 
myndar  undra  her,  Og  út  um  alla  geyma  Með  önd  í 
gandreið  f  er,  Draumur  kær !  dýrlegt  er  þitt,  yndi, 
Draumur  kær,  er  deyr  sem  ljós  í  vindi,  Draumur  kær ! 

Jón    Thóroddsen. 

247.  Draumur  hjarðsveinsins. 

Lag  eftir  ísólf  Pálsson.   (S.  T.) 

1.  í  birkilaut  hvíldi  eg  bakkanum  á,  Þar  bunaði  smá- 

lækjar  spræna;   Mig  dreymdi'  að  í  sólskini  sæti  eg  þá 
Hjá   smámey  við   kotbæinn   græna. 

2.  Og  hóglega'  í  draumnum  með  höfuð  eg  lá  í  hnjám 
hinnar  fríðustu  vinu,  Og  ástfanginn  mændi'  eg  í  augun 
hin  blá,  Sem  yfir  mér  ljómandi  skinu. 

3.  Úr  fíflum  og  sóleyjum  festar  hún  batt,  Þær  flétt- 
ur  hún  yfir  mig  lagði,  Þá  barðist  mér  hjartað  í  brjóst- 
inu  glatt,  En  bundin  var  tungan  og  þagði. 

4.  Loks  hneigir  hún  andlitið  ofan  að  mjer,  Svo  ilm- 
blæ  af  vörum  eg  kenni,  Ó,  f agnaðar  yndi,  hve  f arsæll 
eg  er,  Nú  fæ  eg  víst  kossinn  hjá  henni. 

5.  En  rétt  þegar  nálgaðist  munnur  að  munn,  Að 
meynni  var  faðmur  minn  snúinn,  Þá  flaug  hjá  mér 
þröstur  svo  þaut  við  í  runn,  Og  þar  með  var  draum- 
urinn  búinn.  Stgr.   Thorst* 


248.  Draumur. 
Lag  eftir  A.  F.  Lindblad.  (J.  H.,  8.) 
Lóan  við  ský  Ljóðar  á  ný,  Márjatlan  trítlar,  Alt 
fagna  fer,  Fuglanna  her  Syngur  í  skógi,  Blóm  vakna 
vær,  Vaggar  þeim  blær,  Árdöggin  glitrar  Gullbjört  og 
fríð,  Geislandi  blíð  Hlær  sól  við  hlíð.  Við  austurljóm- 
ans  uppkveikt  bál,  Eigrar  burt  þoku  sjónartál;  BurL 
með  árdags  úðaþoku  Eyðast  draumar  og  hverfa  brátt 
Við  röðulsskin  í  austurátt.  „Hefir  þig  dreymt?"  Spyrja 
menn.  „Því  hef  eg  gleymt,"  Svara  menn;  Oft  þó  svo 
er,  Að  draumur  ber  Sannleik  í  sér. 

Stgr.    Thorst.    þýddi. 

249.  Svanasöngur  á  heiði. 

Lag  eftir  F.  Abt.   (J.  H.,  V.) 
i.    Eg   reið    um    sumaraftan    einn    Á    eyðilegri    heiði ; 
Þá  styttist  leiðin  löng  og  ströng,  Því  ljúfan  heyrði'  eg 
svanasöng,   Já?   svanasöng  á  heiði. 

2.  Á  fjöllum  roði  fagur  skein,  Og  fjær  og  nær  úr 
geimi  Að  eyrum  bar  sem  englahljóm,  í  einverunnar 
helgidóm,   Þann   svanasöng  á  heiði. 

3.  Svo  undurblítt  eg  aldrei  hef  Af  ómi  töfrast  nein- 
um ;  í  vökudraum  eg  veg  minn  reið,  Og  vissi'  ei  hvernig 
tíminn  leið  Við  svanasöng  á  heiði.  Stgr.  Thorst. 

250.  Farfuglinn. 

Lag  eftir  L.   Berger.    (J.   H.,   V.) 

1.  Þú  litli  fugl,  sem  langt  um  haf  Á  léttum  vængj- 
um  flýgur,  Þú  hlakkar  nú,  er  hafi  af  Mitt  hvíta  ætt- 
land  stígur ;  Að  líta  kaldan  klakageim  Þér  kæra  unun 
veitir,  Og  til  að  komast  hingað  heim,  Þú  hinstu  krafta 
neytir. 

2.  Þitt  litla  hjarta  léttar  slær,  Þótt  lægir  streymi  sval- 
ur,  Er  yfir  þínu  höfði  hlær  Inn  heiði  stjörnusalur,  Þú 
skilur  ei  það  undra  vald,  Er  orkar  þig  að  binda  Við 
þennan  heiða  fannafald  Og  fósturjarðar  linda. 

3.  Þótt  fagni  þér  ei  fögur  blóm  Á  fölvum  eyðisöndum 
Og  eyjan  þín  sé  auð  og  tóm,  Og  öllum  fjarri  löndum ; 
Hún  kannast  samt  við  sönginn  þinn,  Sem  sumar  er  að 
boða,  Og  vefur  litla  vænginn  þinn  í  vorsins  morgunroða. 

4.  Og  hennar  bláa  fjallafjöld  í  fögrum  sólarljóma  Mun 

heilsa  þér  um  heiðríkt  kvöld,  Og  hljóð  þín  endurróma; 
Og  vér,  sem  hún  á  brjósti  ber,  Þinn  blíða  róminn  kenn- 
um,  Og  upp  til  himins  eftir  þér  Vér  augum  vorum 
rennum.  Þorsteinn  Erlingsson. 

251.  Sólskríkjan. 

Lag  eftir  Jón  Laxdal. 

1.  Sú  rödd  var  svo  fögur,  svo  hugljúf  og  hrein,  Sem 
hljómaði  til  mín  úr  dálitlum  runni ;  Hún  sat  þar  um 
nætur  og  söng  þar  á  grein  Svo  sólfögur  ljóð  um  svo 
margt,  sem  eg  unni,  Og  kvöld  eftir  kvöld  hóf  hún  ástar- 
ljóð  ein,  Ó,  ef  að  þú  vissir,  hve  mikið  hún  kunni. 

2.  Hún  kvað  um  sitt  fjölbreytta  fjalldalaskraut,  Hve 
frítt  er  og  rólegt  að  eiga  þar  heima,  Hve  mjúkt  er  í 
júní  í  ljósgrænni  laut,  Hve  létt  er  þar  vetrarins  hörm- 
um  að  gleyma,  Og  hvað  þá  er  indælt  við  ættjarðarskaut 
Um  ástir  og  vonir  að  syngja  og  dreyma. 

3.  En  sætust  af  óllum  og  sigrandi  blíð,  Hún  söng  mér 
þar  ljóðin  um  dalbúans  næði,  Um  lundinn  sinn  kæra,  um 
lynggróna  hlíð,  Þó  lítil  og  f átækleg  væru  þau  bæði ;  En 
svipurinn  hýrnar,  þér  sýnast  þau  fríð  í  syngjandi  snjó- 
titlings  vornætur  kvæði. 

4.  Þar  söng  hún  í  kyrðinni  elskhugans  óð,  Um  óbygð- 
ar  heiðar  og  víðsýnið  fríða,  Og  æskunnar  barnglaða, 
blíðróma  Ijóð,  Sem  biður  þess  sumarið :  aldrei  að  líða; 
Því  sitja  þar  vorkvóldin  hlustandi  hljóð,  Því  hika  þar 
nætur  og  dreymandi  bíða. 

5.  En  fjarri'  er  nú  söngur  þinn  sólskríkjan  mín,  Og 
sumar  þíns  vinar  hin  f egurstu  liðin ;  Hann  langar  svo 

oft  heim  á  Þórsmörk  til  þín,  Hann  þráir  svo  ljóðin  og 
vornæturfriðinn,  —  Hann  harmar  í  skógunum  hrjóstur- 
lönd  sín,  Hann  hlustar  sem  gestur  á  náttgalakliðinn. 

Þorsteinn  Erlingsson. 


'    252.  Fuglar  í  búri. 

Lag  eftir  Jón  Laxdal. 

1.  ó,  hvað  mig  tekur  það  sárt  að  sjá  Saklausu  fuglana 
smáu  Stolna  burt  sínu  frelsi  frá,  .Sem  fleygt  sér  gætu 
þó  vængjum  á  Upp  um  heiðloftin  háu.  Þið  vesalings, 
vesalings  fangar,  Eg  veit  hversu  sárt  ykkur  langar. 

2.  Hreifið  ei  vængina,  hýmið  þið,  Hæðið  þá  ei  með 
að  f lögra ;  Lokaða  búrið  ei  gefur  grið,  Og  gæfi  það 
smugu  þá  tækju  við  Hindranir  húsveggja  fjögra.  Þeim, 
sem  fært  er  að  fljúga,  í  fangelsi'  er  dapurt  að  búa. 

3.  Hinum,  sem  aldregi  flogið  fá,  Finst  það  hugnun  og 
gaman  Að  horfa  fuglana  fleygu  á,  Fjötraða,  jarðbundna 
eins  og  þá;  Að  líta  hinn  loftfrjálsa  taman.  Þið  vesalings, 
vesalings  fangar,  Eg  veit  hversu  sárt  ykkur  langar. 

Hannes  Hafstein., 


253.  Hvar  eru  fuglar  — . 

Lag  eftir  Sveinbjörn  Sveinbjörnsson.   (Laufbl.). 

1.  Hvar  eru  fuglar,  þeir  á  sumri  sungu?  Þeir  suður 
flugu  brimótt  yfir  höf.  Hvar  eru  blómin  sæl  frá  sumri 
ungu?  Und  snjónum  hvíla  þau  í  vetrar  gröf. 

2.  Hvað  er  nú  söngva?  vindgnýr  hærri  og  hærri  Um 

hvítnað  land,  en  þung  með  drunu  hljóð,  Þar  þögull 
sjófugl  þyrpist  brimströnd  nærri,  Hinn  þrúðgi  gýmir 
kveður  stirðan  óð. 

3.  Hvað  er  nú  blóma?  helblóm  hörku  viður,  Sem  hrím- 
hvít  skarta  frosnum  rúðum  á,  Og  geislablóm,  sem  glitar 
máni  niður  Á  glerskygð  blásvell  vetrarheiði  frá. 

4.  Nei,  sönglíf,  blómlíf  finst  nú  að  eins  inni,  Þar  and- 
inn  góður  býr  sér  sumar  til  Með  söng  og  sögu,  kærleik, 
vina-kynni  Á  kuldatíð,  við  arin-blossans  yl. 

5.  Svo  dvelji  söngfugl  hver  einn  fyrir  handan,  Og  hylji 
f  önnin  blómið  hvert,  sem  dó ;  Vér  eigum  sumar  innra 
fyrir  andann,  Þá  ytra  herðir  frost  og  kyngir  snjó. 

Stgr.,  Thdrst. 


254.  Svanirnir. 

Lag  eftir  W.  G.  Becher.  (J.  H.,  8.) 

1.  Hvert  svífið  þér,  svanir,  af  ströndu  Með  söngvum 
í  bláheiðan  geim?  Eg  sé  það  af  öllu,  þér  ætlið  í  ósýnis 
fjarlægan  héim. 

2.  „Vér  erum  þíns  sakleysis  svanir,  Vor  samvistartími 
nú  dvín;  Vér  förum  með  klökkvandi  kvaki  Og  komum 
ei  framar  til  þín." 

3.  Með  augunum  yður  eg  fylgdi,  Og  alt  af  bárust  þér 
fjær  í  bláinn  með  blikandi  vængjum,  Og  burt  dóu  söng- 
hljóðin  skær. 

4.  En  síðan  við  hlust  minnar  sálar  Af  söng  yðar  blítt 
hefir  eymt,  Sem  heyrði'  eg  úr  himneskri  fjarlægð:  „Vér 
höfum  ei  alveg  þér  gleymt." 

5.  Þér  kvödduð  og  komið  ei  framar  Með  kliðinn,  sem 
lengst  hef  eg  þreyð,  En,  svanir,  kemst  eg  þá  til  yðar,  Ef 
ómurinn  vísar  mér  leið?  Stg'r.  Thorst. 

255.  Æðri  ómur. 

Lag  eftir  Jónas  Helgason.    (J.  H.,  9.) 

1.  Þar  fossinn  í  gljúfranna  fellur  þröng  Með  flugnið 
sem  heyrist  í  grend,  Við  þrumandi  vatnanna  þunglyndis 
söng  Eg  þögull  og  hlustandi  stend. 

2.  Á  Hamrasnös  stend  eg  og  hreifi'  ekki  fót,  Þar  hyl- 
dýptin  neðra  gín  skæð,  Og  niður  á  stímandi  straumkólgu 
rót  Eg  stari  úr  svimandi  hæð. 

3.  Ó,  fossandi  straumur,  þú  magnþrungna  mynd,  Eg 
mæni'  á  þitt  beljandi  flug,  En  ekki  til  hálfs  eg  í  orðun- 
um  bind  Það  alt,  sem  nú  rís  mér  í  hug. 

4.  Mér  þykir  sem  heyri  eg  æðri  óm,  Er  undrandi  vart 
þó  eg  skil,  Um  óðaflug  tíðar  og  eilífðar  dóm,  Úr  iðunnar 
rjúkandi  hyl.  Stgr.   Thorst. 

256.  í  dalnum. 

Danskt  þjóðlag.    (J.  H.,  I.) 

1.  Við  sjóinn  frammi  lengur  eg  ei  undi,  Önd  mín 
þráði  söng  í  birkilundi ;  Upp  f  rá  ægi  svala  Einn  eg  gekk 
til  dala,  Við  mér  blasti  fegurð  fjallasala. 

2.  Um  hagann  græna  skýja  skuggar  liðu,  Skein  á  foss 
og  bugður  kristalls-iðu ;  Hátt  var  upp  til  hjalla,  Heyrði' 
eg  svani  gjalla  Inst  á  vatni  djúpt  und  fótum  fjalla. 

3.  Eg  leit  hvar  skúrir  létt  í  gróðri  þýðum  Læddust 

undir  sól  með  björtum  hlíðum,  Blá  sem  blæjan  síða  Byrgi 
sorgarfríða  Unga  mey  með  tárabrosið  blíða. 

4.  í  hamrakleifum  hádags  undan  sunnu  Hvíldi  eg,  þar 
neðra  lækir  runnu;  Kvað  við  fugla  kliður,  Kvað  við 
lækjarniður;  Ómur  sá  var  einskær  gleði'  og  friður. 

5.  Þá  sat  eg  þar  und  viðarrunni  vænum,  Var  sem 
heyrði'  eg  rödd  í  sunnanblænum :  „Upp  við  hamrahlið- 
in  Heyrðu  fuglakliðinn  Saman  blandast  ljúft  við  lækja- 
niðinn." 

6.  Ef  kominn  ertu  hryggur  heims  úr  glaumi,  Hér  er 
rótt  hjá  mínum  bláa  straumi ;  Upp  við  hamrahliðin 
Heyrðu  lóu-kliðinn  Blandast  angurblítt  við  lækjaniðinn. 

7.  Ef  kominn  ertu  hýr  með  hlýrum  rjóðum,  Hér  er 
glatt  á  mínum  sumarslóðum  Upp  við  hamrahliðin 
Heyrðu  þrasta  kliðinn  Blandast  unaðsblítt  við  lækja- 
niðinn. 

8.  Og  elskir  þú,  þá  sit  við  svalan  fossinn,  Sumarblær 
þar  fjólum  gefur  kossinn ;  Upp  við  hamrahliðin  Heyrðu 
fugla  kliðinn  Blandast  himinblítt  við  lækjaniðinn. 

Stgr.  Thorst. 


257.  Taktu  sorg  mína. 

Lag  eftir  Bjarna  Þorsteinsson. 
1.  Taktu  sorg  mína,  svala  haf !  Svæfðu'  hana'  í  öldum 
þínum !  Berðu'  hana'  á  brjóstunum  þínum.  Birgðu'  hana 
í  sölunum  þínum;  Drektu'  henni'  í  djúpum  þínum; 
Syngdu  nú  grafljóðin,  hljómsterka  haf,  Yfir  helgustu 
vonunum  mínum,  Vænstu  og  ljúfustu  vonunum  mínum  \ 

2.  Taktu  sorg  mína,  sól  —  og  brenn  Sorg  mína'  í  geisl- 
um  þínum !  Brendu'  hana'  í  bálstraumum  þínum,  Berðu' 
hana'  á  ljósörmum  þínum !  Eyddu'  henni'  í  eldi  þínum. 
Hve  fegin  eg  geng  á  það  bál  og  brenn  Með  björtustu 
vonunum  mínum,  Vænstu'  og  kærustu  vonunum  mínum. 

3.  Taktu  sorg  mína,  vinfast  vor,  —  Og  vefðu'  hana' 
örmum  þínum !  Berðu'  hana'  á  blævængjum  þínum  Burt 
undir  himninum  þínum !  Svæfðu'  hana'  á  svanbrjóstum 
þínum !  Legðu  blómin  þín,  ljúfasta  vor,  Á  leiði'  yfir 
vonunum  mínum,  Viðkvæmu,  síðustu  vonunum  mínum ! 

4.  Taktu  sorg  mína,  góði  guð  !  —  Gleð  mig  af  krafti 
þínum !  Lýs  mér  með  ljósunum  þínum.  Lyft  mér  að 
hjartastað  þínum !  —  Eg  fel  mig  í  faðmi  þínum.  Láttu 
mig  gleyma,  ljúfi  guð,  Látnu  vonunum  mínum,  Veslings 
bráðkvöddu  vonunum  mínum. 

Guðm.    Guðmundsson. 

258.  Mig  hryggir  svo  margt. 

Lag  eftir  Gunnstein  Eyjólfsson. 

1.  Mig  hryggir  svo  margt,  er  í  hug  mínum  felst,  Og 
hvernig  eg  þreytist  að  lifa,  Og  mér  finst  það,  vina  mín, 
hvíla  mig  helst,  Að  hugsa  um  þig  eða  skrifa,  Að  minnast 
á  armlög  þín,  ástrík  og  góð,  Og  alt  sem  að  þú  hefir 
talað.  Því  ligg  eg  hér  aleinn  og  yrki  nú  ljóð,  Það  eitt 
gæti  huganum  svalað. 

2.  Eins  veit  eg  það,  hvert  sem  mig  hrekur  og  ber, 
Og  hverju  sem  annars  eg  gleymi,  Þá  man  eg  þó  alt,  sem 
eg  unni  með  þér,  Og  elska  það,  f  aðma  og  geymi ;  Og 
þegar  að  dimmir,  við  skammdegisskeið,  Og  skuggarnir 

þéttast  um  fætur,  Þá  vona  eg  stjörnur  þær  lýsi  mér  leið, 
Sem  leiftur  á  bláhveli  nætur. 

3.  Eg  man  það  sem  barn  að  eg  margsinnis  lá  Og 
mændi'  út  í  þegjandi  geiminn.  Og  enn  get  eg  verið  að 
-spyrja  og  spá,  Hvar  sporin  mín  liggi'  yfir  heiminn ;  En 
hvar  sem  þau  verða,  mun  hugurinn  minn  Við  hlið  þína 
margsinnis  standa,  Og  vel  getur  verið  í  síðasta  sinn  Eg 
.sofni  við  faðm  þinn  í  anda. 

Þorsteinn    Erlingsson. 

259.  Þess  bera  menn  sár. 

(J.  P.  Jacobsen.) 
Lög  eftir  Bjarna  Þorsteinsson  og  Árna  Thorsteinsson. 

1.  Þess  bera  menn  sár  um  æfilöng  ár,  Sem  að  eins  var 
stundar  hlátur;  Því  brosa  menn  fram  á  bráðfleygri 
stund,  Sem  burt  þvær  ei  ára  grátur.  Drýpur  sorg,  drýp- 
nr  hrygð  af  rauðum  rósum. 

2.  Svo  skjótt  ber  oss  lánsins  hverfandi  hvel,  Að 
hvergi  á  neinu  oss  sönsum,  En  harmanna  blýþunga, 
bugandi  ok,  Það  bíður  oss  þó,  er  vér  stönsum.  Drýpur 
sorg  o.  s.  frv. 

3.  í  gleði  vér  hálfpartinn  heillumst  í  draum.  En  harm- 
ur  á  enga  drauma.  Með  andvaka  starir  hann  augum  á 
þig,  Sem  útsog  tærandi  strauma.  Drýpur  sorg  o.  s.  frv. 

4.  Ei  lýsir  þér  brosið  til  svefns  á  sæng,  En  sorg  hefir 
tíma  til  iðna;  Því  brosið  er  augnabliks  glampandi  glit, 
En  gráturinn  skuggi  þess  liðna.  Drýpur  sorg,  drýpur 
lirygð  af  rauðum  rósum. 

Hannes  Hafstein  þýddi. 


i87 

260.  Ekki  er  alt  sem  sýnist. 

Lag:  Stóð  eg  úti'  í  tunglsljósi. 

1.  Krýndur  situr  öðlingur  konungs-stóli  á,  Knéfallandi 
þegna  lítur  hann  sér  hjá;  Vilji  hans  er  almáttkur,  orð 
hans   lagaboð,   Aldrei   beygir   sorgin   slíkt   hamingjugoð. 

2.  Enginn  skilur  hjartað,  nær  hauður  byrgði  húm, 
Hátta  sá  eg  gylfa  í  konunglegt  rúm ;  Með  hrygðarsvip 
hann  mændi  auða  sali  á,  Af  augum  hnigu  társtraumar. 
Hver  skildi  þá? 

3.  í  aurasafni  miklu  eg  auðkýfing  sá,  Á  æfileið  hans 
hamingjan  gulli  nam  strá ;  Sorgin  þeim  gullmúr  ei  unn- 
ið  fær  á,  Er  umhverfis  sig  hleður  mæringur  sá. 

4.  Enginn  skilur  hjartað,  því  auðugan  hal  Áðan  sá  eg 
reika  í  gullskrýddum  sal,  Féllu  tár  af  augum  á  fépyngjur 
títt ;  Fölvan  svip  og  harmþrunginn.  Hver  getur  þýtt  ? 

5.  í  björtum  æskublóma  blíða  mey  eg  leit,  Brosti  rós 
á  vöngum,  en  sálin  var  svo  heit ;  Yngismanna  vonandi 
augu  störðu'  á  snót,  Aldrei  nagar  sorgin  svo  blómlega 
rót. 

6.  Enginn  skilur  hjartað,  því  unga  sá  eg  mey  Um 
engið  græna  reika  í  hægum  sumarþey,  Gleðisnauða,  ein- 
mana,  grátna  með  brá ;  Geislar  stóðu  af  tárunum.  Hver 
skildi  þá? 

7.  Blíða'  og  unga  móður  í  barnahóp  eg  sá,  Blíða,  ást 
og  von  skinu  augunum  frá;  Móður-hjartans  ástarmagn 
engin  bugar  neyð,  Aldrei  verður  nornin  svo  fögru  blómi 
reið. 

8.  Enginn  skilur  hjartað,  því  yngsta  soninn  sinn  Hún 
áðan  lagði'  í  vöggu  með  rósfagra  kinn,  Hún  andvarpaði 

sáran  og  alvald  hjálpar  bað,  Af  augum  sá  eg  tár  hníga. 
Hver  skildi  það? 

9.  Glaður  situr  unglingur  góðvinum  hjá,  Glóir  vín  á 
skálum,  en  yndi  á  brá ;  Aldrei  sigrar  harmurinn  vináttu' 
og  vín,  Vonarsól  og  gleði  þar  ómyrkvuð  skín. 

10.  Enginn  skilur  hjartað,  því  höfðinu  hann  Halla 
döpru  áðan  að  legubekknum  vann,  Og  svipinn  hans  inn 
bjarta  sorgar  huldi  ský,  Sem  sólu  byrgði  hreggflóki. 
Hver  skildi'  í  því? 

11.  Alstaðar  er  harmur  og  alstaðar  er  böl,  Alstaðar  er 
söknuður,  táraföll  og  kvöl ;  Skilið  eigi  hjartað  vor 
skamms^aii  fær,  Né  skygnst  inn  í  það  hulda,  sem  nokk- 
uð  er  fjær. 

12.  Veröldin  er  leikvöllur  heimsku  og  harms,  Er 
hrygðarstunur  bergmálar  syrgjandi  barms.  Lífið  alt  er 
blóðrás  og  logandi  und,  Sem  læknast  ekki  fyr  en  á  aldur- 
tilastund.  Kristján  Jónsson. 


261.  Tárið. 

Lag  eftir  R.  Bay.    (J.  H.,  4.) 

1.  Þú  sæla  heimsins  svalalind,  Ó,  silfurskæra  tár,  Er 
allri  svalar  ýta-kind  Og  ótal  læknar  sár. 

2.  Æ,  hverf  þú  ei  af  auga  mér,  Þú  ástarblíða  tár,  Er 
sorgir  heims  í  burtu  ber,  Þó  blæði  hjartans  sár. 

3.  Mér  himneskt  ljós  í  hjarta  skín  í  hvert  sinn  er  eg 
græt,  Því  drottinn  telur  tárin  mín  —  Eg  trúi'  og  hugg- 
ast  læt.  Kristján  Jónsson. 

262.  Eilífðarblómið. 

(Úr  dönsku). 

Með   lagi   eftir   Kuhlau.    (J.   H„   VI.) 

1.  Meðal  leiðanna  lágu  Lifir  ein  smárós  skær;  Fáir 
f egurð  þá  sáu,  Falin  því  leynd  hún  grær ;  Hver  sem  f inn- 
ur  það  bjarta  blóm  Burt  ei  lætur  þann  helga  dóm. 

2.  Fyrst  á  f  ornaldar  árum  Fanst  það  á  Jesú  gröf ;  Síð- 
an  silfruðum  hárum  Sigurs  það  dýr  var  gjöf.  Hver  sem 
býr  sig  með  blómi  því  Björtu  ljósi  guðs  sofnar  í. 

3.  Tárin  tíðar  er  runnu  Tífaldan  ilm  það  gaf ;  Sár  er 
svíðandi  brunnu  Sviða  það  létt  fékk  af.  Hver  sem  blund- 
ar  því  blómi  nær  Besta'  og  ljúfasta  drauma  fær. 

4.  Standi  ljósum  í  loga  Ljómandi  jarðarhvel,  Lofts  á 
b)láhvelfdum  boga  Blómið  vér  sjáum  vel.  Hver  sem  sér 
það,   þótt   hríð   sé   ströng,   Heyrir   verndandi   englasöng. 

5.  Himins  ástgjöf  oss  ertu  Eilífðarblómið  skært.  Ljós 
og  líf  oss  æ  vertu,  Lækna  þú  hjarta  sært.  Blómið  lausn- 
arans  legstað  frá  Ljóma  þú  vorum  gröfum  á. 

Valdemar  Briem  þýddi. 

263.  Svanur. 

Lag  eftir  Inga  T.  Lárusson. 
1.  í  svanalíki  lyftist  moldin  hæst.  Hann  ljómar  fegurst 
og  hann  syngur  skærast.  Þá  angurljóð  hans  oss  í  hjart- 
að  skera,  Vér  erum  sjálfir  vorum  himni  næst.  Þá  oss  í 
draumi  banagrun  þau  bera,  Oss  birtist  lífsins  takmark 
fjærst  og  æðst.  Því  er  sem  duftið  dauða  þrái'  að  hrær- 
ast   Við   djarfa  sorgarblíða   rómsins   kvak.   Því   er   sem 


igo 


loftið  bíði  þess  að  bærast  Við  bjarta  himinfleyga  vængs- 
ins  tak. 

2.  Svo  reisist  brjóstsins  hvíta  hreina  mjöll,  Hver  hreif- 
ing  er  sem  stiltur  bogadráttur.  Og  hálsinn  ljósi  liðast 
mjúkt  og  réttir  Sig  langt  upp  yfir  dalaþorpin  öll.  Sem 
bylgjur  tóna  líða  vængir  léttir  í  loftsins  fríðu,  víðu 
söngvahöll.  Hans  þögn  er  eins  og  hljóður  hörpusláttur, 
Sem  hugann  dregur  með  sér  fjær  og  fjær.  Hans  flug  er 
eins  og  hrynji  aldýr  háttur  Af  himins  opnu  bók  manns 
sálu  nær. 

3.  Hve  sælt,  hve  sælt  að  líða'  um  hvolfin  heið  Með 
hreina  sterka  tóna  —  eða  enga,  Að  knýja  fjarri  öllum 
stolta  strengi,  Að  stefna  hæst  og  syngja  best  í  deyð,  Að 
hefja  rödd  sem  á  að  óma  lengi  í  annars  minni  þó  hún 
deyi'  um  leið.  Er  nokkur  æðri  aðall  hér  á  jörð,  En  eiga 
sjón  út  yfir  hringinn  þröngva  Og  vekja,  knýja  hópsins. 
veiku  hjörð  Til  hærra  lífs  —  til  ódauðlegra  söngva. 

Einar  Benediktsson* 

264.  Ástin  í  f  jarlægð. 

Lag  eftir  Palmer.    (J.  H.,  9.) 

1.  Svo  fjær  mér  á  vori  nú  situr  þú,  sveinn,  En  samt 
ertu  hjá  mér,  því  hamlar  ei  neinn,  Eg  finn  þig  í  daln- 
um  þeim  dulda !  Með  hugann  til  þín  yfir  fjöllin  eg  flýg, 
Svo  fluglétt  sem  skugginn  í  spor  þín  eg  stíg,  Og  leyn- 
ist  við  hlið   þér  sem  Hulda. 

2.  í  laufbrekku  grænni  þig  löngum  eg  finn,  Hjá  lækn- 
um  þú  situr  með  hönd  undir  kinn  Og  horfir  á  brosandi 

blómin ;  Þú  sér  mig  þá  ekki,  en  samt  er  það  eg,  Sem  a& 
þá  líð  yfir  hjarðanna  veg  í  vorblæ  með  vinhlýja  róminn. 

Stgr.   Thorst., 


265.  Vegur  elskunnar. 

Lag  eftir  Aug.  Myhling.   (J.  H.,  III.) 

1.  Sem  berglindin  bunar  að  hafi,  Svo  blíðfara  tár- 
hrein  og  svöl,  Er  jafnt  sem  um  liljugrund  ljúfa  Hún 
líður  um  harðgrýtis  möl. 

2.  Svo  gengur  fram  guðdómleg  elskan  Um  grýtta  sem 
blómgaða  jörð;  Hún  áfram  eins  ljúflega  leitar,  Hvort 
leiðin  er  mjúk  eða  hörð.  Stgr.  Thorst. 

266.  Unnustan. 

(Goethe.) 
Lag  eftir  Julie  Tutein.  (J.  H.,  III.) 

1.  Eg  minnist  þín,  er  sé  eg  sjóinn  glitra  Við  sólarhvel; 
Og  þegar  mánans  mildu  geislar  titra  Eg  man  þig  vel. 

2.  Eg  sé  til  þín,  er  létt  á  öðru  leiti  Sér  lyftir  ský,  Eg 
horfi'  á  þig,  er  hljóður  veg  minn  þreyti  Eg  húmi  í. 

3.  Eg  heyri  þig,  er  þýtur  fjarlæg  alda  Svo  þungt  og^ 
ótt;  Eg  heyri  þig,  er  hlustar  björkin  kalda  Um  helga 
nótt. 

4.  Þú  býr  hjá  mér,  þótt  bygð  þín  sé  svo  fjærri,  Eg 
bý  hjá  þér.  —  Nú  birtir  fyrir  blástjörnunni  skærri,  Ó> 
birstu  mér.  Matth.  Joch.  þýddi. 

267.  Óskir  elskandans. 

Lag  eftir  J.  P.  Cronhamn.   (B.  Þ.) 

1.  Ást  er  raust,  sem  bergmáls  jafnan  biður,  Bunulind, 
sem  komast  vill  að  ós,  Bára,  sem  vill  blíðkast  ströndu 
viður,  Blær,  sem  hjala  vill  við  sína  rós. 

2.  Endurhljóm  frá  þinni  sál  mér  sendu,  Sárar  óskir 
láttu  fylling  ná,  Barmi  þín  mót  blíðu  minni  vendu, 
Blómið  unga!  þigg  mín  ljóðin  smá.  Stgr.  Thorst. 

268.  Gleym  mér  ei. 

Lag  eftir  J.  Witt.   (J.  H.,  IV.) 

1.  Þú  litli  fugl  á  laufgri  grein,  Hvað  ljóðar  þú  svo 
sætt?  í  þínum  klið  býr  ástin  ein,  Sem  ei  af  hrygð  var 
grætt.  „Þú  yngissveinn !  eg  sveif  af  strönd,  Þar  sat  þín 
elskuð  mey  Með  heiðblátt  smáblóm  sér  í  hönd,  Og  sagði : 
Gleym  mér  ey." 

2.  „Ó,  hjartans  vinur !  vissir  þú,  Hvað  vel  eg  man  til 
þín !  Eg  lít  á  blóm  og  lif  i  í  trú,  Að  líkt  þú  saknir  mín ; 
Svo  ber  eg  það  á  brjósti  leynt,  Þar  byrgir  ástin  sig.  Og 
sem  mitt  blóm  er  himinhreint,  Eins  hreint  eg  elska  þig.u 

Stgr.    Thorst. 

269.  Löngun. 

Lag  eftir  Aug.  Södermann.  (J.  H.,  IV.) 

1.  Sjái'  eg  stjarnanna  sæg  glita  bláhimins  geim,  Yfir 

grænskóg  í  náttdaggar  þey,  Ó,  hve  langar  mig  þá  upp  í 

alsælu  heim  Á  hins  eilífa  kærleikans  ey.  Því  við  sóln- 

anna  dans,  uppi'  í  himninum  hátt,  Giftir  hana  mér  eilífð- 

in  löng,  Sem  hér  niðri  við  jörð  eg  hef  aldregi  átt  Nema 
í  elskunnar  draumum  og  söng. 

2.  Ó,  mín  Ásta !  hve  kalt  nístir  náttgolan  hér,  Sem 
að  næðir  um  húskofann  minn,  Hversu  lengi  þá  skal  eg 
af  þrá  eftir  þér  Drúpa  þögull  með  bliknandi  kinn? 
Kom  þú,  mjallhreina  mey,  vafin  mánaskins  straum  Eða 
mótluð  í  bláskýja  skrúð,  Kom  með  liljur  á  kinnum  í 
deyjanda  draum,  Eins  og  dís  mín,  þú  himneska  brúð ! 

3.  Upp  í  stjarnanna  geim  þá  við  stefnum  frá  jörð, 
Leitum  strandar  þar  fáum  við  gist,  Og  þar  byggjum 
oss  bæ  við  einn  bláskæran  fjörð,  Þar  oss  búin  er  eilífð- 
arvist.  Ó,  sú  indæla  stund,  þá  við  ástarbarm  þinn  Sé  eg 
cilífðar  dagsmorguns  brá,  Og  í  gullskýjum  engla  með 
ástbros  á  kinn  Þá  er  uppfylt  mín  von  og  mín  þrá. 

4.  Ó,  sú  ununin  blíð,  þá  í  alsælu  draum  Geng  eg,  elsk- 
aða,  þína  við  hlið,  Heyri  flugnið  af  aldanna  fossandi 
straum,  En  vor  fögnuður  einn  hefir  bið.  Ó,  það  fullsælu- 
boð,  þegar  fram  föllum  vér  Nið'r  að  föðurins  hásætis 
skör,  Þegar  hljómar  sú  rödd :  „Sjá  þinn  engill  hún  er 
Og  hún  á  með  þér  sælunnar  kjör." 

Stgr.  Thorst.  þýddi 


270.  Draumalandið. 

Lag  eftir  Sigfús  Einarsson. 
1.   Ó,   leyf  mér  þig  að   leiða  Til  landsins   fjallaheiða 
Með  sælusumrin  löng.  Þar  angar  blómabreiða  Við  blíð- 
an  fuglasöng. 

2.  Þar  að  eins  yndi  fann  eg,  Þar  að  eins  við  mig  kann 
eg,  Þar  batt  mig  trygðaband.  Því  þar  er  alt,  sem  ann 
eg,  —  Það  er  mitt  draumaland. 

Guðm..  Magnússon. 

271.  Venus  rennir  hýrum  hvörmum. 

Lag  eftir  P.  E.  Rasmussen.  (J.  H.,  II.) 

1.  Venus  rennir  hýrum  hvörmum  Himni  bláum  frá, 
Jörðu  svefns  í  svölum  örmum,  Sjónir  festir  á,  Inn  um 
lítinn  gægist  glugga  —  Grímu  alt  er  hulið  skugga.  — 
Hverju  ertu  að  að  gæta,  Ástargyðjan  mæta? 

2.  Þesa  hetju  brand  í  blóði  Baða'  í  gær  eg  sá,  Varðist 
djarft  hinn  vígamóði ;  Viður  liðsmun  á;  Yfir  mannhring 
öflgan  stekkur,  Undan  fjanda-sveitin  hrekkur,  Böndum 
kemur  á  hann  engi,  Að  þótt  sæki  mengi. 

3.  Þann,  sem  bundið  enginn  ýta  Áður  fékk,  né  sært, 
Hefir  meyjan  handarhvíta  í  harðar  viðjar  fært;  Orkar 
hann  ei  af  sér  kasta  Armalaga  bandi  fasta,  Honum,  sem 
sem  að  hálsi  réði  Hnýta  mær  á  beði. 

Jón  Thóroddsen* 

272.  Sat  hjá  læknum  — 

Þjóðlag.   (Sv.  nr.  69.) 

1.  Sat  hjá  læknum  sveinninn  ungi,  Saman  blómstur 
flétta  vann,  Og  hann  sá  þau  bráðfleyg  berast  Burt  með 
straum,  er  fram  hjá  rann.  Þannig,  eins  og  lækur  líð- 
ur,  Líf  mitt  og  án  tafar  dvín.  Þannig  æskan  fríða  fölnar 
Fljótt,  sem  blóma  kerfin  mín. 

2.  Spyrjið  ei  hví  svo  eg  sýti  Sælli  vors  á  blómatíð; 

Alt  ber  gleði  vott  og  vonar,  Vor  þá  skreytir  dal  og 
hlíð ;  En  þó  röddum  ótal  þreyti  Öll  náttúran  gleði- 
hljóm,  Hún  í  móðgu  munardjúpi  Mínu  vekur  andvörp 
tóm. 

3.  Hvað  mig  stoðar  alt  það  yndi  Unaðsfagurt  vor  sem 
ljær?  Eina  þrái'  eg  hryggum  huga,  Hún  er  nær  en  þó 
svo  fjær.  Faðminn  breiði'  eg  móti  meyjar  Mynd,  sem 
vekur  hjartans  þrá;  Æ,  eg  fæ  ei  faðmað  hana  Friðast 
hjartað  aldrei  má. 

4.  Ofan  kom  þú,  ást  mín  f ríða !  Og  f rá  stórhöll  þinni 
snú;  Blóm,  sem  færði  blíðast  vorið,  Breiði  eg  í  skaut 
þér  nú;  Heyr,  af  ljóðum  undur  hljómar,  Lindin  suðar 
aldrei  þreytt;  Minsti  kofi  vist  má  veita  Verum  tveim, 
sem  elskast  heitt.  Stgr.  Thorst  þýddi. 

!> 

273.  Nei,  smáfríð  er  hún  ekki. 

Lag:  Nu  bor  du  i  det  fjærne.   (D.  Mb.,  I.) 

1.  Nei,  smáfríð  er  hún  ekki,  Og  engin  skýjadís,  En 
enga  eg  samt  þekki,  Sem  eg  mér  heldur  kýs. 

2.  Við  eldblik  augna  kátra  Skín  andlit  bjart  og  ljóst, 
Við  hljóðfall  léttra  hlátra  Sem  hrannir  lyftast  brjóst. 

3.  Og  ef  eg  er  með  henni,  Eg  eld  í  hjarta  finn.  Það 
er  sem  blóðið  brenni  Og  bálist  hugur  minn. 

Hannes  Hafstein. 

274.  Við  svala  lind. 

Lag  eftir  J.  A.  P.  Schultz.  (Dh.) 
1.  Við  svala  lind  um  sumarstund,  Er  sólin  fögur  kysti 
grund,  Eg  sat  hjá  mærri  mey.  Við   ræddum  margt,  eg 

man  það   eitt  Hún   mælti   blítt :   „Eg  ann  þér  heitt.   Ó, 
gleym  mér,   gleym  mér  ei  !" 

2.  En  síðar  við  þá  svölu  lind,  Er  sólin  kvaddi  fjalla- 
tind,  Eg  sat  hjá  sömu  mey.  Ei  margt  var  rætt,  eg  man 
það  flest.  Hún  mælti :  „Eg  er  öðrum  fest.  Þú  fær  mig, 
fær   mig   ei !"  Páll  Jónsson. 

275.  Upp  á  himins  bláum  boga. 

Þjóðlag.    (S.  st.) 

1.  Uppi'  á  himins  bláum  boga  Bjartir  stjörnuglampar 
loga,  Yfir  sjóinn  undur  breiða  Unaðsgeislum  máninn 
slær.  En  hvað  er  fegurð  himinsala?  Hvað  er  rós  og 
blómin  dala  Móti  djúpu  meyjar  auga,  Mátt  er  allan 
sigrað  fær? 

2.  Þú,  sem  þetta  þegið  hefur  Þess  af  hönd,  er  fegurð 
gefur :  Þinn  er  mátturinn  og  dýrðin,  Þér  sé  lof  um  ár 
og  öld !  Undrastu'  ekki  orðin  þungu,  eignuð  drotni  manns 
af  tungu :  Andinn  guðs  í  öllu  fögru  Unir  sér  um  dag 
sem  kvöld.  Benedikt  Gröndal. 

276.  Fossinn  og  eikin. 

Lag  eftir  Helga  Helgason. 

1.  Ein  fögur  eik  hjá  fossi  stóð,  Sem  féll  af  bergi 
háu  —  Og  sumarróðuls  geislaglóð  Þá  gylti  blöðin  smáu. 
Við  næturkylju  köldum  leik,  Þar  klettur  greinum  hlúði, 
Og  fossinn  vökvun  færði  eik  í  fögru  sumarskrúði. 

2.  Og  fossinn  kunni  ljóðaleik,  Sem  lék  hann  daga'  og 
nætur;  Og  söng  hann  blítt  um  svása  eik,  Er  sínar  hafði 

rætur  Þar  fest  hjá  dimmu  djúpi  hans  Og  dafnað  hans 
við  síðu.  Og  lét  nú  brosa  laufakrans  Við  ljósi  sólar  blíðu. 

3.  Og  fossinn  söng  um  storð  og  straum,  Hann  söng 
um  ást  og  Freyju,  Og  fossinn  söng  um  sjafnardraum, 
Hann  söng  um  hal  og  meyju.  Og  fossinn  söng  um  sælu- 
tíð,  Hann  söng  um  kjörin  nauða,  Og  fossinn  söng  um 
sverðahríð,  Hann  söng  um  líf  og  dauða. 

4.  Og  eikin  ljósum  laufum  skreytt  Á  ljóða  hlýddi  sög- 
ur,  Og  fossinn  unni  henni  heitt,  Því  hún  var  ung  og 
fögur.  Og  oft  hann  kvað :  „Eg  elska  þig,  Eg  elska  feg- 
urð  þína!"  Og  loks  hann  kvað :  „Æ,  kystu  mig,  Æ, 
kystu  báru  mína  I" 

5.  En  köld  í  greinum  kylja  þraut,  Þá  kveður  eik  og 
stundi :  „Þú  foss,  þú  foss,  ef  færir  braut,  Eg  farsæl 
verða  mundi.  Mér  leiðast  kossa-læti  þín,  Mér  leiðast, 
foss,  þín  kvæði,  Þú  bleytir  fögru  blöðin  mín  Og  bannar 
kyrð  og  næði-. 

6.  Þá  syngur  f  oss  þann  söng  við  eik :  Æ,  svona'  er 
ástin  hvikul,  Og  oft  er  trygð  í  veröld  veik  Og  vonin 
fagra  svikul,  Og  oft  er  traustið  vina  valt,  Og  verður  ei 
að  neinu !"  Og  fossinn  hló,  en  hló  þó  kalt,  Hann  hló  og 
grét  í  einu. 

7.  Og  fossinn  hvarf,  þá  fölnar  eik,  Og  fossinn  kom  ei 
aftur.  Af  greinum  féllu  blöðin  bleik,  Því  burt  var  líf 
og  kraftur.  Og  eikin  fann  að  ein  var  hún,  Og  æ  hún 
fossinn  þreyði,  Og  feigðin  djúpa  risti  rún  Á  rót,  og 
eikin  deyði.  Páll  Jónsson. 

277.  Svíf  þú  fugl. 

Lag  eftir  J.  P.  E.  Hartmann.  (J.  H.,  VI.) 
Svíf  þú  fugl  yfir  sævardjúpið  víða,  Senn  tekur 
dimma  af  nótt;  Hnigin  til  viðar  er  heimssólin  fríða, 
Hallar  nú  deginum  skjótt.  Skundaðu  heim  til  að  hitta 
þinn  maka,  Hreiður  og  ungviði  smátt.  Komirðu'  á  morg- 
un,  minn  kæri,  til  baka  Kvakaðu'  í  eyra  mér  dátt. 

B.  þýddi. 

278.  ólafur  Tryggvason. 

(Björnstjerne  Björnson). 

Lag  eftir  F.  A.  Reissiger.   (J.  H.,  IV.) 

1.  Norð'r  um  sjó  fer  sigling  glæst,  Sést  við  dagsbrún 
í  lyfting  hæst  Erlingur  Skjálgsson  frá  Sóla.  Skimar  yf- 
ir  djúp  að  Danmörk :  Kemur  ekki  Ólafur  Tryggvason? 

2.  Drekar  fimmtíu  fella  voð,  Fólkið  sólbrent  á  hverri 
gnoð  Horfir  að  Danmörk,  þá  drynur :  Hvað  dvelur  Orm- 
inn  langa?  Kemur  ekki  Ólafur  Tryggvason? 

3.  Annan  morgun,  er  eins  það  brást,  Ekkert  mastur 
við  haf  sbrún  sást,  Gall  sem  stórviðris  stormur :  Hvað 
dvelur  Orminn  langa?  Kemur  ekki  Ólafur  Tryggvason? 

4.  Steinhljótt  varð  alt  í  sama  svip,  Súgur  hafs  því  að 
bar  um  skip,  Eins  og  andvarp  úr  djúpi :  Unninn  er  Orm- 
urinn    langi,    Fallinn   er    ólafur   Tryggvason. 

5.  Síðan  hefir  í  hundrað  ár,  Helst  við  tunglsskin  um 
unnir  blár  Fylgt  með  Norðmanna  fleyjum:  Unninn  er 
Ormurinn  langi,  Fallinn  er  Ólafur  Tryggvason ! 

Stgr.  Thorst. 

279«  Brúðförin  í  Harðangri. 

Lag  eftir  H.  Kjerulf.  (Dh.) 
i.  Nú  svífur  hinn  ljúfasti  sumarblær  Um  sædjúpið 
Harðangurs  víða,  Þar  gnæfa  við  heiðloftið  háfjöll  skær 
Með  hátignarsvipinn  fríða.  Það  glitrar  á  hjarn  og  hlíð- 
anna  reit.  Sitt  hátíðaskrúð  ber  fagnandi  sveit,  Því  sjá, 
heim  á  bárunum  bláu  Fer  brúðfylgd  á  skipi  smáu. 

2.  Með  kórónu  gullna  og  klæði  fríð,  sem  kongsdætra 
jafningi  fagur,  Þar  situr  í  stafninum  brúður  blíð  Svo 
broshýr  sem  sumardagur.  Og  brúðguminn  veifar  hattin- 
um  hýr,  Sú  hrund,  sem  hann  flytur,  er  kjörgripur  dýr. 
í  ástþýðum  augunum  lítur  Þann  unað,  sem  sæll  hann 
nýtur. 

3.  Um  sæflötinn  tindrandi  tónaföll  Og  töfrandi  dans- 
söngur  hljómar,  Og  skotdunur  bergmála  skrúðgræn 
fjöll,  Frá  skóginum  gleðin  ómar.  Við  brúðþernur  ganga 
þar  glensmál  hlý,  Svo  gleymir  ei  veislumeistarinn  því 
Þeim  brúðhjónum  báðum  til  æru  Að  barmfylla  kerin 
skæru. 

4.  Sva  berast  þau  ljúft  yfir  lygnan  ver  Með  lífgandi 
sönghljómi  bestum;  Og  bátur  við  bát  yfir  fjörðinn  fer 
Með  fagnandi  brúðkaupsgestum.  Um  dalskörðin  blán- 
ar,  það  blikar  á  snæ,  Hin  blómskreyttu  lauftré  anga  við 
sæ,  Það  kveða  við  klukknanna  hljómar,  Frá  kirkjunni 
signing  ómar.  Páll  Jónsson  þýddi. 

280.  Nykurinn. 

Lag  eftir  H.  Kjerulf.  (Laufblöð.) 
1.    Eg   hlýddi   á   nykursins    söngvaseið    Hjá    suðandi 

krystalslindum,  Og  kyrðin  drotnaði,  djúpsett,  þreyð,  Og 
dagur  leið,  og  dagur  leið,  Og  skuggarnir  teygðust  frá 
tindum. 

2.  Eg  heyrði  hann  grét  meðan  glóði  rein  í  geislanna 
hinstu  flaugum,  Og  bládöggin  skalf  svo  himinhrein  Á 
hverri  grein,  á  hverri  grein,  Hjá  'kvöldskygðum  kryst- 
alslaugum. 

3.  Frá  hörpunni'  hans  blíðróma  leið  svo  ljóð  Um  lág- 
stemdar  tónaraðir :  Sof  heil !  nú  draumálfar,  rós  mín 
rjóð,  Um  rjóðrin  hljóð,  um  rjóðrin  hljóð  Að  sæng  þinni 
sveipast  glaðir. 

4.  Svo  ylsæt,  fögur  og  skær  þú  skín,  En  skynjar  ei 
hvað  mér  geymist;  Við  straumfallið  sorgin  mýkist  mín, 
En  myndin  þín,  en  myndin  þín  Mér  aldrei,  mér  aldrei 
gleymist.  Jón  Runólfsson  þýddi., 


281.  Sænsk  þjóðvísa. 

Með  sínu  lagi.   (J.  H.,  IV.) 

1.  Ein  yngismeyjan  gekk  úti'  í  skógi,  Þar  ungan  sjó- 
mann  hún  hitti'  á  leið.  „Og  því  er  hún  alein  úti'  að 
ganga,  Fæst  ástin  hennar  ef  þess  eg  bið?" 

2.  „Við  þeirri  bæn  er  mér  þungt  til  svara,  Til  þess  er 
stétt  mín  svo  yfrið  lág,  Sem  ambátt  má  eg  víst  yður 
þjóna,   En  aldrei  lofast  —  nei,  það   er   frá. 

3.  Eg  átti'  einn  vininn,  sem  fór  burt  frá  mér,  í  full 
sjö  árin  eg  þráði  hann,  Og  lifi  hann,  þá  á  hann  mitt 
hjarta,  En  hafi'  hann  dáið  á  guð  hans  sál." 

4.  „Eg  er  sá  vinur,  sem  fór  burt  frá  þér,  1  full  sjö 

árin   þér  gleymdi'   eg  síst,   Kom,   elskan   fögur,   í  arma. 
mína,  Eg  er  sá  vinur,  já,  það  er  víst." 

Stgr.  Thorst.  þýddi. 

282.  Fjær  er  hann  enn. 
Finskt   þjóðlag.    (J.    H.,    V.) 

1.  Fjær  er  hann  enn  þá  frá  iðgrænum  dölum,  Unir  í 
konungsins  gullbjörtu  sölum.  Fugl  minn,  þú  litli,  æ, 
hjartans  vin  litli,  Kemur  þú  ei  senn? 

2.  Ginna  þig  meyjar  í  glitfögrum  lundum?  Gleymirðu 
mér  hjá  þeim  sólbjörtu  sprundum?  Fugl  minn,  þú  litli, 
æ,  hjartans  vin  litli,  Kemur  þú-ei  senn? 

3.  Sætt  lætur  fuglanna  söngur  í  eyra,  Sætara  þó  er 
minn  ástvin  að  heyra.  Fugl  minn,  þú  litli,  æ,  hjartans- 
vin  litli,  Kemur  þú  ei  senn? 

4.  Kom,  kom  þú  aftur  til  iðgrænna  dala,  Enda  þú  neyð 
minna  löngunar  kvala.  Fugl  minn,  þú  litli,  æ,  hjartans. 
vin  litli,  Kemur  þú  ei  senn?  Stgr.  Thorst.  þýddi 

283.  Vængirnir. 

(Úr  ensku). 

Lag  eftir  Dolores.   (J.  H.,  IV.) 

1.  Vængjum  vildi'  eg  berast  í  vinda  léttum  blæ,  Djarft 
um  fjöll  og  dali  Og  djúpan  reginsæ;  Vængjum  líða'  í 
lofti  Við  ljósblátt  sólarhvel,  Vængjum  sælum  svífa. 
Með  sigri'  yf ir  líf i'  og  hel. 

2.  Vængi,  vængi  gef  mér,  Sem  von  og  æskudraum^ 
Fagra,  sterka'  og  frjálsa,  Að  flýja'  úr  sollnum  glaum; 

Vængi'  að   fái'  eg  flogið   Og  fundið   sæluvist,   Það  alt 
sem  eg  þrái,  Og  þá  sem  eg  hef  mist. 

3.  Vængi'  í  hæð  að  hefjast,  Sem  háfleygt  arnakyn, 
Vængi  loks  er  leiftra  Við  ljóssins  hæsta  skin;  Vængi'  er 
þ>jóta'  án  þreytu,  En  þiggja  kyrðar  bið  Þá  bjartir  sam- 
an  sveipast  I  sælum  himins  frið. 

Stgr.    Thorst.  þýddi. 

284.  Til  tunglsins. 

(C.  Enslin). 

Þýskt  þjóðlag.  J.  H.,  6.) 

1.  Góða  tungl !  um  loft  þú  líður  Ljúft  við  skýja  silf- 
urskaut,  Eins  og  viljinn  alvalds  býður  Eftir  þinni  vissu 
braut.  Öllum  þreyttum  ljós  þitt  ljáðu,  Læðstu'  um  glugga 
sérhvern  inn,  Lát  í  húmi  hjörtun  þjáðu  Huggast  blítt 
við  geislann  þinn. 

2.  Góða  tungl !  um  götur  skírðar  Gengur  þú  og  lýsir 
vel,  Þar  er  setti  sér  til  dýrðar  Sjálfur  guð  þitt  bjarta 
hvel.  Lít  til  vorra  lágu  ranna,  Lát  þitt  friðar  andlit 
sjást,  Og  sem  vinhýr  vörður  manna  Vitna  þú  um  drott- 
ins  ást. 

3.  Góða  tungl !  með  geislamóðu  Glansar  þú  í  stjarna- 
sæ.  Og  með  svifi  hverfist  hljóðu  Hátíðlega'  í  nætur- 
blæ.  Oss  þú  færir  frá  þeim  hæsta  Föðurmildan  náðar- 
koss,  Og  til  morguns  gullinglæsta,  Góða  tungl,  þú  leið- 
ir  oss.  Stgr.  Thorst.  þýddi. 

285.  Þér  risajöklar. 

Lag  eftir  Kreuzer.  (J.  H.,  V.) 
Þér  risajöklar,  reifðir  blítt  í  rósrauð  aftanský,  Hve 
angurvært  eg  oft  og  títt  Til  yðar  huga  sný !  Ó,  Alpa- 
horn,  með  hreysti  fylt  Og  hjartnæmt  þó  um  leið,  Af 
sorg  og  unun  samanstilt,  Hve  sárt  eg  hef  þig  þreyð ! 
Bládjúpa  vatn,  af  grænskóg  girt,  Með  geislaflötinn  þinn ! 
Nær  sé  eg  þig  um  sumar  kyrt  Og  svölun  hjá  þér  finn? 
Svo  kveð  eg  þegar  kvöldljós  seint  Á  kaldri  rósdögg  skín, 
Af  hvarmi  tárið  hnígur  leynt  —  Svo  heit  er  löngun  mím 

Stgr.  Thorst.  þýddi. 

286.  Þekkirðu  land. 

(Goethe.) 
Lag  eftir  Beethoven.    (J.  H.,  VI.) 

1.  Þekkirðu  land,  þar  gul  sítrónan  grær,  Þar  gulleplið 
í  dökku  laufi  hlær?  Frá  bláum  himni  blærinn  andar  dátt, 
Þar  blómgast  myrtus  vær  og  lártréð  hátt.  Þekkirðu  það? 
Æ,  þangað  mér  Eg  óska  vil,  minn  elskaði,  með  þér. 

2.  Þekkirðu  hús  með  þak  á  súlum  gjört?  Hve  þar 
hið  innra  ljómar  prýðin  björt  Og  marmara'líkun  líta  þar 
á  mig,  Þú  ljúfa  barn,  hvað  gjörðu  menn  við  þig?  Þekk- 
irðu  það?  Æ,  þangað  mér  Eg  óska  vil,  minn  verndari, 
með  þér. 

3.  Þekkirðu  fjöllin  þrúðg  við  skýja  svif  ?  í  þoku  stikl- 
ar  múllinn  hamraklif ;  í  fylgsnum  hella  f ornt  býr  dreka 
kyn,  Þar  flugabjörgin  skjálfa'  af  vatna  dyn.  Þekkirðu 
það  ?  Æ,  þangað  mér  Að  f ara  héðan,  f aðir,  leyf  með  þér. 

Stgr.  Thorst.  þýddi. 

287.  HeiÖarrósin. 

(Goethe.) 

Lög  eftir  Fr.  Schubert  og  J.  F.  Reichardt  o.  fl. 

(J.  H.,  6.) 

1.  Sveinninn  rjóða  rósu  sá,  Rósu  smá  á  heiði,  Hún 
var  ung  með  hýrri  brá,  Hljóp  hann  nær  og  leit  þar  á, 
Nú  bar  vel  í  veiði,  Rósin,  rósin,  rósin  rjóð,  Rósin  smá 
á  heiði. 

2.  Sveinninn  kvað :  Nú  þríf  eg  þig,  Þú  mín  rós  á 
heiði.  Rósin  kvað :  Nú  ríf  eg  þig,  Ráð  er  síst  að  erta 
mig,  Farðu  frá,  eg  beiði !  Rósin,  rósin,  rósin  rjóð,  Rósin 
smá  á  heiði. 

3.  Sveinn  tók  rós,  og  síst  hann  kveið  —  Smáa  rós  á 
heiði,  Rósin  varðist  svo  að  sveið,  Sveini  var  það  kvöl 
og  neyð,  Þolinn  samt  hann  þreyði.  Rósin,  rósin,  rósin 
rjóð,  Rósin  smá  á  heiði.  Stgr.  Thorst. 

288.  Lórelei. 

(Heine.) 
Lag  eftir  F.  Silcher.   (J.  H.,  IV.) 

1.  Eg  veit  ekki'  af  hvers  konar  völdum  Svo  viknandi 
eg  er,  Ein  saga  frá  umliðnum  öldum  Fer  ei  úr  huga 
mér.  Það  húmar  og  hljóðlega  rennur  í  hægðum  straum- 
lygn  Rín,  Hinn  ljósgullni  bjargtindur  brennur  Þar  blíð- 
ust  kvöldsól  skín. 

2.  Þar  efst  situr  ungmey  á  gnúpi  Með  andlit  töfra- 
frítt,  Og  greiðir  í  glitklæða  hjúpi  Sitt  gullhár  furðu 
sítt;    Með   gullkamb   hún   kembir   sér   lengi   Og  kveður 

tmdrabrag,   Svo  voldugt,  að  við  stenst  engi,  Er  vífsins 
töfralag. 

3.  Og  farmaður  harmblíðu  hrifinn  Af  hljómunum 
töfrast  fer,  Hann  lítur  ei  löðrandi  rifin,  En  ljúft  til 
hæða  sér.  Um  hann  og  f  leyið  er  haldið :  Þeim  hvolf  di 
hylgjan  ströng.  Og  því  hefir  Lórelei  valdið  Með  leiðslu 
töfra  söng.  Stgr.  Thorst. 

289.  Fundurinn. 

(Goethe). 

Þýskt  þjóðlag.   (J.  H.,  II.) 

1.  Eg  gekk  í  skógnum  sem  gatan  lá,  Og  einskis  leita 
mig  lysti  þá. 

2.  í  skuggafylgsni  eg  fjólu  sá,  Sem  stúlku  auga,  sem 
stjörnu  smá.  ft 

3.  Að  blómi'  eg  seildist,  það  sagði :  nei,  Eg  vil  ei 
blikna,  æ,  brjót  mig  ei. 

4.  Það  blóm  eg  gróf  upp  úr  grundu  þar,  Og  heilt  með 
rótum  til  húss  míns  bar. 

5.  Eg  kom  því  niður  á  kyrran  stað,  Þar  blessast  enn 
þá  og  blómgast  það.  Stgr.  Thorst. 

290.  í  föðurgarÖi  fyrrum. 

(Úr  þýsku). 

Þýskt  þjóðlag.   (J.  H.,  4.) 
1.  í  föðurgarði  fyrrum,  Er  frjóvgri  rís  á  grund,  Eg 
ólst  í  afdal  kyrrum  Við  unaðs  lund.  Æskudalur  ástkær 

mér,  Ótal  sinnum  heilsa'  eg  þér.  1  föðurgarði  fyrrum,  Á 
frjórri  grund. 

2.  Þar  sól  er  svás  á  hjóllum,  En  svalt  er  nið'r  í  skógr 
Þar  fanginn  fuglklið  snjöllum  Eg  fann  oft  ró.  Æsku- 
dalur,  ástkær  mér,  ótal  sinnum  heilsa,  eg  þér.  Þar"  sól 
er  svás  á  fjöllum,  En  svalt  í  skóg. 

3.  Þá  dey  eg,  duft  mitt  byrgið  í  dals  míns  kærri  grund ; 
Með  þessum  söng  mig  syrgið  Á  sólfalls  stund :  Æsku- 
dalur'  ástkær  mér,  Eg  nú  síðast  heilsa  þér.  Þá  dey  eg, 
duft  mitt  byrgið  í  dals  míns  grund.  Stgr*  Thorst. 


291.   Bænhúsið. 

Lag  eftir  Kreutzer.  (J.  H.,  VI.) 
Hátt  á  bjargi  bænhús  stendur,  Blasir  neðra  dalur  einn; 
Gleðiljóð  við  læk  í  dalrÆhn  Lítill  kveður  hjarðarsveinm 
Ofan  klukkna  heyrast  hljómar  Hryggum  blandnir  lík- 
söngsklið ;  Svás  þá  gleðisöngur  þagnar,  Sveinninn  hlerar 
upp  á  við ;  Þeir,  sem  hefjast  út  þar  efra  Undu'  í  daln- 
um  glaðir  sér.  Eins  þar  síðar,  sveinninn  ungi,  Sungið 
verður  yfir  þér.  Stgr.,  Thorst.  þýddi. 


292.  Vona  minna  bjarmi. 

Lag  eftir  Árna  Thorsteinsson. 
1.   Vona   minna  bjarmi   á  barmi  þér   ljómar,   —  Ber 
mig  upp   til   skýja,   þar   gígja     þín  hljómar!    Sólarhafs 
við  ósa  mín  ljósa  þú  lifir,  —  Leiftur  himins  titra  og 
glitra  þér  yf ir  ! 

2.  Farðu'  um .  löndin  eldi  svo  veldi  þitt  víkki,  Vor- 
blær  ylji  dali  og  bali  hver  prýkki.  Komdu'  og  bræddu 
ísinn,  ó,  dísin  mín  dýra,  Dróma  leystu'  af  sænum  með; 
blænum  þeim  hýra ! 

3.  Ó,  eg  varpa  tötrum  og  f  jötrum  eg  fleygi :  Finn  a& 
nálæg  ertu  þó  sértu  hér  eigi.  Senn  rís  alt  úr  dvala  tiL 
dala  og  voga,  Dýrðleg  blika  sundin  og  grundin  í  loga. 

4.  Alt  til  þess  að  blessa  og  hressa  hið  hrjáða,  Holundir 
sem  blæða,  að  græða  hins  þjáða,  Kemur  þú  svo  rós- 
kvik  með  ljósblik  og  lætur  Laugast  tárum  hjarnið  sem 
barnið   er  grætur.  Guðm.   Guðmundsson., 


293.  Gígjan. 

Lag  eftir  Sigfús  Einarsson. 

1.  Um  undrageim  í  himinveldi  háu,  Nú  hverfur  sót 
og  kveður  jarðarglaum;  Á  fegra  landi  gróa  blómin  bláu 
í  bjartri  dögg  við  lífsins  helgan  straum.  Þar  dvelur 
mey  hjá  dimmu  fossa  tali,  Og  drauma  vekur  purpurans 
í  blæ,  Og  norðurljósið  hylur  helga  sali,  Þar  hnígur  sólin. 
aldrei  nið'r  í  sæ. 

2.  Þar  rísa  bjartar  hallir,  sem  ei  hrynja,  Og  hreimur 
sætur  fyllir  bogagöng,  En  langt  í  fjarska  foldar  þrumur 
drynja  Með  fimbulbassa  undir  helgum  söng.  Og  gullinn 
strengur  gígju  veldur  hljóði  Og  glitrar  títt  um  eilíft 
sumarkvöld,  Þar  roðnar  aldrei  sverð  af  banablóði,  Þar 
byggir  gyðjan  mín   sín  himintjöld. 

Benedikt  Gröndal. 

294.  Hergönguljóð.- 

(Úr  þýsku.) 

Lag  eftir  A.  Methfessel.  (J.  H.,  III.) 

1.  Af  stað  burt  í  fjarlægð  við  hornahljóðin  ströng, 
Og  hefjum  upp  raddir  í  drengilegum  söng.  Sem  morgun- 
t)lær  um  löndin  frelsið  fer,  Og  frjálsa,  glaða  lífið  það 
kjósum  vér. 

2.  Vér  hóp  skulum  halda,  sem  tryggum  bræðrum  ber, 
1  bardagahríðum  og  eins  þá  friðstund  er,  Sá  andi'  er 
hreinn  og  hár,  sem  hvetur  lið,  Og  hugur  allra  stefnir 
3.  sama  mið. 

3.  Vor  foringi  lifi,  hann  f remstur  snýr  á  leið,  Vér 
fylgjum  djarft  eftir  á  blóðugt  sigurskeið,  Nú  leiðir  hann 
til  stríðs,  í  styrjöld  fús,  Eins  stefnir  hann  oss  síðar  í 
föðurhús. 

4.  Vér  hræðumst  ei  hættur  né  blóðug  bana-sár,  En 
bleyði  vér  hræðumst  og  smánarinnar  fár,  Og  hylji  hauðr- 
ið  fjær  vorn  höfuðsvörð,  Vér  hvílum  þó  sem  geymdir  í 
íöðurjörð.  Stgr.  Thorst. 


295.  Parísar  hergönguljóð. 

(C.   Delavigne.) 

Með   sínu  lagi.    (J.   H.,   VI.) 

Upp  franska  þjóð,  með  fremdargeði,  Enn  frelsisfaðm- 

xir  opnast  þér.  „Þér  eruð  þrælar,"  oss  var  kveðið.  „Vér 

erum  hermenn,"  sögðum  vér.  Enn  grípur  París,  glæst  af 

minnum,  Sinn  gamla  tír  með  frelsis  sinnum.  Áfram  út 


209 


í  stríð.  Elds  og  kúlnahríð,  Gegnum  glóð  og  reyk  í  geyst- 
an  hildarleik,   Og  sigursveig  oss'vinnum. 

Stgr.  Thorst. 

296.  Er  ógnar  oddahríðin. 

(Úr    sænsku.) 

Sænskt  lag.  (J.  H.,  VI.) 
Er  ógnar  oddahríðin  Frá  austri  norðurs  drótt,  Þá 
hefst  upp  hetjutíðin,  Þá  hópast  lið  vort  fljótt.  í  loga- 
letri  skæru  Má  lesa  á  kappans  hjör:  Eg  helga  einni  æru 
Mitt  afl  og  hreysti'  og  fjör.  Halló,  halló,  Nú  fram,  þú 
írækni  her  !  Stgr*  Thorst. 

297.  Stríðsbæn. 

Lag  eftir  O.  Lindblad.  (J.  H.,  8) 
Æðstur  Drottinn  hárra  heima,  Heyr  þá  bæn,  sem  nú 
skal  tjáð:  Yfir  oss  um  eilífð  streyma  Ótæmandi  láttu 
náð.  Þitt  er  valdið,  vegsemd,  gnóttin,  Veit  oss  friðinn, 
herra  kær !  Sért  þú  með  oss,  aldrei  óttinn  Arni  vorum 
þrengist  nær.  /.  þýddi. 

298.  Heil  norðurheimsins  fold. 

Lag  eftir  Crusell.   (J.  H.,  IV.) 
Heil  norðurheimsins   f  old,   Heil  þú,  vor   f  ósturmold ! 
Líf  og  blóð,  Manndóm,  móð  —  Vér  offrum  æru  þinni. 
Lifi,   lifi,   lifi   vor   fósturf old ! 

Stgr.  Thorst.  þýddi. 

X.  Lofsöngvar. 


299.  Lofsöngur. 

(C.    Frimann.) 

Sænskt  þjóðlag.    (J.  H.,  9.) 

1.  Líti  eg  um  loftin  blá  Skýin,  sem  sigla  fram  silfur- 
glitaðan  boga,  Hálftungls  gullnu  hornin  á,  Herinn 
stjörnu,  þann  tindrandi  loga,  Þrungna  þrumu  heim- 
kynnið,  Þar  sem  að  skruggan  skæð  skekur  dunandi 
hamar,  Rekur  fjalli  högg  á  hlið,  Hittir  skóginn  og  stór- 
viðu  lamar :  Þú  ert  mikill,  hrópa'  eg  hátt,  Himna  guð, 
eg  sé  þinn  mátt ;  Fyrir  þinni  hægri  hönd,  Hnígur  auð- 
mjúk  í  duftið  mín  önd. 

2.  Líti'  eg  langt  um  útþönd  höf,  Þar  er  skjót  skipa 
mergð  skundar  vængjuðum  húnum,  Sekkur  djúpt  í  sjáv- 
ar  gröf,  Sést  svo  aftur  á  aldnanna  brúnum,  Þar  er  sé 
eg  sverðfiskinn,  Hnúðurbak,  hrosshvelið  hart  við  stökk- 
ulinn  glíma,  Þar  er  f lögurflokkurinn  Ferðast  réttum  á 
vegi  og  tíma :  Þú  ert  mikill,  hrópa'  eg  hátt,  Haf  sins  guð  ! 
eg  sé  þinn  mátt;  Sjór  og  hvað  þar  inni  er,  Órækt  vitni 
um  guðdóm  þinn  ber. 

3.  Líti'  eg  liljum  skrýdda  jörð,  Skoði  eg  skóg  og 
strönd,  skoði'  eg  dali  og  fjöllin;  Skoði'  eg  bugðu  breytt- 
an  fjörð,  Breiðar  elfur  og  vatnsbunu  f  öllin ;  Skoði'  eg 
skepnu  fjöld  ótal,  Alt  frá  þeim  ormi,  sem  undir  duftinu 
skríður,  Yfir  féð  í  fögrum  dal  Fjær  til  himins  þar  bein- 
f  leyg  örn  líður :  Þú  ert  mikill,  hrópa'  eg  hátt,  Heims- 

ins  guð !  eg  sé  þinn  mátt;   Lofið  himnar,  haf  og  jörð 
Hann,  hvers  mætti  þið  af  eruð  gjörð. 

Jónas  Hallgrímsson. 

299  b.  Lofsöngur 

Lag  eftir   Beethoven.    (Organt.   II.) 

1.  Þitt  lof,  ó  drottinn  vor,  himnarnir  hljómi,  Þitt  heil- 
agt  nafnið  prísa  ber !  Og  jörð  vor  söngvana  endurómi : 
Þú  alheimsstýrir,  lof  sé  þér !  Hver  reisti  hvelfingu  him- 
insins  heima?  Hvers  hönd  gaf  ljósið  skærri  sól?  Hver 
ekur  sigrandi  gegnum  geima  Á  geislans  braut  að  ysta 
pól? 

2.  Sjá,  maðu'r,  hin  dýrðlegu  dásemdarverkin,  Er  drott- 
ins  lofa  máttku  hönd,  Alt  ber  í  heimi  um  mátt  hans 
merkin,  Hið  minsta  og  stærsta  tengja  bönd.  Sjá  nátt- 
úran  öll  að  fótum  hans  fellur  Og  fagnar  mót  skini  af 
lífsins  sól.  Til  dýrðar  skaparans  söngurinn  svellur  Með 
sigurhrósi  að  ysta  pól.  Þorst.  Gíslason  þýddi. 

300.  Lofsöngur. 

Lag  eftir  J.  A.  P.  Schultz.  (J.  H.,  IV.) 
1.  Guð,  hæst  í  hæð,  þig  himnum  ofar  í  heiði  stjarna 
mergðin  lofar  Með  göngu  sinnar  himinhljóm;  Þó  sér  ei 
meira  sjónin  veika  En  sjálfs  þíns  guðdóms  skuggann 
bleika,  Ei  þig  í  hæstum  helgidóm ;  Einn  dropi'  af  dýrð, 
ei  dýrðarhafið  Sér  dauðlegt  auga,  þokuvafið,  Og  hvað 
mót  veru  verk  þitt  er?  ó,  lútum  guðdóms  geisla  valdi. 
Þér,  guð !  vor  sál  í  skuggsjá  haldi,  Sem  daggtár  sólar 
blíðmynd  ber. 

14* 

2.  Guð,  hæst  í  hæð,  þér  hörpur  óma  í  hvössum  ægi- 
geisla  ljóma,  Við  engla-skarans  sigursöng,  Þar  himnesk 
dunar  hljóðstraums  bára,  Þú  heyrir  samt  frá  djúpi  tára 
Hvert  andvarp  manns  við  örlög  ströng.  Dýrð  sé  þér  hátt 
og  djúpt  í  geimi,  Þú  dreyfir  myrkrum,  lýsir  heimi,  Send 
vorum  anda  von  og  þrótt ;  Hvað  megnar  allra  myrkra 
kraftur?  Þín  máttarhöndin  leiðir  aftur  Úr  sorta  ljóm- 
ann,  sól  úr  nótt.  Stgr.  Thorst* 


UPPHOF    KVÆÐANNA, 


Þeim    kvæðum,    sem    auðkend    eru    með    stjörnu,  hefir 
verið  bætt  inn  í  þessa  útgáfu. 

Nr. 

Að    hrekjast   af   háum    96 

Að  komast  sem  fyrst  93 

Af   stað   burt  í   fjarlægð    294 

Á  gröf  þeirra  er  meiður  *   234  III 

Algrænu  túnin    163 

Alt   f ram  streymir  endalaust 169 

Á   dýrðarskeið    175 

Á   f jallatindum   fríðum    172 

Á  heimsenda  köldum 20 

Á    samhljómsvængjum    193 

Á   vordagsmorgni    223 

Á   æsku   yndis   vori    98 

Ár  og  síð  og  alla  tíð   52 

Ást    er    raust    267 

Ástkæra,    ylhýra    málið     79 

Bára  blá 204 

Birtir  yfir  breiðum  221 

Nr, 

Björt   mey   og   hrein    205 

Blessaða  eyjan  vor   27 

Blessuð  sólin  elskar  alt    238 

Blunda    þú,    blunda    232 

Brosandi    land 123 

Buldi  við  brestur    209 

Dags  lít  eg  deyjandi  roða   187 

Dagur    er   liðinn    183 

Danagrund   með   grænan   baðm    121 

Dans    er    hættur    197 

Drottinn,  sem  veittir    16 

Dýrðarfagri  dalur  vænn  *  . . . . 229 

Ef  byggir  þú  vinur  og  vogar  þér  hátt 95 

Eg  berst  á  fáki  f ráum    222 

Eg  elska  yður,  þér  íslandsf jöll   61 

Eg  elska  þig,  stormur 76 

Eg  gekk  í  skógnum 289 

Eg  hauður  veit  * 125  b 

Eg  hlýddi   á   nykursins   söngvaseið    280 

Eg    man    þá    tíð    233 

Eg    minnist    þín    266 

Eg  reið  um  sumaraftan  einn   249 

Eg    sit    í   kvóld    og    sat    í    gær    244 

Eg  veit  eitt  hljóð  svo  heljar  þungt   240 

Eg  veit  ekki'  af  hvers  konar  völdum   288 

Eg  veit  um   systkin  svo   sæl  og  góð 203 

Eg    vil    elska    mitt    land    50 

Nr. 

Ein    fögur   eik   hjá    fossi    stóð    2j6 

Ein  yngismeyjan  gekk  úti'  í  skógi    281 

Einn  fagran  morgun  vors  það  var 152 

Eitt    er    landið   ægi    girt    11 

Eldgamla  ísafold 3 

Endurfengið    frægðargengi    110 

Enn  er  lítil  lands  vors  saga 87 

Er    ógnar    oddahríðin    29Ó 

Er  sólin  hnígur  hægt  í  djúpan  sæ    178 

Eyj  af  j  örður,  f inst  oss,  er   1 1 1 

Eyja   stendur   upp   úr   sjó    10 

Eykona  hvít  við   dimmblátt  djúp    6 

Fanna  skautar   f aldi   háum    65 

Fannhvíta  móðir    22 

Feðranna  f rón    42 

Feðra   vorra    f  ósturláð    . .  s 13 

Fífilbrekka,  gróin  grund    67 

Fjalladrotning,    móðir   mín    114 

Fjær  er  hann  enn  þá   282 

Flýjum    ekki,    flýjum    ekki    86 

Flý  með  mér  héðan  *   . .  234  I 

Fósturjörðin    fyrsta   sumardegi 159 

Fósturlandið     f  ríða,    kæra     29 

Fósturlandsins    Freyja    115 

Fram  til  fjalla   224 

Fram   til    orustu,   ættjarðar   niðjar    134 

Frelsi  helga  og  hreina   97 

Frelsisins    f imbulstorð    127 


2í6 

Nr. 

Friður,    f  riður  blíður  * 181 

Frjálst    er    í    f jallasal    75 

Fögur  ertu  fósturmold 12 

Fölnuð  er  liljan  og  fölnuð  er  rós   . .  239 

Gamla  ísland,  ættland  mitt   45 

Gnoð  úr  hafi   skrautleg  skreið 108 

Góða  tungl  um  loft  þú  líður    284 

Guð   hæst  í   hæð    300 

Guð,   þú   sem  vorri  ættjörð   skýldir  áður    133 

Hafaldan    háa 214 

Halló !   Nú  ýtum  frá  sandi   216 

Hátt  á  bjargi   bænhús   stendur    291 

Heiðbláa   f jólan   mín   fríða    227 

Heiðstirnd  bláa  hvelfing  nætur   170 

Heill  sé  oss,  því  hjá  oss  gista 104 

Heill  sé  þér,  framgjarna,  frjálshuga  lið   117 

Heil    norðurheimsins    f old 298 

Heil  þú,  dásöm  drotning  meðal  lista    191 

Heyrðu  yfir  höfin  gjalla  *    89 

Heyrið    morgunsöng   á    sænum    213 

Heyrið  vella  á  heiðum  hveri    64 

Hið  blíða  vor  sig  býr  í  skrúð    138 

Himinstjörnur,  brosið  blítt    198 

Hin  dimma,  grimma  hamrahöll 77 

Hlíðin    mín    f  ríða     . . . , 68 

Hljóma    sönglist,    hljóma   þú    192 

Hljótt  er  húmið  væra 189 

Nr. 

Hún  amma  mín  það  sagði  mér   202^ 

Hvað  er  svo  glatt,  sem  góðra  vina  fundur 101 

Hvað  fögur  er  mín  feðra  jörð   62 

Hvað    þektu    Æsir    116 

Hvar  eru  fuglar,  þeir  á  sumri  sungu   253 

Hvar  sem  auðnast  þér  að  þreyja   44 

Hve  glöð  er  vor  æska,  hve  létt  er  vor  lund 235 

Hverfurðu,  sól  mín,  af  himinsins  brún   177 

Hvern    faðmi    gæfan    góðan    mann    . .  119 

Hvert  svífið   þér,   svanir,   af   ströndu    154 

Hvílir    í    hvítum*     14 

Inn  litli   fugl   frá  hlýjum  heim    153 

í  birkilaut  hvíldi  eg  bakkanum  á   247 

í    föðurgarði    fyrrum    290 

í    fögrum   dal  hjá   fjallabláum   straumi    246 

í    glitfögrum,    laufgrænum    lundi    22& 

ískalda    ísatíð     . .. 78 

ískrýnda    eyjan    kær 30 

ísland,  f arsælda  f rón 1 

ísland,  ísland  eg  vil  syngja  *   26 

ísland,  ísland,  ó,  ættarland   8 

ísland,  þig  elskum  vér    4 

í  svanalíki  * 263. 

í  tunglsljósi'  á  ís  yfir  Tungufljót  eg  reið  200 

Já,  láttu  gamminn  geisa  f ram  94 

Já,  vér  elskum  ísafoldu 15 

Já,  vér  þreyjum  þessa  eyju  25 


2l8 

Nr. 

Karl  tólfti,  ern  og  ungur  130 

Krýndur  situr  öðlingur  konungsstóli  á    260 

Kvölds    í    blíða    blænum    182 

Ládautt   er   haf ið    24T 

Látum  af  hárri  heiðarbrún    211 

Líti  eg  um  loftin  blá 290, 

Lóan    í    f lokkum    f lýgur    167 

Lóan    við    ský    248 

Loksins  vér  finnumst  og  föðmumst  í  dag 124 

Lýsir  af  eyju  við  ísþoku  slóð   55 

Lýsti   sól   stjörnustól    107 

Man   eg   grænar  grundir    69 

Man  eg  þegar  fyrst  á  fold   236 

Máninn  hátt  á  himni   skín    196 

Meðal   leiðanna   lágu    262 

Meðan   blómgan  beykiskóg    122 

Menn  trúðu  því   f orðum    128 

Mér   um   hug   og   hjarta   nú    146 

Mig  hryggir  svo  margt,  sem  í  hug  mínum  f elst 258 

Móðurmálið    á    himnesk    hljóð    81 

Nei,    smáfríð    er   hún    ekki 273 

Norður  um  sjó  fer  sigling  glæst 278 

Norður  við  heimsskaut,  í  svalköldum  sævi    7 

Nú  að  norðurheim  svölum    142 

Nú  blika  við  sólarlag  sædjúpin  köld 180 

Nú  er  eg  glaður  á  góðri  stund   105 

Nr. 

Nú  er   frost  á   fróni    171 

Nú  er  glatt  í  hverjum  hól    199 

Nú  er  sumar,  gleðjist  gumar   164 

Nú    er    vetur   úr    bæ    139 

Nú  máttu  hægt  um  heiminn  líða  * 185 

Nú  ríkir  kyrð  * 184 

Nú   sé   eg   og   faðma   þig,    syngjandi   vor    148 

Nú  svífur  hinn  ljúfasti  sumarblær    279 

Nú   tjaldar    foldin    f ríða 231 

Nú  vakna  eg  alhress    225 

Nú    vakna    þú,    ísland    84 

Nú    yfir    heiði    háa    220 

Oft    finst   oss    vort   land    162 

Ó,   blessuð   vertu   sumarsól    160 

Ó,   dalur,    hlíð,    og   hólar    226 

Ó,  dýrð  sé  þér,  dagstjarnan  bjarta 173 

Ó,    f eðranna    móðir    35 

Ó,  fögur  er  vor  fósturjörð    2 

Ó,    guð    vors    lands    60 

Ó,  hvað  mig  tekur  það  sárt  að  sjá   252 

Ó,    hve    ljómar    aftanroðinn     179 

Ólafur    reið    með    björgum    fram    210 

ó,  leyf  mér  þig  að  leiða   270 

Ó,    sviptigna    móðir    21 

Ó,  undurkyrð  um  árdagsstundu   174 

Raddir  heyri  eg  ótal  óma  151 

Rennur  dagur,  röðull  fagur  99 

Nr. 

Ríðum,   ríðum   og   rekum   yfir   sandinn 71 

Riður   Harpa   í  tún    136 

Rístu  nú  úr  draumanna  djúpi  30 

Rís  þ.ú,.  unga  íslands  merki !    82 

Sagnauðga    land    58 

Sat  hjá  læknum  sveinninn  ungi 272 

Sefur  sól  hjá  ægi   188 

Sem  berglindin  bunar  að   hafi    265. 

Sem   spámannleg   bending    37 

Sem  orskot   fley  vort   flýgur    215, 

Sit  þú  heil  í  svölu  djúpi   31 

Sjá   brostin   klakabönd    155 

Sjá    hin    ungborna    tíð 92 

Sjáið  hvar  sólin  nú  hnígur   176 

Sjái'  eg  stjarnanna  sæg  . . . . 269 

Sjá  roðann  á  hnjúkunum  háu  *  149 

Skín    við    sólu    Skagafjörður    112 

Sofnar  lóa,  er  lóng  og  mjó 206 

Sortanum    birta    bregður    f rí    100 

Sólargull   um   fell  og   f jöll    56 

Sólargyðja,    svelladís 38 

Sólin    ei    hverfur 72 

Sólu    særinn    skýlir 186 

Stígur  myrkur  á  grund 245 

Stóð  eg  úti'  í  tunglsljósi 201 

Sumardaga   brott   er   blíða    166 

Sunnanvindur    sumarhlýr     150 

Sú  rödd  var  svo  fögur   251 

Nr. 

Sú  var  tíðin  fyr,  bá  f relsið  reisti   83 

■Sveinar   kátir   syngið  *.„•*.. 195 

Sveinninn  rjóða   rósu  sá    287 

Svíf ur    að    haustið r 165 

Svíf   þú    fugl    277 

Svífðu  nú  sæta 190 

•Svipnum  breytir,  lagi  lit    137 

Svo  f jær  mér  á  vori 264 

Svo  ríddu  þá  með  mér  um  Sólheimasand   70 

Synir  lands  úr  áttum  óllum  103 

Synir   lýðs   er   lét   sitt  blóð  *    132 

Sævar  að  sölum  243 

Taktu  sorg  mína,  svala  haf  257 

Táp  og  f jör  og  frískir  menn   85 

Til  hvers   er  það  að  glápa    32 

Tindaf jöll  skjálfa  en  titrar  jörð s 73 

Töframynd    í   Atlansál    24 

TJm  f jöll  og  dali  fríða   219 

Um  sumardag  * 218 

Um  undrageim  *    293 

Um   vornótt    féll   hrím  *    234 II 

Upp    f ranska   þjóð 295 

Uppi'   á   himins   bláum   boga    275 

Upp,  upp  með  sólu  230 

Upp  úr   risin  ægi  bláum    43 

Úr  þeli  þráð  að  spinna    207 

Úti  kyrt  er  alt  og  hljótt   157 

Nr. 

Vaki  darraðar  drótt   1 18 

Vakir    vor    í    bæ    147 

Vegir    skiljast,    héðan    burt    skal   halda    106 

Veit  þá  engi  að  eyjan  hvíta 59 

Vel  er  mætt  til  vinafundar   102 

Venus  rennir  hýrum  hvörmum    271 

Vér   elskum   þig,    landið 28 

Við    flýtum   nú    för    217 

Við   hafið   eg  sat    242 

Við  nemum  ei  staðar    158 

Við  siglu  Kristján  sjóli  stóð    129 

Við    sjóinn    frammi   lengur   eg  ei   undi    256 

Við  svala  lind  um  sumarstund    274 

Viður  ísanna  brot  drógu  eikur  á  flot  113 

Vindur  blæs  og  voðir  fyllir  breiðar   57 

Viðbláins  veldi 156 

Vísindin  efla  alla  dáð  *   101  b 

Vona  minna  bjarmi  *  292 

Vor  er  indælt,  eg  það  veit   168 

Vorið  er  komið,  grundirnar  gróa   144 

Vorið   er  komið   og  grundirnar  gróa    143 

Vorið   góða,    grænt   og   hlýtt    145 

Vormenn  íslands   90 

Vort    djarfa,    fagra    móðurmál    80 

Vort    fagra    land    41 

Vort    föðurland,    vort    fósturland    131 

Vort  land  það  yngist  upp  hvert  vor 33 

Vort  ættarland  með  ís  og  glóð   46 

Vængjum   vildi'    eg   berast    283 


223 

Ife 

Yfir  fornum   frægðarströndum    109 

Yfir    sveitum    tíbrá    titrar    161 

Yfir  voru  ættarlandi 48 

Það  er  svo  margt,  ef  að  er  gáð    212 

Það  laugast  svölum  úthafsöldum   54 

Þar  fossinn  í  gljúfranna  fellur  þröng 255 

Þar  sem  aldrei  á  grjóti  gráu   66 

Þars  góðir  bræður  byggja  íslands  dali    40 

Þá   hugsjónir    fæðast  *    91 

Þá    sönglist    eg   heyri    194 

Þá  und  vorhimins  baðm    141 

Þegar   flýgur   fram   á   sjá    140 

Þeim,  sem  unna  ísaf oldu   49 

Þekkirðu   land    286 

Þér  risaj  öklar  285 

Þér  skýla  f  jöll,  þig  faðmar  haf   . 47 

Þér  sögu'  og  frelsis  fóstran  hvíta  23 

Þess  bera  menn  sár   259 

Þið  sem  f luttust  utan  af   120 

Þið  þekkið  f old  með  blíðri  brá  9 

Þitt  lof,  ó,  drottinn  *   299  b 

Þó  sitthvað  ami  landi  og  lýð   ^ 

Þótt  þú  langf  örull  legðir  *    53 

Þrútið  var  loft  og  þungur  sjór   208 

Þú  álfu  vorrar  yngsta  land 18 

Þú   bláfjalla   geimur    63 

Þú  -ert  móðir  vor  kær    17 

Þú  gamla,  mæra  móðurgrund  19 


224 

Nr. 

Þu  hafi  girta  hnjúkaland 34 

Þú  litli  fugl  á  laufgri  grein 268 

Þú  litli  f ugl,  sem  langt  um  haf  250 

Þú    naf nkunna    landið     5 

Þú  snæfold,  er  gnæfir    . . . . 51 

Þú  stjarnan  mín  við  skýja  skaut   237 

Þú  stóðst  á  tindi  Heklu  hám 74 

Þú  sæla  heimsins   svala  lind 261 

Þú   söguríka    Svíabygð    125 

Þú  vorgyðja  svífur  úr  suðrænum  geim 135 

Æðstur    drottinn   hárra   heima    297 

Öll  él  birtir  upp  um   síðir    154 

Önnur  lönd  með   ellifrægð    126 

Öxar   við    ána    88 

